
Skender Kulenović 


PJESME 


OGLEDI 


Preporod Sarajevo 


POEZIJA SKENDERA KULENOVIĆA 


Ima pjesnika koje čitate u mladosti i više nikad. Ima pjes- 
nika koji vam, dok ste mladi, ne kazuju ništa posebno i treba 
da mnogošta vaše odnese mutna voda pa da se njihov glas 
počne i vas ticati. Ima pjesnika s čijim ste pjesmama živjeli 
dugo, ali, najednom, više nemaju da vam kažu ništa bitno 
novo, vašom ili njihovom krivicom, svejedno. I ima pjesnika 
za cio život: njihova poezija "zgrabi"! vas u prvom susretu i 
ne prestaje, do smrti, da u vašim očima raste. U ove potonje 
1, dakako, najrjeđe, ide Skender Kulenović: ne umijem reći 
koliko puta sam ga dosad čitao, ali znam da mi je, nakon 
svakog čitanja, bivao veći i da sam u njegovoj poeziji uvijek 
otkrivao mnoge stvari koje dotad ili nisam razumio, ili su mi 
bile nevidljive. 

Posegnuću za primjerom: "Sad, nada mnom šupalj sto- 
ji i kamenolom oblaka." Ovo je stih iz soneta "Govorenje 
tvrđave". Reći da mi ranije "kamenolom oblaka" nije govorio 
ništa, bilo bi netačno, jer u poeziji ne moraš nešto razumjeti 
do kraja da bi djelovalo na tvoj duh: u metafori "kamenolom 
oblaka", kojapreslikava teško na lako, zemno na nebesko, traj- 
ni kamen na prolazne oblake, osjećao sam istinsku poeziju, 
ali mi se ova slika posve otvorila kad sam Kulenovića ponovo 
iščitao da, za ovoj pogovor, dotjeram, djelimično preradim, 
produbim, presložim i proširim tekstove koje sam o njemu 
pisao prije rata. Odjednom je taj "kamenolom oblaka" bljes- 
nuo smislom kojem ranije moja čitalačka mašta nije bila do- 
rasla. Otkrio mi se, sam od sebe, ''nosilac poredbe": oblaci su 
kamenolom jer u prvima pucaju gromovi, a u drugom pucaju 
mine! Što mi je otvorilo nov zrenik smisla. Danas (tako govo- 


ri Kulenovićeva tvrđava) ''nada mnom šupalj stoji i kame- 
nolom oblaka", što znači da je nekad, u njenom vremenu, 
bilo drukčije. Danas je prazno, iscrpeno nebesko nalazište 
kamena za gradnju, što nam priziva u pamet nebesko neimar- 
stvo iz usmenog pjesništva, one kule i gradove zidane ''na 
grani od oblaka". Ovo je pjesma o tvrđavi iz dalekog vreme- 
na koja, svojim ""govorenjem"', baca oštro svjetlo na opštu 
sudbinu čovjekovih gradilačkih napora u istoriji, ali, pošto je 
Kulenović u svemu što vidi oko sebe otkrivao šifru vlastite 
duhovne ili opstojne situacije — što je često značilo muke — 
ovo je i pjesma o njenom tvorcu: pozni komunist Kulenović 
više ne umije, kao onaj mladi, zidati u oblacima 1, uz to, više 
se u nebesima ne pale fitilji pjesničke kreacije što su oblake 
pretvarali u kamenolome koji su ga snabdijevali materijalom 
za pjesničku gradnju. 


Ž. 


U predgovoru Kulenovićevim /zabranim djelima iz 1983. 
godine Midhat Begić kaže: 


(...) u sredini koja mu je dala poratno prebivalište bilo 
je potpuno potcijenjeno njegovo pripovjedno-roman- 
sijersko 1 esejističko djelo, a u Bosni i Hercegovini 
od koje se odvojio, to je doprinijelo da u prvom cjelo- 
vitom kritičko-istorijskom djelu, izašlom u biblioteci 
Kulturnog nasljeđa Bosne i Hercegovine, Pregled 
književnosti u Bosni i Hercegovini poslije 1945. is- 
taknutog romansijera, pripovjedača i kritičara Riste 
Trifkovića, iz 1968. godine, za živo čudo nema ni slike 
ni imena Skendera Kulenovića, zasnivača te književ- 
nosti, i njenog najvećeg pjesnika. 


I za mene je Kulenović najveći pjesnik te književnosti 
1, u isti mah, jedan od najvećih jugoslovenskih pjesnika 
20. stoljeća, ali i jedan od najvećih čarobnjaka koji su ikad 


naš jezik upotrebljavali u književne svrhe: dao je nekoliko 
uzoraka najsavršenije pjesničke primjene tog jezika otkad on 
postoji kao književno oruđe. No možda riječ "oruđe" nije 
sasvim na mjestu, jer Kulenoviću jezik je bio cilj bar koliko 
i sredstvo. Pročitate li bilo koju njegovu pjesmu, ili njen ko- 
mad, snažno osjetite da je pjesnik, ponajprije, čuvar jezika, 
i sluga jezika — rečeno sartrovski — a potom i sve ostalo, i 
da je poezija prevashodno događanje u jeziku, pa tek onda 
i štošta drugo. 

Posegnimo opet za primjerom. Kad u sonetu "Noturno" 
kaže: "I smisliše mene iz moje amebe", ovaj, naoko, jedno- 
stavan iskaz o začetku ljudskog bića krije slutnje širokog ras- 
pona: od sadašnjeg do iskonskog i od lirskog do ironijskog. 
Taj skok od ljudske misli do amebe, taj ponor vremena koji 
se otvori posljednjom riječju stiha, nagovještava puninu, ili, 
ako više volite, težinu ljudskog i imaginativnog iskustva koje 
je leglo u Kulenovićeve najbolje stihove i pjesme. Kao da je 
prapočetak svekolikog života izjednačen sa trenom pjesniko- 
va začeća, tačnije, kao da svi mi startujemo od amebe. Ovaj 
munjevito prevaljeni put od ljudske misli kao emanacije 
visoko organizovane materije mozga" do najprostijeg obli- 
ka života u amebi — odvodi nas u oblast gdje je sve pomalo 
pomjereno, sve pomalo "lebdi", jer je izmješteno iz realnog 
okvira 1 zato obasjano ironijom: ono što u postelji rade otac 
i majka još nezačetog djeteta dobija dostojanstvo mislenog 
čina. 

Glagol "'smisliše" stoji, u stvari, umjesto ''stvoriše"'. Da su 
ga stvorili iz amebe, stih bi bio i dalje dobar, ali ne bi bilo is- 
koraka u zaumno, ni brisanja granice između duha i materije. 
A sve je sažeto u jezički mlaz u kojem meki sonant ''m", 
četiri puta ponovljen, biva načelo jedinstva mogućnog tek u 
poeziji, načelo slivanja ljudske misli i praživotinje, niskosti i 
veličajnosti trena nastanka, slutnje o vlastitoj pre-egzistenciji 
u vidu amebe i prozrenja da je začinjanje čovjeka već jedan 
duhovan događaj, i sve skupa daje pomalo mitsko, pomalo 


filozofsko osjenčenje iskazu koji nas odvlači u dubine eg- 
zistencije gdje je malo kom Kulenovićevom savremeniku 
bilo dato da boravi. Ukratko, radi se o mnoštvu književnih 
posljedica jezičkog događanja iniciranog susretom glagola 
smisliti"? 1 imenice "ameba", posve neočekivanim, jer naš 
stav prema stvarnosti i jezička oruđa kojima ga artikulišemo 
ne dopuštaju da bude mišljenja gdje ima ameba, i obrnuto. 
Ovu poeziju trebalo bi propisivati kao lijek protiv redovnih, 
uhodanih, naviknutih misli i osjećanja. 

Da sve što rekoh nije moja slobodna esejistička nadgrad- 
nja već pomno ispitivanje značenjskih mogućnosti jednog 
velikog stiha svjedoči i sonet "Čuda", jedan od najboljih u 
Kulenovićevoj prvoj knjizi soneta: 


Svrh snijega do juga rijeka: zveket vilinskog nakita. 
Tu glađu se krili galeb, korijenom gnijezdi se jasen. 
S pastrvom danuju zvijezde, i vidre s češljem rakita. 
Nebo — ogromnosti oko. Tu protegnut sam i spasen. 


Srce je sjelo na prijesto, i svaku pomiso cara 
domisli odmah i pruži iz sebe obličje krasa. 

Zrno do zrna se stišćem u punom srcu svog nara. 
Sam, bor iz petnih mi žila u bezdan sunčani stasa. 


I na dnu go sam oblutak ljubljen oblinama vode. 
Sva nevidjela se bistre kroz bistre mi oči rode. 
U mračnoj duplji mi duba zlate se zujna mi saća. 


Sunovrat s gromom sam slapa, i iskok duge iz pjene. 
S njom gasnem, i svaka mi kap se, u sladostrašću mijene, 
u praroditeljku čuda, u prakap bremenu vraća. 


Zar poenta ove pjesme ne govori o povratku u '"amebu"', ovaj 
put ne u "svoju", nego u opštu? "Protegnut", na Zemlji, koja 
je elipsom izostavljena kako bi svojim duhom, svojim bićem 
mogao biti ""protegnut"" na sve oko sebe i zato ''spasen" u 
punom poistovjećenju s prirodom, koje svjedoči da je ovaj 
tekst izišao iz pera jednog od najdubljih pjesnika prirode 


koji su pisali na našem jeziku, Kulenović se ''vraća"', svakom 
kapljom sebe, na sam početak života, ''u prakap bremenu": 
riječ je, dakako, o prvoj kapi koja je rodila sve živo, o ''pra- 
roditeljki čuda" koju pjesnik doseže jednačeći se s prirodom 
i umom i emocijom i maštom. 

Jer slika srca koje je ''sjelo na prijesto"? na nezaboravan 
način artikuliše carsko vaznesenje u Zanosu koji je bogat mi- 
slima poteklim 1 iznutra 1 izvana, iz pjesnika i iz "krasa", 
riječ je o dvosmjernoj komunikaciji: ''obličje krasa"" ne samo 
da "domisli" misli rođene u vaznesenju srca, nego ih pjesni- 
ku "pruža iz sebe", srce ih otkriva u pejsažu, uspostavljeno 
je "'strujno kolo" između srca i krajolika. Ali povratak u ''pra- 
roditeljku čuda" doseže se 1 jezikom: ko može pouzdano reći 
o čemu se uistinu pjeva, na primjer, u stihu: "Zrno do zrna 
se stišćem u punom srcu svog nara"'? O punoći u pjesnikovu 
srcu? O punoći u srcu nara? Radi se o križancu, o naru koji je 
pjesnik i o pjesniku koji je nar, a takvo što moglo je biti proiz- 
vedeno samo jezičkim putem i to, ponajprije, zahvaljujući 
kršenju jedne "zabrane na kombinaciju", kako bi rekli jezi- 
koslovci: gramatika zahtijeva da se kaže: "zrno do zrna se 
stišće", to jest, nalaže treće, a ne prvo lice, koje u pjesnikov 
iskaz uvodi dva subjekta! Prvo lice briše granicu između 
pjesnika i nara, uvlači pjesnika u nar, a zamjenica ''svog" 
omogućuje naru da uđe u pjesnika, da bude slika njegove 
nutrine. Brižljivom analizom bi se lako dokazalo da je ovdje 
zanos, koji pjesnika duboko poistovjećuje s prirodom kao 
arsenalom" čudesa, maksimalno kontrolisan jezikom, čak 
djelimično napravljen jezičkim sredstvima. 

Na primjer, skraćeni oblici dativa kojima pjesnik sebi 
daje, dodaje prirodu, pogotovo u stihu: "U mračnoj duplji 
mi duba Zlate se zujna mi saća." Ta "mračna duplja" i "Zzujno 
saće" nešto su spoljnje, što postoji van pjesnika, u dubu i, u 
isti mah nešto nutarnje, dativi brišu među što dijeli ta dva 
svijeta, dativi su oruđe pjesnikovoga jednačenja i s dubom i 
sa saćem. Slično je i sa stihom: "Sva nevidjela se bistre kroz 


bistre mi oči rode." Oči su i pjesnikove 1 rodine, ali ovaj 
dativ ne dopušta da odlučimo jesu li pjesnikove oči postale 
bistre" kao u rode (koja je barska ptica, stoga ima oštre 
oči da može vidjeti što dublje kroz vodu, do hrane), ili pak 
pjesnik, poistovjećen s rodom, gleda njenim očima u "'sva 
nevidjela""? "Nevidjelo" je narodska riječ i znači mrak, 
tamu, na šta je neophodno ukazati, jer ovaj stih posjeduje 
i emotivni i saznajni naboj: pjesnik je spasen od mrakova 
savremenog svijeta, i mrakova u vlastitoj duši, kojima je 
umakao u prirodu, ali, u isti mah, njegove oči, posuđene od 
rode, koje "bistre sva nevidjela", govore o jačanju njegove 
spoznajne moći. 


Kulenovićev jezik je i narodski i skroz ličan, posjeduje 
arhajsku snagu što seže do "amebe" 1 do '"prakapi bremene" 
a u isti mah je do srčike moderan. Jednim krajem uranjajući 
u iskonsko, drugim krajem je otvoren ka svim novinama, zato 
ne oskudijeva ni u plebejskoj stamenosti ni u aristokratskoj 
prefinjenosti. Za Tolstoja je rečeno: od ovoga grofa nije bilo 
većeg mužika u ruskoj književnosti. Za Kulenovića se može 
reći: od ovog bega nije bilo većeg kmeta u jugoslovenskoj 
književnosti. Spoj kmetske snage i begovske gospodstven- 
osti, aromatične drevnine i bitnih novina, daje ovoj poeziji 
veliki raspon koji je temeljno jamstvo njene veličine. Ta po- 
ezija zasićuje svih pet čula, skraćuje rastojanje između nas i 
stvari, jer pjesnik vidi mnogo više od nas, i često kao da gleda 
kroz uvećalo, čuje mnogo više od nas, čak i kako "lijesci u 
pupoljcima sitna srca kucaju"', stoga nas ova poezija sa stvari- 
ma familijarizuje, u njih nas utapa, što ne umanjuje njenu 
moć da sluti obzorja onkraj materije, da otvara prozore u ino. 
Emotivnost, koja često ide do najviše ekstaze, ne smeta joj da 
misaono snažno vibrira. 

S dna suše kedrovi srču pa krošnjama vodoskoka 
pršću u žeđ svih rana zeleni tamjan tišine. 


Ovi stihovi (iz soneta "Pod kedrovima"') djeluju kao dovršeno 
djelce, kao vrsna minijatura, što je u Kulenovićevoj poeziji 
svakodnevan pojav: njegov stih je spužva koja upija cijelu 
raskoš zapažanja, osjeta, slutnji, maštarija, primisli, emocija, 
ili, kazano kulenovićevski, njegova stihovana riječ je "puna 
ko piina torba šarena". Čarolija kojom plijeni metafora '"'zele- 
ni tamjan tišine" potiče iz trostrukog slikovnog udara: zelena 
boja koja se vidi, tamjan koji se njuši 1 tišina koja se čuje 
sjedinjeni su u smjesu velike lirske snage; uključena su, ili 
bi trebalo reći, napadnuta su tri naša čula istodobno, i to u 
dvostrukoj sinesteziji — tišinu i vidimo i mirišemo. Eto u šta 
se pretvara kedrovo lišće kad uđe u Kulenovićevu pjesmu. 
O njegovu jeziku bi se moglo kazati ono što je Kulenović, u 
poemi "Ševa", kazao o zemlji u jesen: "Nadaja sisom, hrani 
mirisom, / ugriza kisom." 

Zašto je šušutanje lišća postalo tišina? Bašlar bi rekao: 
tišina i jeste trijumf zvukova prirode nad zvucima koje proiz- 
vodi ljudsko — nasilničko, kakvo bi dugo bilo? — prisustvo u 
svijetu. Ali tišina, ovdje, nije nešto isključivo vanjsko: tišina 
je ono što šuštanje kedrovog lišća unosi u dušu, onaj mir, ona 
stišanost, onaj spokoj. U Kulenovića se vanjsko s lakoćom 
promeće u nutarnje: kao u kadrilu, materija prelazi gdje je 
bio duh i obrnuto. Materija se oduhovljuje, misao se materi- 
jalizuje, Laza Kostić bi rekao "ovapućuje". I zar tamjanski 
miris, što ga izlučuje lišće kedra, ne sugeriše da se radi o 
svojevrsnoj bogomolji? Zar Kulenović ovdje nije paganski 
obožavatelj drveća, stari Sloven koji u drvetu vidi hram? I zar 
slika "zeleni tamjan tišine" nema pjesničku snagu kakvom 
nas plijeni japanski haiku? 

Odmah se uočava: ovdje nema pjesnika. Ni ljudi. Ima 
tek njihovih ''rana"', koje su zadobile zasebnu egzistenciju, 
gotovo kao u Tina Ujevića: "Duboka rana biva tajno biće." 
Svoj lični doživljaj pjesnik univerzalizuje zamjenicom ''sve". 

Tačno je da govori o svojim ranama, ali nije napisao tako: 
vlastito "ja'', njegovo izričito prisustvo, uklonio je iz iskaza, 
bar iz njegova prvog plana, ono je dato prećutno, pjesnik se 
pomakao u pozadinu, u podrazumijevanje, da bi u stih ušli 
drugi. Svi drugi. Rane svih drugih. Subjekat je morao biti 
precrtan, jer suša u ovoj pjesmi nije samo ljetnja, mediteran- 
ska, već i egzistencijalna. U jednom intervjuu Kulenović je 
rekao: 


Ne mislim da je poetski postupak kojemu i ja po 
svojoj prirodi pripadam jedini pravi. Ali kod mene nije 
moglo drukčije nego kako je bilo od Ocvalih primula 
pa preko poezije u ratu do poznih soneta. Svakoj mojoj 
pjesmi prethodio je neki neizdrživ napon u meni. Napon 
nečega što je, gledano s jedne strane, neka neispiljena 
misao, s druge emocija. (U meni se to dvoje nikako ne 
razdvajaju. Misao mi postaje emocija i emocija misao. 
To je kao kad se susretnu barut i iskra i rascvjetaju u 
plamen, i pri tom je teško saznati šta je bilo barut šta 
iskra). 

Jedan primjer da Vam navedem za ovo moje. Bio 
sam jednom pod takvim dugotrajnim naponom, vozio 
sam se s jednim prijateljem njegovim kolima od Dubrov- 
nika preko hercegovačkog krša, cesta nas dovede do 
suhog korita rijeke, koja se naglo pojavljuje poslije 
topljenja snijega i potom naglo presahne, ostavivši za 
sobom samo suhi katarakt kamenja. U tom trenutku, u 
tom suhom kamenju, preko kojeg je prošla voda, i u 
tom žednom korijenju obala koje novu vodu čeka, pre- 
poznao sam sebe, i tako je nastao moj sonet "Mrtvo ko- 
rito". Tako je to bivalo u svim mojim pjesmama. 


Teško da se može precijeniti važnost ovih riječi koje sa- 
drže ogoljenu formulu Kulenovićeva pjesništva: prepozna- 
vanje sebe u svemu izvan sebe, vanjski prizor kao zrcalo, Eliot 
bi rekao "objektivni korelativ'', unutarnjeg stanja. Priroda je 
Kulenoviću značila "osnovni oblik nalaženja sebe, i nalaženja 
sveta", da se poslužim riječima Miodraga Pavlovića. Suša o 

kojoj govori ovaj sonet znači 1 sušu u nutrini, u sopstvenom 
biću, ali je i slika egzistencije uopšte. Te ako je suša metafora 
pjesnikovog i uopšte ljudskog, pa i postojanja kao takvog, 
prirodno je što rane ne bole nego su žedne i što su krošnje 
kedrova postale vodoskoci koji tu žeđ gase. Ova slika živi od 
izokrenute logike: umjesto očekivane i manje nagovještajne 
metafore ''vodoskoci krošnji" pjesnik pravi metaforu "krošnje 
vodoskoka" — kedrovi su, dakle, svoje krošnje pozajmili od 
vodoskoka! — na što je mogla uticati 1 rima, ali u velikoj poe- 
ziji, a sonet "Pod kedrovima" je velika poezija, ništa nije 
Zbog rime", jer majstorima, a Kulenović je pjesnički maj- 
stor prvog, nekad i najvišeg reda, rima nije prepreka koja se 
savladava već pomoćnik u konačnom uobličavanju i nijan- 
siranju smisla. 

O putopisu "Cvijet i brana Asuana"', koji je sušta lirika", 
Begić kaže da "tekst je sabirnog estetskog značaja" jer upu- 
ćuje ''na sonet Vaze, a donekle i Pod kedrovima, s jedne, a 
na roman Ponornicu, s Muhamedbegovim viđenjima Kaira i 
El-Azhara, s druge strane". U tom tekstu ima slika: ''s očima 
kao puzavicama uz masnozelene, rasprsnute vodoskoke ovih 
ucvalih krošanja". Metafora iz putopisa "'vodoskoci krošanja" 


" Stoga nisam odolio kušnji da navedem odlomak: "Kao da na svi- 
jetu nema mjesta gdje su se stameni iskonski troheji zemlja, voda, 
vazduh i sunce slili, ugrozdili u rime takvih cvjetova kakvi su 
ovi što bukte nada mnom u krošnjama sa vazdušastim plaminja- 
vim oreolima šara oko sebe. Ovo se jedna ogromna ljetna duga 
rasprsnula i sva sasula u ove krošnje, pa visi među lišćem u ros- 
nim kapljama, u curcima, u grozdovima svoga spektra. Postoji 
na zemlji najviši planinski vrh, postoji najdublje morsko dno. 
Možda postoji i najdublja istina (koju niko nije otkrio, a hodamo 
po njoj i tražimo je). Možda negdje postoje i najljepše oči. A ako 
igdje postoji cvijet nad cvjetovima, Ćaba cvijeća, onda je to ovaj 
mali asuanski džungla-vrt, gdje se ovako rascvjetava decembar 
nad Nilom." Ovakve Kulenovićeve tekstove, kojih nije malo, tre- 
ba stavljati uz bok njegovim pjesmama, kao vrhunsko pjesništvo 
u prozi. 

u sonetu "Pod kedrovima" izokrenuta je: ne sliče krošnje vo- 
doskocima, već vodoskoci krošnjama, što je krošnje snažnije 
fokusiralo. Metafora ''vodoskoci krošanja" ostaje na razini 
vizuelne sličnosti koja nas odvlači od krošnji, jer ono što 
se poredi uvijek je poetski manje važno od onog s čim se 
poredi, dok metafora "krošnje vodoskoka" vraća nas tim 
krošnjama, izoštrava njihovu sliku, približava nas njihovoj 
suštini, podvlači njihovo biće: ne ogledaju se krošnje u vodo- 
skocima već vodoskoci u krošnjama koje su središte poet- 
skog viđenja, jer je riječ o slici koju je sazdala duhovna i 
egzistencijalna žeđ. 

Sumirajmo: u sve rane, koje su žedne lijeka kao usta 
vode, kedrovi pršću zelene vodoskoke što mirišu na tamjan 
1 u dušu unose spokoj. Uzgred: šum lišća savršeno odgova- 
ra šumu vodoskoka: možda je porijeklo ove slike slušno? 
Eto zašto kritika toliko govori o "gustini"' ove poezije, o bes- 
primjernoj materijalnoj zasićenosti njenih slika, što je tek 
djelimično tačno, jer u ovom pjesništvu materija je svagda 
upregnuta u službu duhu. Da nam pokaže: kako kedrovo 
lišće djeluje na dušu, da izrazi, dakle, jedan nutarnji događaj, 
pjesnik sazdaje materijom nalivenu sliku koja mnogo kaže, 
još više nagovještava 1 potvrđuje da se u Kulenovića misao 
i emocija zbilja "nikako ne razdvajaju": i ovdje misao mu 
postaje emocija 1 emocija misao". Baš kao i u maločas citira- 
nom sonetu: "Srce je sjelo na prijesto, i svaku pomiso cara 
/ domisli odmah i pruži iz sebe obličje krasa."" To srce koje 
misli pogođena je definicija iskustva koje nudi Kulenovićeva 
poezija. 

Tu nije kraj. Kulenović je periode svog pjesničkog ćuta- 
nja zvao sušom, stoga ove stihove treba čitati i kao provalu 
tvoračke energije ''s dna suše", kao vodoskoke metafora koji 
gase njegovu tvoračku žeđ. Oko jedne riječi iz ratarskog 
jezika uobličen je značenjski krajnje složen iskaz koji puti 
ka bukvalnoj, ka duševnoj, ka duhovnoj, ka egzistencijalnoj, 
ka stvaralačkoj žeđi, stoga ima filozofsku dubinu. Natjerati 

narodsku, seosku, folklornu riječ ne samo da se maksimalno 
raspjeva nego i da filozofira kad ustreba, to je za Kulenovića, 
kad je najbolji, prosto bilo pitanje pjesničke časti. 


4. 


Kulenovićev jezikotvorni nagonje bio silan. Jednom pravi 
nove riječi: ''neiškržen"', "mrakobjes", "krvina", "kamenbraz- 
da", "bezzid", ''stminiti'"", "zvjezdojedi"! (ovo je pridjev u 
određenom vidu), drugi put eksperimentira s već postojećim: 
ili su mu duge, pa ih sažima, zbija: ''prh"', ''rasprs", ''rasprh", 
neizrek", čineći ih eksplozivnijim 1 ""rbatnijim"', ili su mu 
kratke: tada riječ ''sok"', na primjer, ne može da izrazi punoću 
doživljaja koji budi magnoven osjet mirisa, pa će "ljuljov 
miris" da "toči sokovine zrele". Ovu sinesteziju nije teško 
prevesti"! na jezik proze: te "sokovine" toče stabljike lju- 
lja koje ispuštaju miris, ali, pošto je taj miris jak (radi se o 
kukolju: hljeb od žita punog ljulja omamljuje, ovrata, kako 
kažu u Hercegovini i u Crnoj Gori, gdje ljulj zovu ''vrat"') 
— stabljike je potisnuo u pozadinu, zapravo istisnuo ih iz 
slike, tako da "'sokovine" teku iz mirisa, ne iz stabljika — a 
ovom jezičkom operacijom poslovično omrznuti kukolj je 
pretvoren u izvor poetske čarolije. 

Od tih "sokovina"', koje će u drugoj pjesmi postati ''soče- 
vine", usta su nam puna kao i od "slačina"', 'mlačina", "'trudni- 
na", "kapljevina"" — posljednja riječ nije neologizam, uzeta je 
iz naroda, što nije naodmet napomenuti. U Kulenovića nov- 
osazdane riječi djeluju posve prirodno (stoga se nekad dvo- 
umite: je li ih napravio ili našao u narodu?), jer ih ne "kuje" 
nego ih "izniti'"', kako bi rekla Isidora Sekulić, što znači da 
je u njima uhvaćena jezička mogućnost koja je prosto "visila 
u zraku", to jest, bila je prirodno data u jezičkom sistemu. 
Kulenović boluje od neke vrste strasti za sufiksima 1 pre- 
fiksima: oduzimajući ovdje, dodajući tamo, uznemirujući je, 

neprestano, u njenom slikovnom jezgru, on riječ održava u 
stanju nedovršenosti, lišava je definitivnosti. Kao da za njega 
u jeziku ne postoji ništa dovoljno dobro i jako da ne bi moglo 
biti bolje 1 jače. U jednom sonetu iz "Ocvalih primula" kaže: 
niz sjedrala žita, žuta 1 prežuta."" Pojačao je boju: malo mu 
je reći da su žita "Žuta", ali, funkcija pridjeva ''prežuta" ne 
iscrpljuje se u pojačavanju, jer se javlja nov preliv smisla: 
žitni pejsaž se razjednačava, žita su negdje zrela, negdje 
prezrela! UZ to, promjenom prefiksa u glagolu "najedrala" 
stvoren je oblik zasićeniji suglasnicima koji je u isti mah 
značenjski snažnije usredsređen, zgusnut mu je smisao u 
šiljak, u sječivo. Njegova žita nisu "najedrala", jer taj glagol 
bi govorio o rastu zrna, o neokončanom procesu, a njegova 
žuta 1 prežuta" žita završila su s jedranjem. Može se opet 
primijetiti da je pjesnika metar natjerao da skrati glagol ''na- 
jedrati"' u "'sjedrati"', da izbaci vokal koji bi značio slog više, 
ali na to slijedi "odgovor hitan"': poštovanje književnih kon- 
vencija pjesničkog majstora ne sputava već podstiče, i često 
vodi u mala jezička osvojenja. 

Uzgred, kad pomenusmo žita, sjetimo se stiha iz istog so- 
neta: "Žita su visoka, plava i preplava." I ovo je pojačavanje, 
kao u maloprijašnjem stihu, ali nemojte misliti da se radi o 
ekspresionističkoj upotrebi boja: žita su opisana pridjevom 
rezrevisanim za ljudsku kosu! Zapravo za žensku (jer u ono 
vrijeme muškarci nisu puštali dugu kosu kao u doba uniseks 
mode), te se može reći da pridjev "plav" žitnom pejsažu po- 
daruje erotski preliv smisla. Uza sve, ne zaboravimo: ovo je 
napisao šesnaestogodišnji dečko! 

Nekad se čini da Kulenović uživa u jeziku kao takvom, 
da "'degustira riječi"! s beskrajnom osjetljivošću za sve njene 
tančine, onako kao što ih je, u usmenom pripovijedanju, de- 
gustirao Ćamil Sijarić. Ako je dopušteno da na tren budem 
privatan, Kulenović je oduvijek išao u nekolika meni najpri- 
vlačnija pjesnika našeg jezika ne na posljednjem mjestu zato 
što je imao čime da toli moju jezičku glad. Njegova strofa, to 

je nešto gusto do smolavosti, njegov stih je spreden od riječi 
koje hvataju čitave snopove utisaka: "Pa u podne / skikne vri- 
skom žitka zrika i cvrkuta"' kaže se o zemlji u poemi "Ševa". 
Ovdje svijet nije opisan nego tako reći zamijenjen jezikom. 
Pošto bi bilo grehota raščlanjivati stih koji poziva da se preda- 
mo muzičkoj snazi konsonanata u kojoj se sluti sam jezički 
iskon (gdje su stvari 1 riječi jedno), dodaću jedino da podne, 
kao tren najvišeg intenziteta života, sliva u jedno pseći skik, 
ljudski vrisak, zrik šturka, cvrkut ptice, nudeći sluhu zemaljski 
svijet ko opojnu cjelinu. Kulenovićevu pjesmu, nekad, ne treba 
čitati nego piti, srkati, njušiti, pipati — nakon čitanja ove poezije 
osjetite kako su vam se svih pet čula umorila od uživanja. 


Nisam, nisam Ove sjčtvć: 
cik modrine, 
rosna zvijezda rascvrktana 
iznad rala, 
kap sunčane grušaline, 
grumen zemlje 
što se u hljeb rumen mrvi, — 
sva sam, sva sam ove sjetve: 
vrlića rana, 
lelek žala, 
jed zeleni, 
prsak krvi! 


Ovo poje ševa nad partizanskom kolonom. Pjeva ono što je 
bilo juče na fonu onog što jeste danas, mirnodopsko na fo- 
nu ratnog. "Cik modrine" je metonimijska slika velike sna- 
ge: ševa se glasa u plaveti, ali je oku nevidljiva, stopljena 
je s modrinom, zato se čuje kao oglašavanje samog azura. 
A pošto je spreg '"cik modrine" pravljen prema govornom 
obrtu 'cik zore", ko će ovdje glas, kojim se ševa oglašava 
u svanuće, razlučiti od tog svanuća, ko će reći da li nebeska 
modrina ševinim glasom poje ili pak sviće? 

Zvijezda rascvrktana" je metafora utemeljena na sineste- 
ziji koja ptičji glas preslikava na svjetlost zvijezda. Prirodno 

je što ševa, u nebeskoj visini, postaje zvijezda, a pošto je ne 
vidimo već samo čujemo, njen cvrkut je prikazan kao njena 
svjetlost, a treperavo zvjezdano svjetlo, na vidnom, savršeno 
odgovara ševinom cvrkutu na slušnom planu. UZ to, pjesnik 
ne kaže ''rascvrkutan"', jer ritam zahtijeva kraći leksem, a 1Z- 
bacivanjem vokala "'u" postignuta je veća koncentracija kon- 
sonanata: sevrkt, što onomatopejski pojačava ševino zvučno 
postojanje. Ali zašto je zvijezda "'rosna"'? Zato što ševa, mada 
je postala zvijezda, nije sasvim prestala biti ptica s jutarnjom 
rosom na perju. Ta zvijezda s rosnim perjem koja je 1 poj 
nebeskog plavila i njegovo svitanje, takvu nevjerovatnu poet- 
sku slitinu mogao je napraviti jedino Skender Kulenović. 
Pošto je u ovoj poemi sve podvrgnuto stalnim mijena- 
ma, ševa potom postaje "kap sunčane grušaline", što je vrlo 
tačna metafora, jer grušalina je prvo, žuto mlijeko oteljene 
krave (koje se, kad ga kuhaš, zgruša), a u ovom zgušnjavanju 
zvjezdanog u sunčano svjetlo uhvaćen je sam hod vremena: 
ševa počinje pjevati u cik zore, dok još ima zvijezda, stoga je 
i viđena kao jedna od tih zvijezda, potom će izgrijati sunce, 
i ševa postaje kap toga sunca. No pošto je ševa rascvrktana 
iznad rala"' — jutarnji početak oranja— to priprema i motiviše 
njenu pretvorbu u "grumen zemlje", ne samo onaj pod ra- 
lom, nego u "krilatu grudvu zemlje", kako bi rekao Veljko 
Petrović, zemlje kao roditeljke svega živog, zemlje koja se 
ogleda u svemu živom, 1 koja prima natrag, u se, sve što je 
stvorila. Sve što se pominje u poemi "Ševa", sve o čemu se 
pjeva, sve to pjesnik naziva — zemljom, jer ako stvari gledaš 
iz njihove osnove, njihovog korijena, sve živo na zemlji i jest 
zemlja. Ševa postaje grumen zemlje koji se U hljeb rumen 
mrvi" jer je tako čuje gladna partizanska kolona — a ova pre- 
tvorba ptice iz ''rascvrktane zvijezde" u rumeno mrvljenje 
hljeba spada u one jezičke događaje, zapravo čarolije, zbog 
kojih Kulenović i zaslužuje naziv jezičkoga vrača, vilenjaka, 
vješca. Ni to nije sve. "Grumen zemlje / što se u hljeb rumen 
mrvi"' slika je koju je izmaštala nestrpljiva uobrazilja gladnih 

partizana koja ne može čekati da se zemlja poore, podrlja, 
zasije, da nikne žito i sazrije, da se požanje, ovrše, samelje i 
tek potom se umijesi 1 ispeče hljeb. Zato je vrijeme koje dijeli 
oranje zemlje, na početku, od pogače, na kraju lanca radova, 
izbrisano, ili maksimalno zgusnuto, grumen zemlje koji se 
mrvi pod ralom munjevito se promeće u hljeb — još jedan 
jezički događaj kojem je krivac čarobnjak u Kulenoviću. Čija 
je ševa sazdana od cika i cvrktanja, od nebeske modrine, od 
svitanja, od zvjezdane potom sunčeve svjetlosti i, na koncu 
od zemlje i hljeba, a sve je to zbijeno u svega šesnaest riječi. 
Malo je pjesama na našem jeziku koje se, jezičkom snagom, 
mogu mjeriti sa "Ševom". 


Još je rano na ovom svijetu", kaže grčki pjesnik Odisej 
Eliti. Kad čitam Kulenovića, taj stih mi često prođe kroz gla- 
vu: mnoga njegova slika, stih, strofa, pjesma nije drugo do 
komad zore istrgnut iz srca stvari. Njegove ratne poeme su 
bile, pored ostalog, bitka za zoru koja se glasi iz svega: 


O Zoro, 
o posestrimo Zoro, 
bar jednom gruškom, kolik visibabom, zamliječi! 
S milosne svoje trepavice 
bar jednu mi kaplju kani razdanice! 
Oglasi mi se bar grlom grlice! 
II grlom čobanice! 
II zvonom mjedenice! 
Tako ti mladosti, cvatne zvijezde danice, 
mrvu mi sunca pomoli iza tkanice, — 
makar mi posljednje sunce vidjele zjenice!... 


Jer, mada se svijet događa već milonima godina, po Kuleno- 
vićevu osjećanju nije mrdnuo od početka, a život na zemlji 
je zapravo tek zaustio da kaže što ima. Poema "Seva" plijeni 

ponajprije dojmom da prisustvujemo beskrajnom lancu rađa- 
nja novih i novih svitanja svijeta, da Zemlja još čuva netak- 
nutu moć da tvori: od punog još punije, od sočnog još sočnije, 
od eksplozivnog još eksplozivnije. "Ševa" je povodanj slika 
u kojim se jedno prelama na sto načina: kao da je majka 
Zemlja posudila pjesnikovu uobrazilju da prosanja sebe kao 
neiscrpnu rodilju oblika nalivenih apsolutnim životom. 

Zemlja tu prvo viđena kao "udovica umeknula", koja, 
ezdivljačena", jer je ljudi ne obrađuju, ''odlijeva se sokom 
trava, / presočena — / na pup pišti"', a kad njih sanja, ''sva se 
u mliječ slatku zgusne / i u meden pelud raspe". Potom je 
djevojka "'pred prosidbu" koja ''pred kosidbu, / obrčmeni. / 
Onda u snu krene, teška, kroz jeseni, / porodilja / izobilja, 
premliječena". Zemlja zatim "'snije / da je / u osoki site staje 
/ vime vruće i zabreklo / što ga vaše tele sasne. / Prevršeno 
vedro da je mlade, žute varenike / na oranju što u vruća njed- 
ra vaša / niz vilice, hladna, pljuska". 

Radi se o inverziji: ne sanja zemlja ljude već ljudi zemlju 
i njene blagodeti, sanjaju gladni i žedni partizani, jučerašnji 
ratari. To je san gladnih o obilju uništenom ratom. Ne radi 
se, dakako, tek o bukvalnoj gladi. Na pitanje N. Drenovca: 
kakav je bio podsticaj za pisanje ove poeme, Kulenović je 
odvratio: "Na to pitanje odgovorio je, bolje nego što bih ja, 
Oskar Davičo, pišući o 'Ševi'. Ovu poemu ispjevala je glad. 
Glad za punim, integralnim životom, koji su htjeli da nam 
oduzmu." Zaista, samo u budnom snu gladnih juče ratara a 
danas ratnika zemlja se mogla obaviti ovakvim bogatstvom 
dovedenim do orgije: 


Ispod srca 

prsne, 

odvali se plod prenčseni, 

s grana zapljušti, 

s loza zalomi, 

sa strukova žutih zarska 
jedar, brektav porod jeseni. 


20 


Hropcem branja, trganja, trćsenja, 
zagrca 

porodilja izobilja. 

Slatkoputa, pretila, jesenja, 
nakfca 

pregršti, njedra, usta, sepete. 
Stenje u pleteru kuruznih košara. 
Baza u šećeru pekmeznih kotlova. 
Gaca drozgom vrisnulih komova. 
Ševelja pretilim kukovima krava. 
Davi duhom tijesnih smočnica. 
Kadi dimom šljivnih sušnica. 
Zapahuje hlapom rakije prvenke. 
Nadaja sisom, hrani mirisom, 
ugriza kisom. 


Ali to je samo jedno lice gladi. Postoji i drugo: kad se 
zemlja iskrsne kao ''sofra pretovarena, / koljenima obgrlje- 
na, / u smoku razboljena; / pita mrsna, sjezerena, prstima 
do koljena, / siti popuh s brijega slanine, / vrisak ljetnih so- 
čevina u kajmaku s planine, / zalogaj / što u njem brizga 
urađena godina" iz tih riječi objavljuje se ne samo bukvalna 
već 1 glad za "integralnim životom" o kojem govori Davičo. 
Počinje se od tačne i snažne realističke slike prepune sofre, 
obgrljene koljenima onih koji jedu (ili možda onog koji 
jede, jer snivanje radije poseže za jedninom), i razboljene 
u smoku, to jest u kajmaku i siru, a posljednji pridjev, koji 
znači smekšan, raznježen, mogao je biti uzet s narodnih usta, 
a mogućno je da potiče iz Mažuranićeva epa (s kojim se 
Kulenović decenijama hrvao): "Stoji mnoštvo razboljeno / 
Blagom riječi starca blaga." Ali prostor kuće odmah potom 
slikovno se napušta, javljaju se uvećanja koja sadržinu sofre, 
da tako kažemo, teleskopiraju, pretvarajući je u pejsaž: pita 
je "'sjezerena"', kako se veli za vodu koja se skupi na jednom 
mjestu i napravi jezero, te nije čudo što to jezero, njegova 
voda, doseže ''prstima do koljena". Maločas, dakle, koljena 
su, umjesto ruku, grlila, a sad su prsti dobili koljena, a ova 

i ovakva pomjeranja još jednom pokazuju šta se dešava s je- 
zičkom tvari, poteklom iz naroda, kad uđe u Kulenovićevu 
pjesmu. To nije sve. Sa "brijega slanine" javlja se vjetar koji 
svakom brijegu prirodno i pripada. Riječ je, naravski, o miri- 
su koji struji iz hrpe slanine, ali važno je ovo slikovno uveća- 
nje koje miris pretvara u "siti popuh"', dakle, u vjetar koji sam 
po sebi zasićuje ("hrani mirisom"), 1 pri tom stapa budnog 
sanjača i sa sofrom i sa rodnim brijegom. Potom dođe zbi- 
lja veličanstvena sinestezija koja nudi upravo taj "integralni 
život'"': "vrisak ljetnih sočevina u kajmaku s planine". Ovak- 
ve slike, razumije se, nećete sresti u narodnom jeziku: sokovi 
svih planinskih trava (to jest, ''sočevine", riječ "sok" je pro- 
dužena iz istih razloga iz kojih u "Ocvalim primulama" "lju- 
ljov miris toči sokovine zrele"') u okusu kajmaka su sažeti i 
dovedeni do vriska koji je, pored ostalog, i meraklijski, jer 
svi Kulenovićevi susreti s hranom, i u njegovoj poeziji i u 
njegovoj prozi, zasvjedočuju da se radilo o vrsnome merakli- 
ji, jer jedino je takav čovjek mogao, kušajući kajmak, osjetiti 
na jeziku, na nepcu, sažetak planinskog ljeta! I u završnom 
stihu, koji nam nudi zgusnuto vrijeme, njegov okus i sok, 
osjeća se "integralni život": zalogaj iz kojeg "brizga urađena 
godina" uvodi nas u dušu onog čovjeka koji u svakom Za- 
logaju hrane osjeća njegovu istoriju, ćuti okus svih uslova 
koji su doveli do tog zalogaja, što govori i da je riječ o pjes- 
niku koji je posjedovao golemu moć uosjećavanja u Drugog, 
progovaranja iz Drugog. 

Kulenovićevska inverzija, koja san pripisuje sanjanom 
a ne sanjačima, temelji se na dvostrukom poistovjećenju sa 
zemljom: riječ je o ratarima koji su toliko vezani, izjednačeni 
sa zemljom da njihov san, posve prirodno, biva i njezin san, 
ali riječ je 1 o ratnicima toliko poistovjećenim sa zemljom za 
koju se biju da njihov san ne može da ne bude i njen san. Sto- 
ga zemlja i može da snije "dijete da je ocu na rukama, / mosnato, 
/ ciktavo, / mameno — / nebu poteklo", 1 da ''sva se stopi u sne 
satne, / slačinom nalije: / košnica medena", 1 da je "nevjesta 

mazna, gojazna, / nevjesta stasita / u ljeta hljebna, prezrela, 
nasita" i, pošto "pjanim se ljaljem opije"', da "snije / da zrije, 
/ klasna da je zrnata pletenica / pa je miluje pet vaših jagoda, 
/ niz njive stenje — rotkinja — povaljana pšenica: / povodanj 
naploda". Ovdje ćemo stati, kod ovih talasa pšenice koji se, u 
Kulenovićevoj metafori, pretvaraju u talase poplave. 

Slapovi slika u "Ševi" pred oči nam iznose pijani balet 
zemnih sila koji kaže da je srž života u njegovoj moći da u 
svakom času bude nov i na vrhuncu sebe, a u isti mah pri- 
prema skok u nešto još novije, snažnije, punije, u samom 
sebi dovrhunjenije. A okvir tim neprekinutim pljuštajima 
svježine i prevršenosti života nije samo san gladne partizan- 
ske kolone, za koji se, zapravo, i ne zna je li san o prošlom ili 
o budućem, san o jučeranjem koje je rat uništio, ili utopijski 
san o sutrašnjem koje će njihova borba poroditi. Ima i još 
jedan okvir ove orgije koji je vrlo star: lančane eksplozije ap- 
solutne proljetnosti 1 proljetne apsolutnosti žive tvari zbivaju 
se na podlozi drevne slike o nebu i zemlji kao ljubavnom 
paru: "Suncu ispod mladih dlana / slabine joj dahte rodne", 
ili: FMlak ljubavnik, izdovoljen, sunce jenja. / Pah mlačina, / 
srh slačina / premeklim joj slabinama tanko srsne." Je li onda 
čudno što je sve '"'puno sočnog smisla" kao ona kajsija IZ SO- 
neta "Baštovan koga usnijem"'? Ta slika puti ka srži Kuleno- 
vićevog senzibiliteta: punoća bića je što i smisao. Gdje ima 
punoće, mora biti smisla. Tragati za smislom znači otkrivati 
sjezerenost" bića u samom sebi. Ničemu se pravo značenje 
ne može dati izvana, tako što ćemo ga uvesti u neku opštiju 
shemu odnosa, što ćemo ga natjerati da iziđe iz sebe i služi 
svrsi koja mu nije prirođena. I to objašnjava zašto ideološko 
breme, koje je ovaj pjesnik nosio gospodstveno, nije naudi- 
lo njegovoj umjetnosti. Nema ideologije ni filozofije koja 
neće postati utvarna pred puninom životnog oblika koji je, 
od svog nutarnjeg intenziteta, na ivici eksplozije, stoga se 
može kazati da je u ovim stihovima o ševi sažet, u najmanji 
mogući broj riječi, najsuštastveniji Kulenović: 

Čujte cvrkut — rasprs grla, 

čujte prhut — rasprh perja: 

ovog sunca, prvog sunca u godini, 
sva ću prsnut 

u iverja! 


Ovako izgleda istinski, puni život u očima ovog pjesnika: 
ako pjesma nije ''rasprs grla" nije pjesma, ako uzlet nije "'ras- 
prh perja" nije uzlet. Ali ovakav treba da bude i jezik koji 
je dorastao istinskom životu: da istodobno zvuči i znači, da 
znači zvučanjem, da zvuči značenjem, da u isti mah slika 
i poje, da slike poju, da poj slika. A šta zapravo Znači stih: 
tavog sunca, prvog sunca u godini"? Radi se o elipsi (riječ 
je o početku proljeća, o prvom sunčanom danu u godini) 
u čijoj dubini slutimo nešto narodsko (kao recimo u obrtu 
ostati do sunca", to jest do zore), ali narod nikad neće baš 
ovako reći, pjesnik je, slušajući signale koje emituje pučki 
jezik, napravio mali eksperiment dajući suncu vremensko 
značenje, pretvarajući imenicu u prilog za vrijeme: prsnut 
ću ovog sunca. Prsnut će "u iverja" 1, ako mislite da je ovom 
stavljanju zbirne imenice u množinu, da je ovoj množini 
množine kumovala prisila rime, bićete u pravu pod uslovom 
da niste smetnuli s uma da je rima jedan od važnih sarad- 
nika ovog pjesnika. Ukratko: jezik je savršeno modelovan 
po mjeri punoće koja samo što nije prsnula, to jest po mjeri 
najvišeg smisla kojim je ševu ispunilo sunce. Kulenović je 
duboko osjećao da smisao nije isključivo ljudska tvorevina, 
da je neposredno dat u prirodi, odakle bi ga drugo ljudska 
misao i mogla uzeti, iz čega bi ga i mogla ispresti ako ne iz 
onog preobilja od kojeg se ševa boji da će "'prsnut u iverja"'? 
Sav moral, sva ideologija, sva filozofija bili su rastvoreni u 
ševin ''sjetven pjesmen sok" koji u ratu više "ne nadaja mlade 
brazde" kao što ih je nekad nadajao "iz mog kljuna, iz mog 
perja, iz mog srca", kako veli ševa koja je, dakle, prije rata, 
bila i sijač i pjevač. Doduše, to dvoje bi se, ako se prevede 
na jezik razuma, moglo razlučiti: riječ je o ševinoj pjesmi u 

vrijeme sjetve, o pjesmi koja prati sjetvu, ali jezičkim ob- 
likom to je dvoje u Kulenovića pomiješano i pretvoreno u 
sok, koji zapravo nadire iz svih oblika života u ovoj bez sum- 
nje najekstatičnijoj pjesmi na našem jeziku. 


6. 


Kulenovićev jezik, to trepti 1 bruji i gudi, šiklja i brizga, 
uzlijeće, igra i poskakuje, to se blista i prelijeva se 1 iskri, 
to nekad u istom zamahu dotiče i visove i ponore ljudskog 
opstanka, jer s lakoćom, kao u igri, miješa nebo i zemlju: "O 
kolono, prhka dugo sišla zemlji, / teška brazdo pošla nebu!" 
Posezanje za narodskom riječju, čas vioglavom i maznom, 
čas teškom kao tuč, čas za arhaizzmom aromatičnim kao stare 
sehare, gradnja čas djevičanski svježih, čas obnova 1 preo- 
brazba značenja postojećih riječi u sprezi s riječima u čijem 
društvu nikad nisu bile, niti mogle biti, sve to zna katkad 
biti izraz viška kreativne snage, čak i poetske obijesti znalca 
koliko i majstora, nekad je posljedica gole nužde, nekad ob- 
lik jezičkog hedonizma koji prijeti da nam zakloni dublju 
neminovnost skritu iza jezikotvornog zamaha koji, naprosto, 
ne zna šta je dosta, a pri tom računa s najsitnijim stilskim 
valerima 1 s najfinijim prelivima zvuka u riječi i rečenici. 
Nema u nas pjesnika nad čijim stihovima, kao na užetu, ple- 
še toliki broj akcenata i dužina koje su tu, pored ostalog, da 
Kulenovićevu iskazu obezbijede pravilan izgovor, jer po- 
drazumijevaju čitanje naglas. Treba žaliti nesrećnike koji 
mogu da se ne zanesu "do plavih omaglica" od množine sli- 
kovnih, ritmičkih, zvukovnih udara kojima nas ovi stihovi 
zapljuskuju odasvud: 


A od Kozare, rano moja, pa do Save, 
ljetina natisla iz slobode, 

ko iz vode, 

kukuruzi nanijeli ko vojske zelenč, 

glavinjaju pšenice bremenč, 
šljive savke uplavile 

od slačina, 

pa se lijepo, od težina, 

razglavile 

ko steone krave: 

Svud hljebno je i medno je i grozdno je 
preko glave, 

krekaju zemlje ko krcate košnice, 
čekaju, rano moja, da se oznoje, 
orne muške mišice... 


A1 zalud, zalud čekaju! 


Pjesnik se najezdi osvajača 1 ništavila koje je donio opire sli- 
kama u kojim pjana 'glavinja"' i prosto derneči živa tvar u pu- 
noj slobodi. Kukuruzi postaju "(vojske zelene" koje pjesnik, 
na imaginarnom, na duhovnom planu suprotstavlja okupatoru. 
Slike u kojim život buja i preliva se u mnoštvu nijansi naj- 
djelotvornija su pjesnička odbrana svijeta od "'svejeda". Te 
tyvojske zelene" postaju još upečatljivije kad zamislimo per- 
janice i lisnate sablje kojima su ti vojnici ukrašeni i oboružani 
(uostalom, u drugoj rečenici ratnog zapisa "Anđa" Kulenović 
kaže: "Po zelenim sabljama kukuruznih pera već izbija rđa"'). 
Mnoga Kulenovićeva metafora proširuje moći naše uobrazi- 
lje, jer nas goni da zamišljamo ono što je ispušteno a tu je, 
ono što je prećutano a silno energizira pjesnički govor. Kule- 
nović nije lak, nekad je i pretežak za čitanje, pored ostalog 
i zato što zahtijeva da ga stalno '""dopunjavamo"', da dublje 
smisaone mogućnosti njegovih slika realiziramo u vlastitom 
duhu, o čemu će još biti govora. Slika tih "vojski zelenih", 
koliko god bila od ovog svijeta, puti i ka bajkama: podsjeća 
na drevne priče u kojim priroda pomaže junaku: i kamen i 
drvo, i ptičje pero i krljušt, 1 živinka i travka, stavljaju mu se 
na raspolaganje, podupiru ga u svladavanju prepreka i ostva- 
rivanju njegovog nadljudskog zadatka. Napokon, glagol "'na- 
nijeti"! blizu je narodnog obrta "ljetina dobro ponijela", ali 

znači i nešto više: vojske odista "nanose". Te klipove mora- 
mo zamisliti kao plijen koji sve vojske, otkako ih ima, odas- 
vud ''nanose"'; u ovom slučaju, dakako, riječ je o plijenu ote- 
tom od neživota, od pustoši, od ništavila. 

U "ljetini" koja je "natisla iz slobode, / ko iz vode", pre- 
poznajemo spoj dva obrta iz narodnoga govora: za djecu se 
kaže da ''rastu ko iz vode", a za masu, Za svjetinu, koja i jest 
zvukovno vrlo bliska "ljetini", vele da je "'natisla"'. Koje su 
posljedice ovog jezičkog križanja? Apstrakcija je zadobila 
punu materijalnost, vraćena joj je supstanca koja je iz nje 
isparila: sloboda je postala elemenat, zapravo alimenat" svi- 
jeta: bez nje nema života ni biljci, kamoli čovjeku. No time se 
i krajolik puni znacima ljudskog prisustva: brzinom dječjeg 
đikanja i tiskom i gužvom svojstvenom ljudskom mnoštvu. 
Predjelima koji su, njemačkom ofanzivom, ispražnjeni od 
ljudskog, jezičkim putem je vraćen čovjek, jer je riječ o svi- 
jetu gdje sve postoji izjedna, gdje ljetina raste kao djeca, gdje 
je čovjek sebe, svoju ljudskost, utisnuo duboko u pejsaž, u 
zemlju, u biljku koja niče iz te zemlje. 

Množina je, ovdje, jedan od nosećih stubova pjesničke 
zgrade: ne ''slačina" već ''slačine", ne "težina" već "težine", 
ne '"zemlja" već "zemlje". I u "Ševi" se ponavljaju te "'slači- 
ne"', praćene "mlačinama" 1 "trudninama"', a ovaj odlomak iz 
Stojanke — ne znam je li u kritici već na to upozoreno — sadrži 
zametak "Ševe", njezin nacrt u minijaturi. "Slačine" indivi- 
dualizuju voćke: svako stablo šljive, iako po vrsti jednako 
svim ostalim, daje plodove koji posjeduju posebnu slast, du- 
boko znanu onom koji živi prisno s tim šljivama, radi oko 
njih. Slično je 1 s "težinama"': svaka šljiva nosi svoj posebni 
teret, ni dvije ne daju isti rod. Nije drukčije ni sa "Zemljama": 
zemlja jeste iskonska jednina, pa ipak se njena cjelovitost 
1 jedinstvenost razlažu na zasebnine, jer Kulenović gleda 


+ . . . H 
Imenica "alimenat" napravljena od francuskog glagola "alimen- 


ter"", što znači "hraniti"'. Ova igra riječi posuđena je od Pola Valerija 
koji u jednom tekstu govori o elementima pretvorenim u alimente. 

i svojim Stojankinim očima, uživljava se u način gledanja 
ljudi koji sa zemljom žive mnogo dublje no oni iz grada: 
oko i duša seljačka znaju da zemlja nije jednina, da svako 
njeno parče ima svoju posebnost, svoju dušu koju je seljak 
upoznao, opipao vlastitim rukama. 

Slast "šljiva savki" prešla je u plavet, okus im je postao 
vidljiv. "Slačina"' 1 "uplaviti'" narodne su riječi, ali, spregnu- 
te u Kulenovićevoj slici, zazvučale su posve moderno, iz 
temelja su preobražene i obnovljene. Sinestezija, kao poet- 
sko načelo, diže u vis, produhovljuje smisao narodnih riječi 
koje su presićene tvarnošću. Čak se čini da je u "savkama" 
koje se plave aktivirano plavetno prisustvo Save. Upravo u 
ovakvim spregovima ogleda se spoj snage i nijanse kao jedna 
od najviših vrednota Kulenovićeva jezika i poezije. 

Uzvik ''rano moja", po zvuku tužbalički, uokviruje tren 
golog šikljanja rodilačke sile, zapravo životne siline iz svega. 
Na početku odlomka, taj uzdah nagovještava bol pred besmis- 
lenom puninom i obiljem ''naploda"' u predjelima opustjelim 
od ljudi. Doduše, ljetina ne haje za njemačke ofanzive, buja 
u vlastitoj slobodi koja nagovješćuje da se putevi prirode i 
istorije ne ukrštaju. Stoga i ta sloboda, u kojoj i iz koje sve 
buja, takođe boli. A na kraju, kad opet odzvoni uzdah ''rano 
moja", te riječi dobijaju nov podsmisao: toliko obilje, slast, 1 
punoća, propašće jer nema ''ornih muških mišica" da sve to 
poberu. Ostrvo, na kojem život džiklja u nebesa, okruženo 
je, kao prstenom, golim besmislom istorijskog nasilja. 


i? 


Ovaj odlomak je primjer, kakvihje u Kulenovića mnoštvo, 
pogotovo u "Stojanki" i "Ševi", koji zorno predočava šta se s 
jezičnom tvari iz narodnih usta događa kad je pjesnik prožme 
svojim čuvstvima: narodni jezik se diže na višu razinu smis- 
la, postaje bogat prelivima, zadobija veću slutljivost. Pjesnik 

ne oponaša, ne reprodukuje narodni jezik, već od njegov- 
ih sastojaka — pošto ih iznutra prosvijetli, vlastitim bićem 
im udahne nov život — sazdaje originalno viđenje s jakim 
pečatom individualnog. "Stojanka" se temelji na spoju pjes- 
nikova i pučkog glasa: osjećamo da to jeste narodni govor, 
da se tako u narodu jauče, kune i nariče za mrtvima, ali ni na 
čas ne prestajemo osjećati da je to Kulenovićev, i isključivo 
njegov, način kazivanja. Stoga se ne smiju zanemariti pjes- 
nikove riječi: 

Kao šesnaestogodišnji mladić, imao sam dvije sveske 
lirskih pjesama, od kojih mi se slučajno sačuvalo pet son- 
eta. U ratu 1942. bila mi je trideset i druga godina kad sam 
napisao jednu "epsku" pjesmu. To što sam u prvom slučaju 
išao u lirsku graviru, a u drugom u šire platno, nikad sebi 
nisam mogao intimno objasniti godinama, godinama života 
i poezije, nego time što je moje osjećanje u jednom slučaju 
bilo izrazito introvertno, a u drugom izrazito ekstravertno: 
prvi put sam se objektivirao kroz usamljene jagorčike, drugi 
put kroz rodilju čovjekovu, i kroz ševu nad glavom borca, i 
kroz borca-čobanina, kroz pakao i sjaj jednog velikog ljud- 
skog podviga. 


Što je sušta istina kad je riječ o "Ocvalim primulama"', "Sto- 
janki" i "Ševi", ali je pitanje je li pjesnik u "Pismima Jove 
Stanivuka" uspio sebe "objektivizirati"': nama izgleda da je, 
u toj poemi, Jovino biće jače od Skenderovog. 

Stoga je djelimično tačna i Konstantinovićeva dijagnoza 
da "Stojanka" i "Ševa" znače vaskrs folklora, jer se radi, isto- 
dobno, o njegovu vaskrsu i o prevazilaženju. Stoga i umjet- 
nička potresnost "Stojanke" nadilazi tragiku istorijskog tre- 
nutka u kojem je nastala. Pogledajmo njen početak: 

Svatri ste mi na sisi ćapćala — joj, blagodatno 
sunce knešpoljsko! — 

svetrojici povijala nožice sam rumene 

u bijele povoje lanene, 

svetrojici sam prala jutrenje tople pelene... 

Joooj, 

Srđane, 

Mrđane, 

Mlađene, 

joj, tri goda u mom vijeku, 
tri prvine u mom mlijeku, 
tri saća teška, 

silovita, 

što ih utroba moja izvrca, 
joj, rosni trolisni struče djeteline knešpoljske, 
što procva ispod moga srca! 


Zar ovdje majka, u neku ruku, iznova ne rađa svoje sinove? 
Zar ih ne doziva natrag u život, zar onomatopejičnost glagola 
ćapćati" ne čini snažno osjetnim prisustvo djeteta na majči- 
nim prsima? I zar tu djecu istodobno ne vidimo i ne čujemo? 
Ili, kako sam pjesnik reče u eseju "Iz humusa"': "'vidjeh-čuh 
nekakvo davno radosno majčinsko nadajanje i alapljivo 
dječje sisanje". Ovo "vidjeh-čuh" naputak je kako da čitamo 
najuzbudljvija mjesta u njegovim pjesmama, zasnovana na 
istovremenom udaru slike 1 zvuka. Toliko smo puta, dok či- 
tamo Kulenovića, prisiljeni da istodobno gledamo-slušamo 
prizore u njoj, a nekad ne znamo šta je jače: slikovni ili Zzvuč- 
ni zamah njegova jezika. I u prvom stihu "Stojanke" vidimo 
dijete na grudima i čujemo mljaskanje njegovih usta, čak os- 
jećamo oblapornost dječjeg sisanja sugerisano onomatopej- 
skim '"ćapćap" i slutimo majčinsku radost davanja: tom riječ- 
ju se, usred ratne katastrofe, usred trijumfa razornih sila, pri- 
ziva prisni kućevni svijet kao nešto što se, makar i iz sjećanja, 
suprotstavlja zatornim silama. I kako je veličajan potez od 
majčinskih grudi do sunca na nebesima koji stvara pjesničku 
jednačinu od dviju glavnih hraniteljskih sila, jedna na zemlji, 
druga u vaseljeni. Taj jauk, kojim se doziva sunce, pjesnički 
je izvanredan: iako kosmička "''sisa"', sunce je, pridjevom 
knešpoljsko" uključeno u zemni svijet, umiješano u ljud- 
ska zbivanja, tako reći. Sunce je pozvano da bude svjedok 

Stojankine sadašnje nesreće i negdašnje sreće: uzvik "joj" i 
pridjev "blagodatno", ostvaruju ravnotežu oprečnih emocija. 
UZ to, ne treba previdjeti debeli premaz bjeline: bije sjaj i iz 
sise i iz sunca i iz lanenih povoja i iz pelena i iz jutra! Jedna 
bjeline, sjaja, rumenila, topline. 

Potom dođe dozivanje sinova i, kao u narodnim tužbalica- 
ma, ređanje apozitivnih metafora koje zrcale bitnu struju smi- 
sla u ovom djelu. Jer u "Stojanki"' sve se oprirođuje: mladež 
na Srđanovoj mišici je ''mrka kupina"', a očnjaci Mlađenovi 
su ''ostale zube prerasli ko u kurjaka". Te slike udaraju jak 
biljeg izginulim sinovima, individualizuju ih, ali 1 slute svijet 
u kojem je čovjek svojta kupini i kurjaku, u kojem Stojankini 
i uopšte čovječji sinovi najsnažnije bivaju određeni ako ih 
proglasiš za "tri ljute mećave", ili "tri saća teška, / silovita", 
ili "rosni trolisni struk djeteline". Svijet u kojem je ljudsko 
i vanljudsko svezano u tvrd čvor, ujedinjeno u jednu tako 
reći kvrgu da bi se izdržali svi udarci. A onaj doziv "Kozaro, 
seko zelena, druga majko moga Mlađena", jauknut je iz srži 
takvog osjećanja svijeta: Kozara je uvučena u ljudski svijet, 
prestaje biti bešćutna planina, koja joj je uzela sina, i postaje 
mu "druga majka", što je način ili da se ne prizna njegova 
smrt ili da se ovlada bolom zbog te smrti, ali Zar nije, u isti 
mah, ''sestrenjem" Kozare, Stojanka i sama pomalo postala 
gromadna kao planina? 

Pred nama je svijet gdje se sve jedno u drugom ogleda: 
"Kozara izvila tri bora pod oblak, / Stojanka podigla tri sina 
pod barjak"!"', sve se veže u jedinstvo unutar kojeg svaki oblik 
život je svoj, uzrazličen — sve ima svoj biljeg po kom ga 
možeš "lako poznati". To se otkriva i u Stojankinom leleku: 
tri prvine u mom mlijeku", što je najmoćniji stih u citiranom 
odlomku, a snagu i ljepotu crpi iz prikrivenosti svog smisla: 
kao daje Stojanka rodila jednog, a ne tri sina. Kao da je svako 
rađanje događaj koji se zbiva prvi put. Kao daje rodila tri jed- 

inca. Nije slučajno što pjesnik "'svatri"' i "svetrojica" ispusuje 

kao jednu riječ. Može to biti i oponašanje narodskog načina 
zapisivanja riječi: što je u (iz)govoru cjelina, to se 1 piše zajed- 
no, ali oni jesu cjelina, jesu isto, što je pojačano i rimovanjem 
njihovih imena. Koliko god ih majka može "lako poznati" 
kao bića koja se ne mogu ni s kim zamijeniti, toliko su, u isti 
mah, i jedno. Pred nama je svijet gdje se sve potvrđuje pri- 
padanjem nečem širem do sebe, gubljenjem u tom širem od 
vlastitog bića, uranjanjem u ukupnost života, ali i čuvanjem 
zasebnosti, svoje lake prepoznatljivosti u toj cjelini s kojom 
je izjednačeno. 


U ratu napisana a tek posmrtno objavljena poema "Na 
pravi put sam ti, majko, izišo", koja nije nađena u pjesniko- 
vim hartijama, nego ju je sačuvao Branko Ćopić, sa '"Stojan- 
kom"? i "Ševom" sačinjava trolist ratnih pjesama koje otkri- 
vaju Kulenovićevu opsjednutost načelom materinstva, jedna- 
ko snažno prisutnog i u ženi i u zemlji. Jer šta je "Ševa" ako 
ne, ponajprije, himna majci zemlji kao neiscrpnoj "porodilji 
izobilja"? I šta je Kozara, kao "druga majka"', kao "pomajka" 
Stojankinog Mlađena ako ne zemlja koja joj jeste uzela sina, 
ali pjesnik, skupa s junakinjom, ima snage da, u najtežem 
času, u toj zemlji ne vidi samo onu koja uzima već i onu 
koja daje život. I šta je majka Hanifa ako ne zemlja hrani- 
teljka: SA ona, / ko zemlja pregladnjela, / u žile sinu-jablanu 
svoj zadnji sok je brizgala"'? U pridjevu "pregladnjela" sažet 
je težak travnički vakat kad je pjesnikova porodica postala 
gola čerga" 1 kad "pijavica gladi / tjemena nam je nesvjes- 
ticom sisala". Riječ je o majci koja je ''pregladnjela" i zato 
što se odricala svog zalogaja u korist djece. No "zemlja pre- 
gladnjela" posuđena je iz težačkog jezika i znači ispošćenu 
zemlju, iznurenu rađanjem. Snaga ove sintagme potiče iz 
njene tačnosti, njene primjenjivosti i na majku i na zemlju. 

To je ista ona zemlja iz koje je "'nico" pjesnik u sonetu "Nad 
mrtvom majkom svojom"': 'stoj, gledaj: tako si nico ko što 
će 1Z nje trava." 

Te dvije majke, Stojanka i Hanifa, stoje kao dva naspram- 
na zrcala koja se međusobno ogledaju i produbljuju. Prva 
je na istorijskoj vjetrometini "gdje je samrt vršaj zavrgla", 
druga je provela cio "vijek u četiri duvara" zatvorena. Pred 
očima prve je prostor ''od Kozare... pa do Save", a u uhu joj 
je "uka velika" 1 ''rsak do neba" što dopire čak "od moskov- 
skog Jerusolema", druga je, u zatvorenom kućnom prostoru 
bila zarobljena u zaludno služenje muškarcu koji nikad nije 
prestao biti ''stranac"';: "Voskom podova i mirisom mivene 
puti, / svjetlinom odaja i grla, / kajmakom na kahvi, / cime- 
tom jela i tijela, / zaludu ga je, zaludu dočekivala." Zar ove 
slike, gdje se nadovezuju miris izribanih i kao vosak žutih 
podova i miris okupane ženske puti, gdje se slivaju sijanje 
grla i odaja, gdje su jelo i tijelo sjedinjeni eho-rimom i istim 
začinom, ne govore da je majčino biće izgubilo svoju zaseb- 
nost, postalo dio kućnog prostora, njegov produžetak? Prva 
je sinove "ljutom dojkom odojila"', druga je: "Dojkom ko 
hurmom / na usta mi je u bešici slazila. / Ko u svoj uvir, / na 
dojku je uvirala u mene." Zar ove riječi ne svjedoče da prva 
rađanjem i davanjem sebe potvrđuje, a da druga rađanjem i 
davanjem sebe poništava? U prvom slučaju, ljuto je rodilo 
još ljuće: u sinovima se majka jače individualizuje, još više 
postaje — ona sama; u drugom slučaju, majka se u sina sva 
presipa, on je njeno ušće, postala je što 1 on, davanjem potrla 
sebe. Stojanka se obraća Suncu, razgovara s Kozarom, sva 
je grč, kletva, puni napreg, poziv na osvetu, druga je šutnja, 
trpnja, molitva, samoosuda, podnošenje sudbine, praštanje. 
Prva je gola ekstraverzija, druga je sušta introverzija, ili, kako 
pjesnik veli, ''sehara mirisna, zaključana". 

Možemo samo nagađati o razlozima zašto Kulenović nije 
objavio poemu "Na pravi put sam ti, majko, izišo", a jedi- 
no svjedočanstvo nudi nam njegova supruga Vera u knjizi 

Skenderova trajanja: "Meni je jednom rekao da je 'treba 
preraditi'."? Ako su dopuštene pretpostavke šta je u njoj 
bilo za preradu, rekao bih da je pjesnik mogao osjećati što 
i čitalac: činjenice zbilje nekad ne uspijevaju da se odvežu 
od realističke ravni i trebalo ih je dići na višu razinu posto- 
janja. Vera nam daje da naslutimo i da pjesnik nije bio za- 
dovoljan likom svog oca kakav je uobličen u ovoj poemi. 
Opaske o ocu, rasute u njegovim izabranim djelima, daju 
ne samo mnogo složeniju, ljudskiju sliku tog čovjeka već i 
kompleksniji, bogatiji emotivni odnos sina prema roditelju. 
Vera kaže: 


Način kako je Skender oslikao lik oca u poemi "Na pravi 
put..." sestru, koja je danas jedina živa od dece, duboko 
vređa (riječ je o sestri Ćamki, M. V.). Tvrdi da otac nikad 
nije bio pijanac. On samo nije podnosio alkohol. Njemu je, 
kaže, bilo dovoljno da popije dve čašice i da ga to svlada. 
No, i to je bio jedan od uzroka nesuglasica u kući. Dalje, 
tvrdi, da je lik, tako dat, sušta slika očevog brata Derviša, 
koji je bio ''sarkoš'"" — mangup, voleo lepo da se oblači, da 
se provodi, a i bio je alkoholičar. 


Sporedno je, razumije se, je li otac ili stric poslužio kao pro- 
totip za lik u Kulenovićevoj poemi, kao što je nebitno (mada 
je pjesniku moglo biti važno i spriječiti ga da svoje djelo 
objavi, čak uplivisati da ga osudi na nepostojanje, što bi se i 
desilo da Ćopić nije sačuvao rukopis poeme) je li tim likom 
pjesnikovu ocu nanesena nepravda i "uvreda", a važno je pi- 
tanje: zašto je pjesnik svog oca baš tako naslikao? 

Poemu "Na pravi put sam ti, majko, izišo"" pisao je po- 
najprije pobunjenik, a potom sve ostalo, koji svojoj majci 
prepušta da kaže: ''O sine, sine, sine nesretni, / bunom mi se 
otrova / i na put krivi zabasa: / Gdje ćeš ti svojim nemoćnim 
rukama / srušiti nepravdu-planinu?!'"? (Tog pobunjenika 
Kulenović se sjeća u sonetu iz njegove druge knjige sone- 
ta, izišle dvije godine pred njegovu smrt: ''podignimo sti- 
jeg nekih buna!"" Ima rezigniranog samopodsmijeha u ne- 

određenoj zamjenici "nekih"'!). A svaka "buna" počinje po- 
bunom protiv oca kao despotskog autoriteta, kao utjelovlje- 
nja nepravednog reda stvari koji se hoće srušiti i zamijeniti 
drugim. Bez lika oca kakav je u njoj dat, poema ne bi imala 
na čemu da se drži, ne bi bilo stožera oko kojeg se okuplja 
njen puntarski naboj. Ustati protiv oca i biti na strani majke, 
kao žrtve takvog svijeta s kojim je Kulenović, kao komunist 
i kao partizan, vjerovao da treba za svagda raskrstiti — eto 
temelja na kojem se ovdje pjesnički zida. Kad Kulenović na 
kraju poeme kaže: 

I čuj me, čuj me, 

s tespihom sijeda ropkinjo: 

Ruke su naše svemoćne, 

mi ćemo uskoro 

nad tvojim gradom tespihom ognjenim zvecnuti, 

i kad ti kuršum ubasa u četiri duvara 

i kljunom propjeva kraj uha, 

to ti ja, majko, pravim putem dolazim, 

s vojskom i rumenim zvijezdama 

i vodim nevjestu, mladu mjesečinu, 

izažetu 1Z krvi, 

odrunjenu od srca, 

razgaljenje u grčinama, 

od njenog grla i očiju 

i sehara mirisnih, otključanih, 

kuće se kiiće prelešću, 

i majke smiju sjedinama, 

zemlja-rana 

mladi novim djetinjstvom. 


ovi stihovi mogu da zvuče čak surovo, a obraćanje: ''s tespi- 
hom sijeda ropkinjo" sigurno nije nježno, ali to je gnjev 
upućen svijetu koji je od majke napravio roba. Završetak 
poeme je, u stvari, njena rekapitulacija: svaki od ovih stiho- 
va priziva nam u svijest jedan ili više stihova koji su mu 
prethodili, ili aluzivno sažima čitave odlomke poeme, iz 

temelja mijenjajući njihovo prvobitno značenje. Na primjer, 
od stiha: "kad ti kuršum ubasa u četiri duvara"', ako ga gle- 
date isključivo unutar ovog odlomka, malo se lecnete, ali on 
se doziva s početkom poeme: majci je prošao "vijek u četiri 
duvara", zato ste prisiljeni da maloprijašnjem "kuršumu" 
date nov smisao: to je kuršum ispaljen u majčinu i uopšte u 
žensku neslobodu, a kulenovićevskim slikama te neslobode 
i žestoke pobune protiv nje, ne može se poreći pjesnička 
snaga: 


Premrlo krto joj tijelo 

u feredžu, 

u kabur tijesan, slijep, zagušljiv, 
staviše. 

Ko ranjeniku, 

glavu joj bijelim tulbentom 

Zaviše. 

Ko s ovim svijetom, 

s rodnom se kućom i plahim Šumećem 
u Šumeću suza, majci na prsima, 
rastajala. 

Ko mejita, 

obeznanjenu je u fijaker unesoše, 

i dva je ata, 

kao na onaj svijet, 

zanesenu ponesoše 

i ko kadifu bijelu i kap rose sabahske 
mom je ocu 

donesoše. 


Uzgred rečeno, pjesnikova majka nije se ovako udala, 
nego se, jednostavno, ''ukrala"', stoga nam je jasno da su lik 
majke i oca nadlične, nadbiografske tvorbe koje je sazdao 
mnogo više pobunjenik a mnogo manje sin. Slikom rečeno, 
ovo djelo se razvija od majke kao "'sehare mirisne, zaklju- 
čane" na početku do "sehara mirisnih, otključanih" na kraju 
poeme. 

9. 


U "Pismima Jove Stanivuka" narodni jezik je u mnogo 
manjoj mjeri preobražen i sublimiran propuštanjem kroz lični 
senzibilitet, stoga je od pjesnika glasniji njegov junak: očita 
je prevlast folklora nad individualnim talentom, što ne znači 
da su te pjesme neuspjele, ali se mora priznati da, u poredbi 
sa "Ševom" i "Stojankom", djeluju kao niža vrsta poezije, 
ako ne računamo povremene visoke pjesničke uzlete. Ali i to 
su dobro napravljeni tekstovi, dragocjeni i po tom što svojim 
humorom Kulenovićevu pjesništvu daju dimenziju više, a 
mogu se, pretežno, čitati kao dramski monolozi. 

Dramski monolog je i "Stojanka"', ali u njoj pjesnika osje- 
ćamo na svakom koraku 1, suštinski, ne mogu se brojati pjes- 
me u kojim pjesnik "govori ne ono što bi hteo da kaže u svoje 
ime, već samo ono što može reći u okviru ograničenja jedne 
zamišljene ličnosti koja se obraća nekoj drugoj zamišljenoj 
ličnosti", kako dramski monolog definiše Eliot. Toj definiciji 
su mnogo bliža "Pisma Jove Stanivuka"', a ponajbliže "Pismo 
preko mora" (s napomenom u podnaslovu: "Jovo Stanivuk 
leži sa savezničkim vojnicima u bolnici na Talijanskom o0s- 
trvu"), u kojem se Kulenovićev junak obraća borcima svoje 
čete, zapravo svakom "ko se jošte odziva na spisak", i ovim 
eufemizmom koji znači: svakom ko nije poginuo, najavljenje 
humorni ton što svim stvarima oduzima težinu, relativizujući 
sve, čak 1 heroizam oslobodilačke borbe: ''ono kad zažmuriš / 
pa u juriš", a ovaj postupak humornog razlaganja teške stvar- 
nosti, kako bi se njome duhovno ovladalo, pri kraju pjesme 
biva krunisan stihom: "Čime da vam manem nego štakom." 
Ta štaka, kojom Stanivuk, preko mora, u pozdrav maše subor- 
cima, krije ne samo pobjedu duha nad materijom, duhovi- 
tosti nad ranama, već 1 blistavu poetsku pobjedu jezičkoga 
majstora: ""štaka"" ovdje dođe umjesto "šaka"! 

Jovo se, nenadno, obreo ''na krvavom ovom panađuru" 
gdjeima "'stvora svakakvoga,—/ samo što ihnemarogatih"— te 

riječi sugerišu da je Kulenovićev junak pomalo i Njegošev 
Draško u Mlecima, jer prikazuje tuđi svijet slikama iz svog 
svijeta, iz kojeg je izbačen, stoga čezne "da me naša ujede i 
buva!"' To je čovjek koji, kad je prvi put vidio more, nije mo- 
gao da se ne upita u čudu: "Tolka voda — nigdje vodenice, / 
ili pralje, ili žedne fučije.'? Ovo preslikavanje neshvatljivog 
tuđeg na samorazumljivo svoje koje se smatra jedinim pravim 
i prirodnim, poentirano je "Žednom fučijom" što priziva 
bezvodne krajeve gdje isključivo žene tegle vodu s dalekih 
izvora, ali ovdje tih žena i nema, važnije su fučije koje su 
žedne", jer i jesu simboli žeđi koja mori čovjeka u Jovinu 
zavičaju. Ovdje su galebovi "bijele neke ptice kreštalice" što 
na valima prele" i ovo pretvaranje galebijeg jata u seosko 
prelo sadrži lirski humor kojim su obilježeni i drugi iskazi u 
ovoj pjesmi. A evo kako opisuje pjesmu bolesnika: "Onda za 
njom s lijeva / iz Inđije izvije se ševa. / Poslije njega oj zao- 
jam ija, / gora Romanija, / a prihvati s desna / gologuza pjes- 
ma / iz punoga mijeha — / sve se redom, bijelo, crnokožno, 
/ sva se soba povalja od smijeha, / jer pjevamo složno, / i iz 
duše pune, / kano vuk i Omerovo june." 

Majstorski je ovaj odlomak koji počinje dalekom basno- 
slovnom zemljom "Inđijom" a završava se Omerovim ju- 
netom. Majstorski je lanac slika koji počinje jukstapozici- 
jom "Inđije" i "gore Romanije" a završava nelokaliziranom 
gologuzom pjesmom iz punoga mijeha", lanac u kojem je- 
dan iskaz dopunjuje, modulira smisao drugog: nakon ševe 
iz "Inđije" 1 njenog "izvijanja"', to jest pjevanja u kojem se 
preliva glasom, dođe Jovovo ''oj zadjam i ja"', a ovo "oj" nije 
tu tek iz ritmičkih razloga: da popuni stih jednim slogom, niti 
samo da nam olakša da razumijemo glagol '"zadjam", već da 
sudari visoko i nisko, istinsku pjesmu i poluartikulisano Zavi- 
janje, a ima i gore: "gologuza pjesma / iz punoga mijeha" 
— iskaz koji briše pjevača, jer je očito da je gologuz pjevač a 
ne pjesma i da "puni mijeh" stoji mjesto pluća, a ova vesela 
gradacija ka dolje rezultira punom razigranošću jezika. 

UZ to, Romanija je humorno uvećana u tako reći državu 
kako bi mogla konkurisati "Inđiji". Pošto Jovo nije s Romani- 
je već iz Krajine, pitamo se šta znači njegovo posezanje za 
Romanijom? Je li on ta gora Romanija, Vidi li tako sebe, pre- 
tvori li se u to kad "zaoja"'? Ili, pošto '"Inđija'"? bogme nije 
šala, poseže za Romanijom kao onim najvrednijim i najslav- 
nijim što je pohranjeno u njegovu epsku svijest? Ili je pak 
gola riječ "Inđija"", posuđena iz epskih pjesama (YU Inđiji 
teško bezakonje"'), prirodno prizvala epsku Romaniju? II je 
to nova, ustanička Romanija, opjevana u partizanskim pje- 
sama? Kako god bilo, značenje riječi u ovom odlomku vrlo 
je varljivo, jer nije realistički prizemljeno: odvezalo se od zbi- 
lje, svake, i bolničke s onu stranu, i ratne s ovu stranu mora, 
jezik se zatvorio u svoju poetsku samodovoljnost, riječi lebde 
u svom humornom višeznačju. 


10. 


Kulenovićeve slike hvataju i puninu njegovog vlastitog 
bića i puninu svijeta iskazujući ono što se može zvati životnim 
maksimalizmom, ili maksimalizovanim životom. "Biti Živ, 
i samo živ, do konca", tako Pasternak definiše zadaću pjes- 
nikovu. Kulenovićevo pjesništvo je blistavo ozbiljenje ovog 
zahtjeva: u svemu što je pisao, od početka do konca, bio je 
ne samo istinski živ već i mnogo Žživlji od nas: ispoljavao 
je i višak života koji se, ne jednom, prosto prelivao preko 
ivica književnog oblika, što mu je i zamjerano: ti viškovi su, 
vele, znali književni oblik posve razbiti. Može li se onolika 
količina života zatvoriti u sonet a da on i dalje ostane sonet? 
— pitanje je koje je, ne jednom, kritika postavljala. I kakav je 
to sonet čiji stihovi nekad imaju trideset i više slogova? 

Našto bismo mogli uzvratiti: a je li sonet — sveta krava? 
Ako nije, ili, bar, ako naše vrijeme misli da nije, u čemu 
je, onda, problem? Najvažnije je da su to mahom izvrsne 

pjesme, a sporedno je jesu li, i u kojoj mjeri, valjani soneti. 
Kulenović je, ne jednom, pokazao da umije napisati izvrstan 
sonet koji je i savršeno ''pravilan": ne mislim, pri tom, na so- 
netni vijenac "Ocvale primule", kojim je ušao u poeziju, već 
na sonete kakav je, recimo, "Stećak" koji je najavio pjesni- 
kov povratak sonetu nakon 32 godine: 


Stećak mramorni ćuti govorom scena po boku, 
jači do kandža kiše, povampirenja i krađe. 
Njegov mjesec i sunce, što znače posmrtne lađe, 
davno su prevezli dušu, vjekuju sad u doku. 


Udaljili su se od njeg i gradovi i sela. 

Vidik mu stvore listopad i koze što tu brste. 

Vjetar podsjeti lijeske, i one se šaptom krste. 

Zmija mu krene uz reljef, svoj reljef svije sred čela. 


Zašto sama došao ovdje, kad sve već ovdje piše? 
Posljednju blijedu zelen s jesenjom travom dišem. 
Cuj, zvoni zrelo stablo — to lijes mi teše žuna. 


Stihove što još bruje dlijetom po stećku svom stišaj, 
pa, uspokojen, pusti neka ih pokrije lišaj, 
lezi pod stećak stiha bez prevoznika-čuna. 


Mada ne znamo kad je nastao ovaj sonet, znamo da je 
Kulenović svoje pjesme dugo držao u ladici, i da je ovu obja- 
vio 1959. godine, što znači daje, u književnoistorijskom smi- 
slu, preteča Kamenog spavača. U njemu su "ispoštovani" 
složeni formalni zahtjevi klasičnog soneta kao "najsitnijeg 
oblika velike poezije". Begićeve analize pokazuju da Kule- 
nović ''nikako nije bio samo poklonik mimesisa niti plijen 
pjesničke ekstaze, na čemu se odveć u kritici nastojalo, već 
i snažan racionalni mislilac 1 analitik psihičkih stanja svojih 
likova i svoje vlastite svijesti"! 1 da su "njegove 'ekstaze' koje 
jekritika isticala kao jedinu mu psihološku komponentu mašte 
i stvaranja, naročito u ratnim poemama, počev od Milana 
Bogdanovića", bile"'prosvijetljene iprosijanekroz stvaralačku 
maštu uvijek na mrtvoj straži kritike i stilsko-kompozicijske 

logike". Današnji čitalac ide dalje: jasno mu je da je prosud- 
be, kojima se Begić suprotstavlja, odnijela voda, i izgleda 
mu neporečnim Kulenovićevo vrhunsko pjesničko majstor- 
stvo, kojeg teško da može biti ako u stvaračkom činu ne 
sarađuju "'nagonska sa umnom imaginacijom", da se opet 
poslužimo Begićevim riječima. "Stećak" ide u ne mali broj 
pjesama koje potvrđuju suvereno majstorstvo Kulenovićevo. 
Pokažimo to analizom. 

Sonet počinje paradoksom: stećak ćuti govorom, ili govo- 
ri ćutnjom, ponajprije zato što je, razumije se, vezan s tajnom 
smrti: svaki nadgrobnik posvećuje nas u tajnu koja živom 
čovjeku nikad neće prestati da bude tajna koliko god se čini 
da, bar ponekad, pristaje na govor. Riječ je o metafizičkoj 
1 šutnji i govoru koji su privukli pjesnika u godinama kad 
čovjekove oči počinju da ''na oba sveta gledaju", kako reče 
Dučić. Ali pjesnički kontekst omogućuje nam da u ovom 
okismoronu, kao najzaoštrenijem obliku paradoksa, nasluti- 
mo još jedno, ne manje važno značenje. Stećak 1 ćuti i govo- 
ri jer je nešto i blisko i daleko, nešto svoje i tuđe, nešto i 
razumljivo i nepoznato. Blisko je i svoje i razumljivo, jer 
pripada prošlosti Bosne. Ne samo Bosne, dakako: u prvoj 
rečenici svog čuvenog eseja Krleža kaže da su "bogumilski 
mramorovi"' razasuti '"'na čitavom južnoslovjenskom reljefu 
između Jadranskog mora, Une i Morave, južno od Save od 
Plaškog pod Kapelom pa sve do Kolubare i Dubrovnika", ali 
treba dodati da ih najviše ima u BiH (58 547), pa u Hrvatskoj 
(3 253), pa u Crnoj Gori (2 803), pa u Srbiji (2 060). Tačno je 
da Kulenović pjeva prvenstveno o bosanskom stećku, ali ne 
1 isključivo, jer svu punoću i bogatstvo značenja u njegovoj 
poeziji, pa i u pjesmi o stećku, nećemo doseći ako je ne pres- 
likamo i na "južnoslovjenski reljef". Tačno je i da pjesnik u 
jednom intervjuu kaže: "Sve je moje iz Bosne", ali neće biti 
da porijeklo kaže mnogo o krajnjim domašajima njegovog 
djela. Kako god bilo, stećak koji je odavde, "iz Bosne", ne 
može da se ne obraća pjesniku i ne kazuje nešto njegovu 

umu, duši, cijelom biću. Ali stećak je, u isti mah, tuđ i dalek 
i nepoznat, jer dolazi iz svijeta od kojeg nas dijele stoljeća, 
drukčijeg od savremenog, koji je iščezao, od njega su pre- 
živjeli tek odlomci, stoga je nedovoljno shvatljiv, i zato tuđ. 
Zbog svega rečenog stećak "ćuti govorom". 

Riječ je o "govoru scena"'. To su scene lova, viteških tur- 
nira 1 kola, ali to ovdje nije bitno, važno je da je imenica 
scena" oštro markirana, doživljavamo je gotovo kao uljeza: 
takve lekseme, u njega rijetke, koje kao da narušavaju stilski 
ceremonijal, Kulenović znalački upotrebljava, izvlačeći iz 
njih maksimum izražajnih mogućnosti. Zar daleka prošlost 
nije teatar? Zar istorija, kako je tumačena u BiH, nije svede- 
na na teatar? Zar prošlost svaka, i svugdje, nije osuđena da 
u ljudskim očima ostane manje ili više teatar? Taj teatar ne 
može da nešto ne kazuje, ali to je govor koji ćuti, baš zato 
što je teatar: ne nudi pravi život, još manje živu istinu. Koja 
je zauvijek iščezla. 

Ali stećak ćuti i zato štoje jak, baš kao u Sofokla: "ćuti onaj 
koji je jak." Govor stećka je govor vječnoga privremenome: 
prolazni čovjek ne može sasvim shvatiti zagonetku mramora 
koji je nadtrajao stoljeća. Kao da je Kulenović pred stećkom 
zastao da se okrijepi na vrelu snage. Vera Crvenčanin, su- 
pruga pjesnikova, u biografskoj knjizi Skenderova trajanja 
upozorila je na važnu stvar: njegovi soneti ne mogu se sas- 
vim razumjeti ako se smetne s uma da ih je pisao pozni 
Skender, to jest čovjek koji se suočio sa dramom biološkog 
gašenja, bolešću, nutarnjim opustošenjem, slutnjama smrti. 
Stećak pjesnika privlači kao zagonetka i kao spomenik proš- 
losti, ali možda prvenstveno kao pobjednik nad silama rasta- 
kanja koje vode u nestanak. Zato je metafora "kandže kiše" 
važna, jer to su i kandže vremena. Sama po sebi, to je jedna 
od najsnažnijih metafora u Kulenovićevu pjesništvu. Naoko, 
ima nešto ''nadrealistično'? u ovom neočekivanom spregu ri- 
ječi koji sprva ne nudi predstavljivu sliku: zalud se pitamo 
gdjeje "nosilac poređenja", šta je zajedničko kandžama i kiši? 

Potom otkrivamo da je njena pomjerenost posljedica krajnje 
preciznosti izraza i izoštrenosti gledanja. Jer sličnost kandži 
i kiša je u učinku: pjesnika su brazde, što su ih stoljetne kiše 
ostavile na stećku, podsjetile na brazde kakve na živoj puti 
ostave kandže zvijeri ili ptica grabljivica. Riječ je o jednoj 
od slika, duboko svojstvenih ovoj poeziji, koje su skrivene i 
traže punu saradnju čitalačke mašte. 

Kulenović je decenijama bio svođen na pisca "Stojanke", 
poeme koju je svak razumio, pogotovo kad ju je kazivao pjes- 
nik svojim neuporedivim glasom. Danas, uprkos stvarnoj, ne- 
kad i prividnoj komunikativnosti jednog dijela njegove poe- 
zije, utemeljeno se može tvrditi da je Kulenović bio i pisac 
za proizvođača, a ne za potrošača", kako bi kazao Majako- 
vski. Da bi mnoge njegove stihove i pjesme shvatio, moraš 
biti pjesnik, što isključivo ne znači onaj koji piše pjesme već 
onaj čija mašta sustvaralački izlazi u susret mašti pjesniko- 
voj. Kad čitam Kulenovića, često se sjetim Kolridževih riječi 
kazanih povodom Šekspira: pjesnik je onaj koji od čitaoca 
na izvjesno vrijeme (...) stvara pjesnika — aktivno, stva- 
ralačko biće". 

Ako niste privremeno postali takvo biće, nećete lako shva- 
titi, na primjer, stih: "Vidik mu stvore listopad i koze što tu 
brste."" Opet skrivena slika: stećak je zarastao u šiblje, u gus- 
tiš, i samo u oktobru, kad lišće opadne, ili kad ga koze obrste, 
otkrije se horizont oko njega. Ovaj stih je i jedan od brojnih 
dokaza da su pjesniku, dok oblikuje viziju, potrebne sve riječi 
našeg trojednog jezika, i "bosanske" 1 ''srpske" i "hrvatske". 
Da je kazao "'oktobar"', stih bi ostao bez nečeg bitnog. "Pjes- 
ma je ono što se nikako drukčije ne može iskazati", a riječ 
svaka mora biti 'ona prava""', veli Kulenović u jednom in- 
tervjuu. "Listopad" je tu, dakako, kao "ona prava" riječ, da 
nam predoči, stavi nam pred oči, lišće koje padanjem otkriva 
vidokrug oko stećka — "oktobar" to ne bi mogao. UZ to, akoje 
u divljinu zarasli stećak ostao bez vidika, a uspomoć oktobra 
i koza opet ga stekao, taj stećak mora biti pomalo živ. Reći 

ćete: pjesnik mu je pozajmio oči. Tačno: pjesnikove oči otkri- 
vaju vidokrug oko stećka kad opadne lišće ili ga koze pobr- 
ste, ali riječi u pjesmi i znače i suoznačavaju. "Kandže kiše" 
prikazuju tragove koje su stoljetne kiše ostavile na stećku, 
a usput kamen pomalo pretvaraju u živu put. UZ to, stećak 
ima "bok", i "čelo", riječi s preciznim doslovnim značenjem, 
ali, pošto u pjesmi sve postaje metaforično, i one daju prilog 
oživljavanju stećka. 

Kulenovićev stećak nije jači samo ''od kandži kiše" već 
i od "povampirenja". U brojnim mitovima, koje je čovjek 
stvorio u raznim vremenima i na raznim tačkama zemljine 
kugle, između duše i kamena postoji dublji afinitet. Kamen 
pričvršćuje dušu predaka, smiruje je, zadržava je kako bi tlo 
postalo plodno i kako bi se privukla kiša", kaže se u Ševalje 
— Gerbranovom Rječniku simbola, a Čajkanović u knjizi Mit 
i religija u Srba veli: 


(...) na Kosovu Arnauti ovako rade kada seku drvo za koje 
se boje da nije senovito: jedan seče, a drugi čeka sa kame- 
nom u ruci, pa čim onaj poseče drvo, ovaj drugi brže-bolje 
postavi kamen na panj. Zašto? Kamen ima moć da privuče, 
veže za sebe svaku dušu: setimo se samo grobnog spomeni- 
ka, kome je bio prvobitni cilj da pokojnikovu dušu za sebe 
veže; ili belutaka kojima se oivičuje grob i koji imaju isti 
cilj; pa onda belutaka koji se bacaju u grob pokojnika za koga 
postoji bojazan da će se povampiriti. Kamen koji Arnauti 
meću na panj posečenog drveta ima, očevidno, zadatak da 
dušu koja se u tom drvetu možda nalazi — veže za sebe, 
tako da ova ne bude u mogućnosti da ode slobodna i izvrši 
osvetu. 


Mramor stećka je, dakle, stanište duše — zato je često 1 klesan 
u obliku kuće s krovom na dvije vode, takozvani sljemenjak 
— i nema bojazni da će duša ostaviti tako prostran, udoban, 
veličajan dvor da bi se povampirila. 

Najzad, stećak je jači i od "krađe". U knjizi Skenderova 
trajanja, Vera Crvenčanin je objavila bilješke na osnovu kojih 

su nastala njegova četiri putopisa o Egiptu i, kad među tim 
bilješkama nađete rečenice: "u Tutankamonovu grobnicu 
nisu došli lopovi, pa je stoga ostala čitava. Inače bi sve nesta- 
lo kao i iz grobnica mnogih značajnijih kraljeva"', shvatite 
zašto je stećak jači od krađe: svojom gromadnošću — "teški 
su od dvije do trideset dvije tone", kako reče Krleža — stećci 
su jači od lopova. Ali stećak je od krađe jači na važniji, bit- 
niji način: riječ je o prepoznatljivom obliku srednjevjekovne 
kulture, bosanske 1 "južnoslovjenske", kojeg nema drugdje, 
koji se ne može pokrasti. Ukratko: drugi stih soneta krije ci- 
jelo bogatstvo kazanih i nagoviještenih značenja, sabijeno u 
sedam riječi: u stećku se zrcale tri ravni života, jedan stih 
baca sondu u tri različita mora postojanja. 

U trećem i četvrtom stihu pjesnik tumači dvije šare sa 
bareljefa: "Njegov mjesec i sunce" "znače posmrtne lađe", 
što baca dodatno svjetlo na prvi stih: stećak "ćuti govorom" 
jer je zaboravljeno značenje "(scena po boku" koje su prestale 
biti samorazumljive, stoga ih treba objašnjenjem približiti 
današnjem čovjeku, uložiti napor da se njihov smisao ponovo 
osvoji. Ali pjesnikovo "čitanje" stećka u vezi je i s drugim sti- 
hom: u besmrtni kamen uklesana su dva simbola koji zrcale 
prolazni život smrtnika, trajno kazuje povijest privremenog. 
Koliko god značenja pojedinačnih riječi, sintagmi 1 slika u 
prvoj strofi bila upućena u raznim pravcima, jer pjesnik se i 
ovdje trudi obuhvatiti što više, nema sumnje da se sve sliva u 
čvrstu cjelinu, stihovi se rađaju jedan iz drugog, obasjavaju 
jedan drugi. 

Te Haronove barke, pošto su "'prevezle dušu, vjekuju sad 
u doku". Tuđica "dok" prizvana je rimom, ali, kako rekoh, 
majstora rima prisljava da pokaže šta umije. Jer "dok" je 
nepoetična, ili je bar od "luke" mnogo manje poetična riječ 
koja iskrcavanje duše pretvara u iskrcavanje robe, tačnije, 
ljudskom aktivnošću koju sobom nagovještava da ne doz- 
voljava pristaništu na onom svijetu da sablasno opusti, da se 
posve skameni, jer ova poezija kroz koju snažno struji '"po- 

etski vitalizam"? — kako je Kulenović okrstio suštinu Nazo- 
rove poezije — unosi život i tamo gdje ga nema i ne može 
ga biti: "dok" je bazen između dva susjedna gata u kojem 
se iskrcava roba, čisti se brodski trup i vrši se popravka bro- 
dova. Pošto su iskrcale robu, možda te posmrtne lađe čekaju 
čišćenje ili opravku? Ovom pitanju je cilj da istakne dubinski 
kvalitet Kulenovićeve slike: u rukama ateiste "dok"' svojom 
tvrdoglavom prozaičnošću, prenesen na onaj svijet, ne samo 
da oživljava avetinjsku luku već i ironijski obasjava vjeru 
srednjevjekovnog čovjeka u besmrtnost duše. 

Tu nije kraj. Prozaična riječ "dok" raskriva pred nama me- 
tafizički horizont: prisiljava nas da, saglasno vjeri onog koji 
leži pod stećkom, zamislimo vodu, pučinu koja dijeli ovaj 
i onaj svijet: ponovo je riječ o skrivenoj slici koja poziva 
na sustvaralaštvo. Stojeći pred stećkom, ko zna gdje u srcu 
Bosne, to jest u srcu kopna, pjesnik se, ali i mi skupa s njim, 
iznenadno obreo na obali mora, što je posljedica majstorskog 
poteza kojim je produžio, osvježio, oživio — kako god hoćete 
— mitsku sliku koja meće pučinu između ovog i onog svijeta, 
između živih i mrtvih. 

Prvi stih drugog katrena bukvalno je tačan i ima veliku 
metaforičku snagu. Stećci nisu smjeli "biti daleko od nase- 
lja"", kaže Šefik Bešlagić u knjizi Stećci i njihova umjetnost, 
jer je valjalo daleko nositi mrtvaca, a i daleko odlaziti obav- 
ljajući posjete i vršeći razne posmrtne običaje". Ali u pred- 
stavi današnjih ljudi, čak 1 dijela stručnjaka, ''srednjovjekov- 
ni Bosanci (su se) sahranjivali po planinama, šumama i inače 
zabitnim mjestima. Zaista, ima puno lokaliteta sa stećcima 
koji su na kraškim poljima, u brdima i na planinama, daleko 
od današnjih naselja, gdje skoro nema osnovnih uslova za 
život", ali je u srednjem vijeku bilo mnogo više šuma no da- 
nas, pa su u krajevima sad golim i pustim nekad živjeli ljudi. 
UZ to, golem dio stanovništva bili su stočari koji su morali 
imati naselja u planinskim krajevima. "Na mnogo mjesta, 
gdje danas ne postoje nikakvi stambeni objekti, prepoznaju 

se omeđine srednjovjekovnih kuća i staja od suhozida." Ali 
ne samo sela. I gradovi su se "udaljili"! od stećaka: više nisu 
na visovima, hridima, teško pristupačnim mjestima, gdje ih 
je bilo lakše braniti." Klimatske i istorijske promjene krive su 
što se stećak obreo u gluhoj zabiti. U metaforičnom smislu, 
stećak je zanemaren od današnjeg i grada i sela: od njega, 
od onog što je nekad značio 1 još znači ili može da Znači, 
udaljile su se i urbana i ruralna kultura, što opet baca svjetlo 
na njegovo "ćutanje govorom": taj govor je što i šutnja jer 
nije razumljiv današnjem čovjeku kog više ni jedna staza ne 
vodi do stećaka. Bili su kraj puteva i na najljepšim mjesti- 
ma u svom kraju: "s njih se vidi", veli Bešlagić, "dobar dio 


" U knjizi Marka Vega Naselja bosanske srednjevjekovne države 
data su imena stotinu gradova koji više ne postoje: Bilaj, Biograd 
na brdu Varda iznad Konjica, Biograd kod Nevesinja, Blagaj kod 
Mostara, Blagaj na Sani, Bobovac, Borač, Branik, Buksovac, 
Čačvina, Čaj angrad, Čovka, Dabar kod Stoca, Dbar kod Konjica, 
Doborgrad, Dubrovnik kod Visokog, Duroš, Đurđevac, Gradac 
kod Hadžića, Gradac kod Posušja, Greben, Hodidjed, Izačić, Jeleč, 
Kamengrad, Klobuk u Vrmu, Ključ kod Gacka, Komotin, Koštur, 
Kotor u župi Vrbanji, Kotorac, Kovač, Kovin, Kozao, Koznik, 
Kruševac, Kučlat, Kukanj, Lab, Medvjed, Mičevac, Mileševac, 
Mokro kod Lištice, Mutnik, Nični-Grad, Novi 'u Drini", 
Novi u Luci, Novi u Pivi, Novigrad na Prači (Pavlovac), Novi na 
Uni, Obalj, Obod, Ostrog, Ostrovica, Ostrovica na Uni, Ostrovica 
u Župi Bistrici, Ostrožac kod Bihaća, Otoka, Peći kod Kladuše, 
Perin, Podzvizd, Poljić, Popovo, Proložac, Prozor u Rami, Prud, 
Ričani, Ripač, Risovac, Samobor, Sokol kod Cetinja, Sokograd 
kod Gračanice, Sokol kod Osatgrada, Sokol u Konavlima, So- 
kolgrad u Pivi, Sokograd u Plivi, Sokolac, Srebrnik kod Srebr- 
nice, Starigrad, Susjed kod Onogošta, Susjed kod Srebrnice, 
Susjed u Uskoplju, Svitava (Svetija), Tišnica, Tođevac, Travnik 
kod Sinja, Tržac, Tuhelj, Turići, Unac, Veletin, Vinac, Vinačac 
(Vjenačac), Visući, Vrabač, Vratar kod Metkovića, Vratar kod 
Rogatice, Vrbaški-Grad, Vrm, Vrnograč (Vranograd), Zvečaj na 
Vrbasu, Žir. 

pokojnikovog zavičaja, a i sami spomenici se izdaleka pri- 
mjećuju. Osim toga, to su pogodna mjesta za odmor pješaka. 
Sve je nekako u znaku dostojne pažnje živih prema umrlim, 
u znaku stvaranja uslova da se uspomena na njih što duže 
sačuva." 

Pošto smo sklop i značenje stiha o listopadu i kozama 
već razmotrili, dodajmo još da u njemu vrhuni zanemarenost 
stećka: zarastao u divljinu, postao je nevidljiv ljudskim oči- 
ma, osim u jesen 1 kad ga otkriju koze, koje su, podsjetimo 
se, u doba nastanka ovog soneta, bile ilegalna stvorenja, što 
pomaže da osjetimo ironijsko ozračje ovog stiha: protuzako- 
nite koze, protuzakonito brsteći lišće, otkrivaju svima nepo- 
trebni stećak. 

I treći stih je zagonetan, jer pjesnik ne kaže na šta je vje- 
tar "podsjetio lijeske'"'. U šumu lišća na vjetru koji duva kroz 
lijeske, kao u šumu platanovog lišća, Kulenović otkriva zna- 
čenjsku puninu. Šum vjetra u lijeskama liči na ženski šapat, 
i to onaj koji ide u znak križanja — šapat u strahu. Od čega? 
Može se tek slutiti. Pjesnik ne kaže na šta je vjetar podsjetio 
lijeske, ali znamo da je to u njima izazvalo strah, ponajprije 
strah od jeseni u kojem se ogleda i pjesnikov strah od njego- 
ve, ljudske jeseni, baš kao što je u "suhom kamenju, preko 
kojeg je prošla voda" i u "Žednom korijenju obala koje novu 
vodu čeka", Kulenović '"'prepoznao sam sebe", ili kao što se 
govorenje tvrđave" pretvorilo u govor iz dubina pjesnikova 
bića. Ali, u pjesmi oko čijih slika treperi aura prošlog, šapat 
lijeski ne možemo da ne istorizujemo: u njemu je prisutna sva 
prošlost Bosne: od strahota Drugog svjetskog rata, koji se u 
nas događao pretežno na tlu BiH, preko austrijske okupacije, 
turskog osvajanja, do kaznenih pohoda na Bosnu kao leglo 
jeretika. Ovaj potez mašte koji u šumu lišća otkriva govor 
istorije, koji prizor iz prirode pretvara u povijesni — dostojan 
je velikog pjesnika. 

Mada "Stećak" nosim u glavi četrdeset godina, stih o 
zmiji koja mu "krene uz reljef, svoj reljef svije sred čela", 

shvatio sam nedavno, mislim, shvatio sam ga do kraja, baš 
kao i "kamenolom oblaka". Jednom, zagledan u jedan od 
stećaka u selu Musićima kod Olova, trgao sam se: na to je, 
znači, mislio Beg? Tako ga je moj naraštaj zvao. Naoko, ne 
bi se reklo da je stih previše zagonetan: dva reljefa, uklesani 
1 živi, ogledaju se jedan u drugom: sadašnje i vajkadašnje, 
neživi kamen i živa put, ljudska kultura i Božja priroda kao 
dva protivpoložena ogledala. Međutim, zagledan u stećak 
kod Musića, ugledao sam dvije spirale (ukras koji se i zove 
dvostruka spirala, a često je kombinovan sa grozdovima i 
krstom), skružane u sebe, poput sklupčanih zmija, što me i 
natjeralo da se trgnem: moja čitalačka mašta, sve ove godine, 
nije bila dovoljno sustvaralačka 1 nije dodala isklesanu spi- 
ralu toj zmiji koja "reljef svije sred čela"'. Nakon ovog otkri- 
ća, otvorila mi se dubina stiha: ta spirala, sa asocijacijom na 
lozu i biblijski vinograd, koji puti ka Hristu kao utjelovljenju 
Boga, u dijalogu je sa zmijom koja je utjelovljenje Satanino. 
Pjesnički uzbudljiv tren ravnoteže oprečnih sila: uključene 
su obje polovine svijeta. Obje polovine života. Ali ovaj stih 
čitalačku slutnju zove da ide dalje: '"čelo"", kako rekosmo, 
riječ je koja, u saradnji s drugim riječima, pomalo oživljava 
stećak, a spirala i zmijski reljef pristaju čelu kao središnjem 
dijelu stećka, koji je i najukrašeniji, ali pomalo i kao bukval- 
nom čelu na kojemu je i očekivati krivulje, vijuge, bore. 
Postoje različita tumačenja odnosa između katrena i terci- 
na u sonetu, ali, svedemo li ih na najmanji zajednički sadrža- 
telj, može se reći da katreni nude iskustvo, a tercine njegov 
komentar. To jest, katreni zahvataju u vanjsko, suočavaju nas 
sa svijetom, a tercine sadrže zaokret ka unutra, kazuju emo- 
tivni odjek ili misaonu reakciju, ili njinu slitinu. Kulenovićev 
sonet je i u ovom smislu klasičan. U prvom stihu prve terci- 
ne, pjesnik se sebi obraća pitanjem: "Zašto sam došao ovdje, 
kad sve već ovdje piše?" Što je pomalo paradoksalan iskaz, 
jer se, u potrazi za odgovorom na pitanja koja rađa starenje 
i slutnja nestanka, pjesnik obratio drevnom, vječnom stećku 

u nastojanju da odgonetne njegove poruke, da pročita šta na 
njemu "'piše", ukratko: obratio mu se za pomoć, stoga izne- 
nađuju obeshrabrene, ili bar rezignirane riječi: "zašto sam 
došao ovdje". Očito, došao je po nešto drugo, ali to nije na- 
šao, čak se pokazalo da bi mjesta kao ovo "ovdje" trebalo 
izbjegavati, jer na njima ''sve piše", sve o sudbini pojedinca 
i ljudskom udesu uopšte, sreo se s neutješnom istinom koja 
razoružava, čini zaludnim, jalovim svako duhovno traganje, 
svaki napor uma i mašte da nađu odgovor na ono što ih muči, 
jer "ovdje" je ispisan jedan odgovor na sva pitanja. 

U sljedećem stihu pjesnik se pomalo jednači s prirodom: 
Posljednju blijedu zelen s jesenjom travom dišem." U pridje- 
vu "posljednji" treperi dvosmislica: to je posljednja preosta- 
la zelen te godine, ali, ko zna, možda je posljednja zelen koju 
pjesnik "diše". Jasno je da je to posljednja i zato izblijedjela 
zelen jesenje trave, ali jezički "poremećaj"? u ovom iskazu 
ostavlja mogućnost da pjesnika vidimo izjednačenog s tra- 
vom: on udiše tu travu, to jest njenu zelen — ponovo se javlja 
sinestezija, koja izjednačuje gledanje i disanje, boju i miris, 
pjesnik udiše miris posljednjeg blijedog zelenila, ali eliptični 
govor, koji izostavlja miris, što omogućuje udisanje zelenila, 
kao i iskošena gramatika (očekivali bismo, u skladu s pravili- 
ma prirodnog jezika, da kaže ''posljednju blijedu zelen jesenje 
trave dišem""') — oslobađaju višak značenja: dok diše zelen, 
pjesnik biva pomalo ta izblijedjela jesenja trava, diše s njom, 
diše kao ona, jer pred smrću, kao opštim zakonom, čovjek nije 
više od trave, stoga u trećem stihu žuna postaje stolar koji pje- 
sniku pravi sanduk; udarci njenoga kljuna u stablo udarci su 
tesarske bradve, i priroda i pjesnik spremni su za počinak. 

U drugoj tercini pjesnik svodi račun sa životom: jednači 
se s klesarem stećka, pero mu postaje dlijeto, čime je kazao 
suštu istinu: Kulenović jest klesarski urezivao svoje riječi u 
kamen, ali ovaj klesar, za razliku od srednjevjekovnog, na 
stećku svom" a ne tuđem ispisuje "(stihove što još bruje", 
u čemu se, pored ostalog, prozire poetika Kulenovićevih so- 


50 


neta: te pjesme, koje su, uz "Ševu", najviše što je Kulenović 
stvorio, svoju vijednost duguju ponajprije činjenici da ih je 
urezivao u svoj nadgrobnik, što znači da zasvjedočuju punu 
zrelost duha kojem su život i svijet postali do kraja prozirni, 
postale su mu vidljive obje njihove polovine: zna da će nje- 
gove stihove jednom pokriti lišaj, isti koji pokriva 1 stećak i 
(eventualne) riječi na njemu (one u kojima "sve piše"), ali s 
klesanjem se mora nastaviti uprkos tome, ili baš zato. 

Ne treba previdjeti igru riječi "(stihove stišaj" koja Zvuči 
i kao definicija Kulenovićeve pozne poezije: u poredbi s gla- 
som kojim su kazane njegove ratne poeme, posebno "'Stojan- 
ka" i "Ševa", u sonetima njegov stih je stihnuo, što i priliči 
pjesmama nastalim u suočenjima s Neminovnim, jer poko- 
ravati se prirodnom zakonu, ne vikati protiv njega, dokaz je 
mudrosti, ili bar zrelosti duha. Završni stih: "lezi pod stećak 
stiha bez prevoznika-čuna" još jedan je dokaz majstorstva s 
kojim je pravljen ovaj sonet. Kulenović je zaista lijegao pod 
svoj stih kao pod stećak, što je jedno od jamstava njegove 
pjesničke veličine, ali riječ je i o stećku ateiste za koga se 
čovjekova pustolovina završava na ovom svijetu. Poentom, 
u kojoj nam "čun prevoznik" vraća u svijest "posmrtne lađe" 
iz prvoga katrena, mijenjajući im smisao, pjesma se zatva- 
ra u krug: dva pogleda na svijet, srednjevjekovni i moderni, 
zrcale se jedan u drugom kao protivpoložena ogledala; nema 
prevoznika-čuna", ni vode koja nas dijeli od mrtvih, besmr- 
tan si onoliko koliko tebe je sahranjeno "(pod stećak stiha"', a 
sudbina stećka nam je, dakako, poznata. Nakon posljednjeg 
stiha, sve što je prije toga kazano o stećku dobija nov sprat 
smisla, jer se pretvara u opis sudbine pjesničkog i svakog 
stvaralaštva, njegove snage 1 zaludnosti: napisati veliki sonet 
s oštrom sviješću da će se od njega jednom udaljiti "i gra- 
dovi i sela" i da će ga "pokriti lišaj'', znači suprotstavljati se 
vlastitoj tvrdnji u čiju istinitost ne može biti sumnje, Znači 
poricanjem je ovjeriti, znači sazdati poetsku tvorevinu koja 
je dijalektizirana duboko, u samom temelju. 

11. 


A u ovom sonetu, pod naslovom "Prh"': 


To radi i rijeka. Iz zubala obala oslobađa se u ušću. 

I vrba. Kroz rasprs pupova lišćem iskipi joj nabrekla tuba. 
Tako i svoga pancira tjeskobu, od utrobe pupa gušću, 

u čahuri, maločas neživa, sad mala razapinje buba. 


To sad je mumiju drevni oživio mag sunca i kiselina. 

Oči, dvije žeđi, promoli prve. Nov grč, pa s gluhim škrgutom muke 
ramenima nadme prvi prsten stege — i strašna je mina. 

On prsne. I srećna, tad prvim pipcima dohvati sunčeve ruke. 


Još pa još — i svoja. Al uzetog prha: cima iz balzama krila. 
Još prozirna do srca. Niču po njoj zvijezde i oblači je svila. 
U slasti uskrsenja i u čudu svijeta još ne zna kud bi, šta bi. 


Tad, jedva, razlepezi krila, ko da je vidjela buđenje lokvanja. 
Okuša prh pa, puna vječnosti, prhne u srećni svijet neznanja, 
pahuljica radosti, svemu u susret, maslačku, jeseni, žabi. 


književna konvencija je ozbiljno napadnuta, mada ne i raz- 
građena, o čemu govori i broj slogova u pojedinim stihovi- 
ma: 22, 25, 19, 18 / 20, 19, 18, 20 / 20, 21, 21 / 21, 20, 20. 
Prva strofa je najnepravilnija, u drugoj se nepravilnost sma- 
njuje, a u tercinama se uspostavlja relativna pravilnost: tri 
stiha s 20 i tri stiha s 21 slogom. To je njegov formalni sklop, 
sad pogledajmo suštinski. 

Imenica u naslovu soneta, spjevanog u slavu vaskrsenja i 
prvog polijetanja proljetne bubice, napravljena je svođenjem 
glagola "prhnuti"" na njegov korijen — uostalom, ovdje se i 
pjeva o praosnovnom, slazi se u korijene života. Osjećamo i 
da je riječ '"'prh"', razgoljenom onomatopejskom srži, snažno 
ofizičila" zbivanje o kojem se pjeva. UZ to, njena kratkoća 
saobrazna je 1 sićušnosti "junakinje" soneta i nemjerljivosti 
trena njenog polijetanja. Skraćujući riječi, pjesnik pojačava 
njinu čulnost, budi u njima potonulu slikovnost. I mada nas 
zapahne novinom i svježinom, ta riječ se lako uklapa u riječi 

koje već postoje: srh, trh, vrh, jer Kulenović ima prefinjeno 
osjećanje za tvoračke matrice u jeziku, izoštren sluh za "'ne- 
popunjena mjesta" u jezičkom sistemu. 

Bubica je mrva života uramljena domaloprijašnjim neži- 
votom i brzom smrću koja vreba iz posljednje riječi soneta: 
tek što se prenula iz nebića, već je čekaju u poenti, kao u 
zasjedi, žablja usta, pa ipak, ona je svijet za sebe, ona je čak i 
slika cjelokupnog života, što podsjeća na stavak iz Kur'ana: 
Allah se ne ustručava da mušicu navede kao primjer." A Nje- 
goš veli da "(sveti tvorac veličestvom sjaje / u iskrama kako u 
suncama". Ove iskre su sestre Allahovim mušicama i svojta 
Kulenovićevoj mušici koja razbija jedan po jedan "prsten 
stege" na putu ka postanku i slobodi. 

Kao što se rijeka "iz zubala obala oslobađa u ušću" i kao 
što vrbi "kroz rasprs pupova lišćem iskipi nabrekla tuba" — pra- 
stari događaj prikazan je slikom pozajmljenom iz samousluge: 
s koliko lakoće je, neočekivanim ''skokom u dalj", priroda 
preslikana na kulturu — tako i ''maločas neživa" bubica, sili- 
nom volje da postane, iznutra razmiče "(svoga pancira tjesko- 
bu" u koji je zatvoren život gušći "od utrobe pupa". Ove po- 
redbe bubicu smještaju u žižu proljetnog nadiranja života iz 
svih čahura i preko ivica svih oblika: postala je najintenziv- 
nija tačka opšteg oslobađanja iz okova 1 objavljivanja onog 
što je u tim okovima čamilo. Kad je ''stega" prsla, bubica 
je postala "svoja'', pogođenost ove riječi iz svakodnevnog 
govora je baš u njenoj običnosti, skromnosti iza koje se krije 
dubina. Jer riječ sloboda dođe od starijeg oblika '"'svoboda" 
koji je značio: biti svoj, a ne tuđi. Nije važno je li pjesnik 
ovo znao ili nije. Glavno je da je jednim potezom napipao 
jedan prapočetak u jeziku. Kulenovićeva poezija često se tka 
u strasnom raskrivanju jezičkog iskona: njegovo rukovanje 
jezikom omogućuje da u riječima osjetimo njihove drevne 
korijenske smislove. 

Ali biti svoj, u ovom sonetu, znači biti mnogim sponama 
vezan za svijet izvan sebe. Jer bubica ne samo da oponaša ri- 

jeku i vrbu dok se oslobađa iz čahure nego, kad napokon ''ra- 
zlepezi krila"', čini to po ugledu na lokvanje koji izjutra otva- 
raju cvjetove. Ako pjesnik u to nije siguran, utoliko bolje: 
tko da je vidjela buđenje lokvanja", veli, a mi dodajemo: 
ako nije vidjela, znači da nije došla na svijet bez ikakvog 
znanja, u njoj je život onaj koji zna, ili, bolje, donijela je 
znanje da bude slična životu, da oponašanjem uči i uklapa 
se u život, vezuje se za njega. Ponovo smo u svijetu gdje sve 
svoju samosvojnost potvrđuje pripadništvom nečem mnogo 
širem od sebe. 

Ovaj sonet kao da je pisan s perom u jednoj a s lupom u 
drugoj ruci. Gledanje kroz lupu osvježuje, obnavlja svijet: iz 
znanog se ispili neznano, iz običnog čudesno. To jest, Kuleno- 
vić ide u pjesnike čije oči uvećavaju stvari. Dok čitam njega 
ili Pasternaka, osjećam da sam u sigurnim rukama: oba po- 
sjeduju "životinjsku oštrinu gledanja" (kako Tomas Man reče 
o Tolstoju), što znači da me liječe od svagdanjeg sljepila za 
svijet, jer vraćaju dostojanstvo svakom trunu života. Moraš 
imati životinjski izoštreno oko da u učahurenoj bubici, u 
onom što se zove "lutka", vidiš mumiju utegnutu povojima i 
registruješ kako "'cima iz balzama krila'"" — mumijskog balza- 
ma, dakako. Rilke kaže: "Učim gledati." Kad čitam pjesnike 
kakav je Kulenović, mogao bih reći: uče me gledati. Kule- 
nović me uči, pored ostalog, da sve sićušno zahtijeva punu 
sabranost duha i duše i čula i osjećanja kako bi ga se moglo 
gledati izbliza, što znači i preobraziti se u ono što gledaš: 
bubicu možeš vidjeti tek iz nje, "njom samom". Usredsređe- 
nost kojom se pjesnik nadnio nad ovu mrvicu života — dje- 
luje okrepljujuće na čitalačku uobrazilju, otkrivajući joj da 
je život "detaljan'"', da se opet sjetim Pasternaka. Bubica u 
njegovoj pjesmi stalno raste u smjenjivanju slikovnih udara 
velike snage da bi postala simbol veoma složenog smisla. 

Njeno "uskrsenje" je fiziološko čudo vraćanja mumije u 
život. Mumiju" je oživio "mag suncai kiselina", i to "drevni". 
€Kiseline" pute i ka alhemičarevoj retorti i ka organskoj 

hemiji — važno je uočiti dvostruko pokriće metafore "kiseli- 
na", jer oživljavanje mumije je događaj čudesan, ali i običan, 
zapravo naravan: nije samo riječ o čudesnim alhemijskim 
pretvorbama i drevnom magu, koji pomoću kiselina kuša 
gvožđe pretvoriti u zlato, već i o magu koji rukuje moćnim 
Suncem i moćnim organskim kiselinama, stoga za njega 
nema ničeg definitivno mrtvog. U tom smislu, život je veće 
čudo od svega što nudi alhemija. 

Oči bube su "dvije žeđi". Što se, takođe, moglo vidjeti 
samo pod uvećalom. Ili je prije riječ o znanju no o gledanju: 
pjesnik je morao i u očima bubice vidjeti ono što je svojstve- 
no svemu živu: žedan si čim se rodiš. Te oči se pomaljaju 
prve", a sama bubica "strašna je mina"! — metafora koja oš- 
tro fokusira njenu riješenost da raznese sve što je zarobljuje 
i steže, što joj stoji na putu da je konačno — bude, ali to je i 
metafora koja sugeriše nabijenost životom: i njegova ševa, 
koja kaže ''sva ću prsnut / u iverja", vrsta je mine, a obje, i 
ševu i bubicu, nalio je životom ''mag sunca". 

Kad prsne pancir i nestane ''stege", bubica "prvim pipci- 
ma dohvati sunčeve ruke". Ne treba zanemariti zoološku vje- 
rodostojnost ove slike: insekti su živuljke kojima je vječito 
zima, zato su zaljubljene u svjetlost, u sunce, jer se toplotom 
snabdijevaju svani, pošto nemaju ugrađen grijač. Sad bolje 
razumijemo i zašto je maločas bubica oči '"'pomolila prve" io 
kakvoj vrsti "žeđi" se radi. Čim se izlegla, pohrlila je suncu, 
izvoru svjetla i topline, koje je dobilo ''ruke" da bubica ne 
ostane — ničija. Da se osjeti udomljenom u svijetu. Bubicu 
su, kao bebu, prihvatile roditeljske ruke. Uostalom, "(drevni 
mag" ju je i oživio pomoću Sunca. 

Tek izležena bubica je "prozirna do srca", što nas opet 
opominje da je pjesnikovo oko uvećalo, a ova slika puti 1 
ka jezgri iz koje nastaje pjesma: status nascendi kao prozir- 
nost, bistrina, samorazumljivost života, ogoljenost njegove 
biti u čas iščahurivanja, neuprljanost ničim. Tu je i zoološko 
objašnjenje slike: bubica je "'prozirna do srca" jer je još ne 

štiti hitinski oklop, ali je zanimljivo da pjesnikovo dosljedno 
poštovanje prirodopisa vodi u suštu liriku. 

Značenje stiha "niču po njoj zvijezde i oblači je svila" ne 
može se do dna sondirati, što mu ne smeta da djeluje svojom 
čarolijom. Kulenović je napisao priličan broj soneta koji su 
u kritici proglašeni "hermetičnim", jer su neprobojni za anali- 
tičku misao, ali, pred mađijom koju isijavaju jezički obrti, 
slike, metafore takvih soneta, gubi ako ne važnost, a ono 
presudnost pitanje: šta uistinu znače, jer njina nagovještajna 
snaga djeluje prije značenja, ispod i ponad značenja, nepo- 
sredno ste izloženi dejstvu ''sugestivne magije" o kojoj je 

nužnost '"tamnoga govora", ponajprije zato što se pjesnik, 
kao kakav mistik koji se predaje mistici bez Boga, hrve sad 
sa "(strašnim neizustom"', sad sa "azurnim neizrekom", otud 
ne ostavljaju dojam da se ne mogu shvatiti već da još nismo 
uspjeli otkriti njihov kod. Nešto od toga sluti se i u slici bu- 
bice po kojoj ''niču zvijezde 1 oblači je svila'". Možda je i 
ovdje vrijeme ubrzano kao u slici "grumen zemlje / što se u 
hljeb rumen mrvi""? Pošto u grumenu koji se mrvi pod ralom 
pjesnik vidi buduću pogaču, on i jest pogača. Mogućno je 
da Kulenović u ubrzanom vremenu opisuje nastanak bubljeg 
oklopa, hvatanje one prve svilene skrame i na njoj prvih 
zvjezdastih šara po njenoj golotinji novorođenčeta? Možda 
je bubica kao onaj atom iz Brusovljeve pjesme u kojem je 
sve kao kod nas, al sažeto"? Ne sadrži li ta bubica moguć- 
nost sažetih nebesa? Ili je ona, uprkos tome što je presićušna 
za sve zemaljske mjere, ili baš zato, u stanju da sobom, onom 
prvom gleđi koja se hvata po njoj, odrazi cijela zvjezdana ne- 
besa? Ili sve skupa znači munjevito uključivanje u Život, jer, 
šta god značila ta svila, osjećamo da oblačenje bebe prirodno 
dođe nakon što ju je sunce primilo na svoje ruke: svijet ima 
spremne pelene za novorođenče. A zvijezde pristaju da budu 
na njoj odražene, jer joj sve izlazi u susret, sve je spremno 

za njen doček, bubica je naišla na odličan prijem, na opštu 
naklonost i dobrodošlicu? Svijet je usvaja, priznaje je svojim 
zakonitim dijelom, što potvrđuju i zvijezde svojim potpisom 
na njenom oklopu koji tek nastaje. Ovakve Kulenovićeve 
slike od naše glave prave "Šumnu košnicu asocijacija", kako 
bi rekao Dušan Matić, i u njima svagda osjećamo viškove 
značenja, neiskazive jezikom razuma, koji izmigolje iz ana- 
litičkih pinceta, koliko god bile fine. 

U tren pred polijetanje bubice u svijet, pjesnik je više ne 
prikazuje spolja već progovara iz svoje junakinje: "U slasti 
uskrsenja i u čudu svijeta još ne zna kud bi, šta bi." Doduše, 
i u prethodnim stihovima je skupa s bubicom osjećao njenog 
pancira tjeskobu", čuo "gluhi škrgut muke", s kojim nadima 
ćtprvi prsten stege", a kad je prsnuo, osjetio je da je ''srećna", 
a sve skupa je priprema za glavno: treba zaraditi privilegij 
da osjeća s njom, i iz nje, "'slasti uskrsenja'"! — ne, dakle hriš- 
ćansko ''vaskrsenje", ni kršćansko "uskrsnuće" već nešto 
treće, što uključuje oboje i nadilazi ih, a ovaj, tipično ku- 
lenovićevski jezički hibrid, osim o njegovu jezikotvorstvu, 
govori i o brižljivosti s kojom je ispisan ovaj, i ne samo ovaj, 
sonet. Metafora "čudo svijeta" druga je vrsta hibrida: u njoj 
se ukrštaju vanjsko i unutarnje. Bublje novorođenče čudi se 
svijetu, ali i kao da je opkoljeno svojim čuđenjem, kao da se 
to čuđenje ospoljilo, proželo svijet, koji kao da je napravljen 
od njenog čuđenja. Metafora "čudo svijeta" sadrži i gledaoca 
i gledano, i onog ko se čudi i ono čemu se čudi, kao u Bod- 
lerovoj definiciji: umjetnost je sugestivna magija koja sliva 
subjekat i objekat. 

Njeno polijetanje u pustolovinu postojanja prikazano je 
stihovima koji su izašli iz pera velikog majstora u velikom 
pjesniku: "Okuša prh pa, puna vječnosti, prhne u srećni 
svijet neznanja, / pahuljica radosti, svemu u susret, ma- 
slačku, jeseni, žabi." Čini se da se dalje od ovoga ne može: 
najviša lirika u sprezi s najdubljom ironijom. Malo je sti- 
hova na našem jeziku u kojim se može naći ovako spontana 

a književno ovoliko djelotvorna mješavina istinskog ushita i 
ne manje istinskog podsmijeha. Bubicu, "punu vječnosti", 
na izlazu pjesme čekaju otvorena žablja usta. Koja su kri- 
vac što sintagma "puna vječnosti" iskri paradoksalnim smi- 
slovima. Gete kaže: "Biće ne može ništa razoriti.'"? Tako je 
i s Kulenovićevom bubicom koja je besmrtna uprkos svim 
žabljim ustima koje je u svijetu čekaju; besmrtna, jer u njoj 
je život koji je vječan uprkos prolaznosti njegovih "'nosi- 
laca"'; besmrtna, jer u toj mrvici je užižen apsolutni život 
kojem se ne može protivurječiti: besmrtna, jer još uvijek 
spada "u srećni svijet neznanja"': ponovo se radi o meta- 
fori koja, kao "čudo svijeta", sliva subjekt i objekt, ali sad 
snažnije 1 očitije, jer njeno neznanje se obrelo posve vani, 
bubica mu leti u susret. 

Bubica leti u susret svijetu o kojem ne zna ništa 1 sebi 
može dopustiti luksuz sreće, ali ova racionalizacija ubija 
poeziju, jer njeno neznanje stvara svijet, čini svijet istinski 
srećnim, neznanje je čini vječnom, a kad u posljednjoj riječi 
pjesme iskrsne svijet znanja, ta dva svijeta će, u srazu, kres- 
nuti jedan o drugi i roditi iskru najviše lirike. Sagledana iz 
dva oprečna ugla, kao nosilac nerazorivog života i kao siću- 
šan, običan žablji plijen, bubica nas uči nečem zbilja izvan- 
rednom: da svijet moraš prihvatiti iscijela, tek tad ima nade 
da pojmiš bit njegovog iskonskog sklopa, njegove najdublje 
tajne. Riječ je o pjesmi koja potvrđuje punu zrelost pjesni- 
kovog duha. Zrelost je u pristajanju i na maslačak 1 na jesen 
i na žabu. Nek duša hrli u susret svemu, svejedno je li to 
maslačak (čiji sok hrani bubicu, a čije žutilo bi moglo bubici 
izgledati kao sunce, malo i prizemno, ali sunce, izvor svjetla 
ka kojem insekti, po usudu svoje anatomije, neumorno hrle 
u vječnoj zimomori), ili je pak riječ o jeseni koja će tu mrvu 
života ubiti, ukoliko je ne proguta žaba. Jest, bubica je ''puna 
vječnosti"', mada će u najboljem slučaju živjeti do jeseni, što 
ne umanjuje već produbljuje radost postojanja, radost koja 
biće čini lakim kao pahuljica. Kulenović nam je nudi kao 

duboko nadahnut uzorak one umjetnosti o kojoj Danijel Dra- 
gojević reče da je sva okrenuta trenutku, ali zbog toga ne 
kasni na vječnost. 


12. 


Kad je riječ o sonetima u kojima je Kulenović temelji- 
to razgrađivao sonetsku konvenciju, upitao bih: zašto ne bi 
bilo legitimno postojanje pjesme koja umjetnički živi, pored 
ostalog, od razbijanja soneta, od poricanja soneta, od sjeća- 
nja na sonet koji se pokazao pretijesnim? Uzmimo pjesmu 
=Baštovan koga usnijem"', u kojoj je ostalo tek sjećanje na 
sonet, što ne umanjuje njenu pjesničku uzbudljivost: 


Nad njim je, al je i ne gleda, avet planine 
s tjemenom od vječnog snijega, 

s trbusima šuma, gdje tvorovi dave gnijezda 
i vukovi kolju. 

Bježi od nje i rijeka. Zelena od straha, 
dolazi k sebi u polju. 

U prvi cik zore, sagnutog nad lijehom 
prvoga pozdravi njega. 


Jednako je rasporedio sunce svim voćkama 
(nisu to suncokreti!) 

Pup nabubreli jagodicama pita, cvijet — 
kad misli izlebdjeti! 

Voćku je svaku opkopao, svakoj za kišu dao 
đevđir od prhkih gruda. 

Vaga na dlanu breskvu nasočenu, ovog ljeta 
koliko pinu iz ruda. 


Suši je tu suša. Pomaže mu jutarnja rijeka 
i rosa podnevnog znoja. 
Bogat, može da ugosti kupilice 
najvećeg pčelinjeg roja. 
Ne šalje bubamaru po sreću iz drugoga kraja. 

Puna sočnog smisla, mlada mu se kajsija ne dosađuje 
kao u baštama raja. 

Plijevi, s kadionicom lule pjevuši jednu 
koja mu dođe popijevku. 

Stari orah kad umre, pređe u kućnu gredu 
i u kolijevku. 


Bilo bi cjepidlački zapodjenuti priču o sonetu povodom pjes- 
me s ovolikim jezičkim i slikovnim, to jest značenjskim obi- 
ljem. Izanalizirajmo dio tog obilja. Ukažimo prvo na skrive- 
nu sliku u stihu: "Bogat, može da ugosti kupilice najvećeg 
pčelinjeg roja." Bilo bi grijeh, uz to i dokaz vrlo lijenog duha 
i mašte, proći kraj ovih riječi i ne zamisliti svu raskoš cvjeto- 
va koje ovaj baštovan, zapravo njegov Vrt, ali oni su jedno, 
nudi "kupilicama", ne, dakle, radilicama, jer Kulenović i 
ovdje poseže za rjeđom, svježijom, narodskom riječju čije 
se vrline, međutim, time ne iscrpljuju: "kupilice"' izoštravaju 
sliku, stavljaju nam izravno pred oči pčele koje kupe polen 
s cvijeća, a taj zadatak riječ "'radilica"" ne bi mogla obaviti. 
Ukratko: pjesnik je cvjetno bogatstvo sanjanog baštovana iz- 
mjerio "najvećim pčelinjim rojem"', pozvao je, dakle, pčele, 
kao najveće stručnjake, da kažu sud o njemu. 

Ali baštovan ovdje nije samo domaćin koji njeguje sta- 
rinsku vrlinu gostoljublja, nego je zadobio i dostojanstvo de- 
mijurga. Data mu je vlast nad suncem, moć da ga svima jed- 
nako razdijeli. Neka vrsta biljnoga komunizma. San o pravdi 
i jednakosti u ovog pjesnika revolucije bio je toliko dubok 
i iznutrašnji da mu se miješa, evo, i u sanjarije o prirodi. 
Nadalje, te voćke su čudno stamene i uspravne u sebi: ne po- 
vijaju se ni za Suncem. Kulenović gotovo nikad nije lovac na 
"čiste impresije", jer je posjedovao snažnu koliko 1 istančanu 
moralnu svijest, 1 to u doba kad je mnogi pjesnik, najčešće 
s visina svog mršavog književnog dara, s prijezirom gledao 
poeziju koja ima etički okus i kad pjeva o biljkama. Je li mo- 
glo da na čitaoca ne djeluje duboko okrepljujuća poezija sa 
snažnim etičkim nabojem u vrijeme koje je iz svog rječnika 

prognalo zlo i dobro a na njihovo mjesto stavilo "napredno" 
1 ''nazadno", kako bi rekao Ivan Foht? 

Doduše, Kulenovićeve slike gotovo svagda se mogu racio- 
nalizirati, jer su književno čvrsto motivisane. Čak i oni Kule- 
novićevi stihovi, ili cijele pjesme, koji djeluju hermetično, ne 
ostavljaju dojam da ih se uopšte ne može dešifrirati već da su 
nerazumljive zato što još nismo uspjeli naći njihov ključ, još 
nismo ovladali temeljnim premisama pjesničkog oblikovanja u 
njima. I viđenje baštovana kao demijurga iz kojeg kao da govo- 
ri kosmička pravda, može se racionalizovati: radi se o njegovu 
posve zemaljskom umijeću: voćke zasadio tako da svaka do- 
bija jednaku porciju svjetlosti. Ovakvim tumačenjem, dakako, 
ubijamo poeziju u Kulenovićevoj Viziji u kojoj je izokrenut po- 
redak kakav važi u vanpoetskoj zbilji: onaj ko je jednako ras- 
poredio voćke na zemlji pretvoren je u jednakog raspoređivača 
sunca, baštovanova mudrost dignuta na najvišu razinu: vladar 
zemljom promaknut u vladara nebom. Opet prisustvujemo je- 
zičkom događaju koji se može opisati kao neočekivani susret 
glagola "rasporediti"' i imenice "sunce": u tom susretu, Sunce 
je postalo svjetiljka kojom baštovan suvereno upravlja. 

UZ to, neće biti naodmet da se sjetimo zametka ove pje- 
sme. Duboko poetskim odnosom prema jeziku obilježeno je, 
u većoj ili manjoj mjeri, sve što je izišlo iz Kulenovićevog 
pera: njegova priča, roman, drama, putopis, esej, novinski 
zapis, dokazuju da ih je pisao strasni čuvar i sluga, koliko i 
graditelj jezika. U prologu komedije Djelidba Tufko kaže: 


Zbilja, Stvoritelju svugdibudući i svevidi i sveznajući, 
kad si, na priliku, mene stvorio, zašto me ne stvori da bu- 
dem, na priliku, baščovan, pa da šećem ispod ašlama, ispod 
krušaka, pa da ovako jagodicama prstiju svileno, polahko, 
pitam pupove kad misle izići, nego mi odredi da sav život 
budem svemu svitu sluga... 


Ova neizbrisiva slika, pored ostalog, nagovještava ono što je 
očito čitaocu Kulenovićevih sabranih djela: sve što je ovaj 


61 


književnik napisao sačinjava ne samo tematski i motivski, i 
ne samo i misaono i emotivno, nego i jezički i izražajno, Živu 
cjelinu, 1 stoga se njegovo pjesništvo jedino za nuždu može 
posmatrati posve odvojeno od njegovog ukupnog djela. 

I u Djelidbi i u "Baštovanu koga usnijem"' Kulenovićev 
junak jagodicama prstiju postavlja pitanja prirodi. Glagol 
pita", umjesto očekivanog "'pipa"' (kao da je, kucajući tekst, 
udario u slovo '"t"" mjesto u "'p" i tako ostalo!), raskriva naj- 
dublje vrelo s kojeg potiču Kulenovićeve najuzbudljivije 
vizije. Ovo pipanje kao pitanje svjedoči o pjesniku čija je 
misao, 1 kad snažno treperi, utopljena u tvar ovog svijeta i 
nikad se ne začinje izvan ili iznad nje. Zar sva naša pita- 
nja nisu pipanja? Pipanje u mraku? Ispipavanje tajni? Zar 
pipanje nije pratemelj ljudskoj spoznaji? I ovo objašnjava 
otkud Kulenovićevu govoru drevna korijenska snaga: radi 
se o posvemašnjoj slivenosti duhovnog i materijskog u ne- 
razlučivost, o misli koja se ukopava sve dublje u supstancu, 
o duhovnim otkrićima koja gotovo uvijek niču iz tako reći 
ljubavne sljubljenosti pjesnikova bića sa prirodom. 

Da i ne govorimo o nagovještajnoj snazi ovakvih slika 
u kojima duh slazi sve dublje u materiju. Tufko iz Djelidbe 
jagodicama prstiju svileno, polahko, pita(m) pupove kad 
misle izići"', pipanjem, dakle, nastoji otkriti misao skrivenu 
u živoj tvari, dok u "Baštovanu koga usnijem" onaj cvijet, 
što se iz ''pupa nabubrelog" sprema "izlebdjeti", svjedoči 
ne samo da je živi svijet cjelina koja se ne može kidati: 
otvaranje cvijeta je što 1 izlijetanje leptira iz čaure, Već i 
da mu ne manjkaju čuda, a jedno od njih je i čudo rođenja 
finog, oduhovljenog, lebdivog, iz oblika koji je skroz nali- 
ven najgušćom tvarnošću (jer za malo šta na svijetu ovaj 
pjesnik može kazati da je "od utrobe pupa gušće", kako je 
rečeno u sonetu "Prh"'). Kulenović je jednako žedan finoća 
koliko i punoća, i ne zna se šta je u njegovoj poeziji neza- 
boravnije: trenuci kad "u svanutne svile lat se po lat runi", 
u "Ocvalim primulama", ili kad zemlja sanja ''prevršeno 

vedro da je mlade, žute varenike"", u "Ševi". Zato je njegov 
jezik štedro, "šakačke" zahvata u razliv svjetskog obilja, u 
zeleni dženet klijanja i zrenja"', kako pjesnik reče u putopisu 
=Skver usamljenosti", 1, u isti mah, gotovo cjepidlački dozira 
najfinije, najteže uhvatljive prelive zbivanja u tom obilju. 
Ona breskva koja je u stanju tek da "'pine iz ruda" ne nago- 
vještava li vjeru u nepotrošivost, neiscrpnost onog hranitelj- 
skog i pojilačkog što majka Zemlja krije u utrobi? Toliko 
je i takvo to podzemno bogatstvo da se od njega može tek 
pinuti'!. UZ to, glagol '"'pinuti"' kazuje štošta i o odnosu, koji 
smo u iskušenju da nazovemo mističkim, između baštovana i 
ploda sa drveta koje je svojom rukom odgojio: njegov osjet- 
ljivi dlan je nešto kao apotekarska vaga, u stanju je da mjeri 
infinitezimalne težine, da tako kažem, jer se s tim plodom, s 


"_ Riječ je o prvom kravljem mlijeku iza teljenja: u budnom snu 
gladne i žedne partizanske kolone zemlja je svedena na jedno 
vedro mlijeka kao na svog simboličkog predstavnika, a uz to, 
potraga za prvinom, otkrivanje prvine u svemu, težnja da se sve 
ftprvi put vidi", kao u sonetu "Sijedi dječak", jedan od najjačih im- 
perativa Kulenovićeve pjesničke uobrazilje. To '"'prevršeno" vedro 
govori o punini koja se preliva preko vlastitih ivica kao suštinskom 
znamenju istinskog života shvaćenog na kulenovićevski način. 

Postoji i drugo, ne manje uzbudljivo lice ove poezije, koje 
je nagoviješteno u slici svanuća pretvorenog u svilu (zapravo u 
svile: već ovdje, u stihu napisanom rukom šesnaestogodišnjaka, 
''proradila" je množina, uzbudljiva kulenovićevska množina iz 
=Stojanke", "Ševe" i poznih soneta) u koju padaju latice primula. 
Pridjev ''svanutni" pjesnikova je tvorevina i nagovještava kasni- 
jeg strasnog jezikograditelja, ali da vidimo koje su pjesničke po- 
sljedice kovanja nove riječi? "Svanutne svile" su sintagma koja 
golim zvukom djeluje kao brisanje granice između oznake i 
označenog, kao jezičko utjelovljenje onog na šta upućuje, a uz to 
ova metafora krije i vremensko i prostorno značenje. Ona kaže: 
u času svanuća, koje liči na svilu, opadaju latice primula. Ali ona 
kaže i: latice padaju u svilu u koju se pretvorilo svanuće, eksterijer 
je pomalo eneterijer: kao da je ono što se zbiva u neoomeđenom 
svjetskom prostoru preneseno u zatvoreni, kućni prostor. 

njegovim rastom, živjelo na način nama nedohvatan, baštova- 
novo najdublje znanje o toj breskvi sažeto je u njegovoj šaci. 

Ali ova slika uvodi u pjesmu novu ravan zbilje. "Bašto- 
van koga usnijem" izvrsna je pjesma i po svojoj temeljnoj 
postavci: pjeva se o polju, o pitomini, kultivisanim biljkama, 
prostoru bašte koja je u kulturi bosanskih muslimana jedan 
od najmoćnijih simbola, ali se ne zaboravlja ni ono gore, 
iznad nje, i ono dolje, ispod nje. Jer taj svijet, iznjegovan 
ljudskom rukom, pod prismotrom je surove divljine: nad nji- 
me se nadnosi "avet planine s tjemenom od vječnog snijega, / 
s trbusima šuma, gdje tvorovi dave gnijezda i vukovi kolju". 
Kako vidimo, ova ''avet" je vrlo stvarna, stog se njena kraj- 
nje materijalizirana, gotovo opipljiva slika sudara s onim 
značenjem koje pripisujemo tom turcizmu: prikaza, utvara. 
No u Škaljićevu rječniku ta riječ u turskom (dfef), persij- 
skom (afet) i arapskom (aft) na prvom mjestu znači — nesre- 
ću, zato se čini očitim da je planina, ponajprije, opreka bašti 
kao prostoru sreće; uostalom, u jedanaestom stihu izričito se 
kaže: "Ne šalje bubamaru po sreću iz drugoga kraja." Kažem 
ponajprije, jer u trećem stihu rijeka, '"zelena od straha", bježi 
od planine i "dolazi k sebi u polju"': ova slika je razumljiva 
jedino ako riječi ''avet" pripišemo značenje sablasti, utvare, 
prikaze. Ta planina, čija je surovost opreka istinskom Živo- 
tu, pravoj zbilji, kako ih Kulenović shvata, zato je i nazvana 
utvarom, čini dragocjenim prostor što ga je čovjek oteo div- 
ljini i utisnuo mu pečat vlastite ljudskosti. 

A kad slikom kajsije koja je "pinula iz ruda"', bude prizvan 
i svijet podzemlja (u sonetu "Zatečeni" dešava se slično: žed- 
ni bor svoj miris ''srče" "iz podzemnih jezera"'), u pjesmi se 
uspostavlja troslojni prostor: dolje htonsko, gore divlje, a u 
sredini sanjana pitomina. Ova pjesma bi da ne izostavi ništa, 
da sve uzme u obzir, stoga Kulenovićev baštovan ''voćku je 
svaku opkopao, svakoj za kišu dao đevđir od prhkih gruda": 
i ovdje pjesnik mjeri svaku riječ tražeći pravu leksičku nijan- 
su: ''opkopao" nagovještava mnogo više od '"okopao"' — opet 

su proradili kulenovićevski prefiksi! — jer "opkopana" voćka 
je okružena ljudskom brigom; uz to, omogućeno nam je ne 
samo da vidimo, već 1 da pod prstima osjetimo te "grude" 
zemlje, njihovu prhkost. Ipak, udarno mjesto ovog stiha je 
metafora '"đevđira" čija nagovještajnost sjedinjuje eniterijer 
i eksterijer, otvoreni prostor prirode i zatvoreni prostor kuće: 
ako njegove voćke "nisu suncokreti"', jer su odveć uspravne 
da bi se povijale za svjetlom, treba li se onda čuditi što im 
je baštovan omogućio da i kišu, poput domaćica, cijede kroz 
đevđir"?! 

Ali ovoj pjesmi bi bila nanesena nepravda kad se ne bis- 
mo zaustavili i pred stihom: "Puna sočnog smisla, mlada mu 
se kajsija ne dosađuje kao u baštama raja"', ne samo zato što 
je to veliki stih već 1 zato što daje još jednu dimenziju pjesmi: 
ovostrano se, na tren, oglednulo u onostranom, te, ukoliko je 
tačno da svaka uspjela pjesma nudi, ili bi trebalo da ponudi 
cijeli jedan, u sebe zatvoren svemir, onda se može reći da je 
=Baštovan koga usnijem" taj ispit položio sa odličnim uspje- 
hom. Jer u trenutku kad Kulenovićev baštovan iz sna, ''s ka- 
dionicom lule" stane da, plijeveći bašču, '"'pjevuši jednu koja 
mu dođe popijevku"', nema sumnje da je postao sveštenik, ili 
svećenik, koji u svojoj bašči, kao u hramu, obavlja misu ili 
liturgiju. Nije naodomet ovdje sjetiti se pjesnikovih riječi: 


Moj primordijalni zavičaj je Bosanski Petrovac. Tu se 
desio prvi susret mojih čula sa svijetom. Zatim je to bio 
Travnik, u kojem je protekla moja tužna mladost, i iZ či- 
jih sam se jagorčevina obazirao na svoje drago, slobodno 
petrovačko djetinjstvo. Poslije, došao je Zagreb, pa šume 
i sela u ratu, pa Sarajevo, Beograd, Rovinj, Mostar — sve 
su to moji zavičaji. Konačni zavičaj su mi zvijezde u koje 
gledam iz svih ovih zavičaja. 

Kulenović je veliki pjesnik, pored ostalog, i zato što su iz 
njegovih stihova progovarali svi njegovi zavičaji, nadsvede- 
ni univerzalnim zvjezdanim nebom kao njegovim "konča- 
nim zavičajem". 

Vratimo se, napokon, naslovu soneta: riječ je o baštovanu 
iz sna, pa ipak, ima li šta stvarnije, zbiljskije od njega i svi- 
jeta koji je sazdao? Ovaj pjesnički tekst svoju snagu duguje 
ponajprije ukrštaju, ili, ako više volite, sjedinjavanju misli 
i materije, sna i jave, divljeg i pitomog, profanog i svetog, 
muslimanske bašče 1 hrišćanske ili kršćanske službe Božje, 
htonskog i uranskog, prirodnog i kućevnog, domaćinskog i 
demijurškog, ovostranog i onostranog, etičkog 1 estetskog, 
života i smrti, jer u poenti "Stari orah kad umre, pređe u kuć- 
nu gredu 1 u kolijevku" zatvara krug, tačnije, prebacuje luk 
između dva pola postojanja. 


13: 


Kulenović nije samo pjesnik životnog obilja već i naj- 
dublje pustoši. Umio je snažno i do kraja proživjeti ne samo 
prisustvo smisla, to jest životne punine u svemu, nego je iz- 
vlačio vrhunsku poeziju i iz duhovne suše, životne inercije, 
osjećajne praznine. Da su pjesnički jednako plodni bili i nje- 
govi susreti sa svijetom kao čudom punoće i kao "opojem u 
kome se žmiri", i sa svijetom kao prazninom u kojoj gasnu 
sva čuda, potvrđuju brojni soneti, među kojima "Pisma", "U 
maternici inercije" 1 "Mrtvo korito" idu u vrhunske. Nekad 
su, u istom sonetu, mrtvilo i posezanje za životom, mrak i 
sjaj, sliveni u ''sjaj mračnoga čuda". Sjetimo se, još jednom, 
njegove kajsije "(pune sočnog smisla", koja bi se dosađiva- 
la u baštama raja'" možda ponajprije zato što se nad njom 
ne bi nadnosila "avet planine" gdje "tvorovi dave gnijezda i 
vukovi kolju", stoga nije teško prozreti zašto je Kulenoviću 
raj dosadan: htio je postojati u svijetu sa obje polovine. U 
sonetu "Povratak iz raja"', na onom svijetu se oko njegovog 
Alekse Šantića "šeće beskrajem jasmina / s ibrikom u ruci 
hiljadu Emina" i svaka mu, naravski, prima selam. Raj je 
što i Mostar, mostarskiji od ovog Mostara, ali u tom 1 jest 

nevolja, u toj destilisanosti: postoje u njemu tek ispunjenja, 
ne 1 osujećenja, stoga se Aleksa vraća ''gdje se niko neće / u 
sokake stare 1 avlijsko cvijeće, / vodenici staroj što i mrtva 
melje / iz krvavog klasja pšenice sve bjelje, / raspetome bogu 
gdje težaci kleče". Jer mu nedostaje ne samo "nakrivljena" 
i ostavljena" '"'vodenica stara" iz pjesme "Vodenica", već i 
klasje "krvlju poštrapano" iz pjesme "O klasje moje", ali i 
mršave glave" težačke koje kleče pred ''raspetim bogom" 
što "ćuti"', iz pjesme "Veče na školju". Isto tako, ni Kule- 
nović se ne može do kraja razumjeti ako ga vidimo samo 
kao pjesnika ekstaze koji se sa strašću sunovraćuje u virove 
svjetskog obilja, a zanemarimo trenutke, iz kojih je izluči- 
vao veliku poeziju, kad spadne "na pero i mastilo od smeća", 
to jest kad besmisao i ustajalost i ravnodušnost i trivijalnost 
provale u njegov svijet: 


Ovako, korak po korak ostavljam za sobom sebe 
asfaltom jednakim za čikove i korake. 

Opet pomisao: ovako sve do rake. 

Stajem pred izlogom. Klizaljke gledam i bebe. 


Neko mi dirnu rame — prenu me iz sna djece. 
Prijatelj — pa zaboga, gdje si bio toliko? 
Lažem mu, a isto kao da sam i sliko. 
Nebeske krugove, il mrtve ribe, il svece. 


Onaj što kudi mi platna obiđe me ko groblje. 
Vjerujem i ja: samo sam okrzno razdoblje. 
Gazim u nevidne stope promaklih šetača, 


ko oni u moje, u njihove stajem i ja. 
Odnekud poznata, faca. Minu. Zastah: čija? 
U parku, eto j€, jesen: dan, ko izdan, već kraća. 


Pjesma ima nimalo slučajan naslov "Dnevni sonet". Reklo 
bi se da se "dnevnost" 1 "sonet" isključuju. Dnevne su novi- 
ne, dnevna je politika, dnevni je pazar, dnevne su vijesti, a 
sonet bi trebalo da svagda bude zamahnut ka nednevnom, ka 
trajnom. Kulenović pjeva o jednom od onih trenutaka, koji 

su bili sve češći i trajali sve duže, kad je plivao ''niz nesvoje 
vode", kako bi sam rekao, i kad je pristajao na "dnevno" kao 
nepravi život u kojem samog sebe, vlastito biće osjećaš kao 
teško "breme". Ovaj pjesnik je itekako umio biti strog sudac 
samom sebi, 1 on je poduzimao ujevićevske nemilosrdne "1s- 
pite savjesti", a ovaj sonet je jedan od takvih ispita. Koji po- 
činje riječima o prolaženju života: pjesnik je u godinama kad 
svaki čovjek osjeća da svakim korakom ostavlja dijelak sebe 
za sobom. Ali ovo su riječi i o iznevjeravanju sebe izvornog, 
o pristajanju na privid života, na dnevnost u kojoj se, svakim 
korakom, udaljavaš od sebe istinskog. Sa svakim korakom se, 
dakle, dvostruko mre — ovom dvosmislicom je dosljedno pro- 
žet cijeli sonet. Otud pjesnik može da kaže da je asfalt "jednak 
za čikove 1 korake", jer svaki naš korak je što i bačen čik, '"do- 
pušen" je jedan tren postojanja, '"dogorio" je djelić vremena 
datog nam da ga proživimo na zemlji, ali, u isti mah, sa sva- 
kim korakom odbacuješ, kao čik, djelić autentičnog sebe. 

Jer to je svijet u kojem je svejedno slikaš li ''nebeske kru- 
gove, il mrtve ribe, il svece", ali je još svejednije jesi li zbilja 
slikao ili lažeš da si slikao — oboje izlazi na isto. Ta svejed- 
nost je nagoviještena i onom tačkom (na kraju trećeg stiha u 
drugom katrenu), koja nasilno odsijeca objekat od predikata, 
čime su stvorena dva stiha od kojih je jedan bez repa a drugi 
bez glave. Tu svejednost je pjesnik umio, ne samo ovdje, zbi- 
lja snažno proživjeti: "Meni je ime Svejedno" kaže u sonetu 
Svejedno". U toj svejednosti sve se jednači po važnosti, što 
će reći u nevažnosti, a svekolika upitanost svela se na jednu 
jedinu riječ: "Čija?" Čija je 'fodnekud poznata, faca" koju je 
pjesnik sreo? Ali i to pitanje, mada posve ubogo po smislu, 
ipak ga goni da zastane. Da na tren prekine taj samoizdajnič- 
ki hod "do rake". Čak i u takvom pitanju kao da se krije malo 
otpora tom i takvom hodu. 

Osjećanje da se ne živi u svom dobu moždaje najteža kazna 
za prihvatanje svijeta dnevnosti. Ovaj sonet je napisao pjesnik 
koji je smatran, decenijama, isključivo pjesnikom Stojanke, 

u kojoj je tek "okrzno razdoblje", i to je sve. Pjesnik kojem 
zbilja nisu manjkali kudioci njegovih "'platna". Ali značenje 
ove sintagme je mnogo šire i zgušnjava se u paradoks: poto- 
pljenost do guše, u aktuelno, u dnevno, osuđuje te na život 
i na stvaranje kojim se može tek "okrznuti" svoje vrijeme, 
jer se živi sporednim životom, nisi nošen maticom vremena, 
pakao dnevnog svijeta osuđuje te na postojanje iza kojeg ne 
ostaju tragovi: '"nevidne" su "stope" onih koji su prošli prije 
tebe, "nevidne" su tvoje "stope", a takve će biti i stope onih 
za tobom — eto kazne za izdaju sebe, za pristanak na hod 
utabanim stazama: koračanje po asfaltu je precizna metafora 
takvog života, eto i zašto svaki dan u takvom življenju izgle- 
da ne kao proživljen već "ko izdan". Ukratko, "jesen i život 
bez smisla"', kako bi rekao Crnjanski. 

Ljoš jedna sitnica: nekad mi je smetala riječ "faca'"" u ovom 
sonetu, jer je nekulenovićevska. Otrcana, ulična, prosto zalu- 
tala u njegovu punokrvnu leksiku. Docnije sam shvatio: to je 
jedna od ključnih riječi pjesme, jer je opipljiv dokaz izdajstva 
sebe: pristao je na nesvoju, na dnevnu, na uličnu riječ. Na ri- 
ječ-čik. U kojoj se oštro zrcali njegov ljudski, duhovni pad. 


14. 


Ne bi se reklo da je Kulenović ni izbliza ispitan pjesnik, nje- 
gova pozna poezija pogotovo. Druga knjiga soneta ocijenjenaje 
kao mnogo slabija, mada se radi o tom da je to umnogom druk- 
čija poezija koja traži promjenu vrijednosnih mjerila. U tim pje- 
smama javljaju se i metafizički akcenti koji su gotovo neizbjež- 
ni kad, zagledan u ništa, svodiš račun sa svijetom 1 životom: 


(-) 


Prislonim uho uz kamen. On mi u uhu huji. 

I njuhom taknem narcis. On se preseli u me. 
Raspe mi se u ruci kad uzmem zemlje grumen. 
Oblak, maločas krin, kad podignem oči — ruji. 

Hoću da budem slijep, da vidim to iza vida, 
i gluh, da osluhnem taj mukli podzvuk mira, 
bez prstiju, da opipam neopip što me dira. 


I kad se tako nađem iza tog bezzidog Zida, 
gdje ni samoga sebe više ne osjećam breme, 
sve je i samo struji vrijeme — vrijeme — vrijeme... 


("Iza bezzidog zida") 


Kasni Kulenović može ponuditi istinska iznenađenja: 
takav je sonet "Pjesma od dva ruba". Ne postoji na našem 
jeziku ništa slično ovom sonetu: nećete nigdje naći takav 
spoj klasičnog izbrušenog oblika sa smionim poetskim eks- 
perimentom. Jer ta se pjesma ne može shvatiti ako se čita 
onako kako je naštampana u knjizi: treba je, nakon prvog či- 
tanja, "isheriti"', kako pjesnik reče, treba je okrenuti tako da 
joj stihovi ne leže jedan iznad drugog po horizontali, nego da 
postanu paralelne vertikale koje šibaju u nebo — tek tako se 
može shvatiti šta je pjesnik uistinu sazdao ovim sonetom: 


Mećuć je u fijoku, snen, pjesmu isherih. 
Gle: sad rub joj ravni svakom stihu temelj, 
a rub krivudavi svakome je sljeme... 

pa to nisu strofe! to su neboderi 


na hartiji što je sada mjesečina. 

Gle mojih stihova — stubovi betona, 

gle, dug ili kratak — kraj mu vasiona, 

gle, svijetle prozori — međ slovima bjelina... 


Na krivudavo je tad okrenuh sljeme. 
Gle — sada bogalji nejednakih štaka 
nose svoja tijela skrhanih junaka. 


A kad, ko list vjetar, ponese je vrijeme 

njenom neizvjesnom u mutnini stanu, 

njoj ravno na koju će svoju pasti stranu. 
Događaj koji prethodi nastanku pjesme prost je: slučaj je htio 
da pjesnik, snen, pogleda netom stvoreno djelo iz ugla iz kojeg 

nikad nije gledao ni svoje ni tuđe, i od pjesme ostala gola 
grafička činjenica koja postaje prozor u dotad neviđeno: pla- 
nuo je na hartiji gradski krajolik. Potom je pjesnik obrće na 
krivudavo sljeme"', 1 prizor se iz temelja mijenja: pobjeda 
se prometnula u poraz. Što je maločas bilo utjelovljenje gra- 
dilačke snage, čvrstine, sklada, zamaha u svemir, preobratilo 
se u sliku najrazgoljenije nemoći. Ovaj sonet zapanjuje time 
što je u njemu svaka slika tačna i logična, a istovremeno je i 
čista metafora. Pjesnik bukvalno registruje šta vidi, trudi da 
viđenom ostane krajnje vjeran, ali, svaka od tih slika, sama od 
sebe, postaje nevjerovatno promišljena, duboka, značenjem 
složena metafora koja seže u korijen svakog ljudskog, ne 
samo poetskog čina. Sve je ovdje i gola doslovnost i izraz dub- 
lje mudrosti s kojom se sagledava sudbina ljudskog činjenja u 
vremenu. Ova pjesma je cjelovita metafora čiji se krajnji Zna- 
čenjski doseg teško može uhvatiti i razložiti jezikom kritike. 
Ona sadrži mnoštvo slutnji i primisli o sudbini svake ljudske 
vrijednosti u vremenu, o božanskoj ravnodušnosti djela spram 
svakog tumačenja, iz pravog ili krivog ugla, svejedno, o pjesmi 
kao, naizgled, spontanom činu koji, ako ga osmotrimo iskosa, 
ako "isherimo" ugao gledanja, postaje čista konstrukcija. 

Istovremeno, ovaj tekst govori i o još jednoj važnoj di- 
menziji Kulenovićeva pjesništva. Riječ je o pjesmi kao bitnoj 
temi pjevanja. O pjesmi kao prostoru u kojem se sudbinski 
prelama puna dramatičnost i složenost svijeta koji je pjesnik 
u sebi nosio. Jer pjesma je, u njega, oblast susreta oprečnih 
sila na kojima se i drži ovaj pjesnički kosmos. Pjesma je tačka 
ukrštaja, presjeka, sukoba snage i slabosti, ushita i svejednosti, 
suše 1 plodnosti, inercije i spontaniteta življenja. U tom smislu, 
sonet "Rusa pjesma", pored toga što je jedna od najvećih, u isti 
mah je i jedna od najvažnijih Kulenovićevih pjesama: 


Sklupčila si se u meni u tmulo nemušto jao. 

Ne znaš da li da siđeš među školjke mi, ponor duboko, 
il da iscvateš u nebo — da budeš zvjezdani bokor. 
Crniš se, pjesmo, u meni, ko mjesec neizgrijao. 


Ja 


Vilo zelenca jezerskog pod sklopom mi trepavica — 
ni ćuk ti ne vidje izron ni alga što te leluja. 

Šumo sa stablima jeke, sa lišćem od slavuja, 
crnico azurna, sva u groznici zvjezdanih klica, 


ne izlazi, jezerko, u riječ — u mjesečeve Čini, 
šumo od biglisa, zamri u harfi-paučini, 
ne propupajte, sunca, iz zora zvjezdanih mliječi: 


Sutra, kad zadani opet, bićeš mi, pjesmo, ko pljeva. 

U jalovu buljićeš plavet, u rosi mrtva ševa, 

ija, strašilo isto, u istu strnjiku riječi. 
Ako su u dvadesetom stoljeću, na našem jeziku, pisane istinski ve- 
like pjesme, među njih ide i "Rusa pjesma". Ako danas išta znači 
riječ '(veliki" 1 "'veličina"', zaslužila ih je ova pjesma koju moramo 
— vraćajući se na početak ovog eseja — brojiti među uzorke naj- 
potpunije i najsavršenije pjesničke upotrebe našeg jezika otkako 
on postoji kao književni instrument. Ali ona je, mada posve nova 
tvorevina, u isti mah, begićevski rečeno, i tekst '""sabirnog 
estetskog značaja". Čujemo, na primjer, na njenom početku 
Stojankin jauk a na njenom kraju susrećemo ševu, zagledanu 
mrtvim očima u jalovu plavet čiji je cik i osvit nekad bila. 

Ova pjesma je i potvrda da je, na koncu, možda sporedno 
o čemu je Kulenović pjevao: o vlastitoj pjesmi ili o nesreći 
jednog naroda, o punoći ili praznini življenja, jer njegovi stihovi 
o rasulu i mrtvilu posjeduju istu imaginativnu snagu kao stihovi 
u kojim plamti njegov ushit pred životom. Kulenović je jedan 
od rijetkih pjesnika koji su pjesme pisali kad su morali. Kad je 
unutarnja prisila bila jača od svih odlaganja, od svih "'straš- 
nih neizusta", i čin tvorački činila neizbježnim. Otud je tako 
reći svaki njegov redak dragocjen. S malo pretjerivanja bi se 
moglo reći da je Kulenović pisao antologiju svog pjesništva. A 
sve ostalo prećutao. Iz njegova pera nije izašla gotovo ni jedna 
pjesma u kojoj ne možemo naći tren razmicanja međaša našeg 
književnog jezika i proširivanja i bogaćenja našeg senzibiliteta. 


Marko VEŠOVIĆ 

PJESME 


PRED ZURNE I TAPAN 


Ne gledaj, moje oko, 
u oru djevojku, crnoga keca; 
na zurne i tapan tek čeka 
bokom! 


Gledaj tapandžiju žreca: 
iz njeg će igra u nju! 


Gledaj ga: sunu k oru 
i tapan — ko da drži svu zemljinu koru, 
a klip — ko munju! 


Pa sve u kovitlac ko da će svitlat, 
u propnju, između neba i tla, 


igrače nemirne obreda, 
dvaput ih obreda, 
i zasta te u nju, u crnoga keca, 
užagri, pa joj tepa i kleca, 
klip vitla, — još neće po tapanu! 
A zurne tri, ko spremne kobre da 
vrat uzviše da napanu... 


O klipe, ne vitlaj, već tresni, 
tri zurne, o Vrisnite sve tri: 
kec propet — sav na palcu cepti! 
7o hoće I zatreptati leptir? 
II hitra se vijati vidra 
u bistrom zelencu Ohrida? 

II šušanj će gaziti srna 
kad šarska već ogoli gušta?... 


Sad bježi mi s oka, dugo u rosi oka, 
a, oko nejako, budi mi svevid uštap: 


Pa nek je i bosioka 
pun bokor u viticu udjenula vitu 
i bosiokom sljepočicu skrila, — 
uštape-vide: i tu prozri kitu, 
i sljepočicu skritu, 
i tanku na njoj žilu i žilom buru bila! 


Pa nek je u svilu i kadifu i lan 
u guste šare zbila 
sve što je nekad bila, sve što je ikad snila 
sav život bogovetni, — 
uštape-vide: kad je tapan zdrma 
pa sva se u ples raspe, tad ti mi odgonetni 
šta je u svilu slila 
i čim joj blista srma! 


A ni ti, tapandžijo, 
ne pusti je s oka ni na tren, 
ko što sokolicu svoju u igri pod oblakom 
ne pušta soko s oka! 


Pa udri u tapan — sva neka plane u vatre 
i sva nek se raspe u prsak vodoskoka!... 


I on tad, ko da postade storuk, 
stade da bije u tapan, te ko da zemljinu koru 
potresa zemljotres. 
Vrisnuše zurne, i ona tad maramom oru 
zavrtje. Otpoče ples. 

OCVALE PRIMULE 
(1927) 


OCVALE PRIMULE 


To su tople kćerke vlažnih zavjetrina. 
Skrivene i nježne, za suncem se žute. 


Bez mirisa, na dnu žutih krvi slute 
skora iščeznuća s dolaskom vrelina. 


Kao da su mrtve. Ali one ćute 
u srcima žutim strast mlakih toplina. 
U njedrima vrije sok, struji svježina, 
al primule meke i titrave šute. 


U sivoj ekstazi posljednjih bulbula, 
u čaškama bijelim procvalih ponoći, 
zaplakaše oči skrivenih primula: 


u svanutne svile lat se po lat runi, 
one osjetiše da će skoro proći 
i da će ih nekud odvest vreli juni. 


JO 


II 


Osjetiše dragost mekih milovanja, 
ali kćerke žute napuštene cvatu. 
Željele bi grlit prste bijelih tkanja, 
strast nečijih dlana ćutjeti na cvatu. 


Nališe se oči žutine i sjanja. 

Svaka skriva dušu titranjima stkatu 
i u zavjetarja žutu ljubav sklanja, 
dokle orhideje trepere na vlatu. 


Neko s brijega slazi. Osoja miruše. 
Cekaju ga pune rascvalih čeznuća 
s čevrmama tankim prežutoga Zlata. 


To kukurijek cvate, cvat zelena vrata. 


I rastkane čežnjom vrućeg povinuća 
njih opaja miris iz njegove duše. 

III 


Mislile su pomrijet kada gizdav stiže, 
i zasjaše čaške jagorčika jarih. 

On snažno miriše, iskri se i Žari 

1, niz tkiva noći, sve niže 1 niže 


nad njih pada. Klone. Žuti nektar liže 
i žitkoga soka što ga vračar stari 

za primule žute u venama SsvVari 
svakoj po kap kane i pijan se diže. 


S vlaću bijelog sunca u dnu žute čaške, 
ko sutonske zvijezde u srebrne sjene 
čekaju ga da se opet mrtav spusti. 


A on kao vitez zavjetrina gustih 
prepun zadnje zore siplje prve praške 
na njih što mu s daha strepe prestravljene. 

IV 


O davno si, davno, Dijete puti bijele, 
otišlo gdje i sad možda koja cvjeta! 
A1 primule jare mog su srca svele 
što raskriše čaške s prsta ti 1 peta. 


I, sad, kada ćutim u požare ljeta 

na kapcima scvalim teške dlane vrele, 
i kad žitki podnev s kora i drveta 
ljuljov miris toči sokovine zrele, 


na dnu svih sazrenja, niz ječmove plamne 
1 sad prsti moji davnu mlakost slute 
koju ubra srce s prvih tvojih cvanja: 


niz snijeg što ne kopni, u gudure tamne 


slazim tvojom stazom, dok ona, sve tanja, 
kao mlijeko teče u primule žute. 

V 


I, sad, davno mrtva, krv u meni spava. 
Niz ječmove lutam, scvalih trepavica, 
da sagorim čežnjom jedrih žetelica 

od sunca i srpa uz dih boliglava. 


Žita su visoka, plava i preplava. 
Niz međe mirišu sunca ivančica. 
O ocvale kćerke mojih prvih trava, 
u srcu mi zgara sjeme vaših klica. 


Da vas barem ubrah u prvome jaru, 
da vas bar poklonih srcu koje duše, 
sad bih imo brata da uz mene luta 


niz sjedrala žita, žuta i prežuta. 


I, sad, ne bih gino, pun klonule suše, 
znam: vi biste cvale po mome mezaru. 

STOJANKA MAJKA 
KNEŽOPOLJKA 
(1942) 


Posvećujem ženi bezimenoj 
voljenoj 
u borbi rođenoj 


STOJANKA MAJKA KNEŽOPOLJKA 


ZOVE NA OSVETU TRAŽEĆI SINOVE 
SRĐANA, MRĐANA I MLAĐENA 
ŠTO POGINUŠE U FAŠISTIČKOJ OFANZIVI 


Svatri ste mi na sisi ćapćala — joj, blagodatno 
sunce knešpoljsko! — 
svetrojici povijala nožice sam rumene 
u bijele povoje lanene, 
svetrojici sam prala jutrenje tople pelene... 
Joooj, 
Srđane, 
Mrđane, 
Mlađene, 
joj, tri goda u mom vijeku, 
tri prvine u mom mlijeku, 
tri saća teška, 
silovita, 
što ih utroba moja iIZVrca, 
joj, rosni trolisni struče djeteline knešpoljske, 
što procva ispod moga srca! 


Joooj, 
tri goda srpska u mom vijeku, 
tri Obilića u mom mlijeku, 
joj, Srđane-Đurđevdane, 
joj, Mrđane-Mitrovdane, 
joj, Mlađene-Ilindane: 

Kozara izvila tri bora pod oblak, 
Stojanka podigla tri sina pod barjak! 
Joooj, 

gdje ste, 

Srđane, 

Mrđane, 

Mlađene, 

Joooj, 

gdje ste, 

tri ilinske puške prve, 

tri suze moje zadnje: 

Hoće majka mrtve da vas izljubi 
pa sedam ravnih rćdi 

— što Knešpolje izrovaše pogani nerasti svejedi — 
nit ije 

nit pije, 

već petama krvavim 

Kozarom, Prosarom 

po lješevima čepa crvavim 

ne bi li kojeg od vas poznala 
žalosna majka Stojanka, 

što vas je zimus pratila u akciju, 
posvunoć cjelcem batrgala 

i prugu trgala! 


Joj, tri vuka moja i tri ljute mećave, 
hoće majka da vas izljubi ledene: 
Zasuči rukav, Srđane, 
lako bi tebe majka poznala: 
na lijevoj miški mladež — mrka kupina! 
Zavrni, sine Mrđane, 
zavrni mi desnu nogavicu: 
tu ti je prvi kuršum probio 
pod listom cjevanicu! 

A ti se mrtav nasmij majci, Mlađene, 
tebe bi majka ponajlakše poznala: 
četiri očnjaka 

ostale zube prerasla, 

ko u kurjaka!... 


Joj, tri moje biljege od soja, 
joj, tri ljute guje s prisoja, 
što vas majka junačkom snagom nasisa, 
što vas buna kuršumskom šarom ispisa, 
joooj, 
gdje ste? 
Da 1 vas plaču 
vode mlječaničke, 
ili gračaničke, 
ili moštaničke, 
ili vas rastaču 
bljuvci žutih crvi 
po skotskim crnim rovovima, 
na skotskim stozubim žicama 
kraj dubičke ceste? 


Ustajte, ustajte, 
niz Knešpolje pogledajte: 
Je li ovo jučerašnje Knešpolje? 
Je li ovo, djeco, prčd jesen? 
Gdje su bijele kosačke družine povijene? 
Pod kojom kruškom uzrelom 
čeka 
kosce jarne, uganule 
i žetelice preplanule 
velika rumena pita 
od prvog slobodnog žita 
i velika zdjela kisela mlijeka? 

A od Kozare, rano moja, pa do Save, 
ljetina natisla iz slobode, 

ko iz vode, 

kukuruzi nanijeli ko vojske zelene, 
glavinjaju pšenice bremenć, 

šljive savke uplavile 

od slačina, 

pa se lijepo, od težina, 

razglavile 

ko steone krave: 

Svud hljebno je i medno je i grozdno je 
preko glave, 

krckaju zemlje ko krcate košnice, 
čekaju, rano moja, da se oznoje 

orne muške mišice... 


A1 zalud, zalud čekaju! 


Djeco moja, 
vi ćete Stojanki majci oprostiti 
što će vas majka mrtve ražalostiti: 
Oca su vam u zbjegu upćljali, 
i na cesti dok su nam ga strijeljali, 
zubima je stisno lulu družicu, 
a strica vam Radoja 
odveli su u žicu, 
otjerali vamiliju i kum-llije, 
i sve redom vamilije!... 
Pusto leži Knešpolje, 
obnemoglo, suro, jalovo. 
I ko sipnja ga pritišće 
sunčano olovo. 
Sve je gluvo, bezuvo. 
Ni ptice, ni pčele. 

Samo u praznu sobu 

ubasa samotno tele 

pa glavom o zatvorena vrata tuče 
1 beuče, 

ko u grobu... 


Nije ovo, djeco, Knešpolje, 
ovo je polje nevolje! 


Ko li će ove godine kositi? 
Ko li će djevojke prositi? 
Ko li će rakije peći? 
Ko li će slanine sjeći? 


Aj, zar će se ovi nerasti nesiti, 
zar će se našom pogačom rumenom 
— crvena kad nikne iz naših kostiju — 
zar će se našom pogačom crvenom 
nesiti nerasti slastiti?! 

I zar će skotske laloke pogane 
našim mrsom alapljivo mastiti?! 
I zar će našom rakijom prvenom 
salovita svoja ždrijela palucati?! 
I zar će njihove šape čupave 

što su se u našoj krvi kupale 
nevjestama što su za vas pupale 
proljetna njedra satrti?! 

I, djeco moja, poslije naše samrti, 
zar će im se sito-pjano štucati?! 


Aj, ko će ove vukodlake zatrti? 
Kozaro, 
Kozaro, 
Kozaro, 

kazuj, Kozaro, ko će ih Zatiti, 
ko će okajati 

moga Srđana, 

moga Mrđana, 

moga Mlađena?... 


Kozaro, seko zelena, 
druga majko moga Mlađena, 
s daleka li se vidiš 
1 dalje li se čuješ! 
Vjerovat ne može majka Stojanka 
da si ti opustjela 
i da si nas napustila!... 
Sa ceste preorane, 
sa mrtvih psina što im djeca naša sudiše, 
kad oči uznesem uz tvoje kosate strane, 
u mom srcu — ko u tvom gnijezdu — 
jedno ptiče prokljuvava, 
jedna vjera procvjetava: 
Ti si moje sinove, 
ti si, sele, svoje džinove 
u pletenice zelene savila, 
pa ćutiš nad Knešpoljem 
i obrve teške sastavljaš 
i U Srcu, 
ko u kotlu plamenom, 
miješaš svetu osvetu! 


Osvetu, seko, osvetu! 


Okaj mi sina Srđana, 
okaj mi sina Mrđana, 
okaj mi sina Mlađena: 
Kiše je žedno sveto Ilinje, 
a Knešpolje osvete presvete! 

Sveti nas, seko Kozaro, 
okaj nas smrtno, krvavo, 
čuješ li jednu uku veliku 
od one strane otkud sunce izlazi?... 
Nju mi je Mlađen često pominjo: 
Ako poginem, majko Stojanko, 
mene će okajat pomajka Kozara, 
mene će okajat pramajka Rusija, 
neće, majko, dugo potrajat, 
čuće se jedna uka velika!" 


I ne vidim od rose očinje, 
već samo čujem: uka počinje! 


Uka, seko, uka velika 
s daleke strane otkud sunce IZlazi, 
ko da planinom gude jugovi! 
To ide vojska, sve čovjek do čovjeka, 
oblak vojske, vojska srdita: 
Kad bi sve gromove, seko vjekovjeka, 
što su ti mrčevnom kosom igrali 
vječine vječina, — 
u jedan tresak i rsak složila, 
on ne bi bio toj uki velikoj 
ni jeka jekina: 
tolika, sele, vojska udara, 
toliko srditih nasrće Srđana! 
Tresak, seko, rsak do neba 
s daleke strane otkud sunce izlazi: 
Koliko ljutih te izrani kuršuma, 
koliko ljutih me nahrani jadova, 
toliko, sele, iz tog ršuma, 
toliko mrgodnih namiče Mrđana! 

Tresak i rsak zemlju premeću 

pa sijevci, sejo, nebom prelijeću 

od one strane otkud sunce izlazi: 
Kada bi svaku suzu štočiju, 

što majčinu, 

što dječiju, 

(i kraviju, 

i ovčiju!) 

po zbjegovima što poteče s očiju, 
što poteče i u tebe uteče, — 

sve suze kad bi na list zelen skapila 
pa suncu ranom sa njeg zrake vratila: 
toliko, sejo, sijeva sijevaka, 

toliko krilatih nalijeće Mlađena!... 
O, nije, sejo, ovo rosa očinja, 

dva Ilinja što oči moje opčinja, 

već pred tom vojskom eno čovjeka, 
za čelo svu je vojsku nadrasto 

— a osrednjeg je uzrasta — 

oči su mu — evanđelja stovjeka, 

a Rusija — kosa mu grgurasta, 

i sav trepti ko od pređe vilinje: 

Ide tako, usred silna gromora, 

— takav nam se prisniva na Ilinje — 
i smiješi se, sve mu igra brk, 

što bi se njime Mlađen šalio 

da bi ga jednom vidjet volio 

već da je njegovo odavde do mora! 


Čuješ li, sele Kozaro, 
čuješ li uku veliku?... 


Razvijaj kose zelene, 
seka te zaklinje Stojanka, 

rasplići mrke pletenice, 
puštaj nam džinove vilene, 
nek skotskom krvi 

oboje 

tri naše vode ledene, 

nek mrljinama skotskim, 
za zrnate pšenice, 

zemlju našu 

pognoje! 


Čuješ li, sele vesela, 
čuješ tu uku veliku"... 


Gudi zemlja, zemlja vascijela: 


Otiskuje se vojska golema 
od moskovskoga Jerusolema, 
širi jele, 

zelena sele, 

prosipaj čelične pčele 

niz zemlju našu 

na krvavu pašu! 


Znaj: 
Kad bi se utroba moja oplodila, 
još bih tri Mlađena, 
i tri bih Mrđana, 
i tri bih Srđana 
porodila, 
i ljutom dojkom odojila, 
i svatri tebi poklonila! 


Stani mi stamena, 
u dvije zmije uzvij obrve, 
u ljut ugriz stegni vilice, 
i iz svake žilice 

srkni jeda mamena 

pa ga uždi na ognjene nozdrve 

u tri živa plamena, 

u tri živa Mlađena, 

u tri živa Mrđana, 

u tri živa Srđana, 

u ilinska tristaitri plamena, 

cikni, sele, stoglavo, 

stuci ih, seko, storuko 

nek im nema ni traga ni znamena, 
nek se pamti gdje je raka trojaka: 
Ovdje snagom doji Stojanka, 
bunom pita Kozara pomajka, 
vjerom hrani Rusija pramajka, 

tri se majke ovdje sastaju: 

Ko god nam došo da ambare izaspe, 
i torove pune da nam razaspe, 

i krcata da nam ulišta 

posasne, 

i da pogasne 

ognjišta 

— a loza mu od kletve ne pomrla — 
djeca će mu zalud ovud skitati 

i za kosti pitati, 

jer će ovdje, gdje je samrt vršaj zavrgla, 
i vršući krvlju liptala, 

pa na koncu svoju samrt ovrhla: 
ko krv danas, sutra med proliptati, 
med 1 mlijeko djeci našoj do grla — 
zemlja će nam u sunce prociktati! 

NA PRAVI PUT SAM TI, 
MAJKO, IZISO 


NA PRAVI PUT SAM TI, MAJKO, IZIŠO 


Mati moja: 

Stabiljka krhka u saksiji. 

Pod strehom pitoma kumrija. 

Vijek u četiri duvara. 

Čelo na zemlji pred svojim Allahom velikim i milosnim. 
Derviš s tespihom u tekiji. 


U mejtefu, 

u žutoj sufari i bijeloj bradi hodžinoj, 
ovaj i onaj svijet ugleda: 

Po kosi osjeti rosu meleća, 

na uhu crni šapat šejtana, 

u srcu prelest saraja džennetskih 

1 stravu vatara džehennemskih, 

pred očima čengel strašnog Azraila 
što dušu vadi iz žila roba božijeg. 


Djevojkom, 

s ledenog Šumeća pod kućom vodu je grabila đugumom 
i preko sokaka, zavrnutih dimija, 

rumenim je listovima trepetala, 

kaldrmom grbavom pod kućom 

mokrim je nalunama klepetala, 

od muških je očiju bježala: 

čista da dođe onome koji joj je zapisan, 

kadifa bijela i kap rose sabahske 

na njegov dlan. 

Na dan 

petput je od svog Allaha iskala 

taj da joj bude 

mlad i pitom 

ko softa, 

i ko kadija 

pametan. 

Uz sokak ga je kroz mušebak snivala. 
Srmom i jagom u čevrme slivala. 
Svilom iz grla, podnoć ga zazivala: 
Kolika je duga zima bila..." 


Na pjesmu: mjesečinu, 

na dlanove: čaške rumene Allahu otvorene, 

Allah joj njezin, 

na dahu svoje milosti, 

spusti sa njezine zvijezde sudbine 

duvak paučinast, ucvao Zlatima, 

bogatu udaju: 

Te ićindije, 

đugum i mladost iz ruke joj ispade i Šumeće ih odnese: 
fijaker stade pred avlijskim vratima, 

siđoše jenđije. 

Grlo i koljena britka strepnja presiječe. 

Srce glomnu. 

Glava prekrvi. 

Tako ti velikog straha i milosti, 
on da mi bude dobar i ugasan, 

i ne odmiči me u daleku tuđinu, 
i ne prepusti me zlojedoj svekrvi!" 
Premrlo krto joj tijelo 

u feredžu, 

u kabur tijesan, slijep, zagušljiv 
staviše. 

Ko ranjeniku, 

glavu joj bijelim tulbentom 

zaviše. 

Ko s ovim svijetom, 

s rodnom se kućom i plahim Šumećem 
u Šumeću suza, majci na prsima, 
rastajala. 

Ko mejita, 

obeznanjenu je u fijaker unesoše, 

i dvaje ata, 

ko na onaj svijet, 

zanesenu ponesoše 

i ko kadifu bijelu i kap rose sabahske 
mom je ocu 

donesoše. 


Usnom i čelom, 
tri nove ruke poljubi: 
svekru, svekrvi, njemu. 


I kako tada sakri pred njim oči, 
nikad mu više u njih ne pogleda: 


Nit joj bje softa, nit kadija! 


Pred svitanja, 

prigušiv dah i lampu, 

uz mrtvi sokak 

batrgav mu je korak osluškivala. 
Pjanom, 

kundure mu ubljuvane odvezivala. 

Stranca, 

pitomošću srne zalud ga je prodobrivala. 
Voskom podova i mirisom mivene puti, 
svjetlinom odaja i grla, 

kajmakom na kahvi, 

cimetom jela i tijela, 

zalud ga je, zalud dočekivala: 

Sljepočice nikad joj ne dirnu 

dlanovima dragosti, 

već je istrga kliještima požude. 

Poslije svakog poroda, 

šamijom se mrkom podnimljivala. 

Zelene nokte 

u tjeme joj je svekrva zarivala: 

Bez njenog pitanja 

ne dahnu. 

U četiri tupa duvara klonulo je othukivala. 
Golemo nešto, golemo sam ti skrivila!"? — Allaha je 
zazivala — svakoga klanjanja. 


Na tespih žut: suze ćehlibara, 

na žute usne: zapis koji šapće, 

na dlanove: žuta, Allahu otvorena sureta, 
Allah joj njezin, 

prstom svoje milošte, 

otrese s njene zvijezde sudbine 

rosu vedre rumeni, 

nir u pomrčinama: 


Te noći, 

ja joj se rodih: sin ko san! 
Izažeh joj se iz krvi: 

Bjeh joj razgaljenje u grčinama. 

Odlomih joj se od srca: 

Bjeh joj krna bakarna preranim sjedinama. 
Bjeh joj sunce u četiri duvara. 

Hašiš tupim moždanima. 


Ko pjenom smijeha, 

sapunicom je omivala butiće mi rumene, 
ko u dušu, 

u pamučne me uvijala pelene. 
Dojkom ko hurmom 

na usta mi je u bešici slazila. 

Ko u svoj UVIT, 

na dojku je uvirala u mene. 

Nad dahom mi je strepila ko jasika. 
Da joj ostasam — Allaha svog je molila — 
ko jablan uz vodu, 

i da joj ubijelim, urumenim 

ko djevojka pod šamijom, 

i da joj upitomim 

ko softa pod ahmedijom 

da joj ne budem kockar ni pjanica, 
nego sve škole da joj izučim, 

i da joj budem 

učevan 

i ljudevan 

i kućevan, 

i da se pročujem u sedam gradova 

pa da me onda na glasu kućom oženi, 
pticom iz kafeza, 

koja ne zna na čem žito, 

na čem vino raste, 

o kojoj se prvi momci izlaguju 

petu da su joj i pletenicu vidjeli, 

o kojoj krmeljive ebejke šapuću 
ko o sehari mirisnoj, zaključanoj. 
Kućom i dušom 

mir i bogatstva da joj rasprostrem, 
kuću i dušu 

bajramskim slastima da joj zalijem, 
pa kad joj se vratim iz čaršije, 
podvoljak da mi udobrovolji 
sofrom raspjevanom, 

nevjestom svjetovanom, 

a kad joj od sreće i godina 

ohlade kapci očinji, 

ja, vid joj očinji, 

na svojim da je rukama, 

sretnu 1 mrtvu, 

u kabur meki položim 

ko u dušek džennetski, 

zemlji i Allahu njezinom 

da je predadnem pravednu... 


A trut begovski i rakija, 

u ocu muška pomama 

— kućni hajduci vukodlaci — 

kuću i dušu joj ko vode rastakahu, 
dok jedne noći dođe poplava, 
odnese zemlje i kmetove, 

a zadnji dukat, što joj ostade, 
zadnje zrno bisera, 

zadnji ćilim 

pojede 

rz begovski bezruki i glad bezoka: 
Rodnu kuću prodasmo 

i gola čerga postasmo, 

plašljiva, kirajdžijska... 

Od tespiha su joj jagode drvenile. 

Od aminanja joj usnice mavenile. 

Ko trulež slezenu 

memla joj je progrizala zelena 

dva žuta obraza u četiri siva duvara. 
Pijavica gladi 

tjemena nam je nesvjesticom sisala. 
A ona, 

ko zemlja pregladnjela, 

u žile sinu-jablanu svoj zadnji sok je brizgala: 
Od starog zara haljine mi skrojila 

da joj u školi ne krijem golih laktova, 
a kad joj se vraćah s knjigama, 

s glađu u mozgu, 

sa zimom pod noktima, 

dva mi je promrzla krompira gulila 

i nekakvu mi pticu bajala 

koja je pjevala kad joj je bilo najgore: 
Samo da jednom kuću 1 srce joj napunim 
i na put pravi da joj iziđem... 


I treći put, 

baš kad je sreću tu ko porod očekivala, 
Allah joj njezin, 

mrakom svojih strahova, 

ko mrkom čohom oblaka, 
potrpa njenu zvijezdu sudbine: 
Ne bjeh joj gojeni kućenik, 
već čudnovat kockar i pjanica, 
za srce ja je ujedoh: 

Svoj život bacih na kocku 

i pjanstvu slobode 

svaki svoj živac, 

ko žudnu usnu, 

predadoh... 

Za mojim krivim petama i progledalim hlačama, 
prašinom svjetskih drumova, 

tužno, 

ko ovca za izgubljenim janjetom, 

išle su njene usne i oči posivjele: 

0 sine, sine, sine nesretni, 

bunom mi se otrova 

i na put krivi zabasa: 

Gdje ćeš ti svojim nemoćnim rukama 
srušiti nepravdu-planinu?!" 


O majko, majko, majko presretna, 

na pravi put sam ti, majko, iZiŠo: 

Sjećaš se čvoravog bijelog kmeta Mihajla? 

On nam je pokornu miloštu donosio, 

u torbi sirac žut i suhu plećku ovčiju. 

Sjećaš se klapčića uz njegovo koljeno, 

vižleta preplašenog, rumenog Jovana? 

U djetinjstvu, 

u zelenim maglama, 

— dok je stari Mihajlo, na plastu sijena plamen osvetnik, 
sjekirom plast rasijecao, hak begovski sjekao 

i ispod kivne oštrice zvjerao na mog oca u hladovini — 
ja i Jovan 

goli u dušama, 

goli na konjima, 

žilave grive smo uz zelene obale stiskali, — 

dva vučeta, 

u divljoj smo se rumenoj prohi krkali, — 

živicama gloginja, šipka i trnjina 

— dva zmijića užagrena — 

nas smo se dvojica prikradali 

jastrebu u polju na staroj kruški divljaki: 

S tim ti se, majko, Jovanom sretoh u šumi, 
na pravom putu! 


Djedovi su nam se kurjački 
očima priječali u grla, 

a nas se dvojica dječački 
zgledasmo u srca, 
poljubismo se u grla, 
junački. 


Kad prvi šiknu mlaz iz vrata naših drugova, 
kad prva streha zapraska 
i kose naših dragana u dimu zamirisaše, 


majko: 


griva vihorna među prstima, 
mirisna proha u nozdrvi, 

uzvijeren jastreb u oku, 

sloboda, u žili mlijeko majčino, 

ko krv udari 

u glavu moju, u glavu druga Jovana, 
i mi stupismo tvrdim petama ratnika 
na ovaj škriljeviti, jaružni šumski put, 
na pravi, majko, put! 

Iz usta tuč ispalismo: 

tuč-zakletvu 

da ćemo ih stući ko škorpije! 

Iz cijevi riječ izustismo: 
riječ-kuršum, 

i ratovasmo skokom hrtova, 

1 ratovasmo Vilicom ratnika, 

i ratovasmo zenicom pobjednika, 
i sada oni, došljaci-kurjaci, 

iz loga tegle krvave repine, 
sugluho viju u našem požaru... 


I čuj me, čuj me, 
s tespihom sijeda ropkinjo: 


Ruke su naše svemoćne, 

mi ćemo uskoro 

nad tvojim gradom tespihom ognjenim zvecnuti, 
i kad ti kuršum ubasa u četiri duvara 

i kljunom propjeva kraj uha, 

to ti ja, majko, pravim putem dolazim, 
s vojskom i rumenim zvijezdama 

i vodim nevjestu, mladu mjesečinu, 
izažetu 1Z krvi, 

odrunjenu od srca, 

razgaljenje u grčinama, 

od njenog grla i očiju 

i sehara mirisnih, otključanih, 

kuće se kuće prelešću, 

i majke smiju sjedinama, 

zemlja-rana 

mladi novim djetinjstvom. 

ŠEVA 
(1943) 


ŠEVA 


Proljetna ševa nad kolonom pjeva domovinu 


O kolono, moja vojsko! 
O sunčane pijanice pod krilima mojim! 
O zemljini ljubavnici pod pazuhom mojim! 
Čujte cvrkut — rasprs grla, 
čujte prhut — rasprh perja: 
ovog sunca, prvog sunca u godini, 
sva ću prsnut 
u iverja! 


_  Utopite žedne zjene u modrini! 
Skoljke uha otvorite kapljevini'!... 


Zbog vas prhnuh prvom suncu 
i s njim treptim pod pazuhom u modrini, 
treptim — treptim — pjevam — pjevam — prv — 
prv— 


prv— 
Crca — CcIca — CIca — crca 
cok!... 

Ovog sunca, 


iz mog kljuna, iz mog perja, iz mog srca, 
ne nadaja mlade brazde 

sjetven pjesmen sok, — 

ovog sunca, 

i iz grla, i paperja, i iz srca, 

copti — copti — copti — copti 
krv, 

krv, 

mrka krv, 

mrka krv! 


Nisam, nisam OVE sjetve: 
cik modrine, 
rosna zvijezda rascvrktana 
iznad rala, 
kap sunčane grušaline, 
grumen zemlje 
što se u hljeb rumen mrvi, — 
sva sam, sva sam ove sjetve: 
vriića rana, 
lelek žala, 
jed zeleni, 
prsak krvi! 


O kolono, strasna vojsko! 
Vi zemljini ljubavnici, s njom a bez nje, 
vi što mjesto u oranja — U krv zbog nje 
zamočiste mlade gležnje! 


Ovog sunca i klijanja, s vama bez vas, 
— udovica umeknula — 
zemlja mrsna, tamna, skrvna, 
bez težina vaših prsa na lemešu, 
bez poprska toplih zrna s vaših dlana, 
zdivljačena — 
odlijeva se sokom trava, 
presočena — 
na pup pišti; 

izležana, 

raskvasala, 

golicava, 

grozničava, — 
sukrvicom mekih kora 
sva se prišti... 


Pa u podne 
skikne vriskom žitka zrika 1 cvrkuta, 
šmrkom usne 
suncu s usta srkne krijesa, 
istegne se mekoputa, 
bukne kvasom krvna mesa, 
obnemogne mrtvapjana. 
Suncu ispod mladih dlana 
slabine joj dahte rodne, 
hropteć zaspi... 


Ne dišite, ljubavnici: sad potanja 
žedna u sne. 
Ne dišite u dkorne njene usne. 
Vas to sada, skrvna, sanja!... 
Vas kad sanja, — 
sva se u mliječ slatku zgusne 
i u meden pelud raspe!... 


U snu prvom, prhka, sanja 
djevojkom se pred prosidbu, 
pred krčenja i oranja. 
Pa joj u snu — drhtnu ljeta užežena, 
i tad, širna, pred kosidbu, 
obrčemeni. 
Onda u snu krene, teška, kroz jeseni, 

porodilja 

izobilja, 
prčemliječena. 

Pa u zime site, slasne, 
preležava presićena... 


Sastavite trepavice, ljubavnici: 
Sad uranja 
u san slasan, u njem pruža u ognjici 
ruke dvije, 
snije: 
Djevojka je u proljeća, pred prosidbu, pred oranja. 
Zavozi se u sne slasne, 
snije 
daje 
u osoki site staje 
vime vruće i zabreklo 
što ga vaše tele sasne. 
Prevršeno vedro da je mlade, žute varčnike 
na oranju što u vruća njedra vaša 
niz vilice, hladna, pljuska... 
Trnci proljetni, 
brisci mladosti... 
Snije 
da klije, 
u vrućici zemlje sjemeno da je srce nabreklo, 
pa mu puca ljuska. 
Dijete da je ocu na rukama, 
moesnato, 
ciktavo, 
mameno — 
nebu poteklo. 
Dah joj staje, 

snije 

daje 

djevojka polja, u rastu mlada pšenica, 
paje 

mije 

škropac topli, đurđevski... 


Zemlja mazna, 
zemlja bulazna, 
udovica za vama, 
bulazni O vama... 
Sva se stopi u sne satne, 
slačinom nalije: 
košnica medena. 
U snu se snije 
nevjesta da je poslije udadbe, 
istom dovedena, 
nevjesta mazna, gojazna, 
nevjesta stasita 
u ljeta hljebna, prezrela, nasita, 
na jastuku nevjesta pod prstenom vjenčanim, 
pogača u klasu pod sačem sunčanim. 
Različkom vas gleda iz njive modrdoka. 
U dah vam se unosi, stabljika bosioka, 
mirisna stabljika suhog bosioka, 
pod dahom vam se suha otkravljuje, 
duhom guši, duhom zadavljuje. 
Traži vas usnama zemlje prepukle, 
usnama siše: suša. 
Omamljuje vinom i smolom omorina, 
zove vas pod svoje grlo, u žed bijelih pitomina, 
u žed dojki-gugutuša, 
za kap kiše!... 

Jedva diše: 
pred jeseni 
obremeni. 
Tučkom maka zamiriše, 
i pjanim se ljdljem opije, 
snije 
da zrije, 
klasna da je zrnata pletenica 
pa je miluje pet vaših jagoda, 
niz njive stenje — rotkinja — povaljana pšenica: 
povodanj naploda. 
Pupak prepupo pod stidljivom košuljom. 
Sva je 
nesvjestica-ljetina. 
Svaje 
omaglica-sitina. 
Riječ joj supjana — žarki pah iz ustiju: 
Rodila godina! 
Rodiću ti sina!... 


...Pa sva uzdrhti, 
Uusprhti, 
snije, 
vršidba je, 
a ona na guvnu pšenica je 
paje 
neko sipku vije, 
na vjetru pa je vrelom vršidbenom 
s lopate pljevna košulja suncem proprana. 
Vršidbe pjane, zvjezdan je, vršidbe prepijenč: 
u guvnu zaduvnu 
ona je raširena konjska nozdrva, 
podignut bič i obrva, 

grlo djkavo, 

koloplet kopita. 

Kupanja u suncu, u hljebu: 
ona je vrela pšenica 

pa u guvnu zaduvnu 

skida tanku košulju, 

pa brekti gola, opita. 

Niz pas joj lije zejtin sunčani: 
krvna provara, 

znojne kapljevine. 
Sprljena, garava: 

pljevne po njoj ljepljevine. 
Krv joj CVIČI: 

to joj zriču koševine. 
Mozgovara, 

Mozgovara... 


Zemlja žeravica, 
zemlja udovica, 
nosi za vama, 
bunca O vama. 
U snu hropti. 
Usnu siše: 
breskva načeta — usna 1Opti, 
dinja napukla — usna miriše... 
To je ona u jeseni 
premliječena 
porodilja 
izobilja. 
Teška, nemoćna, — 
od trudnina 
sva uplavi: 
mrsna, voćna, — 

od krvina 

ucrveni. 

Mlak ljubavnik, izdovoljen, sunce jenja. 
Pah mlačina, 

srh slačina 

premeklim joj slabinama tanko srsne. 
Krene šećer u uštaklim zglobovima. 
Ispod srca 

prsne, 

odvali se plod prenčseni, 

s grana zapljušti, 

s loza zalomi, 

sa strukova žutih zarska 

jedar, brektav porod jeseni. 
Hropcem branja, trganja, tresenja, 
zagrca 

porodilja izobilja. 

Slatkoputa, pretila, jesenja, 
nakfca 

pregršti, njedra, usta, sepete. 
Stenje u pleteru kuruznih košara. 
Baza u šećeru pekmeznih kotlova. 
Gaca drozgom vrisnulih komova. 
Ševelja pretilim kukovima krava. 
Davi duhom tijesnih smočnica. 
Kadi dimom šljivnih sušnica. 
Zapahuje hlapom rakije prvenke. 
Nadaja sisom, hrani mirisom, 
ugriza kisom. 

Ona je nadojena usnica. 

Ona je opijena nosnica. 

Ona je blagodat do grla. 

Ona je godina milosnica, — 

ona naštrca 

u krv i oči momačke, 

u krv 1 oči djevojačke, 

prelesti naštrca maglene, 

pa kola niz ledine raspojasa treskava: 


£0Jj djevojko, oj djevoj..., 
tanka šibo ljeskova!" 
£0j medvjede, medo moj, 
bi li htio breskava?" 


£0J djevojko, oj djevoj..., 
po mom pasu tanka loza, 
sitno gaziš kao koza... 
oj djevojko, vjeverice, 
bi li mogla cicvarice, 
oj djevojko, oj djevoj..." 


£0j medvjede, medo moj, 
čupaj četku-nausnicu 
da te vežem za brnjicu..." 


£0Jj djevojko, grozde moj!" 
£0Jj dragane, hljebe moj!" 


Niz vode uhukti, usija žrvnjeve, 
niz polja zavrti kola stoglava, 
ona je U vama 
prelesna Omama, 
pomama vrtoglava... 


Zemlja vrtoglavica, 
zemlja udovica, 

vilena kola zaljulja, 

u snu igra sa vama, 

u snu prši, prstom nč staje 

po stfvenim travama: 

dah joj prestaje, 

snije da je 

leptirica prvih mećava, 

prhka sniježna pahulja, 

pa vam trčptava 

sjeda među trepavice: 

udjene 

sljepilo bijelo božićnje 

u zjene. 

U školjci ušnoj, vrućoj, zaglušnoj, 
ona je gluha šumljava mčćava, 
pod prstom latična opraha 

s nebeskih cvjetnih krošanja. 
Pod brzim opankom, 

ona je škriput snijega sinoćnjeg, 
mlada prtina podrankom 

pa trepti srebrnim stopama uz plećine, 
vodi vašim zavijanim kućama. 
S kućnih vrata, 

ona je posuk pare iz grla, 
godovna čestitka grlata. 

U sobi godovnoj 

ona je peć raspiporena, zapah vrelih pećnjaka, 
pozdrav dobre ženice, 

žeravka rakije 

u brk, u ledčnice. 

Iz brka cvjetnjaka 

nazdravica pjevušna 

što kikotom škaklji slabine, 

riječ razrakoljena, 

šarčna, puna ko puna torba šarena. 

Sofra pretovarena, 

koljenima obgrljena, 

u smoku razboljena; 

pita mrsna, sjezerena, prstima do koljena, 
siti popuh s brijega slanine, 

vrisak ljetnih sočevina u kajmaku s planine, 
zalogaj 

što u njem brizga urađena godina. 

A poslije ručka, 

iz lule priča starčeva, priča hajdučka, 

iz prve bune: 

pahulje napolju postanu vojske tad goleme, 
bojevi strašni zagude iz furune... 

Ona tad ustane, 

zemlja nevjestica, 

i gusle dohvati, pod starca metne mekote pustene, 
pa tad mu pruži grudi guslene: 

lagano, 

sva uđe u nj: ko suza, u sklop mu trepavica; 
ko drhtaj, u drhtaje mu uđe usnene; 

ko žica, 

međ konjske legne zategnute strune, — 

sva postane mu gudalo raspričano, 

na čelu nemir mu gustih nabora 

i razigrana vratna jabučica, 

britki žmarak suhog javora: 

SLijepo li je, djeco, podraniti 

brsnom rosom, suzom nedjeljinom, 

i lijepo se na zemlji roditi, 

1 lijepo se, djeco, zadojiti 

pjanim mlijekom — mladom djedovinom... 

Bijela li je njivom žetelica 

i prostrana dušom postojbina. 
Lijepo li je njivu usijati 

i ne dat je zelenom skakavcu, 
ni trblavom iz loge jazavcu! 

A kad gladni nalegnu skakavci 
i osvoje dangube jazavci, 

tad je vrijeme hajku podizati!" 


Ona je u vama bijelo stado djetinjstva, 
tuhuk prve trube od jasenove kore 
što budi jagorčike, zove razvigore. 
Ruka u ruci, 
oko u oku s prvom djevojkom. 
Rovno odlamanje zemlje pod plugom, 
mokar brus niz kosu i oči niz njivu, 
znojno zalijeganje pod jasen. 
Prasak komušanja: 
drži klip, djevojko, ti da ga zalomiš! 
Žežen gutljaj rakije iz ploske, iz svatovske, 
pucanj puške svatovske drugu podjesen. 
Mrsna lijena prezima: 
i vlaka bukova sama snijegom putuje! 
Knjiga na prelu svijetla, raskriljena, 
pa u uši svjetuje... 
Ona je svijeća očinja od kolijevke do motike, 
kuća prostrana 
pod suncem što je djedovi djeci skućiše, 
zazubica i grobnica zelenom skakavcu, 
zazubica i grobnica trblavom jazavcu, 
hajka vrištava, 
buna što vitla kukom i motikom, 
buna što valja drvlje i kamenje, 

mlijekom djčdovina, 
vijekom postojbina, 
srž u kostima, 

kucaj u bilima, 

srh u tankostima, 
prh u krilima... 


O kolono, strasna vojsko! 
O sunčane pijanice pod krilima mojim! 
O vi njeni ljubavnici pod pazuhom mojim! 
Zbog vas prhnuh prvom suncu 
i s njim treptim pod pazuhom u modrini, 
treptim — treptim — pjevam — pjevam — prv — 
prv— 
Crni prv — 
crca — CICa — CINO CICa — 
crni cok! 
Ovog sunca, 
iz mog kljuna, iz mog perja, iz mog srca, 
ne nadaja mlade brazde 
sjetven pjesmen sok, 
ovog sunca, 
i iz grla, i paperja, i iz srca, 
copti — copti — copti — copti 
krv, 
krv, 
mrka krv, 
mrka krv! 


O kolono, nevjestini ljubavnici! 
Dva krvava sunca, 
dva oranja krvava, 
u Ognjici, 

ona gori: vruća rana! 
ona pišti: lelek žala! 
ona mrzi: jed zeleni! 
ona lipti: prsak krvi!... 


Nisam, nisam ove sjetve 
rosna zvijezda rascvrktana 
iznad rala, — 
već sam rana, vrlića rana, 
lelek žala! 

Nisam, nisam ove sjetve 
cik modrine, 

kap sunčane grušaline, 
grumen zemlje 

što se u hljeb rumen mrvi, — 
sva sam, sva sam ove sjetve 
jed zeleni, 

prsak krvi! 


O kolono, tučni pluže ispod sunca, ispod krila mojih! 
Vi zemljini ljubavnici, s njom a bez nje, 
vi što mjesto u oranja — U krv zbog nje 
zamočiste mlade gležnje, 
vi monasi svetog rata, 
vi što zbog nje 
njom užgaste svete ognje, 
vi što zbog nje 
ostaviste prag i vrata: 


Ona nije, avaj, nije, avaj, nije, 
vama na rukama dječak rumeni, 
dječak ciktavi, 
dječak mameni, 

nebu podignut, — 

pod kamom, 

nad jamom, 

ona je vratić djetinji 

i grob gluh i zametnut!... 

Ona nije, avaj, nije, avaj, nije, 
jamuža žita, crvena, 

ni djevojka polja, u rastu mlada pšenica, — 
ona je pšenica u rastu potčvena 

i razbijeno vedro varenike. 

Ona vam ne maše s brijega, nedjeljom, 
ispod savijene jabuke crvčnike, 

ne maše bijelom košuljom lanenom, 
niti otkravljuje pod vašom nozdrvom 
mirisna nevjesta, stabljika bosioka, 
i ne primamljuje, njiva modrooka, 
za žetvom zažegla, — 

ona je pšenica u rastu potčvena 

i strnjika gnjila, pšenica podjedena, 
skakavcu duplja otegla, 

i nevjesta odvedena. 

Ona ne plavi 

teška, nemoćna 

od trudnina, 

i ne CrvČnI 

mrsna, voćna 

od krvina 

pod jeseni, 

ona ne davi 

hropcem branja, trganja, tresenja, 
nije slatkoputa, pretila, jesenja 
porodilja izobilja, — 

ona je kazan prazan, ulupljen, 

mješajica slomljena, 

Ogrizina mišija 

i kuruzana upaučinjena. 

Ona nije 

sofra pretovarena, 

koljenima obgrljena, 

u smoku razboljena, 

pita mrsna, sjezerena, prstima do koljena, — 
ona je vjetar u zidinama, kuća spčpeljena!... 


O kolono! 
Nisam ševa, već sam sršljen! 
Nisam ptica, već sam zmija! 
Nisam krilo, već kandžija! 
Nisam grlo, već sam zvono! 


O kolono! 
Ognjen zmaju ispod krila mojih! 
Ljuta strijelo iz mog kljuna! 
Ove sjetve, ovog sunca, 
ja 1 ona, 
zemlja-buna, 
razbićemo o tuč sunca 
ilindanska tučna zvona!... 


Zemljotresa do nebesa! 


Pruži korak: oštrac smrti! 
Povij pleća: plug života! 
Digni čelo: tuč osvete! 

O, osveti, oslobodi! 
Oslobodi! 
Oslobodi! 

Da prociknem modrim cikom, 
da ucvrktim rosnom zvijezdom 
u proljeća, 
u sjemena, 
da polijem grušalinom, 
da umrvim slatkim hljebom 
na tjemena! 


O kolono, prhka digo sišla zemlji, 
teška brazdo pošla nebu! 


Oslobodi! 
Oslobodi! 
Oslobodi! 

PISMA JOVE STANIVUKA 
(1942—1945) 


Prvo svojoj krvi 

bratu Muhamedu prekraćenom slikaru 
kog ubiše u Kerestincu kraj Zagreba 

i bratu Muzaferu studentu i fudbaleru 
kog ubiše na Banjici kraj Beograda 

i svim Nikoletinama i Delijama 

i svima na pravdi boga poginulima 


DRUG SADA ĆUKU, 
UZIMAM, JOVO, TVOJU MRTVU RUKU. 


Snijeg vije, 

ima ga ko Rusije. 
Ja i ždral ti skitismo 
ovo bijelo pismo. 


PISMO CRVENOARMEJCU NIKOLAJU 
IVANOVIĆU KRILOVU 


Dragi Kolja Ivanoviću, družiću moj miljeni, 
druškane moj neviđeni! 


Ovo ti se javljam ja, Jovo Stanivuk, 
grmečki vuk, 
i želim 
da te ovo pismo zateče zdrava i živa 
i da vam pođe za rukom 
Ofanziva! 


To ti već javismo: 
i koje kasarne spalismo, 
i pruge oparasmo, 
i ceste prekopasmo, 
i sela oslobodismo, 
i gradove opkolismo. 


A sada ti mogu nov Izvještaj poslati: 
Crne nam Košulje šalju Sedam Tačaka 
da ih smirom pustimo 
pa nam više neće ni žaba ni mačka. 

A mi njima ohočemo sa brda: 
£0hooo, žabokrečinooo, 
labr-labr-labrda, 

hoćemo — kako nećemo, 


puštamo vas iz kaveza 
protiv Sovjetskog Saveza, 
od puste se razboljesmo milosti, 
al nam ovdje, mili dosti i gosti, 
ostavite puške i kosti! 
Pričekajte dokle malo okopni, 
nekome će biti danak pokopni!" 

(Je 1 ovako, druškane, Koljuškane miljeni, 
ne bi ni ti drukčije, baćuška sileni!) 


Biće bitke — spremaj čestitke: 


Jug bije u grud gori i čobanki, 
kopna su se dokopali opanci, 
savrh bora čio soko polijeće, 
pod prstima na puškama otponci 
još malo — neodoljeće, 
redenici žubore i potoci, 
buja buna, i buna i proljeće, 
jug udara pa ledovi stokorci 
po pećinama pucaju, 
i rakiti u šibljici gusta meZgra soči, 
a lijesci u pupoljcima sitna srca kucaju, 
i prisojem jagorčiki progledaju oči, 
proljeće Krajinu zalijeva ko medovina, 
ore složna pozadina, 
ko u jednoj njivi, 
ko za jednu vodenicu, — 
ovoga ćemo proljeća, druškane, ko i vi 
u zemlju sijati krv i pšenicu! 


Biće bitke — spremaj čestitke! 

Spremamo se (nije da se hvalimo) 
da se s brda u gradove svalimo! 


A 1 vi, druškane, otuda natisnite, 
sručite se na njih kao nisko vrijeme 
i potarite im i pogano sjeme, — 
pa preko Karpata 
da zagrli brat brata... 


O moj Koljkane, 
o moj slatki druškane, 
kad god sam u busiji, 
mislim na te u Rusiji, 
i ne može ti kazati ovo grbavo slovo 
koliko te voli Stanivuk Jovo! 


A sada ništa više 
nego pozdravljam: 
Barjak ti Crveni 
i Srp i Čekić srmeni! 


Duva rumen razvigor, 
molim brzi odgovor! 

Mrka grka na zgarištu zovo, 
kome pismo ovo? 


PISMO O CRNOM SNU 


Pogorio, daleko od rodnog sela, Jovo Stanivuk 
piše pismo pogorjelom kumu Iliji 


Dragi Ilija, 
starino, kume i komšija, 
sad samo po duši komšija — bez kuće ko i ja! 


Možeš li se doviti 
koji ti komšija ovo pismo piše? 
A bićeš u čudu 
još više 
kada ti čitali budu 
ovaj znak strahoviti!... 


Piše ti čvorak što si ga nekada vijo po dudu, 
kumče tvoje, crni Jovo Stanivuk, 
koji bi volio da ga smrtni pokrije muk 
nego još jednom da usnije ovo 
što ti sada stavlja u zloslutno slovo. 


O crna sna, ne usnio ga niko, crni kume: 
Kao selom idem, a sela nema do li 
zidine bez krova 
i u njima mjesto ljudi — Zova. 


Noć nčevida, al ja sve vidim: ništa drugo do li 

rodila me sova!... 

To kao idem s drugom u patroli. 
A gluho doba, kad premru i pijetli, 
kad i ćuk ćuti... 

Tad — 

drug će me za rukav: 


Jovo", šapnu "žalostan i kukav, 
gledaj: nešto svijetli!" 


Moja strina" velim "tvojoj strini svijetli! 

Beno luda, ovdje više neće 

ni vrag svoje zapaliti svijeće! 

Kukavelju kukav, još ćeš vidjet vješticu na metli!" 
Alija, 

premrijeh i ja, pusti komšija, 

jer zbilja — 

žar zelenkast a leden poput inja 

svud mrtvim selom tinja, 

ko ugljevlje kad neko rasprete!... 


Jovo", drug će "nedjelje ti svete, 
da obiđemo: kosti mrtvih svijete!" 


(Sad vidim šta je... A sami, bez čete!) 


Kakve kosti!" ja iz mrtva glasa. 
Kukavice sinja, 
to truljevina po kladama plaminja, 
il bjelasa 
roj krijesnica vatrenoga pasa. 
Kakve kosti, kukavelju kukav!" 

(A jesu kosti!...) I da ću ga za rukav, 
al ustuknuh 
jer— 
nešto huknu! 


Doba", drug će "doba mrtvozova! 
Da obiđemo: ono mrtvi zovu!" 


Jesi 1 šeno?"' velim... "Beno, ono sova, 
ono hukće sova. 
Ču 1 ikad kako sova zove sovu! 
Zečji brate, kukavelju kukav!" 


Al, moj kume, glas se oču snova: 
sad — triput huknu! 
Još gori — kad umuknu: 
jer, negdje tu je, 
ko krtica u rovu 
gluho ruje... 
Da nešto reknem, 
al— 
glas mi u trbuhu! 
Da druga ću za rukav, 
al— 
ruka mi ko suha! 


To— 
osjetih: mrtvi, ko šišmiši, bez ćiiha, 
kraj ušiju mi prhte u kovitlacu gluhu, 
ko prazna ruha, 
il nečujni u ruhu... 

€Bježmo", drug će '"bježmo, misle da smo, 
krvnici da smo, da ih mi poklasmo!" 


Kakvi mrtvi, kukavelju kukav! 
Od mrtvih ni praha!" 
Jedva dišem, 1 nestaće mi daha. 
Pusti mi rukav! 
Kakvi mrtvi, zova, to je zova 
po zgarištima nikla pa se njiše, 
il nas dira pređa paukova..." 


A1 znojevi me, treći, probiše, 
i, moj kume, grlo mi se — kovom ukova, 
jer— 
drug će: 


Ko?! Ja za rukav?! Triput, Stanivuče, 
prekrsti se pa pipni ko te vuče! 
To nas mrtvi vuku među kosti!" 


I— 
po ćutnji pa po ljigavosti 
prepoznah ko me vuče, 
te niz mene ko ledne vode kabo 
do peta da sliše. 
Vrisnuo bih što mogu grlom više, 
ali ni piska, — zub se ii zub zabo... 


A pomrčina: smola! 
Je 1 ponoć? Noći je 1 prva ili druga pola?... 


I da ću druga, al zgrabih tad objema 


po šaku mraka: sad — 
druga mi nema! 


148 


Sam, pomrčina, nema me ni pola! 


DO kosti nokte u dlane zagrebah: 
Jesam li živ? Jer — nema ni bola! 


Ni poda mnom zemlje, ni nada mnom neba... 


Idem u rasap: ruke mi ludo bježe iz ramena. 
Pa glava od tijela. I kosa od tjemena. 
Kuk od kuka. I golijen iz koljena. 
Zabezekli se i sledili pijetli. 
Premrla i zora, 
ni trepavicu da odškrine, zasvijetli... 


Tad — 
ledene, ledene po koži osjetih žiže: 


To, — sjen me jedna svukla pa hrapavim 
jezikom liže, 
a druga stiče sirovu lozu vriježe 
i gležnje mi, koljena, sveg u ni makac me veže... 


Još ruke, vidim, 1 sav ću bit u vezu! 


Sad me ne izdaj, dobri mitraljezu: 
Glasni ti meci — neka im budu pijevci, 
iz cijevi sijevci — 
zorini rumeni izgrjevci! 

Svijetleći rafal raširi u lepezu, 
sto zornjača ispali, sto cvrkuta, da goru 
ove lude sjeni ne zapamte Zoru!... 


Pa stavih šaržer. I prst na brzu paljbu... 

A1 znoj mi, u curku žeženu a sporu, 
niz kičmu pođe, 
to — 
pucam praznoruk: 


U ime sina i duha svetog 1 oca, — 
to sjen mi, mačka, uzela mitraljez! 
I, malo dalje, 
čujem gdje oštro zatvaračem škljoca... 


O šeret-sjeni nekoga spadala, 
kakva je ovo šala?... 


U crnom tad muku 
osjetih mraz vreli, cijev blizu čela! 
Go golcat. A svezanih naopako ruku. 
I krv mi iz njih klizi niz trticu... 


I sve mi sinu: to drugi sam u licu 
pa sjen u meni vidi svog ubicu! 
Nju je tako strijeljao sred sela, 
te sada bi mi džigericu jela!... 


I tanak mlaz krvi niz krak mi se stoči... 


Zažmurih. I čekam. Izdala zora podla. 
Bi svisno i vukodlak... 


Al= 
otvorih oči: 


Šta čekaš, grobna sjeni? Molbu? Drhtavicu? 
Znaj, noćas nisi srela kukavicu! 

II zečjega ti srca ne da kucaj? 
Pred cijevi stojim stamen, — pucaj 
u čeonu mi ravno kucavicu, 
u zjenu pravo, u mirnu trepavicu! 
Pogubi svoga čistog osvetnika, 
valjda što tvoga pogubih krvnika!" 

To htjedoh reći, — al zub mi u zub sleđen 
i srce — sve rjeđe... 
(To ona možda krv mi pije 
na usne pijavičije?...) 


A nigdje je nije. 
A negdje tu je. 
Mrak i ona znaju šta mi snuje. 


Zar zbilja nećeš, pijetlova trubo? 


Tad čuh — 
u mraku bubot... 
Krcanje krto, olovan, muko bubot. 
Je 1 udar po mesu? Med kosti krt ubod? 


Jer, slezena ko da zvoni, i krca kičmen zglobak... 


To sigurno vukodlak 
teškoruk, tvrdokost 
šaketa mi druga, šaketa žestoko, 
te ga mrakobjesan 
u kovčeg zbija a kovčeg mu tijesan... 
Na grudima mu kleči 
i grlu, — ne da mu da ječi... 


A žuri mu se ludo, — to sigurno će skoro 
cik Zorin... 

O Zoro, 
o posestrimo Zoro, 
bar jednom gruškom, kolik visibabom, zamliječi! 
S milosne svoje trepavice 
bar jednu mi kaplju kani razdanice! 
Oglasi mi se bar grlom grlice! 
II grlom čobanice! 
II zvonom mjedenice! 
Tako ti mladosti, cvatne zvijezde danice, 
mrvu mi sunca pomoli iza tkanice, — 
makar mi posljednje sunce vidjele zjenice!... 


A1 mrak mi oči poče da grize poput čađi, 
a tupo zveknu škrinja: 
sjen zakiva mi druga, i hak joj sve slađi! 


A jedna... prišla mi vučki, pa ćuti mučki, tek tinja. 
(Ili je varka očinja?) 


Tad 
iziđe — zelen mjesec! Zelena pomrčina! 
Jest, sjen je, i po njoj zelčna paučina! 
I= 
dva oka zabila usmoljena 
u dva oka moja, 
A 
preko koljena... 
o majko moja, majko bez pokoja, 
ko proštac preko koljena 
nateže — moj mitraljez, 
kezi ralje 
da ga slomi... 

Ne, duše zeleni, u te šake krčmene 
bolje — uzmi mene 
pa mene zgromi!" 


0 duše vileni, 
ako si čovjek a ne kamen kameni! 
Kad posljednji put si život pogledao, 
tako je meni mog oružja žao!" 


Tad — 
ispod zemlje nešto cvilom Zzacvili. 
(To moja majka, razaznah, cvilom cvili.) 
I, on se na to smili 
i— moj mitraljez sa koljena skinu! 


Ko da mi stotinu danica milosnih sinu!... 


AI tad, — 
o jao, 
i do neba šupljeg jao: 
Otkud mu — olovo? (I kad li ga stopi, i gdje li?) 
Kao kroz rupu prstensku, 
u oblu mlazu, vodopad cijeli, 
sipa ga žitkog u cijev mitraljesku, 
ko u sramotu od najgrđe grđu 
da nije ni za rđu! 
(A ja drvčnim 1 težam ko da ga u mene toči.) 


£0 duše bratov, il duše djedov, il duše očin, 
ne u mitraljez, 
bolje — u moje oči!" 

Ako misliš da sam tvoj ubica, 
ti se osvjedoči, 

evo ti golih prsa, evo lica: 

sva mi je koža 

od noža, 

od kuršumskih vrtača 1 od okrzaka, — 
borova kora puna naprsaka! 

A ovo 

nije nažuljo Stanivuk Jovo 

uz butinice kakve udovice, 

već jurišajući na vaše ubice!" 


Al tad mi — 
šiljak, 
tjeme mi probi leden šiljak srha: 
aj, zbilja, 
aj, moj mitraljez zaliće do vrha! 


I olovom se znojim... 


€TI misliš, kivni duše, u rukama mojim 
badava šupalj da je kao šuplja što je 
i riječ moja i junaštvo moje, 
tad — 
od tvoje ti je volje: 
daj ga nekom boljem, 
samo ne kakvoj šugi, 
a mene pusti, pa ne zarobim li drugi 
i ne dovedem li ti živoga ubicu, 
sveži me u guje, ne u Žicu, 
pa onda živog nosi u grobnicu!" 
Tako mu govorim, al riječi nema, — ostaju u meni, 
tu gdje mi stenje duša: 
jer on iz mraka izmotava dug redenik 

pa trpa, 

trpa, 

objeručke ga u usta mi trpa, 

guša mi, 

guša — 

puna lužnih krpa, 

puna gorkih guta, 

o da sam utopljenik, 

o sto bih se ugušio puta, 

al on mi ne da, 

već klet me samo iz duplji zelenih gleda 
ko iz leda, 

do riječi, do daha ne da, a drage smrti ne da! 


O smrti izdajnice, o smrti pomajko moja! 
O Zoro, smrću mi Zarudi!... 


I= 
tad se probudih... 

Ležim u lokvi znoja... 

O majko moja, sto nek ti je pokoja!... 


O crna sna, ni crn ga dušman ne usnio, moj 
crni kume! 


O proklet li je, 
ni na javi 
neće ni tren da me ostavi, 
već ko da sam negdje zaspao 
u zelenoj travi 
pa se u me 
podmukla zmija uvukla!... 

Šta vas to snađe, kume? 
Smrt u tifusu il u novom pokolju? 
Jer sve mi na smrt sluti! 
Piši pa da će mi se sunce smrknuti! 


Ako nikog nemaš, uzmi kao pisaricu 
malu ovčaricu 
pametnu Gospavu unuku 
pa joj kazuj u pismenu ruku, 
ali, kume, istinitu poruku 
bez mirna časa Jovi Stanivuku. 

Još ih jednom odbismo, 

šta ću — nego pismo. 

Nad pismom mi leptirica trepti. 

Ne odleti, leptirice, tako ti tih svila, 
Cuji praznih krila. 


PISMO PO LEPTIRICI 


Sa granične bojne čuke ispod koje 
Cuja sa jatom žetelica srpom grabi 
ugroženu pšenicu 


Adresa, leptirice: 
Drugarici Cuji (akobogda: Stanivuk), 


onoj dolje žetelici u marami ko rujnu maku. 


Šalje: pola soko, pola, reci, vuk, 

ja, kaži, Jovo Stanivuk. 

Položaj: čuka, pasište vjetru i oblaku. 
Stanje: neprijatelju na domaku. 


Ali neka! 
Nek sve budu, kaži, žetelice spokojne, 
jer njega ovdje čeka 
trista kivnih rtisa 
i sa svakog visa 
tristaitri tajne guje prisojne! 


Za pšenično rujno zrno 
orujiće ga čelično i crno!... 


A sada, Cujo, sretna ti žetva ta! 
Ja ti evo pišem, pa što ne mogu da napišem 
to dahom ovoj leptirici upišem 
u krila cvjetnata, 
u svilen prah i šarice. 


159 


("Ne struni samo", velim ''poštarice, 
noseći joj treptimice!"') 


Pišem i pismom ti mašem sa stražarskoga Visa, 
čađavih ruku i čađavog rukopisa. 
Srpe u huku, maramo pala po pletenicama, 
sa vrh ti čuke 
u to klasje-talasje bacam obje ruke! 
Košuljo, pahuljo snijega, ne stopi se dolje 
u pšenicama, 
dotrepti mi srcu pod prsaluke!... 


Pišem ti s bojnoga Visa, 
s rpe vrelih mitraljeskih čaura 
što još dime poslije bojnog romora, 
s pusta pišem čadira, — 
tri mu ljeta nč omirisa 
ovca busena, ni čobanka mednog bokora... 


Svunoć borba, pa sad vojska odmara. 
Zatišje i omara. 
Ni ptice ni biglisa. 
Ko uzeti, mrav 1 bubamara. 
Samo moje srce udara 
i trga mi žicu rukopisa, 
zaboravim slova — 
pa žanjem i ja s tobom u žuboru klasova... 


To me želja vara 
i na suncu leptirkina šara... 


Stoga ne čekaj, već mi mjesto otpisa 
odmahni srpom i maramom iz žitnih ćilibara, 

baci mi na vrh čuke 

te zvonke sa ruku belčnzuke, 

il ću se, toga mi hljeba, odavde sjurnuti žmurke 

u te pšenice plave i tvoje crne kurjuke!... 

Dotrepti mi širom u ruke, 

s vjetrom mi sa klasa na klas dotalasaj se treptimice 
plahim prhom prepelice, 

krotkim spustom leptirice... 


Čeka te moje lice 
i sastavljene moje trepavice. 


161 


Krvavog ti sveca, 

kad bijasmo djeca, 

nas dvojica igrasmo se klisa. 
Moj odleti preko vita visa, 

a tvoj ode kozi ispod sisa. 
Vidjećemo, crni govnojede, 
čija majka crnu vunu prede! 


PISMO IZDAJICI 


Borovnica Milošu, 
s đinđuvama đilkošu! 


Kad ovo primiš pismo, 
sigurno ćeš pomisliti, kukolju od kukolja, 
evo mi pisamca od znanice puštenice 
i u njemu od kovilja pupoljak 
i pram od pletenice. 
Ili mi je poruka od neke udovice, 
od slatkoga jataka: 
poslaće mi tri plećke pečenice 
od ovce jalovice 
i kačicu kajmaka. 


Al žalosna ti majka! 


Ne bi tebi poslala ni plotovska štenica 
dlaku ispod repa, 
akamoli ženica pramen od pletenica! 
Ni smrdljive trave kukurijeka, 
akamoli od spomena kovilje! 
Ni mlijeka kobiljeg, 
akamoli kajmaka, zdjelaru Borovnica, 
i s prasice tovice 
plećku suva špeka: 


Ovim ti se izdaje živome smrtovnica 
od jedinog ovdje sudije: 

od zelene od šumske kosovice 
što te negdje čeka. 


Tebi brzo dodija česta kuruzovnica, 
a često ni opuška, 
i puška bez oduška, 
pa prebježe onome ko svo nam selo iskla 
i crvima ostavi i psima, 
i podloži slamom te sve nam kuće svitla 
u tumbase dima, 
pa još glavnjom zaždje i pšenicu u klasu, 
i prepelice poplanu sa stanka, 
i ječam sprži u vršaju i plastu: 
ni pabirak vrapcu nit osta mravu slamka! 


Sa skotom skote, 
na dlaci živote! 


Da joj ko kaza šta je rodila, 
mati bi te u potok utopila — 
sa njedara, 
iz bešike! 


II kad bjesmo dva mala kozara 
pa kad brasmo jagode i lješnike, 
da je znala, zmija bi te šarka ujela, 
kratka repa i krunaste glave, 
čegrtuša kad joj dođe suša, 
iz mrka bi te klupka copila 
među oči, vjeđama u sastave, 
gdje od prebola 
nikom nema prebolnice trave! 


Pa ne bi gladnom sakraj svijeta uljezu 
sad bio hitar vodac, 

bradat mazgovodac, 

što mu vuče plan na ular-povodac 
kroz besputne dumače, 

što mu penje gnijezdo mitraljezu 

u divokozje vrtače, 

u čobansko nam zavjetarje, zalađe, 
podno stijene risovače, 

gdjeno žedni pismo snijeg neotopac 
što ga nikad ne nađe 

ni podnevna Zraka ilinska, 

nit ga ikad noću vilinska 

peta tače. 


Dva kad brata, u osvetu za svog brata 
dva u vodu i u vatru sunovrata, 
dva vijora u šinjelu, 
kada kući svratiše nakraj našeg zaseoka, 
željni sofre, bosioka — 
zar bi majku osijedjelu 
na ognjištu juče našli krvavoga razdioka 
i s rasuta oba oka 
po pepelu, 
da ostane bez pokopa — 
sve pobjeglo, zeljov, pijeto, kućni popac, 
mačji mjauk, 
osto samo pauk 
i ostala u pepelu tvoja stopa! 


I zar bi pod jesenkom našom kruškom-kalemom, 
gdje djed bi punio starinsku lulu na poklopac 
i "silazi'" nam vikao prijeteći motkom malenom — 
sad našli šubaru i duvankesu djedinu, 
a o kruški konopac: 
dobra mu kalemka pokrila granom sjedinu. 

I zar bi na Hajdučkom Izvoru, 
gdje barjak djedovski pobodosmo u ledinu 
i kite mu buđave prepustismo razvigoru, 
gdje se ščetismo 
i ptice kosovice mlijekom pričestismo, 
gdje zeleno sveto kosovičino pismo poljubismo 
i rekosmo 
da ovim nezvanim nećemo dati strancima 
ma ni u mrtva usta grobne zemlje grudu — 
zar tu si pogancima 
baš probro plandište, tu da im budu 
slobodni noćaji 1 slobodni obdanci, 
i trpeze sa poklanim janjcima, 
s mlijeka ovci, s ruku čobanki, 
= 
zar bi iko takvu oznaku, 
zvijezdu petozraku, 
upiso na tom mjestu neizlječivom, 
na čelu ranjeniku tu na Izvoru, 
i takvim perom, kamenim sječivom: 
žedan, u smrtnom izgoru, 
na izvor bio izišo iz bolnice-paprati. 


O sine sovuljagin, o mrljinaru golovrati: 


Ovih mi žiža i u njima vida! 
Da imaš duša koliko imaš vašaka, 
ida— 
toliko ih jošte izlegu iz zadaka, 
ida— 
toliko loga pronađeš kod jataka 
koliko ti u šubaru 
i u bradu đubraru 

može stati gnjida, 

i da ti lisica dadne svoje brloge, 
1 struk tanak uvolež, 

bodlje jež, 

a stonoga noge brzonoge, — 
znaj: 

iz svake bi te loge 

moj čengel izvukao, 

i znaj, dobro znaj, 

1 posljednju ti dušu, 
poganušu, 

iščupao, 

pa psetu dao, 

a pseto reklo: 

zmiji daj! 


Kraj! 

Gledam lista gora, pa se tebe sjetim 
i s usta nam krađa 

i u svijet lađa 

i dima iz badža. 

Ko proljetnu trubu od jasenove kore 
savijam ti pismo, tihiičem ti, letim 
s ove nove gore. 


PISMO IZ DALEKA 


Brigada mu se odmara na Učki, 
Jovo Stanivuk piše pismo Cuji djevojci 
u daleko selo pod Grmečom 


Draga Cujo, 
ja ti evo pišem, al napišem red, — 
pa zapnem!... 


Kako ovo, Cujo, ubio ga led: 
pišem jedno a napišem — drugo!... 


A da smo na struzi, pa da ti samo šapnem, 
jednu riječ na uvojak šapnem, 
sve bi znala, o daleka u oblaku diigo!... 


Al ovako, medeni mu god: 
kakvu ti god 
i koju god ti riječ ispišem 
malena mi pa — zapnem, 
i sve što pišem — dođe mi da izbrišem 
kad srce ovo ne mogu da sapnem 
u tijesno ovo slovo!... 


Jer ti se meni u srcu crveniš 
ko jagoda u busenu pod rosom, 
1 zeleniš 

ko jelika pod grmečkom kosom, 
i pjeniš 

ko ključ vode u vrelu iz pećine, 
i ko jagnje sileno, 

ko jagnje mi svileno 

vileniš 

niz đurđevske plećine! 


Malo moje rumeno, maćo moje rdjo, 
ti si meni ko očinji vid'!... 


Al, Cujo, 
mila Cujo, lijepo me je stid 
što te tako mazim 
i ovako bulaznim 
niz papir, 
jer još nisu baš sasvim vremena 
ženidbena, 
da se misli ni pir! 
Al, Cujo, 
bliži se sloboda 
pa srce oda, 
maćo moje rujo!... 


Ti mi pišeš, milo moje ime, 
— srce mi se stisne! — 
i jesenas da vam osta kuća 
od zemlje i pruća, 
pa vam za vrat kisne; 
lako za te — veliš — al ti žao čiče 
1 bratove djece 
što ciče: 
ni pokrivke, 

ni prostirke, — 

a čime?... 

I moliš — veliš — sve po nebu svece 
da još ove zime, 

da ne bude ciče! 


Pa i to bi se, veliš, premetnulo herojski, 


da daleko nisam s vojskom otišo, 
pa vojsci 

da se i sad nosi milošta, 

na glavama, na rukama, 

četama po čukama, 

ko i dosada!... 

A, ovako, čama 

1 mučna, veliš, dosada 

i gluva Osama, 

čama leži turobna i tegobna osama 
po svemu živom, — 

i kućama, 

i čukama, 

i kosama, 

po svemu živom! 


I svi bi, sada, vojsku nosili na rukama! 


Lani si, veliš, bila na sto muka 
sa starim kumom Trivom 


dok bi vojsci iskamčila i jabuku priloga: 


te moli ga, te kumi ga, 
i vješto ga, i milo ga, 
te svjetuj, te razumi ga 


i glavom živom i strašnom ofanzivom, — 


al starčina tvrda 1 vržava 

pa svako zrno okuka: 
Nemam", veli "nisam ni ja država!" 
A kad juče 

u mrtvoj, veliš, čami 

negdje puška puče, 

i čobančad sa Stijena Crvenih 
povikaše da vide 

gdje naša vojska ide, — 

kum se Trivo lijepo pomami, 
podvrisnu 

pa pred vojsku natisnu, 

uz potok, pa proplankom, 

s jednim opankom 

na noZI, 

a s drugim 

U TUCI, 

uz Crvene Stijene, 

kud nije put ni kozi 

kad je gone vuci, 

1 kud kum Trivo, 

tud sve živo 

uz Crvene Stijene 

za kum-Trivom skoči, 

i djeca i žene, 

a pred svima, veliš, tvoje oči 
da vide mene... 


A ja ti evo, oči moje bistre, 
pišem pismo — s Istre! 


Pišem pa — zapnem! 
Pa kad ne mogu da ti napišem 


tu riječ medenu, tu jednu jedinu 

da iz srca izmamim, — 
ja se onda izvalim 

na ledinu 

pa ti je u oblak šapnem... 
I tada, 

čini mi se 

ko u snu da laknem, 
dugu, čini mi se, 

ko u snu da taknem 
tada. 

I srce mi kuca, 

čini mi se, 

da u meni puca 

sva brigada!... 

A brigada 

na kamenoj brini mi se 
pružila pa puši 

— poslije ručka — 

il se suši, 

il pjevuca. 

A nad nama Učka 
smrknuta svjetluca 

i ćuti, sva od ljutca! 

I tako se crneć 

čini mi se — 

Grmeč. 

I čini mi se 

ko sunča mi se, ko čili mi se 
na grmečkoj brini mi se. 
I čini mi se, 

ujajući 

u šinjelu, 

kud god sam proujo, 

ko da sam doujo 
svome selu, 

svojoj kući. 

I čini mi se, 

pogorjelo 

naše selo, 

u vrtači Kriva Jela, 
nije sad pogorjelina, 
već se sa mnom uselilo 
u sva sela, 

pa se dušom zabijelilo! 
I čini mi se, 

Cujo, 

puno moje saće, 

da rastavljeni nismo, 
već, maćo moje rujo, 
da se negdje svismo 

pa jedno drugom šapće... 


A kad oči sa oblaka snesem, 
vidim — to zanesen 
u tvoje šapćem pismo... 


Što mi pišeš, maća moja, mčzima, 
da će biti teška prezima, 
i to ti mogu 
u jednom reći slogu: 


Strpi mi se, — kad smo mogli vilama 
i kremenjačama 
pokazati crnim silama 
po tjemenjačama, 
bože zdravlja, bože vremena, 


178 


rušićemo bajte od balege i pruća 
1 dizati na stotine kuća 

vitoroga sljemena, — 

dok je ovih ruku 

i drveta na Babinu Kuku! 

Dok je ovih ruku, dok je ove loze, 
nagojićemo stoke: 

i konja i voke, 

i OVcE i kozZE, 

1 više 1 bolje! 

Dok je ovih ruku, dok je ove volje, 
nek se orno ore, 

i nek se njive torć, 

1 nek bude slanine, 

i kajmaka s planine"... 

Kud pogledam — sva je zemlja naša, 
i šuma je naša, 

i naša je paša, 

pa s milom 

pjevaćemo pilom, 

i s plugom 

ići ćemo s drugom 

masnom brazdom dugom, 

i kosom 

mahaćemo rosom, 

i srpom, 

trkom, 

sukaćemo pšenice 

u grivne pletenice, — 

pa mi, Cujo, obje moje zjenice, 
budi ko sokolica 

što iz neba vedra 

vidi mravu trticu 

kad sakrije bedra, 

i prestigni krticu 

što proruje u nutrinu, 
ne daj crvu i utrinu, 
budi žustra žuna 

što ne žali kljuna, 

1 budi ko vidra, 

1 hitra 

budi srna preko trna, 
brigadu 

ne drži u hladu, 

već razvij rujni barjak 
pod kojim si žela 

uz ilinsku žegu 

i koji se mIZzo, 

i s njim sva Kriva Jela, 
u grmečkom zbjegu, — 
taj razvij rujni barjak, 
sav savij narod poda nj, 
savij poda nj oblak, 
savij narod-oganj, 
brigadu 

povedi u radu, 

a ja ću vam sa Učke 
mahati objeručke!... 


Pa tako, Cujo, 
mazna moja, mezima, 
maćo moje rtijo, 
nek vam je sretna prezima! 


I lijepo vladaj mi se!... 


180 


A u prve visibabe-drijemovce, 
kad se bijele jagnje ovce, 
nadaj mi se! 
I vidjećeš, maćo moje, kuda sam te pronio 
i gdje si mi stala, 
kad ti budem donio 
tri crne žice tvoje kike 
što si mi ih dala — 
mjesto slike! 

Smrtna moba, 

bez biljega gine se i groba. 
Došlo doba 

ne znaš ko će na kog da natrapa. 
Kom vesela, kome mrka kapa. 
Krivi nismo, 

ruka piše, 

ali nemoj da ikada više 

ikom napiše 

ovo pusto pismo. 


PISMO O CRNIM KOŠULJAMA 


Komandiru, 
ne pitaj smije li Jovo, može li: 
naredi da im pođem na bunker sedmoždreli, 
kud ptica ne bi, da joj umiru, 
ptićima crva pronijela, 
ja ću poći u po dana bijela 
u gotova opijela! 
Naredi: 
ježa pojedi, 
škorpiju ujedi, 
poješću, uješću još u tvojoj besjedi! 
Znaj, 
u Jove Stanivuka, 
nije duša od luka ni pamuka, 
al nemoj da više ovo uradi moja ruka! 


Ono kad u drumskoj krčmi 
četiri bersaljera... 
gdje rumen pršut žvaču a rujno vince nataču, 
i trala-lala u glas jedan lalaču, 
i cinci-linci — da polome na tamburi žice, 
ta četir bersaljera 
ono kad patrola naša zarobi u tjerajkera, 
pa na ruke im žice-narukvice, 
pa ih tebi dotjera. 


Bjehu nam prvenci 
pa da ih vidi, sva nagrnu četa: 

s puškometa — 
dotada nam bjehu samo meta, 
pa izbliza da glednemo kakvi li su štenci! 


O bože mili — 
isti kao i mi! 
A i mi bismo bili 
iste kvasigaće i čivit na Zimi. 


Onaj u sredini: u stasu, bor zelen, 
u prsima jelen, 
u očima: žar-angir na ječam, 
a ni mlad ni sredovječan. 
Drugi: zdepac glavat i krivonog. 
(Pljunut Mile Đonog!) 
Treći, jedva diše — 
ni smrdi ni miriše. 
A mati moja, Vidi, vidi onog: 
od majčine sise još je mlječan, 
uvijače — ko da nosi pelene, 
pod nosom mu istom pauljice. 
A šinjeli — krila žune zelene, 
a cokule — na zubate zumbalice, 
sur-šeširi i pravo i naero, 
a svakom, 
o šarena vjero, 
za šeširskom trakom 
od šarene ptice kreštalice 
kočoperno pero. 


I ta šarna pera, 
željan šege, ko da uze đavo 


pa pravo — 

u prkno nam zatjera: 
nasta šamprc, šega, 
preko bijela snijega. 
Disciplina — 

snijeg odnese jugovina. 


Prvo Mile Đonog, 
onako krivonog, 
istupi pred njih: u medvjeđu šapu 
skide svoju s vučjim repom kapu. 
Došlicu im poče, 
govordžija, medne mu se toče: 


Dobro nam došli i našli nas bolje, 
veseli ptići djetlića Badolje! 
Moja zvijezda petokraka 
i noga mi krivokraka 
klanja vam se iz petnijeh dlaka 

Te onome krivokrakom 
nabi svoju s petokrakom, 
ciknu kukuriku, 
a na nos i kiku 
vrgnu njegov šešir, 
pa im tur isturi u šir i šepir, 
napravi se koka i stade da kvoca 
(ponekad im pomene i oca): 


Kaaako-ko-ko-ko, 
dobro došli, kokošari, 
kajganari, 
dobro došli, pilićari, 
kajmakari, 
(pa se pljesnu po stražnjici-obrazari) 

odavde vam mrsna čorba, 

(pa u čakširama zgrabi sramotnika, 
rođenog vrsnika) 

a evo vam batak rumen, jaja — puna torba!" 


Smijeh se ori, gora gori. 


Pa im Đonog stade sučelice. 
Prstimice 
po vratu se klati poče. 
(Njima jabučice 
iz grla da skoče, 
misle — njih će kolje.) 


A sve mu se još mednije toče: 
=Slatki ptići kum-Badolje, 
evo koke 
za prismoke: 
ko god hoće nek je kolje 
pa na tavu, 
slavi slavu! 

Vi šareni leptiri 

s četir strane četiri 

orlića tankokraka, 

puna šuma plašljivijeh svraka! 
Skinte se pa gostite: 

i vrane-jajčpije 

znaju sve u klopi je, 

samo nam oprostite, 

što su jaja naša malo tvrda, 
kao ova brda!" 


Smijeh se ori, 
dolina se smije gori. 


188 


Špre preuze brico Mujkan Dabac. 
On je žabac. 


Kvak, 
k-gr, k-gr, kre-kre, kvaaak... 
(Mili bože, svaku zvjerku taj li zurlit može: 
ćurlikat i slavuja 
i na češalj zujat!) 
Kva-kva, kvaaak... 
(A obraze nadiplio, 
a usta uosmičio, 
u trubu ih obdlanio, 
bulji, miga kapcima — 
ljudi božji, odrasto sa žapcima!) 
Kva-kva, kva-kva, 
odnijela nam pile čavka, 
pa nam sofra kojekakva, 
al vam bratski dižem krak, 
oprostite — naopak!" 


I što reče 
ne poreče — 
mjesto ruke 
diže nogu, i to nauznak. 
Pa da vidiš sad krastače 
šta im kvače! 
U obraze ko u bubnje zabobota, 
gubicama zaprpota, zaprkota: 


Pžtlangija-pirrtlangija-pitlanga 
naše žabe nisu slabe, 
prtlanga, 
sve od moje šukunbabe, 

šukunbabe-brkobabe, 
prtlangija-pitlanga, 
čekaju vas naše žabe 
pitlanga, 

pa još džabe, 
pitlangija-pitlanga..." 


S njim se nadu pola čete 
u kvakove i krekete, 
i bi reko: raspjevala mjesečina 
sve je žabe iz žabokrečina. 
A pred svima glavni žabac 
Mujkan Dabac 
kreket plete na preplete: 


€Ijo, mijo, 
mijo, ijo, 
kad ste srećno dojezdili u tu goru čak, 
na konak, 
dižem krak, 
sviram znak: 
izvol'te na doručak!" 


(Pusti ždrak, 
paripeći, naopak.) 


Ori smijeh-gorosmijeh, 
nadima se i nebeski mijeh... 


Od srca smijeh nikad nije grijeh, 
a gledam — ti se pola smiješ, pola 
tuko bi ko vola, 
ko u toru vuka, 

Dapca pidopuka... 
Al tad neko iz gomile zamjauka 
ko iz noći veljačke: 


eMjau, 
šta volite, o vi mile žderimačke: 
crnu mačku bijele tačke?, 
bijelu mačku — crnu naopačke?" 


To razgica Šarca i Bauka 
te vrciše 
pa počeše oko roblja porepačke 
da se gone kao mačke veljačke, 
zubat Bauk: mačak, frkat Šarac — mačka... 


Nikad ti boju ja ne vidjeh bljeđu, 
a bijesom vjeđa poljubi ti vjeđu, 
skup rastisnu, 
Vrisnu: 


= Magarčine, tačka!" 


Prhom u stroj svi se postrojismo — 
pa u svakog i trepavica mrtvačka! 


Tako mi, 
a ti— 
tad im priđe, u sto bora zboran, 
pa im svakom raskopča koporan 
pod lalokom. 


Ne smijem okom. 
al, sve vidim iz očinjeg prikrajka: 

na dvojici košulje su bijele. 
(Tuđa zemljo: sele! 

vesela im majka!) 

A na onom što je kao jelen, 

kuku lele, 

pa i onom što mu istom paulje, 
crni znamen: dvije crne košulje — 
crnu vunu sad im prede majka! 


I dvije majke negdje sa tri prsta 
prekrstiše po tri srećna krsta 
kud im pođe mlijeko. 
To nam ti si reko: 
ta dva bijela 
neka idu za poslugu sela, 
drvosječku 
neka češu mečku grmečku, 
i babama neka nose vode 
do slobode. 


Valjda shvatiše — 
sve im sreća licem lije oblijevke. 


A dvije negdje majke lice zariše 
u dva dlana, dvije zaludne kolijevke, 
jedan jauk ode drugom jauku: 
ti namignu od baruta obrvom 
meni prvom, 
tužnom meni, pa veselom Bauku, 
da dva crna, zna se, zgrobe vrbe 
i potok golotrbe. 

Krenusmo ih, ćute, zube stisli. 
Bože mili, sve u sebi mislim, 
gdje li su se rodili, 
kud hodili, i more prebrodili, 
da u ovom snijegu 
gole kosti ostave ko biljegu. 


U sklopu od stijena, gdje crn potok ključa, 


ispod svoda od svijeća-ledenica 
ima vodenica. 


Po njoj raste lišaj, u njoj melje pauk. 
Tu vuk stari umre, mirno Vidra ruča. 


Ovdje!" reče Bauk. 


Pa pletivom ruku 
naredi im da šinjele svuku. 
Svukoše, 1 stoje, 
samo čase broje. 
Ja jadniji, gledam u njih jadne — 
iz ruku će puška da mi padne. 
Prijek Bauče, te već sklopi žvalje 
goropadne! 
EDalje, 
skidaj" viče "dalje, 
da vidite kako s ovdje plaća, 
na svijet onaj nećete ni gaća!" 
Pa i na me — da sam puž i melem! 
(Onaj što je jelen, 
on se svlači, usnu podvukao, 
blijed, mukao, 
okom reži, pravi Zlopogleđa Srđa — 
kakva će mu sad suditi rđa! 

A momčuljak, već posljednje skida, 
hud se od nas zakreće od stida, 
rida.) 


Jelen htjede da ih s leđa, 
ali Bauk kao mamen srnu 
pa ih obrnu: 
EJ golubi, 
ćaći nek vam milo prkno trubi, 
a bog ovdje sudi usred vjeđa!" 


Tad ugledah — jelen 
(cvokoću mu zubi) 
blijed pa crn pa zelen 
stisno nešto međ dlane pa ljubi. 
Priskočih, privirih, 
pa ko da ću u ponor, prižmirih: 
vidjeh — sliku ljubi, 
to što ljubi — žena mu i djeca. 


Pritišće ih na grudi i jeca. 


Djece dvoje! 
Nebo, zemljo, skupi se pa prsni 
kao što bi sada srce moje! 
Proklet da je ovaj dan, i krsni, 
i onaj mi, majko, kad me rodi 
da đavolu ovo budem vrsnik! 


Kom nedjelja sveta, 
kome crni petak! 

Oj vi nesrećnici 1Z bijela svijeta, 
koji vrag vas uze u vražji koloplet 
da od lijepe sofre i postelje tople 
idete na ono što nam bog je dao 
i plug uzorao 
i na naše mirne svirale i ovce — 
pa u ove klance jadikovce! 


Ja nemam svjedoka, 
ali — 
nek mi prsnu oba oka 
i posljednji bude ovaj dan 
ako znam 
ni kada ni kako opalih, 
al sve uzaman — 
krvlju snijeg zalih: 
da 1 što prekor ljut Baukov začuh 
pa od srama u neznani, šta li, — 
prst mi trže sam na okidaču. 


Vidio si, jer si drvosječa, 
kada stabla javoru il boru 
zasiječeš do na drugu koru, 
pa ih samo malo rukom njihni — 
tako njih dva njihnuše se sinji 
i padoše u snijeg poput svijeća. 


I tad vidjeh jadno, jošte u neznani: 
u proljetni danak rani, 
kad okopni i kad sve zamlječa, 
a razvigor počne pup da budi, 
dvije čaure 
i uz njih kosture, 


i (gluvo budi) 
kako im se čudi 
prva kruna bistrog grmskog cvijeća. 


Smrt uze svoj kosir. 
Dvije crne košulje, skrojene od zločina, 
nek ih nosi crna potočina, 
bacismo, a one — vrte se u Viru, 
ni voda ih neće, voda što sve nosi. 
Pa polako, najzad, krenuše da brode 
gdje kud više nemaju ni vode, 
nego uviru. 


Komandiru! 
Znam: srce ti mora da bude od mjedi! 
Sve naredi, 
naredi da zmijskog cara, šarenog cinokruga, 
smrti druga, 
u oko opako poljubim, 
ustima kojim ti kažem 
poljubiću ga. 
Ni u Jove Stanivuka 
nije srce od pamuka, 
al nemoj da više ovo uradi moja ruka. 

Hrti moji veseli 
i zavičaj vascijeli, 
rane cijele — nikad ova da mi iscijeli. 


PISMO PREKO MORA 


Teški ranjenik, rane mu, kako koja, hoće 
li neće li, tinjaju il" zamlađuju, Jovo 
Stanivuk leži sa savezničkim vojnicima 
u bolnici na Talijanskom ostrvu. Prebačen 
tu savezničkim avionom. 


Četo moja slobodna, 
trista ptica iznad vita visa, — 
pišem vam iz gipsa, 
uzete ruke i rukopisa. 
Evo vam šaljem preko mora sinjeg, 
ko se jošte odziva na spisak, 
ovaj od duše biljeg, 
od ruke u gipsu — stisak, 
od srca ovaj otkucaj, 
od svega sebe zagrljaj u Zavičaj. 


Blago li je ptici lastavici: 
gdje bila da bila, 
ona ima krila 
za nebeske plave obdulje, 
i dva ljeta u dvije očevine, 
pa odleti prije prve pahulje 
i doleti prije jagorčevine. 

A u nujnog u mene, 
vi momčine moje rumene, 
bijela želja — 
crna postelja. 


Lijepo mi je, nije da mi nije, 
pun ko bumbar, 
pravi car: 
dva jastuka, duvan, đakonije, 
i brico me brije. 


I engleski već sastavljam dvije. 


A da vam je, oj grmečki đogati, 
ovdje stati pa ih pogledati: 
u dragog li boga 
stvora svakakvoga, — 
samo što ih nema rogatih! 


Još iz mala, 
jednom mi se prividje iz djedovih glasnih gusala 
da iziđe crna Arapina, 
kao pomrčina. 
A1 ovakvog uz krevet mi komšije, 
ne daj bože da ga neko usnije, — 
ciganin je prema njemu snijeg: 
ljudi, neiskaz, 
ko da si ga turio u kolomaz 
pa ispeko ispod sača. 
I takav je Od majke, od prvoga plača. 
(Preko tumača 
priča mi, a oči mu se osuze, 
iz nekakve zemlje je gologuze.) 

Zovemo ga Džime 

(valjda što je brnjav), 

a na moju dušu, da vidite labrnja, 
ko daj siso vime! 

A kosa — 

ko kad crna ostrižete ovna 

pa mu se skovrdža ponovna. 

Voli da se ćosa, 

kaže da mu krava stala nasred nosa 
kad je bio čoban. 

Bog dao, rugoban, 

a kad se nasmije, 

od brijega do brijega, 

ko grmečko ilinsko jutro mu je lice, 
strehe trepavice, 

oči — lastavice, 

a usta mu puna bijela snijega. 


A lijevog mi komšije! 
Od bakra je, od zemlje je Inđije, 
gdje je krava 
božja mati prava. 
Ako igdje majka rodi sliku, 
to je majka ovom veselniku: 
upis-djevojka, 
ciganska ga zadojila dojka. 
A staroga krvnika li boga! 
Otišla mu noga. 
Al u ruci kita mu je šebojka, 
a u grlu ševa 
pa povazdan pjeva 
(o da vam je vidjeti mu curu!) 

I tako, 
sur-vukova dlako, 
ima nas odsvakud na krvavom ovom panađuru. 


Sveg, svakakvih: s konopca i koca 
jagnjeta i kopca, 
grohot-smijeha 1 smrtnoga hropca. 


A kad bijela otvore se vrata, 
čvorci moji mog dalekog jata, 
ćebetom se svaki u mah prestre: 
eto sestre! 


Ko jabuka uđe rascvjetana, — 
nestane nam rana. 


Znate već, ni topuz me 
otkinuo ne bi od Cujina struka, 
al ove kad me dirne ko mjesečina ruka, 
i dah mi se i pamet se oduzme. 
Sve se pravi da smo joj svi ravni, 
a ja vidim ko bi bio glavni 
leptirici leptir ljubavni. 
(Kuku, 
šta je našla na grmečkom vuku!) 
Samo se vi smijte, magarci i jarci, 
al nisam u Varci: 
skitalice 
izdaju je oči izdajice, — 
letimice, 
ko nišador plave, 
u mojim se krave. 

A kad kao jela krene prema vratima, 
pobratim do pobratima — 
neki muklo rže, šeretski neki kiše: 
njoj međ kukovima gorsko se jezero njiše, 
pa kad na vratima zastane, 
svim jelenima nedostižno lane, 
meni triput mane. 
(Mora da sad Cuji 
jedno uvo Zuji.) 


Onda za njom s lijeva 
iz Inđije izvije se ševa. 
Poslije njega oj zadjam i ja, 
gora Romanija, 
a prihvati s desna 
gologuza pjesma 
iz punoga mijeha — 
sve se redom, bijelo, crnokožno, 
sva se soba povalja od smijeha, 
jer pjevamo složno, 
1 iz duše pune, 
kano vuk i Omerovo june. 


A ponekad, u dosadnu času, 
ja iziđem malo na terasu: 
more, 
po njem sunce ore. 


Tolka voda — nigdje vodenice, 
ili pralje, ili žedne fučije. 
Sve im ovdje drukčije. 
Niska rasta svijet. 
I drukčiji cvijet ovdje cvjeta — 

kolik suncokret. 

I drukčiji — ko posoljen vjetar. 
Niti ječma niti klasa pšenice. 
Drvo neko — vitije od jele. 
Bijele neke ptice kreštalice 
na valima prele. 


Glave moje lude li i jadne! 


Onomadne, 
ja osjetih ranu, 
pa iziđoh ovdje prije Zore, 
gledam pa uzdanuh: 
O da sam ovo goropadno more 
pa da imam dvije obale: 
da na ovoj ostanu mi rane, 
a toj tamo preko sinje vode 
na Vis i u uvale 
da mi srce ode — 
pa nek prestane! 


A kad sunce iz mora se rađa, 
od Cuje rumenije, 
meni je 
ko da od vas ide meni lađa. 
Sigurno se blatnjavi, svih u znoju kika, 
vratili iz akcije, 
pa dan božji vascijel 
legli negdje pod cvijet šljivika, 
a ja pusto budan, 
Zov mi uzaludan. 


Sto me nisi, orlovačo goro, 
uZzgojila da ti budem oro, 

pod nebo uzvijen: 

ti pod snijegom — obrežja ti, župe 
listaju i pupe, 

i, ne budi lijen, 

prvi procvo, žuti kurir, drijen. 

Oj da mi je zvek jedan mjedenice, 
oj zekuljo, slobodna ti paša, 

da je tvoje varenike čaša, 

da je meni komad kruva suva, 
makar i zobenice, 

da me naša ujede i buva! 

O sunčeva iz talasa zvijezdo, 

da sam vjetar pa da jezdim jezdom 
pa dojezdim ran 

cvjetan Đurđevdan 

s prvim cvijećem Cuji u pletenice. 
I da mi je, oj Vi Vuci Suri, 

ono kad zažmuriš 

pa u juriš! 


Al ovakom, 
sve — od rana na meni 
do srca se kameni. 


Cime da vam manem nego štakom. 


I pero mi počinje da srlja, 
iz očinjih škrapa 
suza kapa — 
pročitati nećete od mrlja. 


To toliko. Očekujem otpozdrav, 
da ne bude zaborav. 

SONETI, I 


RUSA PJESMA 


Sklupčila si se u meni u tmulo nemušto jao. 


Ne znaš da li da siđeš među školjke mi, ponor duboko, 


il da iscvateš u nebo — da budeš zvjezdani bokor. 
Crniš se, pjesmo, u meni ko mjesec neizgrijao. 


Vilo zelenca jezerskog pod sklopom mi trepavica — 
ni ćuk ti ne vidje izron ni alga što te leluja. 

Šumo sa stablima jeke, sa lišćem od slavuja, 
crnico azurna, sva u groznici zvjezdanih klica, 


ne izlazi, jezerko, u riječ — u mjesečeve čini, 
šumo od biglisa, zamri u harfi-paučini, 
ne propupajte, sunca, iz zora zvjezdanih mliječi: 


Sutra, kad zadani opet, bićeš mi, pjesmo, ko pljeva. 
U jalovu buljićeš plavet, u rosi mrtva ševa, 
i ja, strašilo isto, u istu strnjiku riječi. 

PONORNICA 


Strgam moru svjetla i ko tumore izrežem oči. 
Mrmorom crnih mi voda začepim uši ko boli. 
Gorka mi nepca grotla raskužim crnom soli. 

I bacim posljednju misao prvoj podzemnoj ploči. 


A1 grotlo mi otješnja: hrupim na bijelcu vodoskoka, 
a korito me uzme u obale, štake bogalja. 

Pa u pjeni mi svijet isperu kloaka i pralja, 

i svi me pomalo otpiju, do mrava-krvoloka. 


I s pola se sebe sručim u uvir ko u rođenje, 
u crno se zakletu spjenim neporodilju vrela. 
Al žile me izvora nađu 1 dosrče korijenje. 


I tražeć se banem u svijet, pa zjapim iz suha ždrijela 


u ložnice cvjetnih čaški gdje s prašnika bludnih kapam, 
i slušam, u gluhoj mi školjci, mračni muk svojih škrapa. 

NOTURNO 


Lud, satir bluda te je noći njakao, 
to začeše me u krvožeđi čula. 

I najprije srećna pomrčina tmula, 
a onda se rodih u svijetli pakao. 


Dok su u bludnoj jednačini ječali 
roditelji moje nerođene volje, 
crni konsilijum, okrećući šolje, 
đavoli neki o meni su vijećali. 

I smisliše mene iz moje amebe, 


a ja se zgrčih za nekoga sebe — 
vijeće se samo s tihim o-ho zgledalo. 


I evo, noćas, u mraku žutih svijeća, 


crni konsilij o meni opet vijeća — 
ćuteć mi tura pred lice ogledalo. 


211 


PISMA 


Kućno poštansko sanduče, i ista te ista dilema. 
Izvadim ključ, pa kažem: Bolje, ne otvori! 

Na sva ta draga pisma što ih unutra nema 
budi sanduk ćutnje i ništa ne odgovori. 


Kažem, pa otvorim, i opet u me Zzrene, 
ljuta što je budim, crna mačka praznina. 
Tu jednom kutu, od prijatelja il žene, 
pisma što neće stići čita paučina. 


Ruka tad zatvori sanduk — to škrine ključ bez ruke. 
Oči još okrznu ime — to gledaju oči bez zjena. 
Trenuci otrežnjenja kad saznam da nema me više, 


i da se to svakoga jutra napravim od žbuke. 


Ničega više nisam ni oblik ni sjena. 
I kao samoj sebi samo praznina mi piše. 

NAD MRTVOM MAJKOM SVOJOM 


Poljubi još jednom joj čelo, kojim te sada gleda 
ispod kapaka mrtvih: usnom što stid ti je stinu 
nevjerstva izmjeri svoja na tom čelu od leda, 

i zapamti ih vjerno u svakom svome Vinu. 


Baci još jedan joj grumen zemlje koja je prima, 
da vidiš kako se ona sahranjivala u te, 

da čuješ kako će pasti tvoja zaludna rima 

kao što pada sad zemlja na ta usta što ćute. 


Zaustavi tu suzu što hoće da ti ispere 
taj pelin u omči grla, taj kasni jauk vjere, 
i humku što raste ko grijeh — oblije tugom krina. 


Ne miči nikud, jer korak — korak je zaborava, 


stoj, gledaj: tako si nico ko što će iz nje trava. 
Zanijemi joj nad grobom, i budi vjerna tišina. 

ŠETNJA 


Sadimo gluh bat nogu, gleda nas ćutnja asfaltna. 
Potiljci, brda pamćenja, pognuti nam u tugu. 
Slijepac sa slijepcem idemo svak u svom vidokrugu. 
Ruka se klati kraj ruke — još samo da stanu i klatna. 


Sve sada stoji dotkano u mrtvom uzlu usta. 
Iz bora nam se gledaju zmije nemilosrđa. 
Kubeta očiju izjele nebeska čađ i rđa. 

U grlu nam stoji još kost strašnoga neizusta. 


Vjetar pod nogom prevrne žuti list sanovnika: 
i, ja sam sunca nozdrva — ti krin mi pun ko nikad. 
Ja sijam ti, svod od duga — ti zlatno kube si oka. 


Ti s bulkom svijeće čekaš me, ja hrlim, konjik mraka. 


Sve nam je opet vinograd, uzlet nam loza svaka. 
Punim te, grozd svoj bezdani, suncem iz žila čoka. 

Ugledam — dojke. (A to brijega dva gola i obla, 

i vrhom im džbunje rudi: gle, maline bradavica.) 
Usrknem sunca i dažda do plavih omaglica 

pa usnama svoje sjenke po njima klonem ja oblak. 


Baštovan, stegnom trešnje milim — da isoči sva će. 
Pupoljkom sluti me breskva — pa ko da vazduh procvjeta. 
U duplje, pukline, čaške, ja nenasiti vjetar, 

na iglama njuha uđem i rijem im mrko saće. 


Ja uštap, zađoh u oči ljepotica kao pijeska. 
Dažd visu, izvorim pod njim — žedne me ozvijezde oči. 
Lišaj mi dubom ne raste kud je srcolika reska. 


Cvijet cvijetu s ruku mi nikne stećkom, kad odem na počin. 


Ozimo sjeme, pod smetom palih zvijezda od leda 
u zlatnom snu klice se njišem u klasju svog nedogleda. 

ČUDA 


Svrh snijega do juga rijeka: zveket vilinskog nakita. 
Tu glađu se krili galeb, korijenom gnijezdi se jasen. 
S pastrvom danuju zvijezde, i vidre s češljem rakita. 
Nebo — ogromnosti oko. Tu protegnut sam i spasen. 


Srce je sjelo na prijesto, i svaku pomiso cara 
domisli odmah i pruži iz sebe obličje krasa. 

Zrno do zrna se stišćem u punom srcu svog nara. 
Sam, bor iz petnih mi žila u bezdan sunčani stasa. 


I na dnu go sam oblutak ljubljen oblinama vode. 
Sva nevidjela se bistre kroz bistre mi oči rode. 
U mračnoj duplji mi duba zlate se zujna mi saća. 


Sunovrat s gromom sam slapa, i iskok duge iz pjene. 


S njom gasnem, i svaka mi kap se, u sladostrašću mijene, 
u praroditeljku čuda, u prakap bremenu vraća. 

TARIH 


za Karađozbegovu džamiju u Mostaru 


Rat il svegled satrap il jesen od rita 
poružne i svjetlost — nebo zemlji zgade. 
Ti kamena lebdiš ko procvali badem 
žedna plavog bezdna, puzavici sita. 


Sunce, ko dan sudnji, skine sve do gola. 
Čempres što te rastom ljubomore prati 
tad, ko da je bio slijep od iskona ti, 
žagri u te novu, a njeg nema pola. 


Šta mu sniva svjetlost, mjesec vidi — ti kad 
pustiš da ti tinja u krijesnici tijela. 

U krošnje košćela bura pusti bika 

i stabla im škripe — ti mirna i bijela. 


Umrem, iz korijena vjekova izlistam 
i budem ti čempres: a ti stojiš ista. 

MRTVO KORITO 


Tu sada protiču sedre: gluhi katarakt kostura. 
Okret posljednji leži u točku vodeničkom smotan. 
Neiškrženi iz ikre, neiskriljeni iz čahura 

u sunđer pijeska su zašli bez škrga i krila života. 


Sad su, bez virskih zrcala, slijepci zvijezda i munja. 
U mračnom pamćenju pećina zakrečen biser štima. 
I žeđ se, mrtva, zgrčila u žile obalnog džbunja. 
Umrijevši — prešla je rijeka u korito moga uma. 


I slapom sa zvijezde na zvijezdu ruši se, težom azura, 
pra-lednim zvjezdanim santama donosi vatru klica 
i zvijezdama-kosturnicama uskrsli dah božura 


i zvijezdama-šišmišima otkriva čudesna lica. 


I školjkom korita mrtvog, gdje bio sam šumna rijeka, 
slušam gdje šumim bez ušća sred azurnog neizreka. 

POSKOČICA SMRTI 


Zatvori već oči gladi 
da nađu dno nedogledi. 
U stopu se sam usadi 
da ožive krstoredi. 


Djed-suncu vječnošću mjedi 
ne češljaj inje u bradi. 
Sve lađe u sante sledi 
i luči u glavnje ščadi. 


Pa u mrak zvjezdojedi 

sa ćukom uz huk mu sjedi — 
muk mjeri u mirijadi, 

sve dok, astronome sijedi, 


traje ti trunke u kredi 
i tebe-boga u nadi. 

EVO ČELOM SVEGA 


Evo čelom svega klonusmo po stolu. 

Daj nam jednu nesvijest od sna istinskiju, 
ti još, munjo nečeg, što se ote bolu. 

Daj nam blagu tminu kojom mošti spiju. 


O kresni — žilje nam trgni u svom lasu 
iz svega, a, ždrale, što u nama čekaš, 
vrati nas u ljuske što ih pijesak zasu!... 
Zovnemo — iz mraka ne dođe ni jeka. 


Oči potonule na dno svog žilišta. 
Krijesnice sjećanja zgasilo je ništa. 
Bestrag i samoći... To — mrak smo lokvanja: 


rastvorimo čašku: sunce, Zađi u nas! 


Pregršt je plaveti drhtava nam kruna 
i strepnje: gluh šišmiš premotava tkanja. 

VAZE 


U riznici Tutan-Kamona stoje dvije srasle vaze 

od prozračnog alabastra kao od svjetlosti zvijezda. 
Ljubav je prešla u kamen u ćorsokaku staze 

i ostao samo mutni hijeroglif žlijezda. 


I ko da ga pročita kad nam je srce od straha, 

kad su nam oči od laži, kad su nam usta od riječi! 
Blago tigru i tigrici u strasnom jedinstvu daha, 

blago jagorčiki pokornoj pod razvigorom kad mliječi! 


Istinom svoga tijela mi srastemo u laži 
i vaze naše postanu grobnice svakoga cvijeća. 
O majstore alabastra, groznu mi tajnu obnaži: 


Zar nema nam druge kobi već očajem tvog umijeća 


sliti se kamen u kamen i biti krvotok od zraka, 
i živi gledati sebe iz praznih očiju-raka? 

O ALGE 


Sjedimo, moru već ušće, sjen sjeni, ja i stijena. 

S talasa sja nam u škrape, iškrapljen, davni nam sedef. 
Perje nam osta od selica, s njima i lišaj nam htjede. 
Za njima ruke nam pružene iz bezrukih ramena. 


S pučine našeg čekanja val novorođen krene 

i svakim propnjem zagrabi sve plavlju iz bezdana nada, 
rodom nas opaše — bude nam ko usred vinograda, 

pa skopni, i oko nogu nam — obzvone negve pjene. 


Bora se začne u bori i škrapa u svakoj nam škrapi. 
U sušu nas neba sije kap svaka što s nas hlapi. 
Iza potiljaka nam kuka kukuvija nepovrata. 


So nam po okamenini, gorka so-rđa pline... 


O alge što val vas donjiha sve trule od dubine, 
dajte za tminu već koja smo te dnovide oči svog cvata. 

KRIK 


Otkuda znam da je tu šuma kad sama je tmina, 
tolika da su je pune — 1 prazne duplje vida 

do dna mi pamćenja, sužnja što traži provid Zida. 
Da li to pipam stabla, il mene dira tamnina? 


Otkuda znam da je u šumi to kriknula ptica 
kad sama je tišina, bezvučno naličje zvuka, 
kad i šum moga daha prah mrklog postane muka, 
1 šuplje bezvučje uđe u korijen glasnih Žica. 


Taj krik — tmina to ote li dan ptici iz drijema? 
II kriknu ljubav, il razbojstvo — 1 već ih nema. 
Kud padam kucaj po kucaj sa srca-časovnika? 


Gdje slijepcu vida da nađem žižu sunčevog oka? 


Tminu da zovem Za sudiju, tajac za svjedoka? 
Kako taj muk da nadglušim pred mukom mrtvog krika? 

SVEJEDNO 


Bićemo čerga što mijenja 
zvijezde duž mliječnog druma. 
I mrtvi od vina uma 
sahranjivat se u rođenja. 


To nikada neće biti. 
Bićemo što smo i bili. 
Jedni od drugih siti. 
Cvijet pa opet gnjili. 


Meni je ime Svejedno, 
moj drum je bijeli anal 
u zviježđe nedogledno: 


Vi srećni, na konje čula! 


Vi očajni, s pustih kula 
u crni mi skačite kanal! 

PRH 


To radi i rijeka. Iz zubala obala oslobađa se u ušću. 

I vrba. Kroz rasprs pupova lišćem iskipi joj nabrekla tuba. 
Tako i svoga pancira tjeskobu, od utrobe pupa gušću, 
u čahuri, maločas neživa, sad mala razapinje buba. 


To sad je mumiju drevni oživio mag sunca i kiselina. 
Oči, dvije žeđi, promoli prve. Nov grč, pa s gluhim 
škrgutom muke 
ramenima nadme prvi prsten stege — i strašna je mina. 
On prsne. I srećna, tad prvim pipcima dohvati sunčeve 
ruke. 


Još, pa još— i svoja. Al uzetog prha: cima iz balzama krila. 
Još prozirna do srca. Niču po njoj zvijezde i oblači je svila. 
U slasti uskrsenja 1 u čudu svijeta još ne zna kud bi, šta bi. 


Tad, jedva, razlepezi krila, ko da je vidjela buđenje lokvanja. 


Okuša prh pa, puna vječnosti, prhne u srećni svijet neznanja, 
pahuljica radosti, svemu u susret, maslačku, jeseni, žabi. 

POD KEDROVIMA 


S dna suše kedrovi srču pa krošnjama vodoskoka 
pršću u žed svih rana zeleni tamjan tišine. 
Raširilo paun-veče rep raja, oko do oka. 

Cvrčak je dozvao ženku, ćuti iz njene dubine. 


Muk zelen za čelo mi zašo: crni rob krtičnjaka, 
krtica-miso se pustila u blažen zelen potop. 

Matici srca se vratile pčele sa proplanaka, 

grozdne. Blizanac sam travi: muk tajca nam je krvotok. 


II se to krutim u kamen? II, panj već, trulim u prlad? 
Zmijoglav bršljan mukline steže već gnijezdo mi grla. 
(I gnijezdo je navrh kedra zadavljeno bez vriska.) 


Šišarka rastisla ljuske: uzalud čeka pelud. 


Pun češer — bludna mu praška zalud pah vjetra i pčelu. 
Bjegunca u mir, sad gleda iz trave me košulja zmijska. 

GOVORENJE TVRĐAVE 


Vi putnici s ponora mora 1 s kopna od bogaza, 
ne gnijezdite selice-oči pod kalpake mi kula: 
nit sam, nit s mene se Vidi to vaše voće 0aZa, 
nit u meni grad ćete dići ljuskama svog rasula. 


Sijači maltera — svu me je razjela zidna biljka, 
i sada samo srž vjetra kroz kosti šuplje mi huji, 
munje su skinule zastavu sa svakog moga šiljka 
i u crn pokrov je smotale u svakoj mojoj guji. 


Usta mi zarasto ljetopis puzavica i drače. 
Sove mi posude zjene — i tada mi kule zrače. 
Uholeže mi izjele sve što sam čula živa. 


Zemlja je ušla u oklope i lubanje junaka. 
Sad, nada mnom šupalj stoji i kamenolom oblaka. 


Crv ovdje plovi kroz pramce, i pauk je vjetar griva. 

STEĆAK 


Stećak mramorni ćuti govorom scena po boku, 
jači od kandža kiše, povampirenja i krađe. 
Njegov mjesec i sunce, što znače posmrtne lađe, 
davno su prevezli dušu, vjekuju sad u doku. 


Udaljili su se od njeg i gradovi 1 sela. 

Vidik mu stvore listopad 1 koze što tu brste. 

Vjetar podsjeti lijeske, 1 one se šaptom krste. 

Zmija mu krene uz reljef, svoj reljef svije sred čela. 


Zašto sam došao ovdje, kad sve već ovdje piše? 
Posljednju blijedu zelen s jesenjom travom dišem. 
Cuj, zvoni zrelo stablo — to lijes mi teše žuna. 


Stihove što još bruje dlijetom po stećku svom stišaj, 


pa, uspokojen, pusti neka ih pokrije lišaj, 
lezi pod stećak stiha bez prevoznika-čuna. 

SONETI, II 


ORAČEVE DUGE 


Orem kamenbrazdu, dugu preko smrti 
i kao kiša sigurnu. 

Dok — plug ispustih i iz malog mu raspona ručica pogledah 
u ogromnost azurnu: 

Izvila se, mjera nebu, od kolijevke suncu do grobnice, 
duga. 

(Služim još kod duga, vučem im kišu, za iskru 
spektra, kao vjerni sluga.) 


Nikad mi se nebom išetala nije ovako vitka, 
i ovakve čelenke, 

i kao carica neba povela je dvorkinje dvije, 
dvije duge-sjenke. 

Zašto je došla? Sumnje da mi otjera? trijumf oranja 

prikaže? blagoslovi me rosom 

svih sedam boja? 

il da se gašenjem njenim osvjedočim kako je zaludna 
i čežnja mog znoja? 


Avaj, već njen se vijenac od spomenka, nevena, od 
nara 1 lovora, 
kao od pahulja topi. 
Dok najzad joj more azura, sad moram da vjerujem, 
i posljednju iskru popi. 
U tamu mi pamćenja pređe, ono je sada 
sjaj. 

I pređe u znoj mi na trepavicama. Naoštrih plug i nastavih 
brazdu tvrde kore. 

Da orem do rasapa pluga, do posljednjih sjedina, 
do posljednje mi Zore. 

A slutim, crna duga već ide, u crnom spektru mi nosi 
kraj. 

MRAV 


Stevanu Raičkoviću 


Zna led zimskog sunca — pa zrno tegli mrav 
kroz klance trave, ćorsokake joj spleta. 


Bijel anđeo zime i crn bojovnik ljeta, 
pust, sam sebi je huk rijeke 1 splav. 


S klanca jadikovca danica mu cvjeta: 
crn — pa svaki strmoglav mu plav. 
Može ga nevinom nogom Zgazit brav. 
Može s darom doći ko car pod kubeta. 


Može srećom stići mravinjaku boljem. 
Može ga presresti novi mravlji rat. 


Može zrno da je mjehur, može saće. 
Mogu ambar sunca nemravi da straće. 
Tegli, za njim trava sklapa vlat i vlat. 


Može srce klonut pod kandžijom volje. 

PRIČA 


Veselinu Saviću 


Vučje zube trampih za leptirska krila 
da bih ruži svijeta dobar dotreptao. 
Ali duša ruže jeknu: jao — jao 

pod snom mojih svila i zločinom rila. 


Za rilo tad krtice trampih trepet svila 
da izrijem zemlju cvijetu što bi sjao. 
Ali hudom crvu činih samo žao 

i samo nož postah u slobodu žila. 


Ostah tako međaš međe što glavinja, 
ni mrak ni krijesnica što danom protinja, 
žica nekog grla — ni slavuj ni ćuk. 


Kukavico moja, kukaj nešto drugo, 


drugom rukom svijet naslikaj mi, dugo, 
stijeno, primi me u svoj tajni huk. 

KOD DON KIHOTA 


Da ti pričam (moram) šta se poslije desi. 
Živ ti nije niko od poroda i roda. 

Vino se probistri, zamuti se voda. 

Crkva nam se Zlati u nesitoj kesi. 


Čuvamo ti vjerno — u muzeju koplja. 
Rosinanta pase s ergelom magaraca. 
Na vjetrenjače neće ni lud da se baca, 
a nebeska ševa posta barska droplja. 


Sančo tvoj sad luta izgubljen do boga, 
noćiva umoran pod nebom od smoga 
(tako nešto vidio ni u snu nijesi). 


Kapi duše žedna samo je još suša. 


Sat pa rat, trbuh-trka, u nosu nam duša, 
o Gospodaru, o zaboga gdje si! 

KLETVA 


Neka raspad tijela bude blagoslov. 
Neka kucaj srca bude prah svih sreća. 
Nek obrva sumnje raste za vijek veća. 
Nek vuci nadgluše svih anđela Zov. 


Smrt neka nam bude od pogače preča. 
Ne imali kuće — pa ni zvjezdan krov. 
Nek nam soko lijeće u zaludan lov. 
Crkve nek okreče, da smo ispod kreča. 


Pas namjernik nek nam zalijeva suh džbun. 
U kovrdže ćutnje nek nam puknu strune. 
Nek debljaju crvi dok se krotko trune. 


Nek nam u mulj tmasti krilat klone čun. 


Tvojim okom, sunce, svevidim se kunem 
da kunem kamenjem dragim s tvoje krune. 

U MATERNICI INERCIJE 


Okna, mrene od plijesni — kao da kuću hoću bez vidika. 
Sijalice u floru od muha — svijetle svojoj školjci. 

Kao pogorio — pepeo prašine i po oknima slika. 
Ćilimi ničije livade — kose ih orni moljci. 


U kuću mi se uselilo groblje — pepeljara humke. 
Cvijeće naslikalo svijet negdje bez vode i svjetla. 
Bubašvabe se goste dok nestane buđave šunke. 
Ni vještica da je uzme — ubuđala se i metla. 


Sutra ću, kunem se... kunem se ja tako tisućljeća. 
Spao sam već na pero i mastilo od smeća. 
Nikako da me rodi ta mačka beskrajnog drijemanja. 


Propo bih u nju od stida, da svrati mi zemlja čista. 


Nikako da dođe ta pjandura vjetar. Zaista, 
krajnji je čas (opet se kunem) za dan velikog spremanja. 

PUTNIK 


Zuki Džumhuru predgovor putopisu 


Bio je jedan putnik s okom — soko i sova, 
s rukom što naslika šta đavolu vidi duša, 

s dušom bez koje bi nastala vječita suša, 

s glavom što kuću hoće da sagradi s krova. 


Kamena nije imao, a gradio je kule. 

Krenuo je da vidi kakav je kod drugih pako, 

ije li raj drugih kao kod nas ovako, 

mudrace da vidi što mole i one što na boga hule. 


Mislio je: ako ja sve ne stvorim u riječ i sliku, 
ništa se nikad neće vidjeti na vidiku, 
— teftere moj dragi, primi moj vjerni trag. 


Putuje još. Obići će sve ovog svijeta ćabe. 


Hoće 1 od ikojeg cara il ikoje barabe 
donijeti putničku miso ikom pred truli prag? 

NESKRAŠENI 


Iziđimo u otrov kafana, 
otrovani lijekom svojih soba, 
iz utvara svojih jorgovana 

u skazaljke obnaženih noga. 


Iziđimo iz grobnice dana 
međ vampire ponoćnoga doba, 
iscijedimo gnoj iz svojih rana 


za gnoj novi povratnoga groba. 


Iziđimo u ceh violina, 
u hemiju dostignutih vina, 
u sluh vječni pripitih špijuna. 


Nazdravimo onim koji sade, 
srećne ruke, svoje vinograde, 
podignimo stijeg nekih buna! 

DNEVNI SONET 


Ovako, korak po korak ostavljam za sobom sebe 
asfaltom jednakim za čikove i korake. 

Opet pomisao: ovako sve do rake. 

Stajem pred izlogom. Klizaljke gledam i bebe. 


Neko mi dirnu rame — prenu me iz sna djece. 
Prijatelj — pa zaboga, gdje si to bio toliko? 
Lažem mu, a isto kao da sam i sliko. 
Nebeske krugove, il mrtve ribe, il svece. 


Onaj što kudi mi platna obiđe me ko groblje. 
Vjerujem i ja: samo sam okrzno razdoblje. 
Gazim u nevidne stope promaklih šetača, 


ko oni u moje, u njihove stajem i ja. 


Odnekud poznata, faca. Minu. Zastah: čija? 
U parku, eto je, jesen: dan, ko izdan, već kraća. 

IZA BEZZIDOG ZIDA 


Iziđem u brda, u igru zemljine kore. 
Tektonski demon, pakao mrtvom i živom, 
gle anđeo ravnoteže nad sadanjim masivom. 
Knjige škriljaca što ih ispisa odbjeglo more. 


Prislonim uho uz kamen. On mi u uhu huji. 

I njuhom taknem narcis. On se preseli u me. 
Raspe mi se u ruci kad uzmem zemlje grumen. 
Oblak, maločas krin, kad podignem oči — ruji. 


Hoću da budem slijep, da vidim to iza vida, 
i gluh, da osluhnem taj mukli podzvuk mira, 
bez prstiju, da opipam neopip što me dira. 


I kad se tako nađem iza tog bezzidog Zida, 


gdje ni samoga sebe više ne osjećam breme, 
sve je i samo struji vrijeme — vrijeme — vrijeme... 

SA ŠTAPOM SLJEPAČKIM 


Ko da mi bude vodič do štap sljepački — 
vrijeme mi oči Zgori. 

Dođosmo, po njenom mirisu, u ovu sad iza vida, 
davnu šumu lipa. 

Je li to ona? Ugledam samo ovu što se iz tmine zazeleni 
u moždanoj mi kori 

dok dlan mi stabla pipa. 


Dođoh i u jesen. Štap propada u humus, i opet 
u ovaj što osta u meni. 
List pade mi na tjeme. Skidam ga, u slijepoj jeseni 
skidam onaj davni. 
Dirnuh čelom granu. Pipam je — to pipam 
ovu što lista u mreni. 
Prestade uzbrdica. Štap mi sad suvišan, 
sve vidim na davnoj ravni. 


Možda ću po nečem je poznati, i dođoh 
sljedećeg slijepog ljeta. 

Viknuh je po imenu. Samo istoimena 
jeka mi se vraća. 

U krošnjama moba pčela. Zuje, gnjuraju u čaške, 
kupe iz davnog cvijeta. 

Vuku u davna saća. 

Slušam ptice. Zvonckaju u tmini zvonca draguljna, to 
zvonckaju 

u lišću pamćenja. 

Možda šumu kad dotaknem, možda to iz svog sljepila 
mene dira ona. 

Možda su nam prsti plamovi istog plamćenja, 

možda nas to dira istim prstima 
sljepica vasiona. 

Vraćamo se sljeplji. Sad slijepac slijepca vodi, 
gluh nijemog pita kuda? 

I samo nam iz tmina zvijezde pamćenja iznose 
sjaj mračnoga čuda. 

GOVORENJE SAHATKULE 


Vi sahačije, vi zidari, vi moji uskrsitelji, 
vratite malter i skazaljke što treba da me vrate. 
Pogledajte bolje u lice toj svojoj dobroj želji, 
osluhnite sluhom kamena otkucane mi sate. 


Šta biste dobili — do te skazaljke vam na ruci? 
Pustite nek me navijaju i dalje sljepimiši 

i uređaje mi čiste paučinom pauci. 

Otkucaje, i jeku im, predadoh vjetru i kiši. 


Uzmite muk mog gvožđa i čekiće kamena moga 
1 odnesite u svoje ponoćne radione. 
Osluhnite moje četvrti što bez opravke zvone 


1 iskujte sat novi, sat ovaj sa koga 


jezde kopita vjekova na uzdama minute 
u daljine izvjesne, što ne vide se, ni slute. 

TARIH (II) 


za Stari most u Mostaru 


Rat il stoglav satrap il zmaj zemljotresa 
sruše sve do zvijezda, i nebo se jada. 

Ti miran i savit preko mrakobjesa, 
ljude i rijeku puštaš ušću nada. 


Hoće da premosti tebe u svom svijetu 
slikar opsjednuti, pa u posla pola 
dođe mu da baci u rijeku paletu, 

srdit sklapa štake — sve skelet i smola! 


Mjesec novorođen kad krene da pređe 
s ove međe nebu do one mu međe, 
tvojim bijelim skokom htio bi da skoči. 


Ja, tvoj neimar, kad skidahu ti skele, 
zažmirih i pobjegoh od zamisli smjele. 
Kad čuh glas, orosiše mrtve mi se oči. 

SIJEDI DJEČAK 


Dječak to prvi put vidi — otac što nazva rijeka. 
(On je mladi borić što raste u kršu iz stijene.) 
Kao da guta slijep prvu kap majčina mlijeka, 
ko da ga zari svjetlost kad mu se otkriše zjene, 


uzde od oca zgrabio, zaustavio kočiju: 
žagri u hitru zelen, rukama da je hvata. 

Ko sad da se rodio, i odmah odraslih očiju, 
raste u rastu miline, raste do nedohvata. 


Otac mu uze uzde, i krenuše u svijet drugi, 
ovaj što više u njemu takvoga nečeg nema, — 
ni u jagorčiki prvoj ni lasti, ni u dugi. 


Točkovi, krivi već, škripe, sijedi sad dječak drijema, 


odzdravi starom znancu što istim putem ide, 
1 stare protire oči sve prvi put da vide. 

PRATNJA 


Ona! Da malo te otpratim (i pitam se: čemu?) 
Drvored osniježen. Ugledamo davni cvijet bagrema. 
Na besmislu jezika držimo istu temu. 

Gazimo asfaltom-oblakom — ni njega ko da nema. 


Svrdlamo u sebi kamen, sve tvrđi: krivnjom čijom? 
Prebacujemo ga ćutke sa grudi na grudi. 

Izmislimo sudbinu i nazovemo je zmijom. 

Za razlaz su nam krivi i ovi u šetnji ljudi. 


Ne ide nam se kući, sporiji smo od spuža, 
da bi nam ulica rastanka bila što dalja, što duža. 
Pred izlog stanemo. Mrtvom, zabliješti nam svilom. 


Uhodom oka provjerimo snijeg pudera i sjedina. 


Najzad smo evo jedno, jedini i jedina! 
Krenemo. Nema nas, i ko da nas nije ni bilo. 

BAŠTOVAN KOGA USNIJEM 


Nad njim, al je i ne gleda, avet planine 
s tjemenom od vječnog snijega, 

s trbusima šuma, gdje tvorovi dave gnijezda 
i vukovi kolju. 

Bježi od nje i rijeka. Zelena od straha, 
dolazi k sebi u polju. 

U prvi cik zore, sagnutog nad lijehom 
prvoga pozdravi njega. 


Jednako je rasporedio sunce svim voćkama 
(nisu to suncokreti!) 

Pup nabubreli jagodicama pita, cvijet — 
kad misli izlebdjeti! 

Voćku je svaku opkopao, svakoj za kišu dao 
đevđir od prhkih gruda. 

Vaga na dlanu breskvu nasočenu, ovog ljeta 
koliko pinu iz ruda. 


Suši je tu suša. Pomaže mu jutarnja rijeka 
i rosa podnevnog znoja. 
Bogat, može da ugosti kupilice 
najvećeg pčelinjeg roja. 
Ne šalje bubamaru po sreću iz drugoga kraja. 

Puna sočnog smisla, mlada mu se kajsija ne dosađuje 
kao u baštama raja. 

Plijevi, s kadionicom lule pjevuši jednu 
koja mu dođe popijevku. 

Stari orah kad umre, pređe u kućnu gredu 
i u kolijevku. 

ZLATNI KLJUČ 


Starom ključu i bravi nek slava je i amen! 
Neskriljena misli, zlatni ključ uzmi što spava 
u bravama zaborava, sna, humusa, trava, 
vode iz koje žeđ je, kamena u kom je plamen. 


Zlatni ključ uzmi, i nigdje se nikad ne skrasi. 
Bogu reci vraže, đavolu reci bože, 

upali pepeo, ozvoni muk, iziđi iz svoje kože, 
zvijezde što se gase svojim sjajem spasi. 


Ustaj kad zapjevaju u nebu prvi pijetli, 
umij se na svome izvoru i suncu prisvijetli! 
I kamena s ramena samu sebe prebaci, 


s lukom kreni u bogu za leđima lovišta 
pa u srce pogodi avet gluhoga ništa, 
i u slijetu nam snesi vasionu u šaci! 

NIČIJA VEĆ MOJA 


Tarih 


I u vječni mrak mi zemlja svijeća. 
Samar orla ne tovari na me: 

sam ću lećet 1 sred ove tame 
širom krila od svojijeh pleća. 


Nek je vihor a ja slamka slame. 
Bože, krin sam, a tirjanstvu sječa. 
O čovještva grdna kulo steća, 
primi mene, sjedi mi na rame. 


Grdna kulo od male kapele. 
S tebe u svijet želje mi se bijele. 
Ad i rđa dođu — sve mi stmine. 


Šta ću, rukom segnem do Njeguša, 
pa iz grotla svijeh vrela, ka suša, 


gusle uzmem, struna zubma škrine. 

ZATEČENI 


Šuma, more, svjetlost, kameni kućerak, 
sve zgaslo u vidu — sve sad ovaj miris 
što ga žeđ bora iz podzemnih jezera 
srče u ovaj opoj u kome se ŽmIrTri. 


Ali tog da vidim — 1 oči otvorih — 

tog što odjednom unebi me tanko! 

Nigdje ga. I tražim po zapamćenoj flori... 
al samo lebdi miris, a on— 1 snu neznanko. 


Možda je zaspao ko sneni lopoči 
i miriše iz sna — u lopoč stvorih oči. 
Ne. Razmičem travu, 1 onu po stijeni... 


gle! Zar postoji? karanfil, divlji, sitan! 
Nebesniji u travi no bor u nebu titan! 
Zatečeni, gledamo se, ja i stih nerođeni. 

PJESMA OD DVA RUBA 


Mećuć je u fijoku, snen, pjesmu isherih. 
Gle: sad rub joj ravni svakom stihu temelj, 
a rub krivudavi svakome je sljeme... 

pa to nisu strofe! to su neboderi 


na hartiji što je sada mjesečina. 
Gle mojih stihova — stubovi betona, 
gle, dug ili kratak — kraj mu vasiona, 


gle, svijetle prozori — međ slovima bjelina... 


Na krivudavo je tad okrenuh sljeme. 
Gle — sada bogalji nejednakih štaka 
nose svoja tijela skrhanih junaka. 


A kad, ko list vjetar, ponese je vrijeme 
njenom neizvjesnom u mutnini stanu, 
njoj ravno na koju će svoju pasti stranu. 


233 


PJESME IZVAN ZBIRKE 


BRANKO SINE 


Vijek i po od pjesnikovog rođenja 


Da je meni umrijeti ko ti, 

s lisjem žutim što zeleno pada, 
da žutoga ne vidim nikada, 
već oluju 1 slavuja i 


šarnu dugu u svoj suđen dan, 

danak bijeli što mi se pomalja, 
sijed da pjesme uzvijezdim iz tralja, 
raj od svijeta ponesem u san. 


Lisje žuti već po drveću, 
već smrt pali svoju žutu svijeću, 
zdravo da ste, premili mi svi! 


Dođe doba kad klecavom nogom 
idem i ja i govorim zbogom, 
uzmi mene sad pod ruku ti. 

POVRATAK IZ RAJA 


Slobodanu Nešoviću 


Sinoć kad se vratih iz džennetskih nara 
prođoh pokraj svoje bronze sred Mostara. 
U raju se šeće beskrajem jasmina 

s ibrikom u ruci hiljadu Emina, 


i svaka mi selam prima ispod grana 
kao da je došla kod svoga sultana, 
ali ja se vratih gdje se niko neće 

u sokake stare i avlijsko cvijeće, 


vodenici staroj što i mrtva melje 
iz krvavog klasja pšenice sve bjelje, 
raspetome bogu gdje težaci kleče, 


ocu na još jedno pretprazničko veče, 


pod mostarsko plavo od nebesa kube, 
svojoj crnoj bronzi gdje se dvoje ljube. 

BARUH-BENEDIKTUS DE SPINOZA BRUSAČ 


Kad bi bio svjestan, kamen koji pada 
mislio bi padam slobodom svoje volje." 
Te pijemo mlijeko iz nebeske šolje 
misleć da je vino naših vinograda. 


Pih ga tako i ja, ali jedno veče 

kroz prašinski svemir moje brusione 
dragulj što ga brusim u brus meni reče: 
TI si kao i ja, slijepče vasione!" 


Dok bijah pod zemljom, bjeh crn bez svjedoka. 
Sad iskrim pod suncem u tvoja dva oka. 
Mraku ili svjetlu, ja sam samo škrinja. 


Tek, kopaču misli, kad ispod svog čela 
kresneš dragulj-miso, priroda bez vela 
skočiće ti na dlan, sverotkinja sinja." 

II 


Te zađoh za čelo, u prašumu uma: 

on, mezgra pojilja iz bezdanskih ruda, 
vršike joj tjera put zvjezdanog spruda, 
tu da cvate mirna, bez zmija i puma. 


Al, oko čela obruč: svemir, beslovesna, 
gluhonijema, slijepa prašuma prašuma. 
Nevina a samo razbojstvo 1 čuma, 
sama i beskrajna, a sama sebi tijesna. 


Avet — proguta mi sve molitve plave, 
brojanice srca pozoba ko mrave. 
Nema drugog boga osim nje sve-boga! 


Nema drugog boga ni iza mog čela 


osim nje sve-boga što kroza me djela. 
Laž je raj i pako, laž je sinagoga. 

III 


AL, zna i da bude suncu izđik lala. 

Zvonki dragulj žudnje pod brusom slavuja. 
I pčela žednica nektara i bruja. 

I duga, spojnica nebesa i tala. 


Lađa puna sveg, u glad i prnje luke. 
Kroz nebrode smrtne prebrodnica skela. 
Za grbe nepravdi pravedna libela. 
Poklič bune časne što uzvitla puke. 


I olovka oštra što u ponoć uma 
sračuna brzine galaksija sviju 
i kolika im je težina i suma. 


I od zlata pero što piše poeziju. 


Dobrota što kane na rane nam mana. 
O slava joj, slava! Hosana! Hosana! 

IV 


U svom strahu da mu ne ošugam ovce, 
rabin zlatousti zovnu me i kaza: 

Zar ne vidiš grešnost lažnog svog topuza? 
Takav um, pa zar ćeš među crnoslovce?!" 


Već talet prigrni i Talmud poljubi!" 
Okrenuh mu leđa i odoh bez zbogom. 

A sutradan jeknu kletva sinagogom, 
sijevnu ko mač ognjen da mi glavu srubi: 


€Proklet nek je danju, noću proklet da je, 
proklet kada liježe, proklet kad se diže, 
proklet kada nogom na kućni prag staje! 


Proklet ko s njim i riječ, ko mu priđe bliže, 


ko boravi dalje s njim pod istim krovom, 
i ko se povede za kužnim mu slovom!" 

V 


Poslušaše, postah ja šugava ovca. 
Djecu mi šalju po svoje okulare. 
Niko da mi kupi ma i naočare. 

Ni od koga riječi, od nikog ni slovca. 


Katedru mi daju jednu sa daleka 

ako budem trezven ko svi što se kaju. 
Neću, volim slušat noćne pse što laju 
1 hljeb tvrdi drobit u šerpicu mlijeka. 


I ispljuvke krvi kupiti peškirom. 
Uzmem pregršt neba, vagam, dah me pita: 
je li ti rukopis stigo do zenita? 


Već glavinja plamen svijeće nad papirom. 
Neka. Ja sam kamen što svom mjestu pada, 
bez straha, bez žala, bez tlapnje, bez jada. 

PREPJEV PRVOG PJEVANJA 
FILIJADE" 


O Muzo, božja kćeri, o pjesmorodice, 
siđi u mene, zapjevaj Ahilov gnjev, 
ono kad Pelejev sin zlokobno planu 
i Ahajcima svojim 
zadade beskrajne jade: 
mnogi li tad se junak rastade s muškom dušom 
pa ti je uze, Ade, 
a ptičurinama i psima 
leš mu ostade. 
Tako to bi, tako to odredi Zevs, 
nad bogovima bog, 
kada se posvadiše 
i jedan drugom leđa okrenuše, 
on, 
vod vojsci ahajskoj svoj, 
Agamemnon, 
i on, 
od majke boginje Ahil. 


Koji od bogova skobi ih da se glože? 
Apolon Feb, 
Zevsov i Letin sin, 
što drži žezlo-sunce, 
što strijelom dohvata sunce. 
Krv mu na oči pade kad Agamemnon mu kralj 
ponizi Hrisa žreca, za srce ujede starca. 

Došao starac da svoju otkupi kćercu, 
došao usred vojske, kod brzih ahajskih lađa, 
otkup donio golem. 
Stavio lovorvijenac boga svog Feba strijelca 
na zlatno njegovo žezlo, svu vojsku moli listom, 
a ponajviše moli dva Atrejeva sina, 
dva Atrejića silna, 
Agamemnona kralja 
i brata mu Menelaja: 
£O0O Atrejevi sinci i redom svi Ahajci 
što divni vas rese nazuvci, 
neka vam dadnu bogovi, višnji Olimpijci, 
da sravnite sa zemljom Prijamov tvrdi grad 
i vratite se kući veseli i zdravi! 
Evo vam otkupnine, kćercu mi vratite dragu, 
boga se pobojte Feba, 
strijelca, Zevsova sina, 
strijela mu iz visina!" 
Tako je, sveštenik svet je 
svi mu potvrdiše redom, 
poštovati ga treba i primiti otkup sjajni. 
Ali to ne bi pravo Agamemnonu kralju, 
surovo zatjera starca, gadnom ga zaprati prijetnjom: 
£Da te ne vide više kraj ovih golemih lađa 
oči moje, starče, 
više ni tren, nit ikada više, 
jer vidim li te opet, 
ništa ti pomoći neće, 
ni bogov lovorvijenac, ni to žezlo zlatno! 
Nosi taj otkup, ne dam ti kćeri! 
Prije će plesti sijede 
kod naših kuća u Argu, od kuće svoje daleko, 
tkalja mi biti i dušek ispuniti. 

Čisti se odavde, ne žesti me dalje, 
želiš li otići čitav!" 
Kralj tako, a starac 
prepade se jadan, bez i riječ pogovora 
krenu jadan niz žalo prešumnoga mora. 
Kad odmače dobro, stade da moli 1 moli; 
gospodara svoga, boga Apolona, 
zaklinje boginjom majkom, ljepokosom Letom, 
i njegovim srebrenim lukom: 
Čuj me, Gospodaru srebrenoga luka, 
što svetilišta nam braniš i Hrisu 1 Kilu, 
i Tened-ostrvo pred obalom trojskom! 
O Sminteju čuj me! 
Ako ti ikad po volji ikakav hram sagradih, 
il" ti od bikova tovnih i od koza lojnih 
povoljan but ispekoh. 
o, ispuni mi što rekoh: 
o, strijele tvoje, 
o, suze nek naplate moje!" 
Ču ga bog njegov. Popade bijes ga, 
tobolac dvoklopac zgrabi, 
ognjenim strijelama nabi, 
pa s lukom ga srebrenim zametnu na pleća, 
i s olimpskih visova srdit se spusti. 
Pa kako god tijelom makne, na plećima mu zazvekte 
smrtonosnice strelice. 
Ide ko mračna noć. 
Podalje sjede od lađa, i kako odape strijelu, 
stade mu tandrk luka i zvizga strelica zlohuka. 
Na nišan uze najprije mazge i brze kerove, 
pa onda ognjenim strijelama posu i po ljudima, 
te posvuda zaplamtješe lomače od leševa. 

Devet su dana tako sipale strijele po vojsci, 
a dan deseti Ahil sazva ljudstvo u sabor; 
tu mu namisćo spusti bjeloruka Hera u dušu 
od brige za Danajce, gdje će joj izginuti. 
Pošto se skupiše ljudi, 
ustade Ahil na noge brze i reče: 
SAgamemnone kralju, jad evo na jad nam dođe, 
na rat ovaj pomor, 
te ostanemo !' 1 ŽIVI, 
vratićemo se doma pusti poraženi. 
Već daj da pitamo vrača, 
1l" božjeg sveštenika, 
il" snova nam tumača 
(i sni su od gromovnika), 
zašto se na nas toliko ispizmi sjajni Apolon. 
Da li propustismo nešto — 
u zavjetu svome? 
il?" od sto bikova žrtvi? 
i bi 1' ga miris nove, od jagnjadi, probranih koza, 
smiliti mogo 
da ovaj obustavi pomor?" 
On sjede a ustade Kalhant. 
Nema ga takvog koji bi bolje po letu ptica 
sudbu predskazo. 
Sve zna šta sad je, šta bilo je, šta biće, 
i kad su ahajske lađe plovile put Troje, 
on im je put pokazivo magijom svojom tajnom, 
nju dade mu sjajni Apolon. 
Čista srca reče: 
Ahile, ljubimče Zevsov, ti od mene sada tražiš 
na vidjelo da iznesem 
zašto se na nas ljuti Apolon dalekometni. 
Dobro, reći ću, al' ti najprije promisli dobro 

pa mi se zakuni 

da na cjedilu me nećeš ostaviti, 

već braniti me jezikom i rukom, 

jer strah je mene razbjesniti kralja, 

koji tvrdo vlada Ahajcima svima, 

u svemu poslušnima. 

A kralj je još silniji na slaboga kad se srdi; 

može, doduše, bijes tog dana i sustegnuti 

al" on mu u prsima ostaje, srce dok ne iskali. 

Na mene slabog pomisli." 

Ahil mu brzi reče: 

Kalhante, ne boj se ničeg! 

Tako ti Apolona, Zevsova ljubimca, 

kojem se i ti moliš kada prorokuješ, 

objavi Danajcima istinu božju volju! 

Dokle živ sam ja, dok oči mi gledaju svijetom, 

niko te ovdje kod ovih golemih lađa 

dirnuti neće, ni Agamemnon glavom, 

u prsa što se bije Ahajac najbolji da je 
Osokoli se tako vrač nepogrešivi, kaza: 

Niti nam zamjeri zavjetu ni žrtvi od sto bikova, 

već bog se ljuti ovo na Agamemnona kralja 

jer mu uvrijedi žreca: 

kćerku mu neće da vrati i primi otkup sjajni, 

eto zašto se srdi i zašto nas bije strelobija, 

i zašto će još nam tako zadavati jada. 

I ne misli sa nas dignuti ovu pogibiju strahotnu, 

sve dokle ocu dragome sjajnooku kćer ne predamo, 

i to bez blaga otkupnog, 

i dokle u Hrisu ne dognamo stotinu žrtvenih bikova. 

Tek tako ga smiriti možemo." 


12? 


Sjede, a tad ustade 
na daleko slavni Atrejić Agamemnon, 

mračan, mračno mu srce prepuno je bijesa, 

i ko oganj kad bukne oči mu sijaju žarke. 
Pogledom najprije ošinu vrača, skresa mu: 

= Zloguče vrače, ti nikad mi dobro ne reče ništa, 
već uvijek samo prorico si mi crno, 

a nešto pošteno nit kaza nit uradi ikad! 

Pa i sad se nađe da pričaš kako strelobija bog 
ove nam zadaje jade 

što za Hrisovu kćerku ja odbih otkup sjajni. 

Jest, volio bih da mi u postelji ostane stalno, 

jer draža mi je od moje žene Klitemnestre, 

ne zaostaje za njom ni licem ni stasom, 

a ni bistrom glavom ni rukama vještim. 

Ali vratiću je ako je tako bolje, 

volim da vojska se izbavi nego izgine ludo. 
Nego mi odmah kupite darove što me spadaju, 
jer nepravo je da ostanem bez dara međ Argejcima. 
Pa nagledajte se redom kako se od nje rastajem!"" 
Odgovori mu brzi bogorođeni Ahil: 

€Preslavni Atrejiću, lakomče nad lakomcima, 
kakav to dar da ti dadnu ahajski hrabri junaci? 
Pa u nas pusto blago na gomili ne leži, 

to što uzesmo plijena iz gradova, razdasmo odmah, 
i sad da ti ga ljudi slažu na gomilu opet! 

Već bogu djevojku vrati, a dadne li Zevs 

da Troji tvrde zidove razorimo, 

od Ahajaca tebi usfaliti neće, 

triput ćeš dobiti i četiriput više." 

Agamemnone silni odvrati na to njemu: 

=Batali ti to, brz mi i bogolik Ahile, 

nemoj mi sad uvijati i nešto tu izvijati, 

na tanak led me nećeš ni na laž me debelu! 
Djevojku ja da vratim, a ti sa svojom da leškariš? 

Pa hoću, i vratiću, al' prvo junaci ahajski 

nek meni, moje dodijele, naknadu dadnu doličnu. 
Ne date 1', sam ću, što hoću uzet uzeću, 

il" od tebe il" Ajanta ili od Odiseja, 

a kojem dođem, imaće rašta se 1 ljutiti! 

Al" o tom potom, doći će i za to vrijeme pogodno. 
Već da na more sinje crnu sad gurnemo lađu 

i skupimo brzo veslače, i ukrcamo na nju 

stotinu žrtvenih bikova, 

pa ocu žrecu popnemo prelijepu kćercu njegovu. 
A lađi neka stane za kormilo neki od vas, 

Ajant ili Odisej, il" Idomenej, ili, 

Pelejev sine, ti, 

ti junak od kog majka ne rodi strašnijega. 

Ti bikove zakolji, sa žrtvom od sto bika 

ne bi 1' umolio, moli boga nam zaštitnika." 

Mrko ga pogleda brzi Ahil pa će: 

=Bezobrazniče, lukavi pohlepniče, 

koji Ahajac naredbe tvoje da sluša 

ili da krene ti na put il" hrabro da ti se bije? 
Nisam ja došo pod Troju, na trojanske kopljanike, 
što bi mi skrivili nešto: 

nisu mi digli nikad ni goveda ni konja 

nit mi u rodnoj Ftiji, u kolijevci junaka, 

palili žito ikad, ta mnogo smo daleko, 

među nama šumno je more, među nama tavne su gore, 
nego, bezobrazniče, za tobom krenusmo amo, 
tebi za spokoj, pseto, 

tebi da peremo čast i bratu ti Menelaju, 

kojemu mladi Paris, trojanski kraljević lijepi, 
odvede ženu Helenu, lijepu ko boginjicu, 
nesrećnu preljubnicu, 

zbog čega i sve ovo, 

deseta godina evo. 

Sve ti to ni na pameti, i briga te i da ti i jest. 

Pa evo sad prijetiš i meni da ćeš mi uzeti dio 

što borbom ga teškom zadobih a daše mi ga Ahajci! 
Kada god naselje neko trojansko razorimo, 

nikad ne zapadne mene s tobom jednaki dio, 

a kad u bojnom krkljancu najteže dođe ono, 

na moja pada pleća, meni odvaljuje ruke, 

al" kada dođe ono da krvav plijen se dijeli, 

tebi vazda je više, a ja se trudan od boja 

vraćam lađama ovim sa darom malim al' milim. 
Eto, vraćam se sad u Ftiju, volim da kući se vratim 
s lađama vitovratim, neg ovdje da me vrijeđaš, 

a ja da ti bogatstvo i pusto blago gomilam." 

Tad Agamemnon: 

€Idi kad voliš, ja te zaustavljat neću, 

ima još ovdje junaka, ima ko slušati mene, 

a na pomoći mi biće najviše premudri Zevs. 

Od svih kraljeva koji božansku vuku lozu 

najviše mrzim tebe, ti svađe siješ samo, 

i zapodijevaš kavgu i na krv goniš ljude. 

Ako si snažan toliko, od boga to ti je tako! 

Kupi se s društvom svojim i sa lađama svojim 

i ko i dosada vladaj Mirmidoncima svojim, 

a na tu tvoju huju ni koliko crno pod noktom 

ne dajem niti hajem, a sad poslušaj ovo: 

ko što sad Hrisovu kćerku predajem sjajnome Febu 
i sa svojom je pratnjom na svojoj vraćam lađi, 
tako ću ovom nogom doći šatoru tvome 

i robinjicu ti lijepu uzeti Briseidu, 

da vidiš koliko sam silan i silniji od tebe 

pa nikom da ne padne na um da se poredi sa mnom." 

To reče, a Ahil u teškoj muci se nađe, 
u kosmatim grudima mu raspolovi se srce: 
da li da trgne mač od bedara i posiječe 
Atrejića kralja 1 razjuri skupštinu cijelu, 
ili da stiša srce, 1 krv sa očiju smakne. 
Dok se kolebo tako mač potežući teški, 
sa neba siđe Atena, boginja sovina oka, 
a nju to posla boginja međ' boginjama prva, 
Hera kravooka, 
kojoj su oba junaka na srcu podjednaka. 
Ona mu priđe otraga, uze ga za kosu plavu, 
nevidljiva za ikog, samo on da je vidi. 
U čudu nađe se junak, i kako se osvrnu plaho, 
poznade boginju znanu, njoj strašne sijevnuše oči. 
Krilate reče joj riječi: 
£0 kćeri Zevsova mudra što vitlaš kopljem i štitom, 
zašto mi dođe opet? 
Da vidiš kako se na me istresa Atrejić silni? 
Samo ću ovo ti reći, a mač ne vučem badava, 
sad će s ramena njemu poletjet ohola glava!" 
A njemu Atena tad reče: 
€Ja s neba sletjeh tebi da ti utišam srce, 
bjeloruka mene posla Hera, boginja prva, 
kojoj ste oba junaka na srcu podjednaka. 
Mani se ove svađe 1 ne poteži mača: 
već jezikom mu reci sve što mu kazati valja, 
a ovo što ti javljam, sve će se ispuniti. 
Poslušaj što ti kažem, obuzdaj srce gnjevno, 
uvreda ova strašna biće ti naplaćena, 
trostruko dobićeš jednom svega što sada te spada." 
Na to plavookoj reče junak brzonogi Ahil: 
Naše je, boginjo mudra, višnju da slušamo volju, 
a ko bogove sluša, i oni će poslušat njega." 

Reče pa tešku ruku maču sa krsnica mače 
i mač golemi vrati u korice, posluša krotko. 
A boginja plava se vrati na Olimp uzvišeni 
štitonoši Zevsu na dvore među bogove druge. 
I sin Pelejev sada na volju dade srcu 
i stade da psuje i pljuje Atrejića grozno: 
Pjanduro očiju psećih, a srca jelenjega, 
nikada nisi smio, ko ahajski prvaci, 
da zgrabiš oružje svijetlo i kreneš u okršaj ljuti 
ili u zasjedu neku, sve rusu čuvajuć glavu. 
Lakše je svakako tebi širom po ahajskoj vojsci 
plijen otimati svakom ko ti ne ide dlakom. 
Vladaru izjelico, što samo huljama vladaš, 
posljednji put bi ti bilo da me ovako vrijeđaš, 
ali mi počuj riječ i ovu zakletvu tešku! 
Ovog mi vladarskog žezla, iz kojeg nikada više 
izbiti neće grane, ni cvjetovi ni lišće, 
otkad mu hladna mjed u gori okresa stablo, 
a sad ga evo nose ahajski sinovi pravi, 
koji sude po pravdi Zevsa istinoga, 
a ovo su riječi golčme, na koje golčmo se kunem: 
doći će onaj dan ti kada će svi Ahajci 
poželjet Ahila ovog, kada ti Hektor strašni 
hrupi ko pomor u vojsku i stane valjati ljude, 
a ti ćeš stajati nejak 1 srce kidati svoje 
što nisi znao cijenu ahajskog prvog junaka." 


To reče i baci 
na zemlju žezlo svoje na zlatnim zakivcima 
1 sjede. 

I dok se Atrejić silni u bijesu kupao svome, 
ustade stari Nestor, besjednik jasni iz Pila, 
kome s jezika teče od meda besjeda slađa. 

Dva su se pokoljenja rodila s njim i odrasla 

u svetom gradu Pilu, a on ih sahranio oba 

i vladao već trećim. 

On u dobroj želji ustade, kaza ovo: 

Avaj, o nesreće, o šta nam snađe domaju! 

O al' bi se sladio Prijam i Prijamovi sinci 

i redom svi Trojanci 

kada bi čuli ovo kako se svađate vas dva 

koji ste prvi u boju i prvi u mudrom vijeću! 

Ja sam govorio nekad i poboljima od vas, 

i svi su me slušali vazda. 

Takvih junaka ne vidjeh nikad, niti ću ikad, 

kakvi su bili Piritoj, pa Drijant, pa Kenej, Eksadij, 
a kakvi već bijahu oni što bozima bijahu slični, 
Polifem i Egejov Tesej! 

Divovi to su bili međ' ljudima na zemlji, 

i borili se s onim što najjače je na njoj, 

sa strašnim zvijerima gorskim i uvijek ih nadjačali. 
Oni su pozvali mene iz Pila, sa daleka, 

uz njih se borio i ja, a bili su takvi junaci 

da s njima se niko od ljudi što danas gaze po zemlji 
ponijeti ne bi smio. 

Pa ipak su savjete moje slušali, i tako i vi, 

jer bolje se provodi onaj ko svoje otvara uši. 

Ako i jesi sila, ne otimaj djevojke njemu, 

on je zasluži hrabro i daše mu je Ahajci. 

A ti se, Pelejev sine, nemoj przniti s njime, 

jer njega je dopala slava da bude žezlonoša vladar, 
njemu to odredi Zevs, svime što s Olimpa vlada. 
Ako i jesi jači i vodi te boginja majka, 

u njeg je glavna moć, u njeg je naroda više. 

A i ti, Atrejev sine, i tebe tako molim, 

i ti povrati se malo i nemoj da pališ junaka 

što je u strašnom ratu Ahajcima tvrđava jaka." 

Na to mu kralj Agamemnon odgovori ovako: 
Sve što mi reče, starče, ne poričem ti ništa, 

nego bi ovaj htio nad svima nama da bude, 

od svih da najjači bude i svima da vladac bude. 
Da on zapovijeda svima, al" nije to po volji svima. 
Ako su bozi mu dali da kopljem obara smrtno, 
nisu mu dali da mene ovako vrijeđa strašno!" 

U riječ mu upade Ahil: 

SOdista ja bih bio kukavica i nitkov, 

kad bih ti na riječ svaku prezo i po njoj trčo. 

To drugima naređuj, a bogami nećeš meni, 

jer da se pokorim tebi, ni nakraj mi pameti nije. 
Nego ću reći ti nešto, a to mi upamti dobro, 

S tobom il' s ikim drugim da bijem se — ja to neću, 
vi mi djevojku dadoste, pa vi je i odvedite, 

ali mi samo dođi na crnu brzu lađu 

da išta još prigrabiš moje, ili joj samo kreni, 

crna će tvoja krvca obliti koplje moje!" 


Te prijeke i kivne riječi rekoše jedan drugom, 

i od crnih se lađa ćuteć raziđoše ljudi. 

Ahil šatoru svome 1 svojim lađama krenu, 

a s njim i najdraži drug mu srčani junak Patroklo, 
koga Menetij otac na domu svjetovaše 

da prati Ahila stalno i ćud mu smiruje prijeku. 
Atrejić Agamemnon za plovidbu opremi lađu: 
dvadeset metnu veslača, sto ukrca bikova gojnih, 
za žrtvu bogu Febu, i najzad pope lijepu 
prelijepu Hrisovu kćerku. 

Dovitljivi Odisej za kormilo stade u trenu, 

i na pučinu lađa pod pravim vjetrom krenu. 

U taboru nastavi vojska da radi svako svoje, 
al" Agamemnonu kralju ne silazi s pameti Ahil, 
ohola njegova prijetnja, 
te hitre zovnu sluge i vjerne glasnike svoje, 
Taltibija i Euribata, pa naredbu ljuto im dade: 
Da mi odete odmah pod šator Pelejiću 
i Briseidu lijepu za bijelu uzmete ruku 
i dovedete ovdje. 
Ne htjedne li je dati, ovo poručite njemu: 
glavom ću po nju doći, 1 s društvom malo većim, 
i stići će ga gore." 
Tako im reče, i psovku još dodade gadnu. 

Skanjujući se, pođu žalom trepetljivog mora 
i Mirmidoncima dođu, do šatora im 1 lađa. 
Tu Ahila zateknu mračnog, sjedi uz bijeli šator. 
Kad ih ugleda tako, ne bi mu nimalo milo. 
A oni stoje pred njim, nijemi od stida i straha, 
ni usta da otvore samo, da bar upitaju nešto, 
ali se Ahil sjeti šta je posrijedi, pa će: 
Zdravo da ste mi došli, glasnici božji 1 ljudski, 
ništa vi krivi niste, nego mi kriv je onaj 
koji vas ovamo posla da vodite Briseidu. 
Nego, Patroklo dragi, Zevsovo briganje drago, 
izvedi Briseidu pa neka mi je već vode. 
Pred bogovima vječnim i pred ljudima smrtnim, 
a i pred nesitim kraljem neka svjedoci budu 
kad dođe onaj dan da vojsku ahajsku jadnu 
izbavljam ja iz jada i iz pogibije sramne. 
U bjesnilu svom Agamemnon da pogleda ne može slijep 
u prošlost starostavnu ni u budućnost nam slavnu 
kako da spase vojsku od gotovoga pada." 

To reče, i Patroklo posluša dragoga druga 
pa iz šatora lijepu izvede Briseidu 


211 


i predade je, a ona pođe za njima tužna. 

Išla je tužna srca za njima morskim žalom. 

Ahilu grunuše suze, plače 1 bježi što dalje, 

i žalu sjede uz pjenu, niz beskrajno pogleda more. 


Pruži u beskraj ruke, ovako zavapi majci: 
=Boginjo majko moja, već kad me kratkovjekog rodi, 
što mi bar višnji Zevs, olimpski svevid gromovnik 
ne vidi ocrnjen obraz i spere ljagu ovu! 

Silni kralj Agamemnon osramoti me strašno, 
ote mi djevojku moju na koplje što je zadobih, 
i sada uz nju leži, u šatoru svom je ljubi." 

To reče lijući suze, i čula ga boginja majka 
što sjedi na dnu mora uz svoga oca starca, 
pa kako ga čula, tako se na šumno more vinula, 
ko magla mu pade na pjenu. 

Sjede kraj sina, vidje gdje roni suze grozne, 
miluje ga i pita: 

Što plačeš, dijete moje, šta te to tako mori, 
govori, ništa ne krij, da muku ti poznam i ja." 

Uzdahnu teško Ahil i progovori majci: 

Šta da ti pričam, majko, kada sve znaš ko i ja? 
Kad ono osvojismo EFetionu kralju 

sveti grad njegov Tebu, 

i pokupismo iz nje sve ono silno blago, 

ahajski tada junaci sve podijeliše pravo, 

a Agamemnonu daše lijepu Hrisovu kćerku. 
Ali tad Hriso sveštenik dalekometnoga Feba 
dođe u ahajsku vojsku da kćerku otkupi dragu, 
golem donio otkup, 

te s lovorovim vijencem svoga boga strijelca 

i zlatnim njegovim žezlom svu vojsku moljaše listom, 
a ponajviše silna dva Atrejeva sina. 

I svi potvrdiše redom 
da ga poštovati treba i primit otkup sjajni. 
Ali to ne bi pravo Agamemnonu kralju, 


surovo zatjera starca, gadnom ga zaprati prijetnjom. 


I starac ode kivan, a Apolon mu višnji 

usliši molbu strašnu, jer žrec mu bijaše mio: 
smrtonosnice strijele sipati stade po vojsci, 
na gomile padala jadna, i lomače od ljudi 
zaplamtjele su svuda. 

A tada vrač sveznadar božju nam poruku kaza, 
i ja prvi povikah da boga smiriti treba, 

ali Atrejić silni na noge ustade bijesan 

i zaprijeti mi grdno, i što zaprijeti, svrši: 
Hrisovu sada kćerku na brzoj vode lađi 

ocu u svetu Hrisu sa poklonima bogu, 

a iz šatora moga maločas uzeše meni 
Briseidu moju, što mi je daše Ahajci. 

Pa ti, ako si kadra, pomozi sinu svome, 

otidi Zevsu na Olimp i moli gromovnika, 
ako si ikad ičim ugodila mu srcu, 

il? zborom ili tvorom, 

jer sam te slušao jednom u kući oca svoga 
kako se hvališ da si jedina ti među višnjim, 
došavši s oblakom tamnim, spasla ga nevolje teške 
kad su ga njegova žena i rođeni brat i kćerka, 
Hera i Posidon i kopljanica Atena, 

htjeli ono da svežu, i svezali već bili. 

Ti tada dođe, i u pomoć pozva na Olimp 
Brijareja, storukog boga, 

kog tako zovu bozi, a ljudi Egeonom. 

Znaju ga ljudi i bozi, 

sa svojih stotinu ruku i sa pedeset glava 
Brijarej sjedne li samo i kraj samoga Zevsa, 


219 


poplaše se i bozi, 
te tako 1 tog puta gromovnik osta što jeste. 
Na to ga sjeti, majko, obgrli koljena njemu 
i moli da odsad bude Trojancima na pomoći, 
neka sijeku Ahajce i nagone ih na lađe, 
sve dok im ne bude dosta takvoga vojskovođe, 
a i on da jednom vidi čega se treba da stidi!" 
Zaplaka Tetida majka, i odgovori sinu: 
Aoj, dijete jadno, otkud te takvoga rodih! 
Da mi bar to života proživiš tu kraj lađa 
spokojan i srećan, kad suđen već dan ti se bliži! 
U zao čas te rodih, da te izgubim rano, 
a najnesrećniji budeš među svim nesrećnima! 
Sve to što mi sad kaza, sve ću to Zevsu reći, 
na Olimp idem sniježni, ne bi li mene čuo! 
A ti se sada vrati Ahajcima kraj lađa 
i svojim ih jadom jadi, 
a koplje u zčmlju usadi! 
Nego, juče je Zevs s ostalim bogovima 
otišo u okean, na gozbu Etiopljanima. 
Dvanaestog dana će vratiti se na svoj visoki Olimp, 
pod koljena ću mu otići. 
Sine, ja ću ga moliti, i mislim da ću umoliti." 
Reče 1 ode, a on osta sa svojim jadom. 
A Odisej se tada već svetoj primicao Hrisi 
sa stotinu bikova bogu. 
I kad stiže u luku, u dubokom zatonu jednom 
momci mu saviše jedra, uradiše sve kako treba, 
na konopcima hitro katarku spuste u žlijeb, 
i pritjeraju lađu veslima do pod pristan, 
a zatim bace sidro, privežu joj užad, 
i iziđu na kopno što brijeg mu biju vali 
pa iskrcaju svetu žrtvu Febu svom strijelcu. 


280 


Na kraju i Hrisova kćerka išeta sa lađe. 

Za bijelu uze je ruku i povede oltaru 

dovitljivi Odisej i predade ocu dragom. 

Reče: 

€Hriso, tebi me posla svoj vojsci vođ Agamemnon 

da ti dovedem kćercu, i svetu žrtvu prinesem 

od stotinu bikova gojnih od Danajaca Febu 

ne bi 1' se smilio nama strelobija rasrđeni 

što zadaje argejskoj vojsci toliko suza i jada." 
Reče i predade kćer mu, a otac od radosti Zzasja. 

Tad poredaše redom stamenog oko oltara 

stotinu bikova gojnih, bogu za žrtvu svetu. 

Onda opraše ruke, po pregršt uzeše ječma. 

Hriso podignu ruke i boga zazva ovako: 

Čuj me, Gospodaru srebrenoga luka 

što svetilišta nam braniš i Hrisu i Kilu 

i Tened-ostrvo pred obalom trojskom: 

ja tebe onda molih, i to te i umolih, 

da mi povratiš čast, Ahajce kazniš pravo, 

tako te sada molim i molbu mi uslišaj ovu: 

skini sa Danajaca ovu pokoru sramnu!" 

Tu mu uputi molbu, i ču ga sjajni Apolon. 

Molitvu obave potom i ječam po žrtvama pospu 

te stanu da dižu im vrat pa kolju 1 da deru. 

Stegna im onda odsijeku i oblože dvostrukim salom 

i po salu poređaju komade ostalog mesa. 

Na ugljevlju sve je to starac pekao i zalijevo 

rumenim vinom, a viljuškama pomagali mu momci. 

Kad tako ispekoše butove i probaše unutricu, 

sve drugo na sitno isijeku, na ražnjiće tanke stave, 

i pošto dobro ispeku, sa tihog ugljevlja skinu. 

Kada sve gotovo bi, i dođe da se goste, — 

svega doteče svima do srca i do grla. 

A kad obilate gozbe svima već bilo je dosta, 
krčage napuniše rumenim vinom do vrha 

i čaše natakahu sjajne, te vinom, pjesmom i kolom 
umiljavahu vazdan rasrđenoga boga. 

Cio dan pjevali tako zahvalnicu svom Febu, 

i on ih radostan slušo. 

A kada smiri se sunce 1 smrknu se do mrklaca, 

svi polijegaše tude kod brodskih konopaca. 


A nebo kad zarumeni rana ružoprsta Zora, 
svi pohitaše opet u svoj ahajski tabor, 
a zaštitnik Apolon posla im pravi vjetar. 
Digoše katarku, bijela u šir razviše jedra, 
jedra napupči vjetar, i lađa, ko da leti, 
plovljaše sinjim morem, dok vali pljuskahu uz nju. 
Te kad se vrate tako u širni ahajski tabor, 
urade sve kako treba: 
crnu izvuku lađu u obalski pijesak visoko 
i pod nju podmetnu grede 
pa se raziđu svaki svom šatoru i lađi. 
Tako i brzi Ahil vrati se lađama svojim, 
i tu potomak Zevsov osta da sjedi srdit: 
niti iđaše više u boj ljuti ni sabor, 
nego sjeđaše samo i svoje jeđaše srce, 
a željan pokliča bojnog i huka strašne bitke. 


Napokon, dan za danom dok osvanu dvanaesta Zora, 
ono kad dođe čas da se s etiopske gozbe 

na svoju goru vrate, na Olimp, besmrtni bozi, 

pred svima gromobija Zevs. 

Taj čas je čekala Tetida, majka Ahila sina, 

pa se u sam cik zore diže iz morskih dubina 

i vinu nebu na Olimp. 

Zateče Zevsa gdje sjedi Olimpu na vrh vrha, 
usamljen sjedi daleko od ostalih besmrtnika. 
Pod koljena mu sjede i obrgli koljeno jedno 
lijevom, a desnom uz podvoljak mazno mu pođe, 
i ovako poče: 
0 Zevse oče, 
ako u bogovskom rodu tebi ikad ugodih, 
ičim, zborom il tvorom, 
usliši molbu moju, obraz operi mi sinu, 
djetetu mome dragom što tako je kratkoga vijeka, 
njega mi Agamemnon, svoj sada vojsci gospodar, 
uvrijedi strašno, 
ote mu najdraže ono, ote mu djevojku lijepu, 
na koplje dobivenu, 
i sada s njome leži u šatoru svome bijelom. 
O Zevse svemoćniče, o premudra olimpska glavo, 
osveti sina moga, — Trojanci nek žare i pale 
sve dok djetetu mome Ahajci ne vrate pravdu!" 

Samo je ćutao Zevs, gospodar što oblake skuplja. 
Dugo je ćutao tako, a Tetida tad mu zgrabi 
i tako stisnu noge ko da je s njima srasla. 
Bogoradi, preklinje majka: 
£Obećaj mi, o obećaj, o samo mi klimni glavom, 
ili me odbij, svemoćni, što nikoga se ne bojiš, 
bar neka jadna znam 
najgora da sam ti boginja među boginjama ja!" 
Sabijač oblaka, bijesan, najposlije prasnu majci. 
£0, jadna, u šta me guraš, sa Herom zar da se svađam, 
da me jezikom onim iz moje kože vadi, 
i onako mi ona pred licem bogova sviju 
Trojance da pomažem — u lice, u bradu mi baca. 
Nego iskradi se odmah da te ne ugleda otkud, 
a meni pusti brigu da bude kako želiš. 

Ne klimam glavom lako, ali kad njome drmnem 
znaju besmrtni bozi kakvo je jemstvo moje, 
nema obricanja više, nevjere kod mene nema, 
kad ovom drmnem glavom." 

Reče pa obrve mrke skupi i zasiječe glavom, 

te se ambrozijska kosa prosu vječnom vladaru 
od snage besmrtne kojom potrese veliki Olimp. 


Dogovore tako i svako ode na svoju stranu, 
ona s Olimpa sleti i skoči u duboko more, 
a Zevs se vrati u dvore. 

U strahu tu su ga čekali, i kad im se pojavi otac, 
na noge skočiše bozi i jurnuše mu u susret. 
On sjede na prijesto. 
Ali je spazila Hera Tetidu srebrenih nogu 
gdje kćerka morskoga starca sjedi uz koljena Zevsu, 
pa odmah na njega osu: 
£Podmuklače ko ti sad ono dođe na dogovor neki? 
To ti je običaj stari da iza leđa meni 
sve nešto snuješ i kuješ, 
a nikad da otvoren budeš i kažeš mi šta snuješ 
A otac božji 1 ljudski uzvrati ženi odmah: 
Hero, gubi tu nadu da ćeš saznati ikad 
naume moje, i bolje — to me ne pitaj nikad, 
jer loše bi se provela, iako si mi žena. 
A ono što možeš da čuješ, iz usta mojih ćeš čuti 
prije neg ikoji čuje besmrtni bog il' čovjek. 
Al" u to što naumim ja da svršim bez ičijeg znanja, 
ne miješaj mi se u to, jer to je moja briga!" 
Kravooka njemu odgovori Hera. 
Kronov prestrašni sine, otkuda govoriš tako?! 
Pa ja se odavna više u tvoje ne miješam posle, 
niti te išta pitam, sve radiš kako hoćeš! 

Nego se uplaših grdno da ti ne opčini dušu 

srebronoga Tetida ona, kćerka morskoga starca, 

iz mora što ti jutros dođe da koljena grli. 

Sve mi se čini, njoj si maloprije klimnuo glavom 

da ćeš oprati obraz Ahilu, sinu joj dragom, 

a zato će mnogi Ahajci ruse izgubiti glave." 

Na to joj odgovori sabijač oblaka tamnih: 

eČuj, ženo, žensko čudo, sve li mi slutiš 1 vidiš, 

al" svoje istjerat nećeš, već samo mi omrznuti, 

to više omrznuti što više tjeraš svoje, 

1 biće sve ti gore. 

Ako je tako i bilo, meni bi tako milo! 

Nego jezik zaveži, sjedni gdje sjediš i ćuti, 

i počuj što ti kažem: 

ako ti priđem samo i ovom te maznem rukom, 

ni olimpski ti ništa neće pomoći bozi!" 
Prepade ga se tada kravooka gospođa Hera, 

utomi srce i sjede. 

A i ostali se tude ozlovoljiše bozi. 


Ustade tada sin im, preslavni kovač Hefajst 
htjede da nekako smiri milu bjeloruku majku. 
Gledajte muke i bruke! 

Šta ostali da rade kako u miru da žive, 

kad vas se dvoje ovdje zbog smrtnih svađate ljudi! 
Vi kavgu zamećete međ' svima bogovima, 

i kakva mi ovo je gozba kad zla je kvari volja! 

Ja savjetujem majci, mada je premudra ona, 

da dragom ocu Zevsu ugodi ko što treba, 

da je ne ruži više i gozbu nam kvari ovu. 

Jer gromobija otac, htjedne li, može sve nas 
odavde da pobaca, — svi šta smo mi spram njega? 

Nego ga, majko mila, pitomim riječima smiruj, 
i vatra će odmah proći našeg olimpskog oca." 

I skoči Hefajst slavni pa čašu dohvati zlatnu, 
čašu sa dvije ručke za dvije bijele ruke, 
i dodade je majci: 
Okreni brigu, majko, tom što te boli odoli, 
očima ne bih te mogo ja gledati bijenu, 
teško bi bilo meni, al' ništa ne bih mogo, 
jer ko je taj ko može oduprijeti se Zevsu. 
Sjećaš se onog dana kad ustah da te branim, 
a on me za nogu Zgrabi i baci s olimpskog praga? 
Padao cio dan sam, i već kad zašlo je sunce, 
padoh na otok Lemnos, sa malo duše u sebi. 
Te me otuda hromog u Sint prenesoše ljudi." 
Sinu se osmjehnu na to bjeloruka boginja majka 
i s osmijehom primi mu čašu. 
A on grabiti stane iz kotla slatki nektar 
1 dijeljaše ga zdesna redom bozima svima. 
I blaženi se bozi grohotom smijahu njemu 
gledajući ga tako, kako žustro šepelja. 

Vazdan se tako, 1 kad već zađe sunce, 
gošćahu bozi, dok najzad dosta im ne bi 
i gozbe sve, i Muza, i forminge predivne što joj 
Apolon diraše žice, a Muze pjevahu uz nju 
jedna po jedna divno. 
A kad potonu sasvim sjajno svjetlo sunčano, 
svaki se uputi svome dvoru stanovnome, 
što mu ga umom i rukom sagradi vješti Hefajst. 
Na počinak pođe i gromovnik, 1 leže na svoj odar, 
na koji oduvijek liježe kad slatki san mu dođe. 
Kraj njega leže Hera. 

OGLEDI 


IZ HUMUSA 
Geneza jedne pjesme 


Evo me opet duboko u prastaroj zelenoj sumračici 
Kozare, u otajstvu njenog muka, u koji su potonule i 
ptice i pčele i zvijeri, evo me još jednom između dva 
njena lišća, ovoga nad glavom zelenog, u koje se izge- 
Jzirilo još jedno ljeto, 1 ovoga lanjskoga, što još poneg- 
dje šušne pod nogom (i zove se šušanj), a upola je već 
tmasti humus 1 sirovi mu vonj budi u meni nešto mut- 
no, neraščinjivo. Poslije punih evo dvadeset i pet godi- 
na, penjem se iz jednog Kozarinog jarka (Bože, da lije 
to ista uzbrdica?) na taj ratni vis-proplanak (i onda sam 
se isto vako zapitao otkud mu to ime: Palež). Penje me, 
zapravo, već raspaljeno sjećanje na onaj davni događaj 
na njemu, ni to, nego: nekakav neiskorjenjiv poriv da 
još jednom budem što sam bio. 

Lijevo, lijevo čujem glas iza sebe. Nisam ni primi- 
jetio raskrsnicu staza, malo-malo pa sam na onom dav- 
nom palaškom proplanku, u onom njegovom mravinja- 
ku od nas onda koji smo iz pakla (na zemlji, nad njom 
i pod njom) upravo pravo osjetili: šta znači biti Živ. 

Bliješti mi sad u moždanima, vrije i zvoni ta odmi- 
nula radost (koju smo tada zvali: smotra). 

Onaj Palež prije četvrt vijeka. Čistina obrubljena 
mladim hrastićima i pustim njemačkim rovovima, ne- 
velika i nevisoka a izgleda mi pod samim nebom i bez 
kraja— to bude u trenucima kad sve bukne pa mi zatrpa 


289 


čula svojom vrevom koja vrišti, gura, plamti i miriše. 
Nekakav nevidljiv zvonik lebdi gore u vazduhu i ne- 
kakva gluha zvona zvone, a ovdje drevna svetkovina, 
nabreklih vratnih žila 1 isprepletanih ruku, nauljena sun- 
cem, igra i pjeva i puna sočnih zazubica okreće sjajnu 
cvrktavu mesnu rumen na ražnjevima. (Jagnjad i pra- 
sad, hljeb i voće, sve su to ostaci ostataka dovučeni 
odozdo iz opustjelih sela, preko kojih mora da odliježe 
ova naša orljava čak do neprijateljskih garnizona. Mož- 
da sada — pomišljam — kroz doglede promatraju danju 
ove naše dimove, a noću vatre. Obezbijedili smo se od 
iznenađenja, ali kako to da ništa ne preduzimaju, i da 
niko od nas na njih i ne misli — pamet mi staje.) 

Trava je već potrvena, jara vonja ljudskim tijelom i 
brašnom zemljinim, list u hrastovim krošnjama, kađen 
dimom i izgrijevom vatara, leluja, uvrće rebra i vene... 

Sutra ovoj svetkovini, ustaloj iz mrtvih, treba da 
čitam pjesmu koju danas pišem, koja se juče, poslije 
svakog promašaja smrti, začinjala u meni i zaklinjala u 
meni da će biti prvi dah kojim ću dahnuti ako ostanem 
živ 1 koja sad u meni, duboko u nekakvoj mutnini, leži 
sklupčana u strašan jauk. 

Sunce već nije jutarnje, odlazim što dalje od ove gra- 
je, nalazim pokraj jednog panja ledinicu, prostirem ćebe, 
liježem i s rukama pod potiljkom, zaranjam nekamo kroz 
plavu progalicu među krošnjama kao da je negdje iza te 
uiskrene plaveti ta pjesma koja se otima riječima kao da 
je vode u tuđinu. Kraj mene na školskoj pisanci sa crta- 
ma za mala 1 velika slova (bogzna otkud) leže prvi stiho- 
vi, gotovi već davno i s jedne cedulje prepisani jutros. 
Često ih dohvatam, nemušto ili poluglasno ponavljam, 
kao da ću samo iz njih moći dalje. Kao u nekakvoj svo- 
joj bunarskoj vodi, osjećam u sebi nekakve bremene 

tmine i nekakva mutna, pobjegljiva svjetlucanja. Ustre- 
mljujem se, ušiljujem se, hvatam nešto. I, ovo moje pi- 
sanje postaje smjenjivanje uzaludnih zaranjanja u sebe 
i bezvoljnih čekanja, koja bi prešla u odustajanje da od- 
nekud, kad one hoće, kao mjehurići i klobuci iz vode, 
ne provriju slike. Neke su jarke, drago kamenje, dao ih 
ne bih za sve drago kamenje svijeta, ali, avaj, krnje su 
ili nedovršene i odu uprazno isto onako brzo kako su 
iskrsle; a druge su pune čistote i zlata kao krinovi, stoje 
dugo i vraćaju se često, ali meni ne trebaju i ne znam 
šta ću s njima. Onda u meni kao da se rasprostre šaren 
dan kad se jure sjene oblaka sa sunčevim pljuštajima, 
prosine i oglasi se djetinjstvo i mladost uvijek nečim 
ćudljivim i neočekivanim: zablista struk rosne djete- 
line, bar se neki izvije i krošnja mu stoji u nebu kao 
zelen oblak, brus zapjeva sječivom kose i drhti bijela 
muška mišica u zavrnutom rukavu. OČi da protarem od 
te plaveti: sve je magličastoplavo od uzrelih šljiva, 1, 
zatim, slušam u dubokoj pretproljetnoj noći kako žu- 
bore oluci pod strehom i gude jugovi u rodnoj planini. 
I, stare odležane riječi prokapaju mi kao smola iz bora, 
kao medene kapi iz prezrele smokve, pa mi se čini da 
ne može biti slađe u smokvi nego u tim kapima. A onda 
— sve se otme 1 izgleda mi da se više nikad neće moći 
nastaviti. 

Da li je to urođena tromost, ili ratni premor, ili teška 
sumnja u svoju moć, ili moć pjesme, ili pjesnička ne- 
moć — ne jedanput mi je već došlo da ustanem 1 vratim 
se u onaj koloplet i nepresušnu pjevanju, koja mi, slive- 
na sad u jedan jedini tučan zvuk, biva odavde kao jauk 
otegnut za nečim u beskraj. Oni tamo, kažem, besloves- 
no žive poezijom, sama su poezija, a ja? Radim nešto 
što ništa živo ovdje ne radi. Idem — kažem — i odmah 

dodajem: makar samo na tren, valjda ću poslije nekako 
otkopati u sebi to što slutim. 

Vraćam se u gužvu zbora. To je sad urnebes — malo 
ih je koji se nisu uhvatili u kolo. Hoću i ja, ali očima mi 
kao da je slađe da se najprije nagledaju. 

Evo, začinje se još jedno kolo. Trojica-četvorica, 
kao da hoće da se povjerljivo nešto dogovore, zagrlila 
se objeručke, približili glave 1, jedva primjetno se nji- 
šući, otpočinju sad svoju pjevaniju. Ona teče najprije 
bez riječi, prigušena i tamna kao da nešto bruji ispod 
zemlje, a onda raste dok se ne ispne u nekakvo zazivno 
urlikanje iz nabreklih žila. Rukama i glasovima slili su 
se u jedno, a svaki je sam, otišao je pomućenim oči- 
ma i bogzna čime, bogzna kamo. Onda iz te mumljave, 
hoće-neće kao da se ispiljuju, počnu prve riječi, i ona 
se, u jednom neodredivom trenutku, već pretvorila u 
razgovijetnu i visoko zavitlanu pjesmu, koju pri preda- 
hu jednih odmah produžuju drugi, te mi se čini kao da 
to preda mnom zvoni sama neprekidnost. Najzad se taj 
zagrljaj obuzetih (neopaženo narastao) u magnovenju 
pretvori u preplet ruku i prekine na jednom mjestu, pa 
se u skoku i fijuku razmota: te zaošijane glave, ta tijela 
ukošena kao da su ponesena vjetrom Zov su neodoljiv 
u novo kolo. 

Ne hvatam se, oči još hoće da se nadovolje. Eno, u 
kolo je ušla jedna, pa još jedna djevojka, i sad se kora- 
ci usitnjavaju i gotovo ostaju u mjestu — to ispravljena 
muška pleća osjećaju za sobom i zivkaju meki i bijeli 
ženski priliv. Opet mi je izmaklo nešto, onaj trenutak 
kad je kolo naraslo i krajevi mu se spojili. 

Dođe 1 meni da se uhvatim, ali me odmah strah da 
ću im kvariti pa odustanem: za ovu igru kao da su ro- 
đeni samo ovi ovdje rođeni. Igrač nije u kolo uhvaćen, 

nego upleten, on se ne drži za ruke s onom dvojicom 
do sebe, nego njih dvojica spajaju ruke preko njega, 
jedan preko miške, drugi ispod pazuha, i tako redom, 
te se tijela (izbrojao sam) u toj šesterostrukoj sprezi gi- 
baju 1 plove svako u onom dodiru koji ga puni strujom 
ploti ili prosto slobodnog pokreta. Tako u tom jednom 
krvotoku, okreće se ta trepetljiva ljesa ljudskih tijela, 
na zapjev svojih kolovođa prourlava zaglušno — to se 
one riječi što su se rodile iz mumljave vraćaju opet u 
nju. U tim zapjevima opsovani su već neprijatelju svi 
bogovi i njega i najbližu mu rodbinu prejahala je sva 
domaća sodomija, pa kolo sad, iskalivši se, počinje da 
se vraća na ono iz čega se izvijaju svi ti pokreti i gla- 
sovi — igri muška i ženska. Nekoliko djevojaka suče- 
lice kolovođama, zapjevima sa usamljenog pletiva, sa 
bistrog perila, sa jastuka nesanice, prožmaruju kolo 
mutnim ljubavnim trepetom, i ono u jedva dočekanim 
otpjevima... ne slušam ih, nego sam sav oko: tijela su se 
slatko opustila, pokreti se kližu kao na zejtinu u zglobo- 
vima, podlaktice se traže i nalaze sa dojkama, djevojke 
i mlade udovice zaostaju lijevom nogom pa se kao to- 
bož stoga iskošavaju muškarcima iza sebe kao da im se 
podmještaju, mjere im oči na uzljuljanoj vazi kukova, 
a ukošeni 1 oni, jedva primjetno pokleckuju šireći ko- 
ljena, i poneki već pijetlovski struže desnom nogom ili 
opkopava hangirski... Kud tijelo, tud nek i jezik — bobu 
bob, popu pop, kolovođe, u sirovom distihu, počnu da 
grizu kruške ispod ženskih košulja i da ismijavaju pri- 
sustvo ženskih gaća, a udovice, pa s njima i djevojke, 
ne ostaju im dužne, odgovore im za mjeru sirovije, ko- 
bilom i kobiljim repom, te nastane raspusno natpijeva- 
nje, u kome primjećujem da su glavni jedan i jedna, dva 
vraga nepresušna koja pred svoj red pjevanja izmisle 

na licu mjesta još rutaviji stih i kažu ga onima do sebe 
kao riječi za sljedeće natpijevanje. Smijeh se pomiješa 
sa pjevanjem, jednoj i drugoj strani svaki put se učini 
da je nadmašila pa zahukta kolo, ono se s vriskom i 
topotom izuvija uvis i u stranu, okrzne se, pa se i grune, 
sa susjednim... 

Čini mi se da se ovo vrte u mjestu neke ogromne 
nevidljive karijatide, a ova kola — ovo su im zvektavi 
i šareni obrubi zavitlanih sukanja... Rumene 1 znojne, 
zaglušene svojim tutnjem, igraju u plavičastim i zlatas- 
tim košuljama od dima i prašine, i u slivu im glasova 
nekakav mukao zaziv naraste pa se izgubi, tako u bes- 
kraj, kao talas koji se diže na istom mjestu na kome je 
maločas iščezao. Dođe jedan trenutak kad se u ovom 
zaglušnom i zasljepljujućem ljuljanju-talasanju nađoh i 
ja i sve, i ona gluha zvona nevidljivog zvonika, i uiskre- 
ni vazduh i u njemu mlado lelujavo hrašće uhvaćeno u 
kolo oko ovog uzavrelog proplanka. 

Poslije one izmoždenosti, kad se prije skupiše i oda- 
kle, ovi šikljaji snage?! Ovaj svijet, odgovaram sebi, 
dvaput je ostao živ: onda kad se na slamnoj stroži, na 
njivi i u štali rodio, i ovog puta, prije mjesec dana, kad 
smo svi bili u smrti kao u košulji. 

Urnebes ovaj sluša, zalegla u jarke i krošnje, tamna 
kozarska ćutnja ijedino ga vidi zenitno već sunce. Ćutnja 
će ga upiti, kao i onaj nedavni urnebes smrti, i sunce će 
već sutra proći sažeženog pamćenja. 

Poslije ručka vraćam se svom ležaju kod panja, i 
pjesmi — kao da ću čupati panjeve. Odustajem da od- 
mah nastavim jer riječi koje mi sada na sama usta dola- 
ze — izgledaju mi kao zvečke, i tek neka-neka od onih 
na koje natumaram uzbudi me kao zemlja obećana, u 
prvom trenu, a čim je napišem, čak prvi joj slog ili slo- 

vo, čak dok je još na vrhu jezika ili olovke, raspe se kao 
maslačak, ili ostane kao za uši izvučena, nikako da od- 
nekud izrone one što bi povukle za sobom ono što je 
teško, pravo, skriveno u nekakvoj mojoj mutnini bez 
kraja i dna. Ležim trom poslije ručka, ljuljam se između 
bespomoćnosti 1 nade, i sve manje se odupirem snu. 

Kako se probudih, lecnuh se za pisankom, kao da 
bih da vratim izgubljeno vrijeme. Gdje je sunce, pitam 
se, 1 srećan sam što ga još ima. Ali više je ove moje mut- 
nine i ovoga što hoće iz nje, i pred sutrašnjim danom 
smjenjuju se u meni strah pa stid, odustajanje pa kao 
nekakav svet i ljut zavjet (a nikome ga zapravo nisam 
dužan). Ustajem, kružim oko ćebeta, sjedam na panj... 
Odjednom, u meni se rastvori, upravo to: rastvori, bis- 
tra te sve vidim, prodolica, kao da se jele razmakoše pa 
se smiruju u posljednjim njihajima, i osjetih kako mi u 
grlu vrisnuše dva "1" i u sluhu zazvoniše dva ''e" — sjek- 
nu stih kroza me od svega dvije riječi, ali kao od dva 
krila, to je, to je, kličem u sebi, ono, ono, i kao da će mi 
pobjeći, grabim olovku pa ga zapisujem, zapisujem u 
drhtavici jer osjećam kako se iza njega zgusnulo čitavo 
jato... 

Odista, kao suza suzu, stih stiže stih, jedan pišem, 
drugi već šapćem. Tako se u jednom huku završi taj 
niz, i ne čitam ga, nego precrtavam onaj pred njim, kao 
da krešem vriježe u koje sam se bio zapleo. Gledam 
onda, vjerno-netremice kao i ova šuma, u plavet daljina, 
tamo gdje mi se čini da je otprhnulo moje jato. Radoz- 
nalo kao zraci sunčani, odletjelo je da vidi to što sada 
ja čujem kako grmi iz daljina — od toga drhti li to sa 
mnom 1 ova šuma? Mjesec 1 više dana valja se ta sveta 
obećana grmljavina kroz plavet mojih nada, kao jugovi 
da tutnje planinom moga djetinjstva, i prvi su joj tutnji 

davno već prešli u nekoliko stihova što ih, ne znam već 
koji put, šapćem nijemo, sav sada nabrekao i otežao 
kao olujni oblak iz koga će pljusnuti sigurno, preobilno 
i blagodatno. Naredni stihovi — to su sada u meni ti 
ispremještani bukovi svjetlosti i huke, jasni pa odmah 
mutni kako, nestrpljiv, pokušam da ih sve odjednom 
uhvatim u oko i uho, kao u šaku. Od radosti sve igra u 
meni, i kao da ću sve pokvariti ako ne pustim još malo 
vremena da sve ovo samo od sebe nađe svoja prava 
ležišta u riječima (ili je to opet strah pred hrvanjem sa 
stihom?) odlazim u gužvu. Hvatam se u kolo, igram 
ozareno, igrao bih do neba, ali se ubrzo vraćam pjesmi 
jer mi je najedanput kao da će mi sve pobjeći. 

Pišem i Boga molim da se nastavi ovaj huk prirod- 
nosti: vidim-čujem pa napišem (a da ne dođe ono: napi- 
šem pa onda, nesrećan, vidim i čujem da je to ono naj- 
gore: podlijeganje jeftinim uslugama što nam ih nudi 
riječ). 

Stoje preda mnom stihovi napisani, tako mi je kao 
da se u meni brdo nečeg odronilo. Srećan sam, a u isti 
mah pust: pjesma se sada primakla kraju, a kraja nema, 
nego svud praznina, i ma kud i ma koliko da tragam po 
njoj, sve je dublja, ničeg, ni paukove niti da se za nju 
uhvatim, pa se u sebi ne smijem ni okrenuti: kao da 
neće biti ni onog što je napisano. 

Spasavam se povratkom u gužvu. Ali da sam kroz 
nju samo lunjao gluh i slijep, u svijest mi dođe tek pošto 
osjetih na koži blagi pašak: to je predvečerje, plavičasti 
sumrak nevidljivo se dimi iz lišća, iz trave, iz svega, 
narandžasti oblivi klonulog sunca po hrastovim stabli- 
ma žare se jedno vrijeme pa se ugase, tako mi je kao da 
se to stabla ozareno nečega sjete pa se to brzo izgubi u 
sivilu. 

Vraćaju mi se muke pjesme upornošću zubobolje. 
Da odložim pisanje i nađem sutra neki izgovor? Pa od- 
mah potom: Ne, nema predaje! Moram, i mogu, jer osje- 
ćam te stihove u sebi kao što osjećam svoje tijelo, tište 
me, ili to njih tište nekakvi teški škriljevi u meni. To 
dvoje, predaja i nepomirenje, suzbijajući jedno drugo, 
rastu u meni sa sumrakom, i na kraju se potru, te me 
ispuni nešto tamno i zamuklo, kao taj mrak iza vatara, 
u kome me, kao osuđenika, čeka onaj moj zimogrozni 
ležaj pisanja. 

Šta da radim u mraku? Sve bi bilo lako, čini mi se, 
da nije njega. Da sjednem tu pokraj jedne vatre i nasta- 
vim? Pa da me gleda kao pomjerenog taj svijet što se 
tu još mota, a i vatre već dogorijevaju! Ne preostaje mi 
drugo nego probuditi se sa prvom zorom. Ali ovo je sad 
već pravi očaj, hvata me pred svime, pred neizvjesnošću 
buđenja, pred kratkoćom vremena, pred crnom, čini mi 
se, planinom završetka, koja samo raste u meni. 

Spasen ako nađem — govorim u sebi — i prije nego 
sam se nadao, nalazim taj spas, ručnu bateriju. Neka 
je štedim, pri kraju je, kaže mi partizan koji mi je 
posuđuje. 

Vraćam se svom ležaju, provjeravam ga njenom, 
odista klonulom svjetlošću. Liježem i s rukama pod po- 
tiljkom čekam da mi oči odmori avgustovsko nebo. Oz- 
vjezdana modra progalica zrači kroz obrub krošanja u 
ovaj bunar tame u kome mi postaje tijesno i zagušljivo. 
Tu negdje blizu, krckanje grančica 1 mukli slatki jecaj 
izdaju ljubavnike koji grabe ljubav da im ne bude žao 
umrijeti, pa onda opet sve kao da mi se pričinilo. Moja 
zavist osluškuje i podruguje mi se: ono dvoje u mraku 
život žive, a šta je to što sad od svega radiš ti? 

Jedna zvijezda pade. 

Bi mi kao da nešto izgubih nepovratno, bi mi kao 
nekad u djetinjstvu: kao da me prevari svojom neočeki- 
vanošću, brzinom, kratkotrajnošću žara, te kao da ne 
dospjeh, dok joj trag još traje, da zaželim ono najljepše. 
Ležim (hoću li joj ikada vidjeti zidine?) iza rodne kuće, 
dječak, ovako isto pod ljetnim zvijezdama. Čekaj, sada 
ćemo drukčije, kažem sljedećoj koja će pasti i čekam je 
sa najljepšom željom za zubima. Tren-dva i počne po 
meni da kopka da ima i ljepša, i kad mi dođe ta ljepša, 
ljepšom mi se učini ona prva ili iskrsne nova ljepša, 
tako redom dok se u meni ne javi nemoć pred tim zbr- 
kanim beskrajem želja, pa zvijezdi, pritajenoj negdje 
u modrini, i nije teško da ugrabi trenutak kad sam bez 
želje ili pokoleban i da proleti strelovito i nasmijano, te 
mi je poslije nje kao da sam to ja pao u prazno. Malo- 
prije sam brojao zvijezde i tražio najljepšu (ima ih i 
ljepše boje 1 ljepšeg treptanja nego u one najkrupnije i 
najsjajnije), a sada to isto radim sa željama. 

Bogom se najzad spasavala moja mati od mojih 
upornih zapitkivanja o zvijezdama, ali o ovom drugom 
što mi evo opet provaljuje iz sjećanja šumila mi je nad 
glavom kao namjernik-vjetar što dolazi iz nepoznatog 
svijeta za planinom i priča lišćem nešto što se nikako 
prepričati ne može. 

Nikad nisam mogao odgonetnuti koliko mi je tad 
godina moglo biti, ali moralo je to biti poslije Principo- 
vog pucnja. 

Mama, kakav je rat?" 

Glava mi je u njenom krilu i kroz priču njena ruka 
često mi po čelu i kosi, svud oko nas pomrčina je ne- 
kakva nestvarna, u koju se razmakli i zidovi sobe, po- 
mrčina tmula, a ja vidim: ide car na cara kao sunce na 
sunce, a za njima vojske jedna na drugu kao šuma na 

šumu, i kad se grunu, niko na svijetu ne zna čija će 
majka zakukati, čija sestra zacviljeti... Osjećam kako 
iz mraka sa svih strana idu na nas opaki strahovi, jašu 
ne znam da li na konjima ili na zmajevima, ćutke... Srsi 
uza me pa podižu kosu. Hoće li otac u rat? Neće, odgo- 
vara ona: hrom je, a može i platiti zamjenika. A ja? Dje- 
ca ne idu — njena ruka pređe mi čitavim tijelom i kao da 
me okupa od straha. 

Je li živa? 

Izlazi mi pred oči stalno onakva kakvu sam je osta- 
vio dok tumaram po ovom rasutom životu, spotičući 
se o njene bezbrojne žrtve. Sijeda, požutjela i turobnih 
očiju, zasja iz poneke svoje žrtve, kojom ne optužuje, 
ali kojom ja optužujem sebe i optuživaću doživotno... 

Ležim prazan, pust, bez klice stiha, u trapu mraka, 
pod zvijezdama koje trepću nedostižno i pakosno. Hva- 
ta me groznica od zaglavljene pjesme i ravnodušnog 
proticanja vremena. Šuma ti mati, šuma ti mati — nasrće 
odnekud kroz prazninu, i sili me da je poluglasno po- 
navljam, ta fraza bezizlaza, koja znači: kad nema kud, 
bježi u šumu, ona će ti biti mati. Pa se opet javljaju dav- 
ni pramaljetni noćni jugovi u zavičajnoj planini, sada 
kao da joj se kida mračna utroba... 

Banu stih — kao da odnekud izbi pred mene zadihan 
čovjek 1 reče mi nešto radosno do neba. Ponavljajući ga 
kao da će mi uteći, upalih bateriju i zapisah ga žurno. 
Samo što je ugasih, osjetih da nije sam, da sam odjed- 
nom kao pun šaržer iz koga će meci jedan za drugim 
trznuti rame te u mom treperavom i mutnom vidokrugu 
stići i pogoditi ono pravo. Pa ja se ovo — tek sad mi 
doprije do svijesti — bijem! Mrk, zapjenjen, goropadan 
sam bojovnik, ogroman, tjemenom do neba, u zemlji do 
gležnjeva, u dvije mi ruke četiri strane svijeta, svi nevino 

mrtvi slegli su se u meni 1 skupila sva pravda svijeta od 
iskoni, crni vam je petak došao, vi ostrvljene vojske 
zla!... Čupam čitava stabla svete srdžbe i razmahujem 
po uljezima, kamen na zemlji neće ostati — bacam ga za 
njima (a za mnom kao da idu i blagosiljaju me velike 
jarke duge nad mladim pšenicama), ovo je moj pedalj 
zemlje pod suncem svačijim, vičem za njima, mene je 
ovdje majka rodila i prva mi se jagorčika iz zavjetrine 
zazlatila, i prva mi se ševa nebu okomila, odavde sam 
ja za svijet čuo i vascijeli svijet tim cvatom i cvrkutom 
zavolio!... 

U huku sam, stihovi me popadaju kao pjena, pjena 
bijela i krvava, palim u tim naletima bateriju i zapisu- 
jem ih, dok ona najedanput — izdahnu, i posljednji osta- 
doše u mraku, kao izdani. Ne, (iako ih mogu zapamtiti) 
zapisaću i ova dva, i olovkom pipam po hartiji kao sli- 
jepac štapom. 

Jesu li zbilja posljednji, oni poslije kojih ostaje ćut- 
nja?... Da li bi zaćutao neko drugi (ko bi ga znao!), ali 
meni je kao poslije odminulog bola — rasprostire se po 
meni nešto melemno, čemu valjda samo onaj blagi pro- 
sjaj iz rodilja može da kaže šta je. 

Nekakav neizrecivi prijatelj stoji u mraku iza mene, 
drži na rukama dar, blagodetno nešto nad čim nema 
ljepšega na svijetu, kao neku pogaču svega. San. Još že- 
lim da budem budan, izvlačim njegovu toplu ruku koju 
mi je neosjetno podvukao pod potiljak i žmirkanjem 
otresam sedefaste velove koje on skida sa zvijezda i po- 
kriva mi oči. Za svaku sigurnost, da stavim pjesmu pod 
ćebe, može vjetar... može... bogzna šta može... 

Iz sna me trže sunce, kao da je udarilo šakom pa 
me izbilo iz zemlje, i stotinu pomisli u istom trenutku 
splete mi se u glavi — je li pjesma u životu (zgrabih je 

ispod ćebeta), možda je smotra već održana i kud ću 
sad od bruke, možda sam sad baš ja na redu a mene 
nigdje, možda će sad neko od tih što me traže banuti i 
povući me za rukav, a kako da čitam iz ovog šarenila u 
kojem ima mjesta pa su kao šikara i stihova tek nabače- 
nih (ostavljenih '"'za sutra''), možda je i bolje ako se sve 
svršilo i bez mene... 

Sunce škilji kroz granje (pogodi gdje sam, spavaču, 
smije se meni u mom bunilu), skačem i grabim ka onoj 
daščari, podignutoj valjda za štab, tu je on, moj prija- 
telj, koji me je i uvukao u sve ovo... Sreće moje! Sati je, 
kaže, blizu sedam, a grahoraste mu oči radoznalo stoje 
na svesci koju držim smotanu u ruci. Traži mi pjesmu 
da je pročita. Znam ga, počinje u meni da se kupi bijes. 
Nečitko je, kažem, neće se snaći. Ništa to, zna on moj 
rukopis. Hoću, kažem, još neke stvari da promijenim. 
Šta smeta, neka dam! U meni već prekipljuje: doduše, 
jednom mojom nedavnom pjesmom bio je oduševljen, 
ali gotovom, ali ovoj je još daleko do kraja, nanijeće 
joj očevidnu nepravdu, pogotovu da je čita ovako na 
brzinu, i još u ovom vrzmanju ljudi oko nas, pa još da 
piljim u njega dok čita i po izrazu mu lica odgonetnem 
da li mu se sviđa ili ne — ni govora, prasnem: čuće na 
smotri, skrešem mu, ako mu se sluša, ne mogu da shva- 
tim tu vrstu radoznalosti... 

Vraćam se ležaju. Prepisujući, negdje ustreperim iz 
dubine, negdje mi se čini prazno, negdje sirovo, krnje 
ili oskudno (ali zasad neka ostane ovako!), a pri posljed- 
njim stihovima, koji krivudaju jedan preko drugoga, 
smijem se slatko; osim mene, jedini bi još ovo pročitati 
mogao dragi Bog. 

Skočih razdragano 1 krenuh ka mjestu smotre. Ali, 
što je više zamišljam sve više želim da se desi nešto što 

će omesti ovaj moj — tek sad pravo vidim — jezivo ne- 
umjesni nastup. Ko ti je kriv, govorim, niko te nije bio 
po ušima da sam sebe izvodiš na ovaj — da li strašni, ili 
tužni sud! 

Nesrećnu svesku potiskujem u džep, ljut na nju što 
mi izviruje, 1 hoću da se izgubim među nepoznatima. 
Čistinom nema više jučerašnjeg urnebesa, tek ovdje- 
-ondje malo kretanja i govora ispod glasa. Vojska, ima 
je sigurno hiljadu i više momaka, u stroju pod oružjem, 
a pozadi oko nje u polukrugu stoji gust vijenac pre- 
živjelih seljaka 1 izbjeglih građana, ponajviše starijeg 
svijeta i žena. Sprijeda, pred strojem, više je vrzmanja, 
tu su, vidim, ljudi iz štaba i partijskog komiteta i oni 
što će izvoditi kulturni program. Tu je i meni, prije ili 
kasnije, mjesto, pa ulazim, kao bih li ne bih li, i koliko 
mogu više kradom. U svemu, najviše u očima, nekakvo 
je veliko iščekivanje, ono je i u suncu koje se iza kroša- 
nja nadnosi nad prizor... 

Stišavanje pa tajac, ugledah zbog čega: do pasa nad 
vojskom, ne vidim na čemu, stoji govornik. Kao dajek- 
nu iz gvožđa, zbijen i zvonak mu glas prosiječe vazduh 
i bi mi kao da me grunu u grudi. Govornik mi je, ne 
samo blago povijenim nosom nego sad i svojim riječi- 
ma, mlad orao, riječi su mu klikovi, zvukom svojim 
uzbuđuju više nego svojim uobičajenim značenjima... 
Lako je tebi, kažem, a ja, šta će biti sa mnom? Šta će 
ovaj svijet pomisliti kad stanem pred njega sa svojom 
sveskom? Da ću čitati najnovije vijesti sa frontova? Ili, 
čak, možda, vršiti neku prozivku? Kako ću izdržati do 
kraja ako se odmah poslije prvog stiha počnu pitati ko je 
sad ovaj, i šta mu je sad ovo, i na što li će sve ovo IZIĆI? 
I šta ću ako budu očekivali da im čitam nešto što je 
bilo, pa vide da tako nešto niti je bilo niti može biti? A 

strašnije od svega, cijela pjesma riječi su jednoga lika 
1, čitajući, valja se u taj lik utvoriti... nastaće smijurina, 
dobacivanje! Ovo je dan mog osramoćenja!... 

Ne pogledah ko me to dirnu i reče: ''Ajde, sad si ti!" 

Krenuh u kolebanju gdje da stanem, da li tamo pred 
vojsku, koja (otkud odjednom!) već sjedi, ili... Zausta- 
vih se tu dokle sjede ovi iz štaba i izvođači i odakle ima 
još nekoliko praznog prostora do vojske (ovdje sam ma- 
nje na vidiku, a ovi će me valjda nekako i razumjeti). 

Izvadih i otvorih svesku, ispod oka preletjeh naslov, 
u koji se najviše uzdam, i pogledah u skup: e pa čujte 
sad, pa neka mi bude šta će biti! Učini mi se kao da se u 
tu nevidljivu tačku u koju gledam zagledaše svi, i kre- 
nuh u naslov u kome im kazah ko ovo u pjesmi govori, 
kud se to uputio, za kim i zašto. 

Tajac. I kao da me obaveza na nešto što očevidno 
neću moći ispuniti. 

Odavna me izgubila majka i otkad-otkad osjećam 
kako njena ljubav ide za mnom kao žalost. Žalosti te ne- 
kakve pritajene, a tavne 1 pretavne, pun sam ovih dana 
toliko, te treba da samo malo sklopim oči pa da budem 
sav od nje. Zgrabih okom početak prvog, dugog, predu- 
gog stiha, prižmirih (ovako je, rekoh, njoj kao sada meni) 
i kroz bolnu uzaludnost, vidjeh-čuh nekakvo davno ra- 
dosno majčinsko nadajanje i alapljivo dječje sisanje, pa 
kako čuh-vidjeh tako i kazah (a bi mi kao da mi se riječi 
istopiše kako iziđoše iz usta), i ote mi se onda tih, sje- 
tan zaziv tog davnog sunca što se Krajinom razlijevalo 
blagodatno. U prvoj stanci osjetih da se tako nekako 
nastavilo i u sljedeća nekolika stiha. 

Ne smijem da podignem oči. Osluškujem. Osjećam 
kako svi ćute, stravično nekako, kao drveće. Ne, neće 
biti onog čega sam se toliko bojao. 

Okomljujem se u pjesmu, u jedan njen stih koji je 
čist jauk, kojim sam već toliko puta jauknuo pišući je. 
Iz njeg se otiskujem u njene prve zazive, i oni me jedan 
drugom dodaju: zgusnem se najprije u punu žižu svetko- 
vinsku, pa sam potom tamna snaga prvog mlijeka i teš- 
ka košnica, pa sam onda nekakvo veliko okrilje, čuvar- 
-srce nekakvo pod kojim, kao u oblivu sunca, lebdi u 
rosi trolisni struk cvijeta. Pjesma me uzima i zakovitla- 
va kao matica, ne znam šta se dešava van mene, čujem 
samo sebe (kao da sam pećina puna glasa), dok u jed- 
nom predahu ne očuh jauk, pa riječi neke othuknuše 
za njim (to su žene tamo u vijencu oko vojske, vidim 
ih ispod oka, sve će sad pokvariti ako otpočnu kuknja- 
vu!). Brzo nastavih kako bih ih pretekao, i osjetih kako 
prve riječi izgovorih lažno, te se najzad jedva nekako 
nađoh sa maticom. Tutanj je u meni, u magnovenju se 
pitam dokle će sve ovo samo trajati i kako će prestati. 
U prvom zastaju osmjelih se i pogledah ravno u vojsku: 
cakle se jedne oči, zakovane u mene, jedan, slučajno 
ili postiđen, obrisa suze. Dođe mi nekako otužno što 
ovo radim, i nastavih da čitam užurbano i prazno dok 
me pjesma ponovo ne povuče u sebe. Pritajen trepet 
razdraganosti javlja se u meni jer se primičem kraju, 
i u isti mah mi žao, kao da je sve ovo dosad bilo krat- 
ko i nejako, pa kad dođoh do kraja, zažmirih i izbacih 
posljednja dva stiha kao da dajem sve što živ čovjek 
može dati... 

Ne znam šta me to zagluši, uzbuđena krv koja mi 
grunu u uši, ili gusta smjesa pljeska i povika. Otvorih 
oči, ali nikoga i ništa ne mogu da pogledam pojedinač- 
no, kao što i na pola uha čujem to što mi govore stišćući 
mi ruke i ramena. Obeznanjeno krećem, ne znam kud 
bih ni šta bih, ovaj mutni koloplet od koga sam kao 

poluslijep — je li to samo zbrka u meni, ili je zbilja ova- 
ko i oko mene? Jedan me uze oko pasa i podiže, čuh, 
sunce mi opsova (vidjeh ga, malo ko mi je tako drag 
kao on). Ne znam ko me to zagrli s leđa. Jedan (nedav- 
no se ponio prema meni baš kao čovjek) stisnu mi i 
prodrma ruku, i mojoj pritajenoj sujeti bi drago kad iz 
njegovih usta čuh riječi uzbuđene pohvale, kojih se se- 
oska mlada u meni odmah postidi. Traži mi pjesmu: po 
kuririma koji su otuda upravo stigli poslaće je u susjed- 
ni slobodni Grmeč da se objavi. To nikako (otimam se), 
ovo je tek iz prve ruke, ima tu još da se radi! Pomaže 
mu i ovaj što me maloprije podignu uvis, ovaj toliko mi 
dragi, stari rumeni zdepasti prijatelj — dok se obostra- 
no uporstvo najzad ne završi obostranim popuštanjem: 
neka mi pusti još dva-tri dana, poslaću mu je sigurno. 

Kako to rekoh, tako se pokajah jer iziđe mi pred oči 
pjesma objavljena, na zeleno u svijet poslana (to ja naj- 
bolje znam), i obuze me potmulo nespokojstvo pa bijes 
na samoga sebe što se stjerah u tako tijesno vrijeme: 
znam koliko još u njoj ima onoga što orači zovu opla- 
zina, a Vuk tumači: "Ono što plug preskoči, kad se ore, 
pa ostane cijela zemlja." 

Ne treba to da mi vičeš (odgovaram u sebi nekome 
iza sebe), noge mi to evo same osjećaju i poletjele bi 
da se ne oduzimaju: počinje zaravanak, evo me na dav- 
nom Visu. 

Pusti me, čovječe, da sam nađem sve. Oh, što nisam 
sam! Ne. Da je sad sa mnom onaj razdragani rumenko- 
-zdepac što me je onda dizao uvis (i umio da me vidi 
iz onog skrivenog mene) i još dva-tri kasnija prijatelja, 
oni što se mogu ogledati u meni i ja u njima. I rumenka 

bih odveo do panja (nije ga onda ni on Vidio), 1 svi bi 
na moje nesuvislo, dahtavo pričanje problijedi ćutali i, 
možda još više iz samih sebe nego iz mojih riječi, Vi- 
djeli 1 čuli sve, i potrvenu travu onog mog ležaja i kako 
ćuti u meni. 

Eno ga: Palež. 

Srce mi skoči u grlo, tutanj mukao i mutnina prova- 
liše u glavu i kao da ruka neka smahnu posljednja ma- 
gnovenja titraja sjećanja, usta mi gore i drhtavica, jača 
od grča kojim joj se odupirem, osvaja tijelo (čega me je 
to, čega strah?), vazduh odjednom topao i gust — mije 
me zejtin, i stabla se lelujaju, kao da oko mene mlaza 
konopčasta ljetnja kiša. Dok je razgrćem, visoka paprat 
(nestrpljivo me evo skrenula s puta), zeleno-podmuklo 
1 osvetljivo kako to samo ona umije, dočekuje mi noge 
kad mi ništa ne može rukama, eno ga vidim, jest, to je 
on, ništa drugo nego on, Palež. 

Tako bih radio da sam došao nadomak (u dječaštvu 
još ostavljenoj) kući svoga djetinjstva: preko džbunja 
između dva stabla virim u čistinu koja me četvrt vijeka 
čeka. Ne dišem, bojim se da trepnem — da ne bi osjetila 
da je gledam, da bi ostala onakva kakva je kad je niko 
ne gleda, da ne bi u posljednjem trenutku poremetila 
makar i jedan listić ili travku u onom svom izgledu koji 
je ostao za mnom prije dvadeset i pet ljeta. 

Jest, to je Palež, ali ja to znam samo po tome što 
tu vidim skup preživjelih koji su došli da još jednom 
vide mjesto onog svog davnog uskrsa i tu još jednom 
čuju moju pjesmu koja se ovdje rodila i na ovaj dan 
prvi put oglasila (rečeno mi je da će tu biti i mladih 
pjesnika iz čitave zemlje, mlađih od moje pjesme ili 
njenih vršnjaka). Napinjem sluh — sve mi se čini da 
sam očuo, pa će mi se sad jasnije javiti, neki poznati 

Zzuj u travi, ili me poznao neki zrikavac pa će još jed- 
nom škrinuti? 

Ništa, zvone mi, kažem, uši, i nastavljam da prepoz- 
najem Palež pohlepno, stooko, a parčad toga Paleža 
kako mi se slijevaju u oči tako mi vid pretvaraju kao 
u nekakav oštar talas koji ide preda mnom i briše, tako 
beslovesno i nepovratno briše, onaj Palež u meni. Čisti- 
na je sada mnogo manja, nevjerovatno manja — jesam 
li to, pobogu, onda bio dijete, sa ogromnim očima pred 
ogromnošću svega, pa sad pozne godine skraćuju evo 
ondašnje viđeno na sadašnju, tužnu i kusu, mjeru? (Ne, 
kažem. Nego se odavde proplanak ne vidi cio ni do- 
bro, a i obrastao je, izgleda sav, u nevjerovatno koliku 
paprat i podrast, vijenac negdanjih hrastića sad je stroj 
sredovječnih već hrastova koji krošnjama stješnjavaju 
nebo, a i ono, mutno, stapa ivice svemu. Nema onog 
urnebesa što je razmicao strane svijeta i podizao pod 
oblake, otud mi valjda ova sakatost i tjeskoba. Sve će, 
kažem, biti drukčije kad stupim nasred visa.) 

Ove graške što ni na ravnom ne prestaju iz mene 
proviruju sad na pomisao da ću za koji trenutak biti 
meta svim pogledima. Onda, na onom Paležu, zaborav- 
ljao sam se u čitanju, a sad — kuda ću sa rukama, kuda 
ću sa čitavim sobom, pred tim očima što će, osjećam 
ih već, početi, iz prikrajka, da me premjeraju, ovako i 
onako — od onda pa kroz dvadeset i pet godina. 

A muke još veće, koje krijem, već juče su počele 
čim sam došao pod Kozaru: strahujem pred susretima. 
Nekima od tih davnih mladića izgleda sasvim prirod- 
no da se i ja sjećam njih i svega onoga čega i oni (a i 
oni i te pojedinosti, bogzna zašto, prošli su onda pokraj 
moje pažnje kao kola mimo plot). Neke bih, po svemu 
ispada, morao pamtiti, a pamtim ih kao što ove krošnje 

nada mnom pamte svoje lišće što u Bog te pitaj kome 
sloju šušnja postaje već humus (1 tek će mi možda ćud- 
ljiva krtica sjećanja ili sna neočekivano jednom izbaciti 
nekog od njih na vidjelo). U skupu što me sad eno čeka, 
ne treba da se zavaravam, najviše je takvih — neki će se 
rukovati sa mnom od sveg srca, oslovljavati me prisno 
imenom, razgledati me i pitati kako sam i sjećam li se 
onoga kadno", pa će odmah (po tome najprije što se 
jasno vidi da im ne znam ime) biti načisto da izigravam 
čovjeka koji njih i sve to, kako da ne, kao da gleda sada, 
te ćemo početi da tražimo neki povod da se odlijepimo, 
ja već očajan kako dalje da izigravam, oni — kako da se 
prave da to ne primjećuju, a očevidno su razočarani, ili 
uvrijeđeni, ili poneki prosto sjetan, sjeta mu u očima 
samo što ne progovara: da, da, zaboravilo se. 

Vidim i filmske kamere — već i sama ta riječ stranac 
je ovom mom zrikavcu što jest i nije a zvonko je pro- 
grizao bogzna kakav zaborav, svemu stranac, i ovom 
ukrivenom spokojstvu upokojenih listopada koje se iz 
humusa nastavlja kroz humus moje sjete, i ovom Ze- 
lenom, uzvištalom nemiru, ovom trepetljivom lišću u 
meni, što se iz mene produžuje bez granice u krošnje 
kozarske, i onom panju što mu (tamo iza čistine) četvrt 
vijeka uvraća moja sjen, traži nešto izgubljeno u travi 
i propušteno u onom proletu avgustovskih zvijezda, a 
truo je već sigurno, da se mrvi među prstima, i zabrada- 
tio u mametnice-trave, postoji ne postoji, kao pepeo u 
kome se još zadržao oblik izgorjele stvari, pa će se bo- 
jati (kao da je krilo leptirsko) da ga dirnem i jagodicom 
prsta, jer će se u trenu sav sasuti. 

Neksesvršištoprije,rekohusebi,izakoračih—ravno 
ću na skup. Gazim odlučno, a u meni treperi primisao 
da bi najbolje bilo negdje se izgubiti, ali gotovo je — na 

čistini sam 1 nosi me zalet rješenja, gospodar sad i rje- 
šenju samom, onaj moj česti zalet što traje još iz dje- 
tinjstva: od onog dobro upamćenog trenutka kad sam se 
zatrčao, a "'plivač kao sjekira", i skočio u tamni "bent" 
zavičajnog jezera. 

Valjda ću 1 sada proplivati. 

Kako to već biva, bi gotovo sve drukčije nego u 
predviđanju. Moje zakašnjenje i bojazan od kiše, a čini 
se 1 svetkovinska trpeza koja čeka dolje kod manasti- 
ra u Gračanici, ne dopustiše da iko gubi vrijeme, te se 
nađoh u priličnoj strci, u kojoj se, vidim, neki poznati 
mi začetnici ovog skupa i filmski snimatelji motaju za 
nekim svojim nevidljivim poslovima i učesnici se mu- 
vaju kud ko. 

Kao da je to stvar koja je ispala iz džepa i tu negdje 
mora biti, tražim mjesto odakle sam čitao; i da se glas- 
no pitam gdje je, u svijest mi dođe kad me čovjek uze 
za ruku i dovede: evo ovdje si stajao. Ne, kažem, nije 
to bilo tu, kružim očima oko sebe i ne znam otkud tako 
odlučno osporavam, a on razgrće paprat i travuljinu i 
udara dlanom po zemlji: jest, mene ti pitaj, tačno ovdje, 
dragi moj, ni pedalj dalje! Možda zbilja 1 jest, stajem na 
to njegovo tačno mjesto, ali i odavde sve drukčije. Strah 
me nekakav sumračni poduzima, ne bih smio ovdje Zas- 
pati jer bi, čini mi se, i mene prorasla ova paprat, koja 
na sve strane buja, bezdušno i svemoćno buja (pa je valj- 
da stoga ovdje i zovu bujad, a carstvo njezino bujadara). 
Upravo to: od svega onoga ostala je ova, u šumski pod- 
rast i krošnje ukrivena bujadara, koja je kao obraslo 
dno nekakvog gore bogzna kolikog jezera ove ćutnje 
gorke i mrke. 

Otkinuh se od svjedoka čitanja, grabim prema panju 
(šta ja sebi uobražavam: dočekaće me i on ishlapio, slijep 

i gluhonijem!). I tek sad osjetih da onog čovjeka nijed- 
nom nisam pogledao, te ostade za mnom nepoznat, 
zagubljen i on kao i mjesto. Sam sebi izgubio sam se 
i ja: što reknem, što uradim, to iz mene rekne i uradi 
nekakav ne-ja — povukao sam za ruku jednog dragog 
žarkookog mladića što je onda sa mnom bio u paklu, 
govorim mu kako ću mu pokazati mjesto gdje sam pi- 
sao i trabunjam nešto o panju, on gazi orno, a očevid- 
no meni za volju, i s licem rastegnutim u osmijeh koji 
mu eto za mene neće biti teško izdržati. Ne gledam 
koji to još pristižu za nama, zuje kamere oko mene i 
upravljač njihov dobacuje mi neka nešto razgovaram, 
neka pokažem nešto, a onaj moj ne-ja radi to robotski, 
sramoti me na način može li biti otužniji, i tako mi je 
da sijed zaplačem u dlanove, da se zabušim i padnem 
licem negdje u ovu džunglu paprati što je već viša od 
mene i u njenim mi je stabljikama kao u konopcima, 
grebena mi lišćem lice 1 u same bi mi oči, bije me po 
ušima resko šumeći: šta hoćeš, kuda ćeš? Neko viknu 
da se vratimo u stroj. Poslušaše i kamere i ljudi i onaj 
ne-ja. 

Pređoh preko postrojenih ostataka onog davnog 
Paleža i u stroj stadoh i ja. Ostade u meni od toga polas- 
ka nešto razoreno, stvrdnuto i nepovratno — to valjda 
najviše izaziva ona široka opekotina-brazgotina koju pre- 
ko čitavog lijevog obraza vidjeh u jednog postrojenog. 
Otužno mi je sve ovo skupa — odbjegle godine podsmi- 
javaju mi se iz ove sumračice kroz ćele i sjedine, a kroz 
bore lica 1 naprsline hrastovih kora otvaraju provaliju 
propadanja svega, i zar je — klima glavom moja misao 
— svoj onoj raspojasanoj mašti krvavog mrakobijesa 
slika danas ovaj nemušti duborez vidljivih i nevidljivih 
ožiljaka (kojima nije daleko do ilovače), a — puni se u 

meni gorka čaša — kako li bi se sad izgubili i ovi ožiljci 
rata da se ispod njih otvore i progovore potmuli uboji 
mira! Čujem ne slušam svoje stihove, mislim na jedan 
svoj duboki uboj i divim se đavolu kako mi se evo na- 
rugao. Ej, blijedi dječače nad jagorčikama, gdje li si i 
zašto li si toliko sudbini dužan? 

Pjesma kad se završi i govornik jedan kad ispriča 
kako je to bilo onda, te pošto i onaj moj ne-ja posluša i 
istupi pred stroj pa izmuca (jer ja mu se upletoh u rije- 
či) nešto iščašeno iz vremena (što jednako jadno pade u 
ljude i paprat), nastade spremanje za pokret: dolje kod 
manastira čeka trpeza. 

Sad ili nikad! 

Iskoristih gužvu pred polazak i jurnuh. Obazirem se 
— ne ide za mnom niko. 

Tu gdje osjećam da mora negdje biti panj opet oni 
gusti kordoni paprati, ali prodirem jer vjerujem: sad će 
ona mala nizbrdica, siguran znak da sam na pravom 
mjestu. A nje i one čistinice nema i nema, i bijesan već, 
na koju god stranu krenem, samo ova zelena surovost 
— što dublje, sve bezdušnija 1 žilavija, dok najzad ne 
stadoh, izdan od svih i svega, od srca, od pamćenja, i 
samog panja: nađoh se opkoljen njenom mirnom sve- 
moći. Sve je, dakle, zaraslo u ovaj bestrag i bezglasje, i 
od svega je ostao samo stih. Prižmirih — da bolje vidim 
to što se dešava u meni. Jest, zarastam evo i ja, ledena 
zelena izmaglica zaborava struji odasvud jedna njegova 
kap, slutim je, ide odnekud da kane u posljednji otku- 
caj srca, vidim — ruke mi već zelene, i ne gledam više 
očima nego travom, gorka stabljika raste mi kroz grlo 
iz uboja u meni koji ne stare, nego se podmlađuju. Ne 
znam više s koje sam strane došao, i otvaram oči: pred 
licem mi je, kao da hoće da ga dobro razgledam, široki, 

perasti lik paprati. Iz ove zagušljive papratne more, iz 
ove gorke tmine zaborava, iz ovog bespuća, bezvučja, 
bezdušja, izbavio se pravilan kao kristal, gorko-zelen 
od muka izbavljenja, pun tajne kao hijeroglif. Gledam 
ga a ne vidim ga više — naprežem se da uhvatim to na 
što mi je maloprije ličio, što je zapravo bio, što i sad 
jest, samo skriveno. Sinu mi — bio je to, i jest, čist, na 
čisto prepisan sonet, ne znam da li jedan od onih što su 
se izbavili, ili onih što se još izbavljaju. 

IZ SMARAGDA UNE 
Grozdanin kikot Hamze Hume 


Bila je i u našim razmišljanjima o pjesništvu jedna 
teorema — prije možda jedno, fanatizovano, empirijsko 
vjerovanje. 

Stih je naš zanesena igračica, on svoju ekstazu pre- 
tvara u gole pokrete." 

Rečenica je Miloša Crnjanskog, a citirao ju je (Slom 
posleratnog modernizma) Milan Bogdanović da bi njo- 
me, kao jednim plastičnim iskazom jednog autentičnog 
vjernika, potvrdio svoj opis toga vjerovanja, koje pobija. 
Evo i tog opisa (zato što se, svojom osobenom plasti- 
kom, može takmičiti sa igračicom Crnjanskoga): 

Smisao je suviše indirektan put da kaže golu unu- 
trašnju, hemijski čistu poetsku emociju. Poetska eks- 
presija ima da bude apsolutno neposredna, spolja neu- 
plivisani unutrašnji poetski momenat, potpuno nov za 
onoga koji ga prima, nevezan ni za jednu njegovu aso- 
cijaciju, ni za jednu njegovu realnu predstavu. Samo 
kao nepokriveno osećanje, kao neposredni, sintetični, 
sugestivni, hipnotišući izraz jednog nepomućenog sta- 
nja emotivnosti, stih je efektan, efikasan, i samo tako 
vredi." 

Da li je ovo vjerovanje odista bilo njegovim vjerni- 
cima crnica koja je u njihovim saksijama iscvjetala 
njihovim vrhunskim cvjetovima? Nimalo mi nije do 
toga ko je u pravu, i kako i koliko — cvjetova je bilo. Ja 

se ovdje javljam kao svjedok. Sjećam se bijele hartije 
svog djetinjstva. 

Za moj rodni Bosanski Petrovac Volter, ismijavajući 
teleologe, morao bi reći: ovo nije grad; jer bi Bog, koji 
je svakoj svojoj tvorevini dao neku svrhu, pa tako i rije- 
kama (da svaka teče kroz neki grad), navratio i kroz 
njega bar neku manju. 

Ali Bog svrhoviti na jednoj strani uzima, na drugoj 
daje, tako i meni: jednoga dana uzbuđeno sam ugledao 
nešto, prvi put, za šta nisam imao imena ni riječi, 1 što 
nikako nije moglo da stane ni pod kakvu riječ i ime, ni 
poslije. 

Mogla mi je tada biti treća-četvrta godina. Otac me 
je posadio pokraj sebe u fijaker — krenuli smo na dalek 
put, u nekakvu nezamislivu stranu svijeta koja se zvala 
Bihać. 

Cestom (koja je iza svake okuke bježala ispred nas 
kao svraka), u mekom fijakerskom njihanju plovili smo 
ispod planinskih kosa Grmeča, divnu jednu vječnost 
(sa konakom) dan i po. 

Želio sam da nikad ne stignemo — čudo se nizalo na 
čudo. Čudo su, dolje po dubokim uvalama što ih cesta 
obilazi, ti konji i goveda što pasu smiješni i sitni-sitni, 
kao za djecu stvoreni. (Zašto se otac smije kad tražim 
da siđemo dolje, 1, eto, samo da pomilujem onog jed- 
nog konja?) Čudo je i planinska kosa: pred nama mo- 
dra, a kad joj dođemo nadohvat — zelena! 

Ušli smo već bili u taj krajnji Bihać, ništa — sve kao 
da sam već jednom vidio! 

Najedanput, ispod fijakera nešto zatutnja i zabobota. 
(Prelazili smo preko drvene ćuprije na Uni.) Skočih i 
ugledah nešto... ah, nešto... ah, tata, šta je ovo? (Bila je 
to Una.) Otac se smije, misli da sam se prepao pa me 

pridržava i govori mi da se ne bojim, da je ćuprija tvrda, 
a ja se ne bojim: samo lebdim, sav prosjan tom Unom, 
tim neviđenim čudom, za koje bi jedino znao reći lje- 
pota, ljepota, malo mi očiju da gledam, malo mi pluća 
da dišem. 

Bila je to moja prva (i takva posljednja), najljepša, 
neuporediva, nezaboravna i neiskaziva rijeka. Senzacija 
ta možda bi se mogla uporediti jedino sa prvom zrakom 
svjetlosti i prvom kapi majčinog mlijeka, kad one ne bi 
ostajale u tmini koja prethodi našem pamćenju. More, 
koje sam dosta kasno prvi put vidio, malo me, gotovo 
nimalo uzbudilo: ono se preda mnom jednostavno na- 
stavilo iz onog mora koje se u meni plavilo i šumilo iz 
slika, filmova, knjiga i pričanja: to moje zamišljeno čak 
je bilo 1 ljepše i strahotnije. 

Čitajući poslije svakovrsne stihove i najrazličitije 
rasprave o njima, često sam se sjećao one svoje neopisi- 
ve rijeke koja se prvi put zasmaragdila potpuno bijelom 
hartijom moga djetinjstva. Ova moja Una uživljavala 
me, više nego sva ta štiva, u onu maniju, ili onaj grč, 
pjesnika da vide 1 objelodane jedan svijet nikad viđen, 
uvijek nov, nov 1 onda kad je ogrezao u poznato, i da pri 
tom između njih i onog što se u njih upija ne bude ništa 
nego samo čarolija pjesničke krede i tabula rasa, njen 
u beskraj otvoreni prostor, a između pjesme i onoga ko 
je upija ništa nego pjesma sama, takva kakva je bila ta 
moja rijeka. 

Maksimalizam jedan očevidno neostvariv kad se 
samo, bili mi pjesnici ili samo čitaoci, obazremo iza 
sebe na već rečeno, na nagomilane himalaje poezije, 
i kad samo zirnemo u sebe, u svoje unutrašnje hartije 
i magnetofonske trake, ispisane već tolikim slikama i 
zvucima. 


315 


Ali, i maksimalizam bez kojeg se ne može. Pjesnik, 
onaj autentični, neuporediv je topograf ''onog unutraš- 
njeg" u nama i isto tako neuporediv seizmograf "onog 
spoljnjeg" oko nas. To "unutarnje" džungla je i magli- 
na, i što duže trajemo, sve to veća, a 1 ''spoljnje" je ne- 
prozirna, 1 još uvijek suverena, jača od nas, kora zemalj- 
ska, koja neprekidno treperi od potresa, stalno pomjera- 
jući 1 onaj "svijet u nama", te je tako poezija vječito 
osuđena, ili usrećena, da stoji pred tminama novoga i 
da rađa zvijezde iz haosa. Tako, ni autentični poetski 
ispis svega toga nikada nije bio niti može biti prepis 
onoga poetski već ispisanoga, ni usavršeniji ni savršen 
prepis, i tako između pjesnikovog topografskog pera, 
pjesnikove seizmografske igle 1 čiste hartije ne može 
biti ništa drugo nego samo slobodan, ravan, ničim nes- 
krenut dodir (iako to pero i iglu drži i njima ravna u 
pjesniku ruka čovjekova, koja je tvoračka tvorevina 
ogromne evolucije i empirije). 

Ne bih zalazio u ove vode da u djelu o kom je riječ 
nisam ponovo, ne znam koji već put, i možda više nego 
ikad dosada, osjetio njihovu struju. 

Četiri decenije račvanja i stakanja naše književnos- 
ti, s mnogo prelomnih vodopada, prošlo je od pojave 
Grozdaninog kikota, a on i danas sja u mene kroz svoju 
bistrinu, kroz koju blista u njemu jedan svijet poznat a 
drukčiji, okupan kao zemlja poslije olujne kiše, nevin u 
svojoj nagosti, očišćen od one rđe koju po njemu stva- 
raju razne mrene naših očiju, ili njihova kratkovidost i 
sitost. 

Ne mislim na to da se ovaj svijet ukazuje ovako nov 
možda samo onome ko se rodio na sasvim drukčijem 
tlu i pod potpuno drukčijim nebom (očaravajući prijem 
Kikota na njemačkom!); nego i onome ko nosi u sebi 

svijet isti ili sličan. Ja, na primjer, mjesto Huminog Za- 
vičajnog mostarskog Cima 1 Radobolje (za koje bio- 
grafski znamo da se kroz ovaj lirski temperament pro- 
jektuju u Stublinu i Hučku Grozdaninog kikota) imam 
nešto, u nečemu slično a ponajviše isto, rječicu Lašvu 
i selo Večerisku kraj Travnika 1 iste mezgrave i fluidne 
nemirne mladosti, pa ipak: iz Kikota me obuzimala uvi- 
jek, i očarava me i danas, nagost novine. 

Kao daje (zamišljam) prvi put (kao ja sa Une) srknuo 
onih neviđenih voda sa svoje Radobolje pa nastavio da 
gasi žeđ čula vinom svoga Cima (kažu u tom kraju: 
nema Cima do Rima), Grozdanin kikot je, tako, djelo 
ravno samom sebi. Kod pripovjedača Bosne (Kikića, 
na primjer u njegovim ranim pripovijetkama) može se 
nabrojati podosta stranica od takve čistote, ali njihova 
nagost otkriva nešto drukčije, i Kikot pokraj svih njih 
ostaje potpuno svoj. 

Stoga se, izgleda, nije ni išlo u neko razglabanje 
srodstva. Ali je zato ovaj lirski izliv, otkad je počeo da 
plijeni čitaoca, često priman kao blizanac, ili kao pozaj- 
mljena pa individualizovana svjetlost Pana, nekad i 
kod nas bestselerskog Knuta Hamsuna. 

Koliko god sam i ja podlijegao tome, pa i sam osta- 
jao pod nekim mutno takvim utiskom, u meni se nešto 
opiralo: neko osjećanje da ipak nije tako, ili sasvim 
tako. Dok najzad nisam prislonio knjigu uz knjigu. Ispa- 
lo je da su i one nametljive, a prividne srodnosti, u stva- 
ri, očevidne, a duboke razlike i da može biti riječi samo 
o onom srodstvu po kojem su pjesnik i pjesnik uvijek 
rođaci, ili o onom pjesničkom zajmu u kojem su pjesni- 
ci uvijek pošteni zajmoprimci i pošteni zajmodavci. 

Iu Panu i u Kikotu pisci pokušavaju, na mjestima, 
da svoj svijet opkrile nekom mišlju. Iako, u takvim slu- 

čajevima, ta misao nikad nije srž djela (jer joj se ono, 
kao i sam život, otima svojim poliperspektivizmom), 
ipak nam ona, ukoliko dakako nije čist filozofski nalje- 
pak, otkriva nešto u samom izvoru djela, u doživljaj- 
nom aparatu pjesnikovom: ona je neki pregib u njego- 
Voj prizmi. 

Hamsun će na stotinu mjesta dati neki svoj doživljaj 
pa odmah zatim neku svoju misao o njemu, da se pred 
samim ušćem Pana obazre na sve i tri puta zapita: zašto? 
i tri puta odgovori: 

Pitaj vetar i zvezde, pitaj Boga, gospodara života, 
— jer ti niko drugi neće znati odgovoriti." 

Pitaj prašinu na putu i opali list, pitaj zagonetnoga 
Boga, gospodara života — jer niko drugi to ne zna." 

Pitaj dvanaest meseca i lađe na moru, pitaj tajan- 
stvenoga, zagonetnog Boga, gospodara srca..." 

Cvijet, pokraj kojeg Hamsunov usamljenik-pripo- 
vjedač Glan nikad neće proći a da ga ne Vidi i da se ne 
uzbudi, uvijek je procvao iz misterije i ocvašće u mi- 
steriju, biće sama procvala i ocvala misterija. Dok je u 
Grozdaninom kikotu Ozren jednostavno mladi trs kroz 
koji samo struji i struji sok čistih doživljaja, zaobilazeći 
sve misaone frževe kao da ih ni nema. Samo dva su 
ovdje mjesta koja mogu da /iče na misaoni Zastoj. 

Prvo je ono kad Ozren u vinogradu pod mjesečinom 
sluša Svrzimantijino razmišljanje o svijetu i duboko mu 
se u sebi klanja (ovo posljednje, srećom, usamljen je 
naljepak u Kikotu). Ali to nije, kao kod Hamsuna, Gla- 
novo razmišljanje o doživljaju, nego Ozrenovo doživ- 
ljavanje nečijeg razmišljanja, i to razmišljanja kojim se, 
u stvari, kao i Svrzimantijinom rakijom-lijekom i spuš- 
tenim licem, slika ovaj lik, čovjek promašen i neiživ- 
ljen, smračen pred svojom prazninom i života i smrti. 

(Pa se i sama razmišljanja razlikuju: Svrzimantijino je 
panteističko.) 

Drugo mjesto je sam kraj. Kad prođe usijano ljeto i 
iz jesenje kiše počne da se uvlači čama u duše, Ozren, 
pun doživljaja kao nar, napušta svoju Tihaljinu s jed- 
nim osvrtom koji odista podsjeća na onaj u kome Glan 
postavlja ono svoje zašto; podsjeća, prvo, time što je 
ovo sada zgusnuta retrospektiva samog Ozrena-pripo- 
vjedača i, drugo i još više, što se sad i u njegovom osje- 
ćanju svijeta javlja Bog. 

Nema više Grlice. Gospode, moj veliki prijatelju, 
zašto je unesreći i diže sa zemlje!" 

Napustio si me 1 ti i mudro mi se podsmjehuješ, o 
Gospode!" 

£0 Gospode, strašno je pogledati u raku, na ulaz u 
tvoje krajeve. Zašto li nam dosudi bol mjesto radosti u 
životu i dade nam vrijeme kao jedini lijek!" 

Veliki Gospode, na nebu i u tičijem gnijezdu, u ve- 
likoj šumi i u sitnom mravu, stvorio si nas od zemlje i 
svi ćemo biti zemlja... Ovaj svijet, bijel cvijet, u tvojoj 
je ruci, Bože. Daj mu po smrti vječni miris i neka sja 
kao tvoje sunce na zemlji!" 

Kod obojice je, dakle, Bog, i Bog deistički miješa se 
sa panteističkim, ali pred njim Ozrenovo zašto nije ono 
meditativno sina sjevera, nego prosto, gotovo do pro- 
testa uzbuđeno zašto južnjaka (i vidljivo je to i interpunk- 
cijski: nigdje iza njega znaka pitanja, nego uvijek samo 
uskličnik). Pan će se završiti jednim besmislom, Kikot 
molitvom tome Bogu da se "bijel cvijet'"" obnovi poslije 
svake svoje smrti i sjetom pred ''prolaznošću svega", 
sjetom jednom nepomirenom, koja pokušava da utješi 
samu sebe pa poziva košćele da nad tom prolaznošću 
pjevaju "vječnu pjesmu o ljubavi i o našem velikom 

ljetu". Ako ovdje ima neke meditativnosti, onda joj ko- 
rijen može biti u orijentalnom osjećanju neumitnosti. 

Pisci su ovo drukčijih unutarnjih i spoljnih svjetova 
i svaki drukčije zagledan u svoj. 

Osim analogije dvaju mitova (Grozdan i Grozdana 
— Diderih i Izelinda), malo što je tu još analogno; pa mi 
se čak čini da je mitsko u Kikotu mnogo ukopanije u 
zemlju, i u samu "'misao"' djela (arhitektonski nosivije), 
i poetski bujnije (i tu se vidi jug). 

Odnosi Ozren—Grlica, Ozren— Ivankai Glan— Edvarda, 
Glan — Eva analogni su samo po tome što su ljubavni, 
ali su ljubavi drukčije, od drukčijih su naboja, drugi im 
je smisao u djelu i u drukčijim su likovima. 

Glan je lutalica po nekom mutnom, gotovo bi se rek- 
lo atavističkom porivu, bjegunac od ljudi, neizmjenljiv 
usamljenik koji druguje samo sa svojim psom i Bogom, 
sujetan je, osvetoljubiv, puten, ljubomoran, gotov na 
skandalozan i pogan ispad, svirep je 1 rušilački kao 
dijete, u nečem odista dijete, mazohist je, ubio bi i biva 
ubijen. A Ozren je od jednog komada, sav i jedino od 
mlade ljubavne mezgre: obuzet je samo ljubavlju, stal- 
no mu dolaze u san i u javu i žare se u moždanima lju- 
bavni sastanci Grozdanovi i Grozdanini; Grlica, pupo- 
ljak i ništa više, samo je zato tu da se na njoj tanko 
izrači Ozrenov ljubavni fluid, a Ivanka, prosto zagorje- 
la udovica, da se u mraku i u uzdrhtaloj nedorečenosti 
izlije njegova grozničava plot; Vida, bijesna skrvjela 
ženetina, da se na njoj pokaže i ona krvna, sirova stra- 
na seksa; a Svrzimantija, stablo koje je sa svog posnog 
tla otimalo životne sokove, dok ni njih više nije moglo 
— da se vidi grozni besmisao čovjeka bez ljubavi. 

Ozren je, dakle, iz sebe kroz sve, kroz čovjeka i legendu, 
kroz vinograd, kamen i vodu, raširio čitavu lepezu erotike; 

u svemu i kroz sve ništa se drugo i ne vidi nego Žarki 
1 svileni, 1 ponegdje očerupani, ljubavni paun, koji će 
podjesen tužno da ćurlikne za minulim usijanim ljetom 
i klikne u buduće. 

Osim onog (uostalom, često u poeziji sretnog) 
treperenja između Glana i Eve, koje je, iako u drukči- 
jim likovima, odista od istih treptaja kao i ono između 
Ozrena i Grlice, sve ostalo drugi je svijet: Edvarda, na 
primjer, pola drame Glanove, egocentrična je, sujetna, 
smišljena, prevrtljiva, okretna — klupko jedno karakter- 
no kao i Glan, ne samo tako ispoljena nego još i ge- 
nezom oslikana; i dalje pabirčiti po istovjetnostima ili 
tragati za podudarnostima bio bi jalov posao, nasilje, 
papir, pedanterija. 

Pan je priča čovjeka koji (i po vlastitom Glanovom 
završnom iskazu) "pripada šumama i samoći", jedna 
šuma-priča puna atavističkih sjenki, puna bjekstva od 
ljudi, puna rata sa ćiftinstvom života, puna misterije 
Boga, puna selidbenog nagona, iskonski čistog ljubav- 
nog zova — i možda bi sve to, 1 slično, moglo da stane 
u jednu riječ: zagrenut, neiskriknut krik za čovjekovom 
slobodom. A Kikot je poema o čovjeku starosjedilač- 
kom, u svom tlu do grla, tjemenom u svom suncu, koji 
će se samo s tugom, i to kad se mora, rastati sa svojim 
gnijezdom i čokom — da im se opet vrati; koji bez ljudi 
ne može i zna samo da ih voli i razumije, mrzeći čovje- 
ka samo kad se u njemu javi životinja; koji je sav u mla- 
doj ljubavnoj turšiji, potapa u nju i natapa njome sve 
oko sebe; prosto poema koja je iskapila opojno ljeto 
ljubavi. 

Poema sva od one iznenadno obnažene drhtave no- 
vine koju znam sa davne svoje Une i sva od neke bijele 
i sedefaste nevinosti. 

Otkuda to i, k vragu, u čemu je to — dugo je po meni 
kopkalo, na mahove me i naprezalo da nađem kraj ovog 
uzla. 

Je li to u egzotici tla i neba 1 čovjeka, onoj koju vidi- 
mo mi, a pisac za nju i ne zna? Je li to, možda prije, u 
jednom urođenom i naivnom umijenju da se sve svede 
na elemente? Možda, još tačnije, u nalvnom neumije- 
nju da se radi drukčije? Je li to u onom srebrnom pu- 
horu koji je pao po svemu, u onoj lelujavoj paučini i 
pastelnoj svili od kojih je tkano sve i koje opliću i one, 
mjestimične, šikljaje prijesne grubosti u krčmi i svetko- 
vinske raspojasane sirovosti na vašaru, pa i strahotnu 
pojavu poludjelog raspona i onu seksualno skrvjelu 
životinju u Juri? Ili je tajna možda u samim riječima, 
koje se provide kao zelenozlatne jagode hercegovač- 
kog grožđa žilavke 1 dočekuju nas iz zelene dubine liš- 
ća kao trešnje? 

Prvih čitanja stalno mi se činilo da Ozren, kao drozd, 
prhuće od trsa do trsa, od grozda do grozda, priča pro- 
sto onako kako se šta u njemu i oko njega desi, i da 
je baš ovaj nered najskrivenija a najuzbudljivija vijuga 
ljepote svega. Poslije mi se otkrilo da i u ovom "ludilu 
ima nekog sistema". 

Odista sistema. 

Ako razložimo ovu Huminu poetsku dugu, u njoj je, 
za divno čudo, sedam boja, kao u onoj prirodnoj. Ozren 
se razlaže u njih kao bijela svjetlost: sve su u njemu i 
on je u svakoj. U jednoj je on sa prozračnom Grlicom, 
u drugoj sa slatkoputom Ivankom, u trećoj sa usijanim 
Grozdanom i Grozdanom, u četvrtoj sa raspusnom Vidom 
i Mindom, u petoj sa sumračnim Svrzimantijom, sa 
njegovim crnim osjenom, poludjelim raspopom Melen- 
tijem i muklom životinjom Jurom, u šestoj sa dimom i 

vinom raspjevane krčme i razigranog vašara, u sedmoj 
sa razlivom elemenata prirode, od sunca i vode do grada 
i vinograda, od ćuka u noći do starog ribara u suncu i 
ribolovu. 

Humo sa ove svoje palete, vođen četkom svoga osje- 
ćanja svijeta i sebe, uzima i slaže ove čisto razabrane 
boje — kako? 

Najprije će u dva laka i kratka poteza, a napeto ne- 
kud usmjerena, nabaciti dva Ozrenova erotska proplam- 
saja, onaj sporedniji, puteno nabijeni, prema Ivanki, 
pa onaj glavninski, fluidni, prema Grlici, i u pozadini 
ovog drugog povući će prve, pastelne, konture vječnih 
ljubavnika Grozdana i Grozdane, da sve odmah zađe 
u tmaste, burne i zvučne kovitlace ljetne oluje, u kojoj 
se, u stvari, izlijeva ona unutrašnja, dosad sabijena i 
primirena, oluja Ozrenova. Onda će se ova dva upored- 
na proplamsaja, puteni 1 fluidni, sa sve jačom potpalom 
Grozdana i Grozdane iz pozadine, što dalje, to više, 
razgorijevati, prvi do meko ozračenog, putenog zadovo- 
ljenja, drugi do grličastog, finog puteno podloženog, pla- 
minjanja, da se potom uznesena ljepota ovih dvaju mo- 
tiva spusti na zemlju, uzemlji se u drukčiji, jedan sirovi 
sloj ljubavi, u grabežljivi sirovi seks Vidin i Mindin. 
Pa onda opet, kao napijeni tom životnošću, šareni i drh- 
tavi vodoskoci Grlici 1 Ivanki, i opet jedno opšte ova- 
ploćenje unutarnjeg: ne sad oluja, nego kratka i krupna 
ljetna kiša, ona koju zovu "'na oblak", pa pljusak sunca 
po kapljicama i ljubav sad ona pradrevna: žarka i raski- 
kotana orgija Grozdanova i Grozdanina. 

Unutrašnji tu nekakav red jest — evo mu sad još jed- 
nog svjedoka, možda i glavnog. 

Usred ovog ljubavnog razgora pojavljuje se SVrzi- 
mantija, lik rakidžijskog mračnog izgleda 1 iznutra sav 

pustolina puna krša i panjuga; sebe sutrašnjeg on vidi 
u liku gorskog pustinjaka, poludjelog popa Melentija, 
šumskog strašila koje samom svojom pojavom rastjeruje 
pijani i razigrani vašar; 1 Ozren jednom sanja kako se 
Svrzimantija objesio u svojoj zapuštenoj i mračnoj sobi. 

Nekad mi se činilo da je sve ovo oko Svrzimantije, 
u prozračnom krvotoku ove ljubavne poeme, strano 
tijelo, koje taj krvotok muti i usporava, i takva mi je 
izgledala 1 sva krčma (osim Vide i Minde u njoj, ali oni 
su mogli biti i van nje). Sad gledam drukčije. Vinograd 
ljubavi ne bi toliko bliještao bez ove mrke pustoline po- 
kraj njega. Humina četka, ovakva kakva je, neusiljena, 
morala je to osjetiti, pa se jarke boje nemirne erotske 
supstance tek pokraj ovih crnih premaza i sivih podma- 
za pravo i puno iskre i žare. 

Pedant bi mogao bez po muke utvrditi i cjelovito 
opisati kako se erotski fluid (u magnetskom polju Ozren 
— Grlica) od sastanka do sastanka sve više hrani svojim 
izvorom, finom čulnošću, u čijem se vrhunjenju javlja u 
ljubavnicima neka mutna slutnja tragičnoga, tanki neki 
drhtaj kao u cvjetovima pred prvu iglu jeseni; i kako ona, 
uporedna, glad puti (u magnetizmu Ozren — Ivanka), 
što dalje, sve neutoljivija, dolazi napokon do ljekovi- 
tog stanja utoljenja, poslije kojeg ljubavnike počinju 
da plave razumljivost 1 tuga rastanka; i kako uopšte u 
daljnjem kompozicijskom grafikonu sve linije, svih se- 
dam njih, i one nastavljene i svaka nova, teku u istom 
poretku u koji su se ustremile one bačene iz prve ruke 
— sve do onih trenutaka kad jedna iznenadna jurodiva 
seksualna glad siluje Grlicu pa ona poludi i sa litice sko- 
či u vodu. 

Pitao sam se, pa se i sad javlja u meni nešto kao 
nedoumica, nije li ovo ono najgore, deus ex machina. 

Ima tih deus-a napretek u onoj lošoj literaturi čiji pisci, 
kad ne znaju kud bi dalje, hvataju za uši boga ili neku 
spoljnu mehaničku silu i dovlače ih da im razmrse ono 
što su, ponekad i sa nekim darom, zamrsili; ali ima i ne 
samo evanđeosko sibirsko ušće Raskoljnikova 1 Sonje 
nego i Molijerov grom kojim sam iznenadni bog nasred 
scene, pred očima gledalaca, ubija Don Žuana, sam lik 
licemjerstva u njemu. 

Sam bog, samo on to može, i samo mi ako se digne- 
mo do te prijeke i nevine božanske moći, to ćemo moći 
— licemjerstvo je toliko i toliko se svojim otrovnim ko- 
rijenom uvriježilo u prošle i u buduće vjekove: to je 
misao Molijerova, očajna koliko i tvrdoglava. Iz misli 
dakle deus, ne ex machina. 

Grlica je sva bijela i sva u pognutom stidu od svoga 
tijela kao drijemovac (da je ne oskrvnem, ovdje ruž- 
nom riječi visibaba), prosto — procvao trenutak čisto- 
te, gruda snijega koja ne zna nego da se topi u vrućici 
Ozrenovih dlanova, svilena mušica koja je zalutala u 
surovost svijeta, i mi ne možemo da ne vjerujemo da u 
tom svijetu neće moći zadugo opstati, da je ta surovost 
mora negdje i nekad uništiti, pa i kroz nju samu prolazi 
nejasan srh takvog osjećanja. Stoga, kada ta surovost, 
mutno naslućena u pokazanom liku Jurinom, zbilja na- 
stupi, 1 to (što nikako nije strano ni slučajno) u vidu sti- 
hijno surovom, u jurodivom činu silovanja, čin taj (što 
isto tako nije slučajno, neprikazan nego samo pomenut, 
ni u usta da se uzme) djeluje, bar na mene, doduše kao 
iznenadan, i zapanjujući ponajviše svojim oblikom, ali 
ne i kao neočekivan, pao s neba, nego rođen iz same 
utrobe zemlje. 

Kad me naslućivanje nekog tu sistema, a s tom slut- 
njom, i napast preciznog saopštavanja svog utiska, dovedu 

čak do geometrijskog saznavanja stvari i do njihovog 
geometrijskog izražavanja, Kikot mi se ukaže kao para- 
boloid; ploha koja jest obrubljena parobolom, ali ploha 
koja pod nekakvim svojim unutrašnjim pritiskom po- 
mjera svoju ivicu — nije to više linija čiste parabole. Si- 
lazni krak je obrušeniji, pobjeđuje ga neka gravitacija. 
On se naglo ruši iz tjemena putanje u kojem je Grli- 
čina drama. Sve one usijane boje ljubavnog ljeta pri 
tom obrušavanju jedna po jedna se gase u tmurnoj i 
strepljivoj jesenjoj svjetlosti. Na kraju, cijela se duga 
istopila, ostao je samo njen odsjaj u očima i oči koje ju 
nebom traže. 

Kad sam počeo da nazirem neki "sistem u ludilu", 
prepao sam se u jednom trenutku: rasplinuće se sva ona 
moja unska prapočetnost koja se u meni na neki način 
ponovila u prvim pasažima ove poeme. Ali obrnuto. 
Sve se spaslo prosto time što se sve drži ne hirurškim 
kopčama pisca nego samim živim spojevima stvari: 
unutarnjih pjesnikovih stvari od iste građe i zavarenih 
istom usijanom pjesničkom emocijom. 

Na jednom mjestu, poslije berbe u jeku u kojoj sve 
sirovo miriše i lijepi se od grožđanog soka 1 vrišti iz 
umezgralih žlijezda ploti, zapaljene su pred večeru va- 
tre po vinogradima. Tu ima jedna rečenica: "Andre sto- 
ji kraj vatre crven kao krvav." Taj Andre (koji u berbi 
štipa žene koju i gdje stigne) ne stoji (pjesnik tako ne 
kaže) crven kao krvlju obliven, ni crven od krvavog sja- 
ja vatre (ili tako nekako kako bi neautentična emocija 
sigurno izvarirala), nego stoji (zaludna su 1 banalizira- 
juća sva ova naša prepričavanja) crven iz svoje krvi, od 
svoje krvi, sav u svojoj krvi, stoji crven u jednom smi- 
slu u isti mah jasnom i neizrečnom, koji ipak pouzdano 
sugerišu svega tri gole riječi u svom rudimentarnom 

značenju: crven kao krvav. Na drugom mjestu, vjetar 
je, ali ne onaj fizički, koji mehanički giblje stvari, nego 
je on ovdje animističko biće, neki nevidljivi ljubavni 
poštar, koji je i sam ljubavnik, koji na sazreloj trešnji 
povija Ivanku na vrh stabla", koji joj "nosi pjesmu niz 
vinograde nekoj drugoj pjesmi", koji '"'maše lozovim 
mladicama" — njih, dakle, ne povija, nego maše njima 
nekome. Na jednom mjestu Grozdana je sa Grozdanom 
sišla sa brda narijeku, ali oni nisu narijeci, nego je Groz- 
dana neko užareno treptanje koje je čas Grozdana, čas 
rijeka, njene plave oči nisu plave kao rijeka, nego kroz 
njih protiče plava rijeka. To je jedna od onih naših unu- 
trašnjih izvorski čistih rijeka koje ponekad ugledamo 
samo mi; i koje našim iskazom mogu da Zaizvore i u 
drugima samo ako nam se riječi okupaju u toj čistoti. 

Tih ravnih prosjaja čistote ima u Kikotu izobilje, sav 
je od njih. I, onu sjenku mog straha od vještačkih kopči i 
sistema rasplinuli su ne samo ona zavarenost svega nego 
i ovi crvenkasti 1 plavičasti žišci, oni možda najviše. 

Ako je tačno da kod svakog pjesnika ima jedna riječ- 
-poštapalica, jedna riječ-jezgra, iz koje su izbile sve os- 
tale, onda je to u Grozdaninom kikotu pridjev krhak. 
Nerijetko izvirući iz rečenica i prokazujući lirski ner- 
vus vagus pjesnikov, taj atribut ulazi ne samo u tak- 
tilne nego i u vizuelne i auditivne senzacije, u naporu 
da ovim posljednjima zgrabi srž, da im savlada neo- 
pisivost. Ovaj pridjev 1, još više, pridjev fin (koji se, 
iščašeno pojavljuje na dva-tri mjesta) djeluju kao psi- 
hoanalitičke omaške koje otkrivaju da Humo svoj po- 
etski rafinman, iako bjelodan, ne može na trenutke a da 
još i expressis verbis ne istakne, u podsvjesnoj primisli, 
ili strahu, da mu neće biti možda vidljiv u svoj svojoj 
punoći. 

Nije li ovaj rafinman kvasao pod zračenjima iz nekih 
onovremenih poetskih žiža, pod prevratnim, prodornim 
i zasljepljujućim zračenjima one poezije koja je vladala 
u godinama kada se Grozdanin kikot pojavio (1927)? 

Takvih pigmenata u ovoj poemi sigurno ima. Neo- 
graničenog konfundiranja raznorodnih čulnih senzacija 
ponajviše (onda kod nas još novog a danas standard- 
nog). "Zvoni tfupa i obla lupnjava: nabijaju obruče na 
visoke bačve i masnice."" — "Cika se crveno zacereka 
niz vinograd."? — "Sva se bašta smije vrelim crvenim 
smijehom." — "Tanka sunčana zraka ciknu svrh Kobilo- 
vače i zapali se na zvoniku." — "Šupalj vjetar duva kroz 
klisure." Pa ekspresionističkih uzmaha i impresioni- 
stičkih proziranja. "Osamljenost, raspeta u suncu, kao 
bijela prikaza oteže se do neba." — "Na svakoj grani 
njiše se sočan i nasmijan poljubac." — "Crni oblak pro- 
žet jetkim zelenilom i gnjevnom žestinom." 

Ali je u svemu najviše one potrebe da se ide za svo- 
jim zovom, u ovom slučaju rekao bih najviše onog neu- 
mijenja da se ide drukčije nego slobodnim pokretom 
one igračice Crnjanskoga, i to je u ovom izlivu na prvi 
pogled uočljivo i po tome što u njemu nema ni jednog 
jedinog jer ili iako, ni jedne jedine rečenice diskurziv- 
nog mišljenja i pjevanja: nema ovdje pripovjednog vi- 
juganja, ni traga od njega, sve je trenutak za trenutkom, 
svaki ispisan u zadahtalom lirskom telegramu — čitav 
Grozdanin kikot nije ništa drugo nego jedan osuk tih 
ravnih i još mokrih lirskih telegrama. 

Jedno osmjeljenje da povjeruje u autentičnu ljepotu 
svijeta ispod svojih očnih kapaka i da je na svijet iznese 
takvu kakva je, svojom rukom i svojim riječima — to 
je ono jedino i jedino plodonosno što je Humo upio 
od tadanjih beogradskih modernista; sve ostalo mu je 

od majke, od svile i srebra mostarskog neba 1 tla, od 
bistre domaće riječi, one što je prešla devet kamenova, 
od neugaslih bisera muslimanske ljubavne pjesme, od 
kamenih i cvjetnih mostarskih avlija i od bijelo okre- 
čenih enterijera, u kojima se vjekovima sija stari ba- 
kar i miriše feslidžan jedne jednostavne a nevjerovatno 
istančane gradske kulture. 

Grozdanin kikot sav je na selu, ali nije iz seljačkog 
vidokruga, nego sav iz rustike, u kojoj se, kao i u svakoj 
pravoj, tjeskobe gradske mogao osloboditi samo urbani 
lirski temperamenat; to što je u Huminom slučaju grad- 
ska duša još u simbiozi sa dušom feudalnog čardaka 
samo je sreća, time je ovoj rustici jači panj. 

Međutim, simbioza je to samo istorijski, a u kraj- 
njem plodu jedna je to duša, samo što je ta duša jedno 
vrijeme u gradu, na ćepenku, a drugo, ljetnje, na selu, u 
ljetnjikovcu. 

Ljetnjikovac! krupna riječ, zvuči turgenjevski! 

Kad mi se pružila prilika da nekog stranca dovedem 
u ovaj svijet, bio sam redovno svjedok jednog njegovog 
skrivenog ogromnog razočarenja: sve je ovdje priprosto, 
skromno, gotovo ubogo. Ali je odmah čovjeka sa strane 
počelo da zahvata i jedno ogromno, i otvoreno iskaziva- 
no, iznenađenje: u ovoj skromnosti nastanilo se jedno 
osobeno i nevjerovatno rafinovano osjećanje života. 

U ovom svijetu, pred kućnim pragom svi spoljni tra- 
govi ostavljaju se sa obućom. Unutra je stalna sutonska 
tišina, govor je ispod glasa, zidovi bez šara 1 slika, samo 
na ponekom ViSsi, levha: to je neki, uokviren, kaligrafski 
ispis iz Kur'ana. Sećija, šiljteta, ćilimi, mangala, na zidu 
pustećija (ovčije runo na kojem se klanja) — odaje su bez 
mnogo namještaja, kao kraljevske dvorane, kao da se 
hoće prostor i u njemu ljudski lik, a stvar samo kao nje- 

gova pozadina. U jednom uglu je nešto kao izrezbaren 
i neobojen ormar, to je musander: tu se poslije svake 
plotne noći mora okupati, da bludna aroma ne ponesre- 
ći dan koji je svanuo. Donesena pod osmanlijskim alaj- 
-bajracima, kuhinja je ovdje zrela vizantijska, kult jedan 
ja 1 lastavica pod strehom opomena su protiv grehote, 
badem i trešnja — procvali poziv da se još jednom Živi. 
Mati je ovdje živa svetinja (ženu čovjek uvijek nađe, 
majku nikada), pred starošću se ustaje na noge, brat i 
sestra dvojnici su jedne ljubavi kakva samo među njima 
može da bude (i stoga dvojnici najvećega grijeha). Svi- 
jetje ovo dozlaboga čulan: i mašta o raju mu je čulna. A 
ljubavni fluid — ispjevao, u svojoj drevnoj riječi, jednu 
od najrafinovanijih i najdramatskijih ljubavnih lirika u 
svijetu. Mrtvi se poštuju, ostaju u dugom spominjanju, 
ali nema pompe smrti ni mnogo plača poslije nje; prije 
sahrane hodža će upitati vjernike je li umrli bio dobar 
čovjek, oni će reći da jest i na tabutu spustiti ga u crnu 
zemlju. Jednostavni nadgrobni spomenici (nišani iliti 
bašluci) stoje u zelenoj travi nagnuti svaki na svoju 
stranu, kao vesela pripita braća. Pa i u turbetima ćuti 
gola jednostavnost. (Ali u ovom svijetu, ispod njegove 
mirne i svečane obrazine, stalno tinjaju pa na mahove 
iznenadno buknu velike ljudske strasti, drame krvi, pa- 
trijarhalnih okova, bogatstva i bijede, vlasti, bjekstva u 
rakiju, i baš zato što je tako prevreo i problemski gust, 
u njega i jest zašla Andrićeva sonda.) 

Slike ovoga svijeta (paradoksalno na prvi pogled!) 
u ovoj poemi nema, ali joj svaku stranicu natapa njego- 
va senzibilnost, u kojoj se rodila i oblikovala i Humina 
pjesnička senzibilnost. 

Stavljajući na jedan tas svojih terezija pisca i na 
drugi njegovu sredinu, razni utilitarizmi, nacionalni, 
socijalni, vjerski, tražili su da im se tasovi umire u rav- 
noteži slike 1 slikanoga, u ravnoteži književnog djela i 
društvene sredine, zapravo u ravnoteži slike koju daje 
pisac i one koju o sredini imaju oni, pa u toj svojoj li- 
nearnosti nisu mogli da vide ono skriveno a presudno: 
onaj način osjećanja, ono opšte čulo sredine u kojem 
se pisac rađa i individualizuje. Poslovična slika starog 
Vranja bila bi etnografska mapa da se u naoko opo- 
rom Bori nisu slili rafinman jedne prezrele patrijarhal- 
ne sredine i poeta nascitur, a ova se očiglednost ipak 
samo svijećom može naći u tovaru onog što je o njem 
napisano. Od pisaca koji su ono transcendentno otkri- 
vali u divljakama i kalemima Bosne, ja vjerujem da je 
i Andrićev urođeni poetski rafinman prvu hranu primio 
od bosanskih šehera, a ne samo od domaće i svjetske 
knjige koja je ovoj stamenoj a neosionoj pjesničkoj lič- 
nosti bila i ostala vječita svijeća. Treba pročitati samo 
jednu rečenicu: rukavi joj puni ruku (Alija Nametak) 
pa da se vidi da je ovo ovako. (I da u redove ovog svog 
uležanog ogleda naknadno ubacim i ove: mnogostruko 
zapanjujuća pojava Derviša i smrti Meše Selimovića 
svakako je dosada najpotpuniji trijumf ove osobene 
senzibilnosti.) 

Kod Hamze Hume u Grozdaninom kikotu ova je sen- 
zibilnost izbila u, modernopoetski ohrabrenom, čistom 
mladom erotskopoetskom izlivu, i to je sve, i to je ono 
najljepše. Vraćam se onom čistom smaragdu svoje Une. 

MOJI SUSRETI SA MAŽURANIĆEVIM EPOM 


Tmurnožuta svjetlost, gusta i kao znojna — to je ono 
u čemu se nađem uvijek kad god počnem da se sjećam 
svojih prvih susreta sa ovim Mažuranićevim stihovima. 

Bila je to svjetlost iz onih sijalica sa ugljenim niti- 
ma, kojih je tada još bilo u upotrebi. Hranjena nejakim 
naponom iz male centrale malog bosanskog grada, gola 
i visoko nad mojom glavom, sijalica je više tinjala nego 
svijetlila. Sam u kuhinji, dok svi ostali spavaju, sav kao 
potopljen u tu sanjivu žutu tečnost, trinaestogodišnji 
dječak čita: sve je takvo, tmurnožuto oko njega, i ta 
knjižica pred njim, i iz te žute magline izranjaju samo 
crni nizovi nejednakih stihova, neko vrijeme ostaju da 
vise u vazduhu, pa se rasplinjuju... 

Jedno očekivanje prethodilo je mom prvom susretu 
sa Mažuranićevim epom. 

Mnogo sam o njemu bio slušao, ponešto i pročitao. 
Jednom prilikom za vrijeme odmora između školskih 
časova, približio sam se grupi maturanata — oko nečega 
su se prepirali. Glavni, najglasniji razgovor vodila su 
zapravo dvojica. Ostala trojica su upadala, otimajući se 
za riječ. U ovom dvoboju pijetlova, u trenutku kad je 
već zazvonilo zvono za čas, partneri valjda nisu mo- 
gli podnijeti da išta ostanu dužni jedan drugome, te je 
prvi počeo da viče kako Smail-agu uopšte nije napisao 
Mažuranić, nego, u stvari, Njegoš, kako je čitav spjev 
čista laž, kako se tu blati islam 1 unosi razdor među 

istokrvnu braću; a drugi — već su mu štampali stihove 
neki omladinski listovi, pa mi je čak i njegovo blijedo 
lice bilo simbol neke izabranosti i uzvišenosti — i taj 
drugi počeo je da ispaljuje svoje najoštrije metke, kako 
je sve to spletka i podvala, i kako je Smail-aga najljepši 
dragulj naše poezije, kako za njega, pričaj ti šta hoćeš, 
zna čitava kulturna Evropa... 

Bio sam drugoškolac, još nismo "učili!" Mažuranića. 
Ali bi se neki profesori o njega okrznuli. Profesor — bo- 
tanike. Na jednoj od onih popodnevnih šetnji van grada 
(na koje smo išli da mu se ne zamjerimo) pijem iz pre- 
gršti vodu iz potoka; on gleda, smiješi se: 

— "Treba I' kupe? ima dvije ruke." Ko je to napisao? 

Ja ne znam, i sramota me što ne znam, pa se pravim 
da pitanje nisam čuo i brišem usta čas jednom čas dru- 
gom rukom. Poslije mislim — šta li mu je ono "kupe", 
i stid me da nekog upitam to što zacijelo svako zna. 
A ipak "kupe" — takvu riječ nikada ni od koga nisam 
ČUO... 

Drugi put se nepoznati Mažuranić javio preda mnom 
povodom — jela. Na majalisu (tako se zvao naš prvo- 
majski izlet) razrednik, profesor francuskog, prolazi kraj 
mene i jednog mog druga, mi prstima i zubima trgamo 
meso s kostiju. Zastaje i kaže: 

— "Ter plijen nokti razglabati staše." 

Srećom — odlazi, ne pita ko je to napisao. Ja se osje- 
ćam uvrijeđen, mislim — on je to sigurno ciljao na nas 
Muslimane. Muslimani, naime, tada većinom nisu upo- 
trebljavali nož i viljušku, nego jeli na stari orijentalni 
način, kao i stari Grci i Rimljani. U mojoj kući, me- 
đutim, jede se nožem i viljuškom, mrzim stari običaj, 
i uvrijeđen sam što mi se razrednik ovako nepravedno 
ruga... 

Čudnovato, profesor maternjeg jezika, uviđavan 
valjda čovjek, pita te lijepo ono što je zadao, samo se 
ovi profesori iz drugih predmeta ostrvili pa nas stalno 
zaskaču sve ovakvim nekakvim nahero i nakošer, alla 
franca stihovima, kao da ih je napisao naš stari Čeh, vi- 
olindžija Kvasnička ili "tvornica soda-vode" Firtel. Pro- 
fesor latinskoga, poslije doslovnog prevoda neke poslo- 
vice, nikad nije propuštao da upita "kako bi se to kod nas 
lijepo reklo". Ouandogue dormitat et bonus Homerus. 

— Ponekad zadrijema i dobri Homer. Dobro. A kako 
bi se sad to kod nas lijepo reklo? Ko zna? 

Nijedna se ruka ne diže; on onda smiješno-uzvišeno 
izrecituje: 

— Al 1 dobra u junaka 

Dremne katkad ruka hrabra..." 

— Ko je to napisao? Ko zna? 

Svi ćutimo, domišljamo se, i znamo da se nikad 
nećemo domisliti. Meni neki đavo šapće da ustanem 
i smjelo reknem: Mažuranić, jer čim te neki profesor 
presretne ovakvim nekakvim stihovima pa upita ko ih 
je napisao, to sigurno opet nije niko drugi nego... Ali 
se ipak ne usuđujem. I nema nikakvog izgleda da će 
se ičija hrabra ruka dignuti. Profesor nam onda otkriva 
stvar: 

— Mažuranić. To ćete učiti poslije. Ivan Mažuranić. 
U svom slavnom spjevu Smrt Smail-age Čengića. Taj 
spjev... 

Poslije toliko godina, sjećam se i sad poneke njego- 
ve riječi i rečenice o "slavnom spjevu", ali ono što je 
bilo rječitije od svih njegovih riječi i što je ostajalo, i 
sad stoji u meni, bio je jedan, u isti mah slavopojan i bo- 
gobojažljiv ton. Kao da se onim što govori uvijek malo 
kaže, i kao da se kazanim, onaj o kome je riječ može u 

svakom trenu zbog nečega uvrijediti. Samo sam još čuo 
da tako govori moj profesor grčkoga o Homeru i moj 
hodža o onome koga niko nije stvorio, a koji je stvorio 
sve, koji postoji oduvijek i zanavijek, koji je nevidljiv, 
i zamisliš... 

Radoznalost je moja bila duboka, usplahirena i tajna. 
S njom se u meni javljao i jedan glas da sam nedostojan, 
šta mi pada na pamet, da tako nešto ja, baš ja pročitam. 
I nekakav još zazor, kao da bih time počinio neko sve- 
togrđe. A najviše straha da bi mi se narugao svako koga 
bih zamolio da mi posudi toga nedokučivog i nepojam- 
nog Smail-agu. Pokušao sam, stidljivim šapatom, da ga 
kupim u knjižari, ali ga tamo nije bilo. 

Nastupali su onda dani kad bih potpuno zaboravljao 
toga Mažuranića, koji mi, eto, ne može biti suđen, a 
onda bi opet nešto prenulo moju uspavanu radoznalost, 
i tako mi jednoga dana sinu da se poslužim jednim svo- 
jim razrednim drugom. On je bio porijeklom Čeh, što je 
za nas već značilo nešto, osim toga slika od momčića: 
bjeloput, plav i gotovo svilenokos, ali debele i grbave, 
izrazito muške nosne kosti, žutoblijeda i bubuljičava 
lica, uvijek grozničavih sivopalucajućih očiju i višnje- 
vih, kao zapaljenih usana, svirao je klavir i gitaru, znao 
je njemački od kuće i citirao Šilera, povrh svega znao 
je još biti i drzak prema profesorima — sve je, ne samo 
nama nego i profesorima, govorilo da će od njega biti 
nešto golemo, pjesnik, kompozitor, istoričar, filozof. 
Kad on, dakle, iz gimnazijske bibilioteke zatraži toga 
nedostupnog Mažuranića, niko se tome neće začuditi. 
Mučeći se 1 petljajući kako da ga na to sklonim, navijao 
sam razgovor na Smail-agu, i, neočekivano i u jednom 
trenu, sve se riješi: on ga ima, i posudiće mi ga. I pri- 

mijetio sam — on, radosno iznenađen, to kao da jedva 
čeka... 

Sutradan, Mažuranić umalo što mi ne ispade iz ruke! 
Ovo, ovo zar ta Smrt Smail-age Čengića?! Očekivao 
sam debelu knjižurinu, a ovo!? Sakrivao sam pred dru- 
gom svoje zaprepaštenje, i ostavši sam, zagledao na- 
slov, kao da je ovo neka čudna zabuna; pa kao da ću 
se ipak uvjeriti da to nije to, puštao sam stranice da mi 
proprhuću ispod palca kao da će se time pokazati da 
je knjižica ipak deblja nego što mi se čini, i najzad je 
stavio u jednu od školskih knjiga. Zavirio sam u nju još 
nekoliko puta kradom, ispod klupe, munjevitim prele- 
tom očiju uhvatio neku riječ ili stih, iza kojih u meni 
nije ostajao nikakav smisao, a onda je zaboravio Za či- 
tav dan, u očekivanju da ću biti pitan, u igri, u pisanju 
domaćeg zadatka za po podne i u teško propustivom 
predvečernjem lovu na pastrve i lipljane, što je i danas 
jedna moja strast. 

I ponovo mi se vratila u svijest kasno naveče, sasvim 
neočekivano, poslije žurne izrade zadataka iz matematike, 
u jednom trenutku kad sam već bio pošao na spavanje. 

Vratio sam se u kuhinju. I tako smo u onu tmurno- 
žutu svjetlost sijalice sa ugljenim nitima potonuli: ja 
gotovo s onim uzbuđenjem s kojim djeca gledaju ono 
što se skriva od njih, i knjižica, tim sad još čudesnija i 
nemogućnija što je tako malena. 

Kakvo iznevjerenje svih mojih mutnih očekivanja, 
kakvo razočarenje! 

Ništa mi se nije svidjelo. Pročitao sam Agovanje, 
Nočćnika jedva, tu stao i knjigu ostavio. Bez ikakve želje 
da sutra nastavim, uopšte jednom dočitam, čak gotovo 
sa odlukom da taj toliko hvaljeni "'spjev" nikad više ne 
uzmem u ruke. 

Čovjeku je uvijek teško da nekom objasni zašto mu 
se neka pjesma ne sviđa. Nismo to često u stanju ni 
sami sebi. A trinaestogodišnji dječak nije sebi takvo 
pitanje ni postavljao, nego se, naprotiv, s ogromnim ču- 
đenjem pitao kako je moguće da se takvo nešto sviđa 
drugima, i sviđa toliko. 

Sa jednim sam i danas potpuno načisto. Nimalo me 
od ovoga epa nije odbijalo to što se u njemu kao tako 
mračan 1 krvoločan nasilnik prikazuje jedan Musliman, 
ili možda jedan aga. U porodici kakva je bila moja, u 
meni se prema islamu rano uobličio odnos umnogome 
drukčiji od onog koji je bio kod mojih muslimanskih 
drugova. Moj otac je u našu kuću unio evropski način 
života, i ja sam za drukčiji saznavao samo kod susjeda i 
rođaka. Iako beg, nije bio obrazovan, ali je vidio svijeta, 
Carigrad, Beč i Peštu, znao je turski i nešto njemački, 
sve je kod njega bilo "'ala franca" (alla franca je znači- 
lo: navijati sat po evropskom vremenu, jesti viljuškom 
i nožem itd.), i govor i način odijevanja; ne samo nas 
sinove nego — što je tad bio rijedak slučaj — i kćerku dao 
je na škole, hvalio Kemala, demonstrativno nosio šešir, 
kajao se što na vrijeme nije prodao zemlju i kmetove pa 
sve uložio u trgovinu, ismijavao zbog zaostalosti hodže, 
kadije, muftije — sve do reis-ul-uleme. Islam je za mene 
bio neka daleka ezoterična arapska svjetlost, jedna mu- 
drost nad mudrostima i jedan način života nad svim na- 
činima, nešto što mi zapravo ne umijemo ni zamisliti, 
a kod nas u Bosni — to je bilo nešto ubogo, dozlaboga 
primitivno, poseljačeno i pokasabljeno, poturkušeno, 
nešto čega sam se pred svojim inovjernim drugovima 
i profesorima nekim dubokim, tužnim i skrivenim sti- 
dom stidio. (Strahovito me, na primjer, ljutilo to što 
sam Kur'an morao učiti napamet, ne razumijevajući 

pod Bogom ništa, prepoznavajući tek ovdje-ondje po- 
neku riječ koja je preko Turaka, podomaćena, ušla u 
opticaj narodnog govora.) 

Tako mene nije ni mogla da uvrijedi ona skrivena, 
ili ponekad 1 otvorena ironija na račun nas Muslimana, 
koju često nisu mogli da u sebi zadrže mnogi moji ino- 
vjerni drugovi, pa i neki učitelji i profesori; jedino sam 
bio pogođen kad bih iza nje osjetio neku neshvatljivu, 
podmuklo opaku ćud, nešto "iz čista mira" i ''na prav- 
di Boga". Samo prema jednom nisam u sebi ostajao 
ravnodušan: kad bi se nekom omaklo da nas nazove 
Turcima, ili kad bi nam to neko namjerno bacio u lice. 
Mi — Turci?! I sad mi je živo u sluhu riječ, 1 posprdni 
ton te riječi: Turkuša. Tako je moj otac nazivao jednog 
trgovca dokazujući da mu je porodica iz Turske. Turku- 
ša, to je po njemu bilo nešto od čega se razvodnjava 
krv, kvari ćud i na sve strane širi prevara svake vrste. A 
Muslimanima koji bi pred njim rekli da su Turci, ili se u 
nečem pozvali na "lijepu tursku vjeru"', bacao je odmah 
u brk da su "hajvani" (životinje). Za mene dječaka, ti 
Turci bili su nešto nezanimljivo, nešto možda tako ruž- 
no ali davno i prošlo, i zašto sad da se baš nama nati- 
ču na nos, kad moj rođeni otac tako zajedljivo 1 ljutito 
pere ruke od njih! A taj Mažuranićev Smail-aga, koji u 
Agovanju radi to što radi 1 koji je u Noćniku počinio to 
što je počinio, ja zaista nisam drukčije ni shvatio nego 
da je, tamo negdje daleko i davno, neki prvi pravcati 
Turčin, okružen isto takvim Turcima, 1 ni u jednom mi 
trenutku nije palo na pamet da bi sa mnom i s nama mo- 
gao imati bilo kakve veze. 

Ni kao aga. Age su na našoj plemićkoj rang-listi sta- 
jale ispod begova, u mom rodnom gradu ne sjećam se 
ni da ih je bilo, ali sam zapamtio da se u begovskom 

krugu, povodom neke ženidbe ili udaje, govorilo o njima 
s omalovažavanjem i podsmijevanjem. Mom ocu — pri- 
mjećivao sam — imponirala je begovska titula, ali sve 
ono pogrdno što je on govorio o begovima vjerujem 
da nije uspijevao da tako sočno rekne nijedan kmet; u 
pozadini prvog svjetskog rata — od četvrte do osme go- 
dine mog djetinjstva — zanemarivao je ubiranje trećine 
od kmetova, bavio se trgovinom i švercom. A kad je 
naša porodica, devetsto osamnaeste, "izgubila kmeto- 
ve" 1 iz godine u godinu padala u sve veću bijedu, da 
se na kraju nađemo u njenom vrhunskom užasu, sve 
optužbe i sav bijes očaja, 1 kod oca i kod mene i kod 
svih nas u porodici, svaljivali su se na begove, na pret- 
ke — kao na ljude slijepe, glupe, zatucane, bandoglave 
i tvrdoglave. Možda je Mažuranić svojim Smail-agom 
mogao pogoditi nekog drugog mog druga koljenovića 
— mene nikako. Naprotiv... 

Nešto drugo nije mi se kod njega svidjelo. Zapravo, 
ostavilo me nedirnutim, praznim. 

Uzalud sam ponovo, i po dva-tri puta čitao pojedine 
stihove, 1 čitave pasaže, uvijek se sve opet vrati na bli- 
jede, neodređene slike, koje se i tamo gdje na trenutak 
ostanu žive i izrazite, brzo rasplinu u pitanja, na koja ne 
znam odgovor. Ostajem u nekoj zbunjenoj neodređeno- 
sti... Tankim, igličavim znojem već počinjem da se zno- 
jim u tmurnožutom zejtinu sijalice sa ugljenim nitima, 
već iz žute magline, kao kroz tmurnu pospanost, lju- 
ljajući se izazivaju pa se odmah rastanjuju i iščezavaju 
crni nizovi slova... I na kraju ostavljam knjigu u mutnoj 
smjesi osjećanja, i ljut na nju, i tužan zbog sebe, zbog 
svoje možda nesposobnosti da je shvatim... 

Kad sam se već bio odlučio da svoje susrete sa Ma- 
žuranićevim epom ovdje zabilježim, pa poslije prvog 

sjećanja počeo da tragam po sebi i lovim druga, osjetio 
sam da to neće biti tako lako: sjećam se prvog opšteg 
utiska, mogu i sada da ga obnovim u sebi, ali njegovi 
izazivači ostaju mi u tami, i tek se naslađuju u njoj, 
jesu tu, ali koji su i kakvi su? Mnogih svojih nedou- 
mica sjećam se ne toliko iz tog prvog čitanja koliko 
iz docnijih razgovora s onim svojim drugom Čehom. I 
više od toga svjesnog napora da se sjetim kazala mi je 
dobra volja ćudljive podsvijesti: neuredno i iznenadno, 
kako to već ona zna, podsvijest je ponečim izvirila iz 
sebe... Ali osjećam 1 poslije toga da je štošta još ostalo 
i ostaće u meni sakriveno zauvijek. 

Sjećam se, odmah je počelo da me nervira to što mi 
Mažuranić nikako neće da kaže ko su mu ti Brđani i ta 
Brda. I kako je to njih taj Smail-aga "zarobio robljem"? 
Poslao svoje robove da ih zarobe? Kakve to robove, ot- 
kud mu sad robovi?! I zašto ih je zarobio? I kako? "Na 
Morači vodi hladnoj." Jesu li ih to ti njegovi robovi 
pohvatali kad su gazili preko te Morače, vode hladne? 
A 1 gdje on to zove svoje sluge? "Usred Stolca kule 
svoje..." Je li mu to kula usred grada Stoca, ili mu se 
sama kula zove Stolac? Vidio sam nekoliko starih kula, 
mogu da zamislim i ovu, ali scena mi se premeće ispred 
očiju: čas mi je Smail-aga usred kule, čas mi je kula 
usred Stoca. (I kako to: Stolca?! Tako naše riječi izgo- 
varaju "kuferaši"', oni što su došli odnekud iz svijeta!) 

Tako, slika se začne pa je odmah smrsi ili pokrije 
druga, a ovu opet otjera pitanje, ili se u isti mah javi 
po nekoliko slika, pa odmah sve u isti mah i iščeznu, a 
mjesto njih počne da se odvezuje pitanje za pitanjem... 

Kako to: naredio je slugama da mu dovedu zaroblje- 
ne Brđane, a oni mu izvode ''tamničare"''! Kako to ta- 
mničare kad tamničari nisu sužnji, nego oni koji čuvaju 

sužnje?! I otkud mu ovo "na rukah" 1 "na nogah", kad 
se kaže na rukama i na nogama ?... "On namaknu gojne 
vole." Sto će mu sad najednom ovi volovi?... 


...-1 dželate ljute rise, 

Ter ih turskijem darivao darom: 
Svakom momku ostar kolac daje, 
Kome kolac, kome li konopac, 
Kome britku palu namjenjuje. 


Shvatio sam da on to svojim momcima daje kočeve, 
sablje i konopce da biju 1 vješaju te Brđane, ali se od- 
mah zbunjujem... 


"Ajte, krsti, dijeliti dare, 

Štono sam vi Turčin pripravio, 
Vam i vašijem Brdam kamenijem; 
Vi bo kako, sva će Brda tako. " 


Otkud sad "krsti" kad se on to obraća svojim mom- 
cima. I šta ima da se dijeli i kome kad je sve već 
podijeljeno! (Ono "štono sam vi", "Brdam", ''vi bo 
kako" i sve takve nekakve čudne riječi i iskrivljeni 
oblici, sve je to kao ono "Stolca"'!) Ostajem u potpu- 
noj nedoumici... 

Tako mi slutnju smisla u stihovima: 


Tko si junak osvetit se ne mo 'Š 
Na junaku dotle dok ne preda... 


zamagljuje ono "(dok ne preda". Mora da je ovdje izos- 
tavljeno ono ''se"': dok se ne preda. (Poslije, u kasni- 


jem razredu — sjećam se — kad je profesor jednom đaku 

objasnio da je to od glagola predati, trzati se od straha, 
uzviknuo sam u sebi: "A-aaa, to je to!"') 


Videć aga krepost taku 
Zazebe ga na dnu srca 
Ko ledenijem ratom leden 
Šiljak dušu da mu dirnu. 


Ova dva posljednja stiha upravo me obezglavljuju. 
Kakav mu je to ledeni šiljak koji ima ledeni rat? Poku- 
šavam da zamislim kako na Smail-agu ide nešto straš- 
no, nekakav rat sa ledenim šiljkom, šiljcima... 

Isto biva i sa stihovima: 


Zar ne vidiš, kako radi 

Hrabar junak, uspreć zimu 

Što mu s one piknje male 

Po svem tijelu mrazne valja vale? 


Šta mu je ova piknja mala, koja mi je sve zamrsila, 
pa mi samo ono "(po svem tijelu mrazne valja vale" neš- 
to govori! 

A od svega me najviše čudi i upravo ljuti to što se 
ovakav čovjek koji naređuje da se ovako ''na pravdi 
Boga" ubijaju ljudi, pa još 1 jadni starac koji mu savje- 
tuje da ih pusti kući — naziva u pjesmi junakom, i ne 
samo naziva nego tako i prikazuje! 

Izdržao sam još, srećom kratkog, Noćnika (i tu je 
bilo: ''malne zeca plašljiviji kleca"', diljka, rakčin, Cuce, 
Bjelice, Čeklići), pa iako sam kroz ovo pjevanje prošao 
lakše, iako je Novica onim svojim "a jest nešto" zago- 
licao malo moju pažnju, nije bilo onih krila koja sam 
očekivao da će me uznijeti nekud visoko, nego je sve 

to bilo neko uzaludno naprezanje, iza koga su u meni 
ostajale samo zbrka i nedoumica, i tužna pomisao da 
meni u ovakvim stvarima po svoj prilici nema lijeka. 
Knjigu sam zaklopio. 

I, vjerovatno, dugo je se ne bih sjetio da me moj 
Čeh uskoro nije počeo zapitkivati jesam li je pročitao 
i kako mi se sviđa. U početku sam se izvlačio kako 
sam znao, ali najzad nije bilo druge nego da mu reknem 
kako jesam i kako mi se sviđa mnogo. Samo — neke 
stvari nisam baš sasvim razumio. I, kad sam Smail-agu 
morao jednom da vratim, on navali da me pita šta mi 
to nije jasno. Pritisnut, počeo sam da mu pokazujem ta 
mjesta u knjizi. Za Brđane mi je rekao da su to u stvari 
Crnogorci, tamničari su sužnji, ali već kod "dijeljenja 
darova" i kod onoga "dok ne preda" vidio sam da se 
budući veliki čovjek grči u sličnom zbrkanom krugu 
kao i ja, te sam odustao da ga pitam o "šiljku i ratu" i 
svemu drugom. Sve ostalo mi je jasno. Osjetio sam se 
ohrabren 1 u nečemu svome utvrđen... 

Prolazile su godine, od nedohvatne brojke osam, teš- 
ke i ogromne kao granitna stijena, sporo se odlamao 
razred po razred, Smail-aga, krnj i neprivlačan, ostao je 
da leži negdje potopljen i zaboravljen u sivilu obavezne 
školske lektire, a na intimnoj traci proticanja moga dje- 
tinjstva i moje prve mladosti, u reskoj smjeni svjetlosti 
i tame, uslikavali su se naizmjenično dugi teški mjese- 
ci kućne bijede i kratke oslobađajuće ferije, te drhtavi 
režnjevi smaragda, azura i zlata u svim čulima, ti dani 
mojih nijemih prijateljevanja sa planinskom rijekom, s 
njenim pržinama, sa rakitama i pastrvama... 

Bio sam već šestoškolac; uredništvo opalografisanog 
gimnazijskog almanaha objavilo je tad moj mali sonetni 
vijenac Ocvale primule. U njemu — držim i sad — sav 

sam tadašnji ja: moje osjećanje sebe i svijeta i moja 
prva probijanja u riječ. Međutim, radi Smail-age — evo 
jednog od tih pet soneta: 


O davno si, davno, Dijete puti bijele, 
otišlo gdje i sad možda koja cvjeta! 
Al primule jare mog su srca svele 
što raskriše čaške s prsta ti i peta... 


I, sad, kada ćutim u požare ljeta 

na kapcima scvalim teške dlane vrele, 
i kad žitki podnev s kora i drveta 
ljuljov miris toči sokovine zrele, 


na dnu svih sazrenja, niz ječnove plamne 
i sad prsti moji davnu mlakost slute 
koju ubra srce s prvih tvojih cvanja: 


niz snijeg što ne kopni, u gudure tamne 
slazim tvojom stazom, dok ona, sve tanja, 
kao mlijeko teče u primule žute. 


Jagorčike, ti žuti simboli moga djetinjstva, svele 
su, sedamnaestogodišnjem mladiću očni kapci su već 
scvali i pritisak je na njima teške omorine, i on se iz 
svih sazrenja" vraća u svijet djetinjstva, dok staza po- 
vratka postaje sve tanja... 

I takav, sreo sam se ponovo sa Mažuranićevim epom. 
Jednom okolnošću. 

Stekavši glas dobrog "instruktora"', već četvrtu godi- 
nu davao sam časove slabijim đacima. To je godinama 
bilo hljeb ne samo moj nego i moje porodice, pa sam 
se 1 zato trudio da '""posao" radim što bolje. Jedan moj 
klijent dobio je za domaći zadatak da izvadi trope i fi- 

gure iz Harača. Sam sebe je nazivao "(drvo za poeziju", 
što baš 1 nije bilo daleko od istine, pa mi je jednostavno 
rekao da bi bilo lakše i meni i njemu kad bih mu to 
uradio ja. Nisam, naravno, na to pristao, ipak će, odgo- 
vorio sam, biti korisnije za njega da stvar svršimo sutra 
zajednički. Rekavši to, odmah sam osjetio u sebi nagao 
talas stida, jednog stida koji je prelazio kao u neku jezu: 
toliko sam već tada bio pročitao, pisao sam i pjesme, a 
ne bih se eto smio pojaviti ni među vrapcima, jer od 
Smail-age sam znao (znao!) pored ona dva pjevanja, 
još samo Kob — zato što sam je jednom prilikom morao 
deklamovati! 

U stvari, ja sam se stidio sebe radi, ne sebe. I ta vrsta 
stida stavila mi je sad u ruke ovaj ep. U meni — bilo je 
kao da se po nekoj tuđoj volji moram ponovo sresti, i 
sad dugo i zaljubljeno razgovarati, s licem koje neka 
je svemu svijetu divno i drago, meni nije, koje me pri 
prvom viđenju ničim nije privuklo, koje to danas može 
još manje i koje mi danas manje treba nego juče. 

Onaj nevini dječački utisak iz prvog čitanja vreme- 
nom se još bio podvostručio onim službenoškolskim 
pretresanjem, presavijanjem i raskrajanjem Smail-age, 
koje mi je, svojim još sitničarstvom i cjepidlačarstvom, 
ponekad znalo biti i mučno kao da prisustvujem nekom 
— sit venia verbo — biskanju, a uvijek djelovalo kao da 
se tu isprašuje i pori neki stari kaput ili kao da se žmara- 
vom škripom i uhodanošću krede dokazuje Pitagorina 
teorema. Pa ono poslovičarenje, ono već nedotupavno 
nabijanje u uši ovog epa uvijek i u svakoj prilici, ta 
poštapalička upotreba koja i najčudesnije riječi izan- 
đa, posvakodnevi i isprazni do praznoga zvuka, koja bi 
razvodnila i obezukusila i same Homerove i Danteove 
riječi, a nekmoli... Da, još i ovo: Dante je bio spečen i 

suh, ličio mi je na beduina i činilo mi se da se sav iza- 
žeo u poeziju, u Homerovim praznim očnim dupljama 
grajale su vojske u sudaru i zvečala mjed, po bradi mu 
se motali zavidni, osvetoljubivi 1 bludni bogovi, a Ma- 
žuranić, na fotografiji: neodoljivo mi je ličio (samo da 
je još imao po prsima one toke i ilike) na jednog cigan- 
skog kneza "iz prijeka", i nezamislivo mi je bilo da u 
takvom liku može da se nastani pjesnički duh... 

Tako je došla noć još jednog čitanja, u kojoj je tre- 
balo da poslovno obilježim trope i figure, u Haraču, a 
još više: da se usput već jednom oslobodim one svoje 
nepojamne anomalije. 

Ali, desilo se — ni jednog tropa ni figure nisam pot- 
crtao! 

Ep sam sad pročitao u jednom huku, sa nekoliko sa- 
svim sitnih i kratkih spoticanja, mjestimice uz pomoć 
rječnika koji je imalo to izdanje. 

No nije baš bilo u jednom huku... 

Na mahove se hvatam kako pojedine stihove pa i čita- 
va mjesta i pjevanja neodoljivo moram da pročitam pono- 
vo, pa to i činim. U jednom trenutku uhvatim se da sam 
(baš zbog ovih stihova "tiho i gluho, posred tisijeh, glusi- 
jeh tmina"') sa četom, i ne osjetivši, produžio još jednom 
i da me, isto tako neosjetno, evo sad ponovo na Gackom 
polju, gdje se upravo sprema onaj široki i usijani koloplet 
koji sumnjam da bi iko mogao da ne vidi još jednom... 


Od istoka haračlije jašu, 
Vode golu na repovijeh raju; 
Od zapada haračlije jašu, 
Vode golu na repovijeh raju; 
Jašu zmaji s sjevera i s juga, 
Golu raju na repovijeh vode. 

Dočitavši još jednom Harač, zatvorio sam knjigu, 
osjećajući to prvo: kako mi se puši iz usijanih možđana. 
Uopšte, nisam mogao da razmišljam — da stihove u sebi 
obnavljam, da ih zagledam i obrćem, da ih ponovo stav- 
ljam na vagu onog tajanstvenog čula u nama koje ima 
prvuriječ i kome dajemo posljednju... Iz tog čula, kao iz 
nekog podvodnog izvora, nepresušno i pretičući jedan 
drugoga, izvirali su 1 širili se svud po meni kolutovi Za- 
bezeknutog čuđenja — otkud mu sve ovo, ovo čudesno 
umijeće da kroz ovako mali niz ovako krotkih stihova 
raspomami ovoliki mrakobijes pohlepe i mučenja, ovaj 
zvečeći krvavi koštac nepokorene trpnje i nenapojene 
sujete, ovaj olujni tamni nalet osvete, otkud mu ova ča- 
robnjačka lakoća kojom te zagnjuri u ovo raspojasano 
a u tamu propeto valjanje događaja, u kome nikad ne 
znaš kamo će te u sljedećem trenutku ponijeti, i ova 
moć, ovaj suvereni zavitljaj ruke kojim je u jedan ko- 
loplet, grmljavni mračno-bljeskavi koloplet, pomiješao 
zemlju i nebo, život i smrt, čovjeka i "silu višnju"'?... 

Legao sam. U meni kao da se maloprije desila eks- 
plozija jednog čudesno-sablasnog svijeta, pa još njegova 
parčad, nevidljiva a svuda u meni, lete kroz neki topli 
mrak koji nema boje i u neredu, čas jedno, čad drugo, 
zaplamsa pa se odmah ugasi, kao da ih pali i gasi neka 
sadistička ćud koja mi u svakom trenu nešto turi pred 
oči pa odmah povuče u mrak, niša ne da da dogledam 
do kraja... Uporedo s tim bruji u meni neka muzička li- 
nija i na trenutke se pretvara u govor — govorim u sebi 
neke stihove, koji su sad oslobođeni svakog smisla, či- 
sta muzika, muzika muzike radi... Svaki put u tom nije- 
mom govorenju najednom nastane rupa — ne mogu da 
se sjetim jedne riječi ili čitavog stiha. Uzimam novi Za- 
let, ponavljam, ali se opet nađem na istom mjestu, pred 

istom ukletom prazninom. Naprežem zatim sjećanje, 
ali uzalud. Pokušavam onda da to mjesto sam dopje- 
vam (''baš da vidim kako bih to rekao ja"'!) ali ispad- 
nem uvijek trapav i bangav, pa se ljutim na sebe — kako 
to da ne umijem smisliti (a znam da je jednostavna!) 
tako jednostavnu stvar! Ustajem, palim svjetlo, nalazim 
ta mjesta, pa da, upravo to sam zaboravio, ovu jedno- 
stavnu upravo vrapčiju riječ 1 vrapčiji stih... 

Umoran sam već bio i predan snu. Bilo mi je kao 
četi na kraju Harača: divno je bilo ući pod čador sna. 


Četa noćna pod čadorje uđe. 
Noć je strašna, krvi oblita, 
Tamna, crna; blago četi sade, 
Gdje već trudna na noćište pade. 


Sutradan je na sve pala dnevna svjetlost. To je svi- 
repa svjetlost koja svim sinoćnjim stvarima daje drugo 
mjesto, oblik, veličinu, boju i zvuk. Desilo se nešto si- 
noć u nama 1 s nama, neko neslućeno čudo i prevrat, a 
danas to čudo i prevrat izgledaju skraćeni za prevršenje 
naše omađijanosti i prevagnuti težinom naše realnosti. 
Nismo više danas sasvim ono što smo bili sinoć, ni sas- 
vim ono što smo bili juče. Mažuranić me proveo kroz 
stravične prizore jednog svijeta u kome sam pod magi- 
jom njegove riječi potpuno izišao iz sebe; ali već sutra, 
sa prvim dnevnim osvjetljenjem svijeta u koji sam se 
probudio, vratio sam se pod svoje sklopljene očne kap- 
ke, u divnu, spasilačku polutminu svog usamljenog ja, 
u kojoj me opet dočekao prosjaj dalekih jagorčika dje- 
tinjstva 1 ono moje unutarnje nebo sve u praminjanju 
mnogobrojnih pahuljica-varnica, kroz koje zvone i klize 
moje krilate saonice u neka grozničava bjekstva i uzlete... 

Mažuranić (dugo sebi nisam mogao objasniti zašto sam 
uvijek zaboravljao da on pjeva temu svoga vremena) 
probudio mi je u sjećanju nekog starog Ibrahim-bega 
koji je stalno kupio nas djecu oko sebe i oko koga smo 
se sami pilićili jer je znao da izvodi glasove svih mo- 
gućih životinja — ptica i žaba na najviše naše uživanje; 
blago ti metne ruku na koljeno pa počne (znamo, sad 
će nova priča: "E, moji momci šuplji ko lonci, mirni ko 
kosovci, krupni ko bopci, slatki ko brabonjci: ovako je 
to bilo.'') I brzo nestane njegove brade i njegovih riječi, 
pred nama samo lebdi priča i mi lebdimo u njoj... Poslije 
tog čitanja, bilo mi je odista kao da sam na ramenu Osje- 
tio blagi dodir Mažuranićeve ruke: "Eto, mladiću moj, 
tako ti je to bilo. Juče silnik — danas ptičije strašilo." 
Iako sam za to imao neku ispriku, osjetio sam i neko 
pokajanje prema pjesniku, jer (već sam, naime, jednog 
velikana bio pročitao 1 drugog upravo čitao) sad je pre- 
da mnom čelom dotakao one uzvišene mage poetskog 
pričanja koji ti iz ruke prospu pred očima raj i pakao... 
Ali, moj svijet je bio upužen, ukornjačen, i svi ti svje- 
tovi zajedno s Mažuranićevim, ma koliko uzbudljivi, 
stajali su 1 ostajali izvan mene kao nešto ne-moje, čak 
kao jedan potisak više da se još dublje zavučem u sebe. 
Odista, pišući stihove, nisam se tad ni u jednom trenut- 
ku osjetio u odzvuku te poezije. 

Tako sam tad osjećao i /lijadu, i EFnejidu i Pakao; u 
mene je, nekim mutnim ali prodornim, gotovo ljubav- 
ničkim zracima Zračilo iz Vidrića, Matoša, Rakića, Voji- 
slava, Pandurovića, Tina, Krleže, Viznera, A. B. Šimića... 
i probijao sam se već u Bodlera. 

A jedan dubinski, potmuo nagon, pun neke neisklija- 
le želje koja je htjela da samu sebe poveća do u beskraj, 
stalno je potiskivao sve moje unutarnje zidove, udarao 

mi u opnu svih misli i same kože. I najzad je načeo to 
moje opijeno spokojstvo u školjci. Iza svake moje fan- 
tazmagorije, ma koliko me opijala dok je trajala, počeo 
je u meni da ostaje neki otužno-kiseli talog, u tom Za- 
tvorenom sebi sve više mi je bivalo kao u nekoj ledeno- 
-gorkoj 1 zagušljivoj memli, i osjećao sam kako mi se 
u svaku misao zabija oštar i tvrd frž, čvor: i najzad mi 
je svijest govorila sasvim jasno da u svojoj školjci spa- 
senja nisam zato što hoću, nego zato što prostori života 
koje hoću, koje svojim bićem jedino mogu da hoću — ili 
ne postoje i nepostojivi su van mene u životu, ili posto- 
je negdje van njega kao sveobećavajući ali beskrajno 
ravnodušni prema svemu (bog), ili postoje, ali nedoku- 
čivi, bar za mene nedokučivi, a prostori koje mi nude ili 
koji mi se sami nude — ja ih neću, ne mogu da ih hoću. 
Nisam više mogao ostati u sebi, a van sebe nisam imao 
kud... 

Otišlo je onda i ono posljednje parče, matura, i s 
njom kao da se svalila s grudi čitava ona granitna gro- 
mada brojke osam i povukla za sobom u bestrag svu 
onu bijedu i usamljenost, a u mašti je preda mnom Za- 
svijetlio ''velegrad"', zacaklile se sale u kojima se slo- 
bodno sluša prava nauka (o kako li izgledaju ti univerzi- 
tetski profesori?) i zašarenila se, zažamorila korza, potoci 
žena, među kojima je negdje i ona, ona žena. Preporukom 
sam dobio stan i hranu kao "instruktor'', zbogom bijedo 
i tjeskobo moja, i zdravo divni, široki živote — kao u 
dugu i pjenu pod slapom svoje rijeke bacio sam se u tu 
obojenu svjetlost, u kojoj ću zadovoljiti sve gladi i žeđi 
tijela, srca i misli i ozdraviti od svih svojih sljepila. 

Ali je već krajem druge godine sve to počelo da se 
gasi, jedno za drugim i u prazno kao vatromet, i već slje- 
dećeg semestra počeo sam da hvatam sebe kako se u 

sebi usamljujem i kad sam u društvu, pa i pokraj žene, 
i kako se sve više ponovo klonim svijeta i prijateljujem 
najradije sa stihovima, sa parkovskim pustim klupama 
i s prvim oksidom lišća. U prisjenku svijesti mutno mi 
je stajala koliba kraj rijeke i ribar samac u njoj... 

Tada se iznenadno, kao u beskraj zavitlan vidik, u 
čijoj pastelnoj izmaglici tinjaju još neviđeni oblici ne- 
iscrpnog života, pojavio preda mnom freći prostor. 
Pojavio se, i pojavilo se s njim jedno ozareno stame- 
no osjećanje da to nije više — jezikom tadanjih mojih 
standardnih simbola — neka moja nova, novodozvana 
fantazmagorija što je ponovo divno zasvijetlila pa će 
se ponovo ugasiti u mraku školjke, ni van mene neki 
nepostojivi čardak ni na nebu ni na zemlji koji se ipak 
čudesno spustio na zemlju, ni grožđe Tantalovo koje se 
ipak prepustilo ustima, ni bog koji se napokon smiješi 
iz one svoje svirepe ravnodušnosti. Osjetio sam u tom 
trenutku kako taj prostor, jedini u kome se može disati, 
ljubiti, raditi, sanjati, niče jednako iz mene kao i svud 
oko mene, neumitno, u tajanstvenom spajanju sunca, 
korijenja i zrna. Knjige, zabranjene tada a takve kao da 
su, činilo mi se, iz nekog skrivenog mene bile pisane, 
odškrinule su preda mnom taj prostor. Pred mojim no- 
gama je ležala, kao hrpa smeća i olupina, neumoljivo 
oštro osvijetljena i bijeda mog djetinjstva i mladosti i 
moja bolna raspukla školjka i krhotine mojih iluzija, a 
kao buran ozoniran krvotok zastrujala kroz mene pate- 
tična, još nedovršena simfonija Lenjinovog oktobra, i 
sve unutarnje zrenike preplavio mi je novi Eden... 

U svojoj dvadeset 1 četvrtoj stupio sam u Žar i dis- 
ciplinu mlade ilegalne falange revolucije. I dok su se 
godine do mature otkidale sporo i kao odlazile u prazan 
prostor, sad su počele da jurišaju kao u magnovenju ka 

tom jedinom punom životu, od koga se duša penjala u 
grlo i kucale sljepoočice. U susret velikom lomu, koji 
je bio jedini siguran u mutnoj i uvijek iznenađujućoj bu- 
dućnosti 1 do koga je, činilo nam se, moglo da dođe u 
svakom trenu, išlo se u solidarnosti, ljubavi i ispovijesti 
jednako ponesenih i jednako ugroženih, sa oprezom i 
drskošću zakletih, sa naporima da se užlijebi u otkrića 
misli koja nije imala svoje katedre, u gravitaciji i kohe- 
ziji vodenih kapljica koje moraju kud moraju i valjaju 
se svukud, podzemno, zemno, nadzemno... I kada je 
najzad došao taj lom, kao lava okupacije i kao lava iz 
naših sopstvenih vulkana, u tom obliku koji se pakle- 
no smijao svakoj preciznosti prognoze, svakoj mašti i 
svakoj pomisli na bunt i otpor, u gravitaciji i koheziji 
u koju je davno ušla, moja se kapljica simbolično našla 
na mjestu iz koga je u život i pošla, na obrežju planine 
iznad grada moga djetinjstva. Crna krv je tada tu cvala 
mjesto mojih davnih žutih jagorčika. 

A onda, treće godine rata, opet još jedan takav sim- 
bolično zatvoren krug. Oslobodili smo onaj grad moje 
mladosti u kome sam završio gimnaziju. Prvo čemu sam 
poletio, tajno uzbuđen, sa srcem u grlu, bila je gimna- 
zijska zgrada, pusta i puna krša. O, taj susret, taj nalazak, 
koji sam tako želio a u koji sam tako malo vjerovao: na- 
šao sam onaj gimnazijski almanah s mojim Ocvalim pri- 
mulama. I uzeo još nekoliko knjiga, među njima — opet 
sa jednom strujom koja je slatko trznula kroz mene — i 
Mažuranićevog Smail-agu. 

Nije tačno da čovjek ikad u životu zaboravi svoje ja. 
Kažu da škorpion, opkoljen vatrom, sam sebe svojim 
kliještima prereže. Čovjek, kad se osjeti opkoljen živo- 
tom kao neprijateljem, ako ne može jež, postaje školj- 
ka, puž, kornjača. Ali dođu takve životne situacije, ili 

nahrupe takva vremena, kad ne može ni to, i kad naše ja 
vidi svoj spas u gotovo animalnom samoodbrambenom 
zagrljaju s tuđim ja, sa nizom drugih ja. Mi tada posta- 
nemo novi, neprepoznatljivo novi, puni razumijevanja 
i za najmržeg svoga i za najgore njegovo: sebe vidimo 
u drugima i druge u sebi. Oči nam se otvore Za svijet 
izvan nas, i kao da se s njime nađemo u zajedničkom 
krvotoku osjećanja i misli... 

Bila je četvrta ratna jesen; u jednom jeziku šume 
koji se spuštao u dolinu, polutamu hrastika septembar 
je poprskao bijelim kapljama sunčanog škropca. U nji- 
ma se palio smeđi ferment starog lišća po zemlji, i (bio 
sam tada zaljubljen u jednu djevojku) iz polutmine su 
me gledale te tople smeđe oči; bliještalo je srebro lišaja 
po kamenju i korama hrastova i prvo bljedilo lišća u 
krošnjama, te mi je po tim svjetlosnim otvorima na ma- 
hove, izgledalo kao da cio prostor lebdi u vazduhu, ali 
mi se mrtvo lišće pod nogama javljalo kao svjedok da 
se nikud ne može ni poletjeti ni pasti dalje od zemlje... 

Pisao sam tu, bolje, s vremena na vrijeme bilježio neš- 
to svoje; a onda, mutan tog popodneva 1 prazan, ostavio 
sebe i uzeo da ''pregledam" Smail-agu. Od onog dana 
kad sam ga našao u gimnaziji pročitao sam ga bio ne- 
koliko puta; a sad je trebalo da vidim bi li se ipak mogli 
naći neki odlomci za recitaciju na "kulturnoj priredbi". 
Ovo "ipak" značilo je: izabrati nešto što bi se držalo 
kao cjelina a ne bi, samim pomenom krsta i Turčina, 
povrijedilo osjećanja" onih što ih je moj otac nazivao 
hajvanima" 1 "podstaklo na bratoubilaštvo" one što su i 
za njega privatno bili ""Vlasi"', kao i on Za njih, i privatno 
i javno, Turčin. ('"Spiroheta prokletstva!""? mrmljao sam 
i razmišljao o tome da li je moguće stvoriti književno 
djelo da imadne magiju, zaražljivost vjerodostojnog a 

da bude bez onih akcidentalija koje uvijek nađu vrije- 
me i sredinu da postanu neka crvena krpa i šaka u nos.) 
Nisam ni sam vjerovao u tu svoju namisao, pa se nisam 
ni usuđivao da je kome povjerim dok se najprije sam ne 
utvrdim... 

I desilo se opet: kao onda trope 1 figure, tako sam 
sad zaboravio recitaciju. (Ne znam, ovoga puta, možda 
su mir na pomolu i tajac šumske polutmine, i ono moje 
mirno lebdenje s njom u visini, učinili da se sad kao 
sasvim iznova vidimo, i u prvom se trenu razumijemo, 
ja i ovi stihovi.) 

Pročitao sam, 1 možđani su opet bili onako usijani, 
kao onda, možda i jače. Iz šumske polutame izišao sam 
pod punu dnevnu svjetlost sunca, ali ova druga, k tome 
još nagla, dnevna rasvjeta, ovaj svirepi skidač fantastič- 
ne šminke sa svih naših unutarnjih viđenja, nije kao on- 
da, sutradan poslije onog mog šestoškolskog čitanja, u 
mom utisku, u njemu i na njemu, ništa promijenila; ništa 
se nije mijenjalo u meni ni tokom čitavog povratka do 
malog naselja u kome sam spavao; slike što su u meni 
usijano treptale nije mogla da potre, ni pomjeri iz mene 
u druge razmjere, ni noć ni san, taj veliki zločinac 1 do- 
brotvor zaborava, ni sutrašnja dnevna svjetlost. Onda, 
u šestom razredu, sutradan su parčad slika izišla u onaj 
svijet van mene, postala njegova bića i gledao sam ih 
kao nešto što je, doduše, još uzbudljivo, ali je van mene, 
svijet ne-moj i daleko od mene. Poslije ovog sad čita- 
nja u šumskoj polutmini, scena se munjevito palila na 
sceni, preda mnom obasjana i glasna u čitavom svom 
trajanju, 1 vidio sam samo to, a ne i sebe kako to gledam 
iz svoga svijeta. Štaviše, i ljudi oko mene, pa i oni od- 
sutni, neki svojim munjevitim obrisom, nekim svojim 
postupkom ili pričom, ili samo nečim neuhvatljivim 

u pokretu i riječi, budili su u meni svijet iz Smail- 
-age, te mi se u tim trenucima činilo kao da između 
toga svijeta i onog oko mene granice nema, sve je to 
isti čovjek u koštacu sa istom silom, sve je to isti Život 
propet u isti propanj... 

Poslije te i sljedećih godina nailazila su razmišljanja 
o ovoj Mažuranićevoj pjesni. (Pjesan, kako mi to dobro 
zvuči u čitavom ovom kontekstu!) Izazivala su ih ili 
docnija njena pročitavanja ili raspravljanja o njoj, ili 
ponekad i sam pomen njenog ili Mažuranićevog imena, 
ili pak neki moji obimniji pomišljaji na rat kao stih. U 
stvari, možda bi bilo bolje da kažem — bez igre riječi 
— na stih kao rat, na rat riječi i građe, taj rat što od pam- 
tivijeka riječi traje u nama bez primirja. 

Zašto je Mažuranić — upitao sam se ne jednom, mož- 
da i sasvim suvišno — napisao ovako izuzetno kratak 
ep, toliko oskudan u broju događaja i ličnosti, pjevanja 
i riječi, da bi mu se i sam karakter epa mogao dovesti u 
sumnju ako bismo širinu zbivanja i širinu kazivanja— kao 
što se to često i čini — uzeli kao implikacije epa? Ovdje 
nema vojski što idu kao šuma na šumu, nema onog bez- 
broja i dvoboja junaka, paljevine gradova i vrtoglavih 
obrta u junacima i bitkama, ovdje je svega pet kratkih 
događaja i pet kratkih pjevanja i, u stvari, svega dva ju- 
naka, od kojih je jedan dat kao razrađen portret sa svega 
nekoliko kroki-likova u svojoj pozadini, a drugi, zapravo, 
kao inkarnacija osvete, kao mala četa sa jednim jedinim i 
ovlaš izvučenim likom. U meni je iz čitanja Gundulićevog 
Osmana, iz ona dva Mažuranićeva pjevanja, ostao po- 
uzdan utisak da je ovaj izvanredno varijabilni pjesnik 
mogao napisati i ep u njegovom standardnom smislu. A 
zašto to ipak nije učinio u ovom slučaju? Pretpostavku 
da su ga možda njegova mladićka moralno-politička 

nestrpljivost i pučka strasnost povukle na brz i ubojan 
obračun sa tiranijom sam sam u sebi odbacivao, iako 
je, vjerovao sam, bilo i toga; činilo mi se da je to izvi- 
ralo više iz predmeta nego iz njega. 

Ovaj vinodolski pučanin, izgledalo mi je, imao je ve- 
lebitski golemo i čvrsto čulo za realnost, koje je prima- 
lo stvari svog doba u njihovim realnim dimenzijama; i 
koje je i pod malim dimenzijama osjećalo jednu veliku 
dramu svoga tla i vremena. Znao je jezike, zavidno po- 
znavao eminentne Grke, Rimljane, Italijane, Nijemce, 
Engleze, Francuze, Ruse i ostale Slovene, bio je vrlo 
obrazovan, bio odličan poetičar, i sa tako čvrstog tla pod 
nogama mogao je, činilo mi se, uvjereno pomišljati na 
to da se pompezno rasperja u glomazne epske himere. 
Ali možda mu je ne samo ono njegovo čulo nego baš 
i ta književna kultura rekla da od Mljetička i bojeva 
koji ne prelaze okvir grahovske bitke ne bi bilo mnogo 
pametno praviti Ilijadu; biće dovoljno da se to pomene 
svega u četiri (upravo u dva) stiha: 


...Ter je vuku konji krilonozi 
I po prahu i po kalu, 

Ektorove ispod grada Troje, 
Kad već Troju ostaviše bozi. 


Sin puka — produžavao sam — kao što je vjerovao da 
je puk so zemljina i velik i onda kad je mali, tako je 
1 vidio da se i kroz istorijski nevelike okršaje njego- 
vih velikih trpnji, krvoliptanja i osvete može spustiti 
poetska vertikala od ljudskog dna. I, on je krenuo 
vertikalom. 

Sa jednim majstorstvom koje— pri svakom novom či- 
tanju pojavljivao se kod mene takav utisak — uvijek izne- 

nadi nečim što se kao bilo zagubilo u spletu očevidnih 
majstorskih poteza, iako su se na ovom tekstu već davno 
raščepila 1 izlazila sva pera, književno-istorijska, kritič- 
ka, kritičarska i političarska. Treba samo spojiti, kao 
koricu 1 koricu, Smail-agin glas u početku i njegovo 
odijelo na kraju, prvi i posljednji stih ove pjesni: "Sluge 
zove Smail-aga" 1 "al od sunca ne odsijeva jadno", pa 
da u nama zazvuči sav kontrapunkt ove krotko-strašne 
i strašno-ponosne poeme. Upitao sam se jednom da lije 
Mažuraniću baš bilo potrebno da u Agovanju, scenom 
pogubljenja roblja i starog Duraka, anticipira mučenja 
i muk raje i krvohlepstvo, strah i sujetu Smail-aginu u 
Haraču. Ali onda ne bi bilo Noćnika... pa neka ga i ne 
bude, ali ne bi bilo čete koja raste iz ujedenog, krvavog 
tla, kao gromovni oblik, kao što bez nje, bez osvjetlje- 
nja njenog unutarnjeg lika, ne bi bilo ni onih strašnih, 
moralno usijanih naboja osvete u onoj olujnoj noći kad 
četa gruva u čadore i kad počne ono grljenje "rukam 
gvozdenijem...'"? Sa gotovo istražničkom nevjericom i 
pedantskim zakeranjem trudio sam se da nađem neki 
grub, i uopšte vidljiv šav, vješto zamaskiran ligament 
u ovom tkivu koje, nema šta, uzduž i poprijeko pulsira 
kao živo — ostajao sam uvijek kratkih rukava. 

A razmjera dijela 1 dijela, i međusobno uklapanje 
dijela i cjeline, bili su tako pogođeni da ih dugo ni- 
sam ni primjećivao, kao što čovjek diše ne misleći na 
vazduh koji udiše, a kad sam se jednom zaustavio i na 
tome, sve je bilo logički čisto izvedeno 1 svedeno kao 
matematička formula, osobeno i svoje kao građevina 
koju svakim našim preinačenjem u mašti samo unakazi- 
mo, a najsitnijom popravkom pokvarimo. 

Prođu mjeseci poslije jednog čitanja, pojedinost 
neka podsjeti me na Smail-agu, on u meni iskrsne u 

bloku, i tad se, čudnovato — javi kao muzika; samo 
zatreperi neka slika, i odmah se ugasi, 1 sve počne kao 
zvuk... 

Najprije nekoliko početnih, kratkih i reskih taktova 
u fortu, koji se odmah rascijepe u dvije osnovne teme, 
jednu, teškomračnu, koja teče u sostenutu, 1 jednu, bi- 
jesnonapetu, koja kao bujica ponornice naizmjenično 
izbija čas van u šumnom zapjenjenom fortu i fortisimu, 
a čas se ponovo zavlači u mrak pod zloslutnu sordinu, 
pa na kraju sve iščezne u praznom. A onda nikne i teče, 
u moderatu, ravna, zagonetna i sve drhtavija linija Noć- 
nika koja se na kraju u pijanisimu istanji u tanak, mutan 
nagovještaj ponovnog prisustva obiju tema. Zatim, u 
Četi, odmah bane druga tema, sada tvrda i jasna, pa se 
razvije u sveobuhvatnu mračnu, ustalasanu plohu, koja 
se na kraju zgusne, stvrdne i zasja. Onda, u Haraču, po- 
teče prva tema pa se postostruči i raspojasa do egzaltaci- 
je, da se pri kraju javi i druga, pa da se obje sudare u 
urnebesnom kreščendu 1 sve završi u ropcu i izdisaju 
jedne i umornom majestozu druge. I na kraju, u Kobi, u 
moderatu, odmine još nekoliko taktova, ravnomjernih 
kao njihanje klatna na starom satu, nad mrtvim sjajem 
prve, iščezle teme... 

To prođe, i onda počnem da se sjećam ritmova u 
pojedinim pasažima stihova... 

Poteče najprije ujednačena deseteračka struja: 


Mili Bože, što je raja kriva? 

Il je kriva, gad što Turke mori? 

Il je kriva, što ih hrđa bije? 

Što je kriva? — Kriva 'e što je živa, 
A ne ima što Turčinu treba: 

Žuta zlata i bijela hljeba. 

Tu, kao da sam se zamislio, prenio se nekud u misli- 
ma, a onda se odjedanput prenem — grunu četiri odsječ- 
na, tamna takta: 


Uto — aga — konja — dobra... 


Isto tako naglo, ugledao sam ga — četiri puta posko- 
čio je Smail-agin kulaš, a onda ga odmah potom vidim 
kako se široko razigrava: 


Pred čadorjem amo-tamo igra... 


...a onda naglo promijenjen pokret kulaša — sad poigra- 
va nekud ustremljeno: 


Ter džilitom — oko bistro — 
I desnicu — vježba hrabru... 


...a onda okrilati: 


Sad nadlijeće ine Turke skokom 
Brza konja, sad nadmeće harbom... 


Smail-agu sam odista toliko puta doživio kao zadiv- 
ljujuće, ni na jednom mjestu iznevjereno majstorstvo 
organskog ritma, varijacija radnje uvijek se izrazi kao 
varijacija ritma. Mažuranić mi, nesumnjivo, ima ne 
samo oštru crtačku 1 gustu kolorističku nego i muzičku 
percepciju. I često mi se javljao kao neki naš daleki, 
zanemareni 1 zaboravljeni djed-preteča onog pravog 
slobodnog stiha u koji se ne može ići bez ovog urođe- 
nog 1 istančanog čula za organsku vezu između ritma i 
onog što se kazuje. Ovu moć da se saživi sa svime čega 

se god takne, da se pretopi u građu pred kojom se nađe, 
da se poistovjeti s njome, i da je izrazi iznutra, njom i 
iz nje same, Mažuranić je odista sjajno posvjedočio. 
On je tako znao da bude i narodni pjevač i Gundulić, 
pa tim dubokim totalnim poistovjećenjem s njima da 
ih ponekad i u ponečem i premaši. Pa je ta moć poisto- 
vjećenja, iz koga nikad nije izlazilo podražavanje, nego 
u najgorem slučaju briljantna simulacija, vidljiva čak i 
u njegovoj možda s pravom zaboravljenoj i danas malo 
poznatoj lirici. Ogromne zaista mogućnosti ležale su 
u ovom našem pjesniku, i mene je uvijek hvatala sjeta 
nad njegovim tragičnim torzom. Torzo je i Mikelanđe- 
lov Mojsije, ali oko naših torza lebdi jedna specifično 
bolna tragika: u onim njihovim nevidljivim, nedogra- 
đenim dijelovima stoje dani i noći književno izgublje- 
nih borbi, snalaženja i klonuća u političkim kovitlaci- 
ma hrvanja za nacionalni opstanak. 

JUNACI UBIŠE PISCA 
Hasan Kikić 


Prije stotinu i devet godina, ruska, a tim 1 svjetska 
literatura izgubila je jednog pjesnika u trideset sedmoj 
godini njegova života. To je bio Puškin. A prije četiri 
godine, jugoslovenska literatura, u istoj godini života, 
izgubila je Hasana Kikića. Čudnovato jedinstvo datu- 
ma, čudnovato ne po tom što podudara datume, nego 
po tom što nameće čudnovato pitanje. 

Kojoj zemlji treba da bude teže: da li velikoj, kad 
gubi mladog pjesnika — ali Puškina? ili maloj, kad gubi 
pjesnika koji nije Puškin — ali mlada kao Puškin? zem- 
lji koja nije Rusija, gdje se nerijetko rađaju i titani knji- 
ževnog pera, nego mala a čudna zemlja Bosna, gdje su 
dosad ljudske sudbine, po grkim Njegoševim riječima 
o velikom grmenu i lavu, 1 nečujnije u život dolazile i 
manje životu davale, i manje od njega primale, i gluvlje 
iz njega nestajale. 

Početkom mjeseca maja 1942. godine jedna četnič- 
ka trojka ubila je iz zasjede Hasana Kikića kada je is- 
pod planine Čemernice u pratnji jednog kurira išao iz 
sela Agića u Skender-Vakuf. 

Vijest se odmah proširila po oslobođenim krajiškim 
selima 1 brzo doprla i u gradove, u kojima se još jedino 
držao neprijatelj. 

Mnogog i mnogog borca i domaćina, koji su za ta če- 
tiri mjeseca, koliko je bio među partizanima, upoznali 

Hasana Kikića kao borca i čovjeka, ne znajući šta je to 
književnik 1 književnost — obuzela je na tu vijest dubo- 
ka tuga, iako je u to vrijeme smrt postala tako obična. 
Vidio sam kako je mnogima, i onima koji su ga po- 
znavali lično i onima koji su ga znali samo iz njegovih 
književnih djela, na tu vijest, pa i kasnije, na riječ o 
njemu, počela da se kupi suza u oku, a mahom su to bili 
ljudi tvrdi, suzama nepodatni. 

Ono što je u književnom djelu Hasana Kikića vrijed- 
no ostaje naše, i to nam niko ne može uništiti. Ali smo 
tugovali za onim što Hasan Kikić nije dao, a što bi — svi 
su znaci govorili — bilo 1 obimnije i jače, 1 još više naše. 

Tada, u tako potresnoj svježini te smrti, tuga gubit- 
ka nadjačavala je ocjenu gubitka. A danas, kad smo iz- 
gubili tolika i takva vrela srca i krilate umove, ocjena 
gubitka nadjačava tugu gubitka, da bi i našu tugu pre- 
tvorila u poletno usrećavanje drage zemlje. 

U toj toliko zlosrećnoj zemlji, u jednoj njenoj kasa- 
bici — Gradačcu — devet godina pred onaj, prvi rat, 1905 
— jednom školskom podvorniku, porijeklom sa sela, 
rodio se prvi od tri sina, kome je otac nadjenuo ime 
Hasan. Da mu dijete ne stigne onako oskudna i bespo- 
moćna sudbina, a i sam pod starost da srećnije poživi, 
otac je u sam rat upisao dijete u školu u nadi da će po- 
slije svršiti i više škole i postati gospodin. Mali Hasan 
pošao je u neredovitu ratnu osnovnu školu, više gla- 
dan nego sit, kao 1 svi njegovi vršnjaci, u jesen i zimu 
u šupljim cipelicama, u proljeće i ljeto bos, a uvijek 
u gaćicama od čadorbeza. Znatiželjno je prisluškivao 
tajne razgovore starih, koji su se dovijali kako da ne 
odu na front, izmišljajući sredstva koja ne bi oduzela 
života, pa makar poslije trpio sav vijek — samo da ih 
ne bi otjerali u vojsku. Gledao je kako žandari, koje je 

predvodio muhtar, podižu podnice po kućama 1 preko- 
pavaju đubar po avlijama, tražeći bakreno suđe, i kako 
majstori skidaju olovo sa džamije, već godinama bez 
mujezina. Pri svem tom kupila se u njemu i potajna i či- 
sta djetinjska srdžba. Dječak Hasan brao je sa ženama i 
djecom koprive i sljez po zapuštenim baštama i gledao 
razrogačenim očima kako se pred aprovizacijom tuku 
žene između sebe i kako sve zajedno podižu ruke na za- 
tvoren dućan, izvikujući najteže kletve i grdne psovke. 
A sa svojim vršnjacima iz Gradačca, 1 još više sa sela, 
tjerao je po nekoliko dana i noći vojsci goveda, koja 
se od časa kad su dječaci krenuli s njima od kuća, nisu 
više zvala njihova, nego do suza bolno: carska. 

To je bilo djetinjstvo Hasana Kikića, koje je on no- 
sio u sebi kao neizlječivu boljeticu i kao ohrabrenje u 
svim docnijim bolovima — sve do gore Čemernice. 

Čemera, kojim se, eto, prozvala i planina njegove 
smrti, bilo je dosta i kasnije, kada je pošao na preparan- 
diju, najprije u Derventi, a potom u Zagrebu. U škol- 
skim klupama sjedio je on godinama sa sitom, zdravom 
i obijesnom gospodskom djecom učeći iz istih knjiga, 
samo što su njihove bile nove i raskalašno šarene, a 
njegove žute i poderane, sa bezbroj tuđih imena, teško 
kupljene i dobro čuvane. On je tu sada, očima koje su 
počele da razumijevaju, svakog dana, najprije u čudu, a 
onda sa skrivenim bijesom, sve više vidio kako ti nje- 
govi novi vršnjaci često ništa ne znaju, a prolaze bolje 
nego on i njegovi drugovi. Kiše i jesenska blata zau- 
vijek je zamrzio, jer je sve svoje školovanje proveo u 
šupljim cipelama. 

Na košulji bi mu ponekad falio čitav rukav i, kako 
mu je na kaputu bio poderan i lakat, podmetao bi tu kak- 
vu bijelu krpu, kako bi izgledalo da mu je bar košulja 

cijela. Nekad, među svojim prvim vršnjacima, to mu ne 
bi bilo ni na kraj pameti, a sad, među ovih nekoliko 
novih, dobro obučenih, moralo je da se krije da bi bilo 
manje prezira i otvorenih uvreda. On je sa žilavom 
i strpljivom snagom svojih seljačkih djedova sve to 
trpio i vruće želio da godine prolaze što brže, kako bi 
što prije postao učitelj, koji nije go i bos, koga smiju 
da preziru, ali ne smiju da vrijeđaju i koga čak zovu 
gospodinom. 

A te knjige, što ih je tako pokorno učio, nesvjesno 
je mrzio, videći u njima samo način kako da se, tako 
nekriv, izbavi iz te nerazumljive nevolje. 

Samo jedno mu je u svemu tom bilo drago. Kad bi 
im profesor zadao da napišu "Proljeće" ili "Jesen", ili 
Kako sam proveo prošle ferije" ili "Život na našem 
selu"", mladi preparandist bi zaboravljao da piše škol- 
sku zadaću, zanio bi se u posavska obrežja koja kopne, 
u šumarke u kojima blistaju drijemovci i miriše kalo- 
per, u brazde koje se puše, u mirne pokorne volove na 
plugu, u žute jesenske kruške i savijene posavske šljive. 
Primijetio je kako ga profesor radoznalo gleda, u klupi, 
na hodniku, i prijazno mu se katkad javi na ulici, što mu 
nije običaj. Čak se začudio zašto ga ponovo pita odakle 
je rodom i ko mu je otac, kad to već zna i kad mu je to 
već jedanput rekao. A jednom ga je javno i pohvalio. 
Čitavim razredom pronijela se brzo slava njegovih srp- 
skohrvatskih zadaća, ali mu ona nije zakrpila ni cipele 
ni laktove, niti mu je ublažila one stalne unutrašnje pri- 
tiske, ni u školi ni poslije nje. 

To je bila mladost Hasana Kikića, koja je, nezaboravlje- 
na i poslije rasvijetljenja, legla s njim pod Čemernicom. 

A kad je kao učitelj došao u selo Hajdaroviće kraj Zavi- 
dovića, približio se ponovo svojim odraslim vršnjacima 

i njihovim očevima, koji, doduše, nisu bili iz njegovog 
kraja, ali su mu se činili dobro poznati. 

Izgledalo mu je da on nije samo među njima nego 
i u njima, i oni u njemu još iz djetinjstva, iako je on 
obukao tijesno gradsko odijelo, a oni ostali u gaćama 
od čadorbeza, iako se oni osjećaju i sami pred sobom 
i pred njim sitni i bijedni, a on u njihovim očima nešto 
više, pa mu izdaleka potežu temenah i pokoji čak dono- 
si jaja i masla. Tu je vidio kako ista ona nerazumljiva 
i tako uporna pitanja kakva je osjetio na onim malim 
goničima za carskim govedima pritišću te ljude, a oni 
sve strpljivo snose, ne razumijevajući bijedu kao ni on. 
Telal dolje u čaršiji viče pazarnim danima da se prodaje 
zemlja toga i toga u Hajdarovićima, ili zemlje prosto 
gluho izmiču ispod hajdarovičkih seljaka. Oni sve ma- 
nje žive od zemlje, i sve više od drugih poslova: tucaju 
šoder pod zvjezdanom dolje na cesti, kojom katkad pro- 
makne luksuzni automobil i zamota ih u prašinu, ili mi- 
naju škriljeve da se provede novi krak šumske pruge, ili 
povlače balvane capinima; čak mnogi od njih zapijaju 
svoje nadnice po kantinama. A djeca su im isto onako 
kržljava i žuta kao što je i on nekad bio zajedno sa svo- 
jim nezaboravnim vršnjacima, iako više nema rata. I 
svi vjeruju u zapise, uroke 1 dove. UZ to Turčin MIZI, ne 
znajući zašto, Vlaha i Šokca, a Šokac i Vlaha i Turčina. 
Čitav taj njihov život ispunjao mu je dušu nekim bol- 
nim sažaljenjem, kao da sam pati, iako su takve patnje 
nestale u njegovom životu, otkako je postao gospodin. 

U isto vrijeme slutio je jasno, iako to sebi nije znao 
da objasni, da ispod strpljivosti, pokornosti i pobožnos- 
ti tih ljudi postoji sakrivena neka silna, nemirna duša, 
koja se na mahove pokaže u čudnim oblicima, u div- 
ljem ojkanju dok minaju, dok vuku balvane, dok vijaju 

niz njivu hodžu što dovom nije izmolio kišu, dok u raki- 
ji razbijaju lampe po kantinama, psujući sve — od forar- 
bajtera do direktora. 

Kasnije Hasan Kikić dolazi na službu u Rogaticu. 
U gluhoj kasabi među planinskim sklopovima rastvara 
se pred njegovim očima, jednako otvorenim ali sad bi- 
strijim 1 iskusnijim, svijet bogatih čarširlija i činovnika. 
Oni žive lagano, dembelski; lijepo se naoko slažu na 
zajedničkim akšamlucima, a u duši se mrze i iza leđa 
se nazivaju balijama, vlasima, šokcima; puni su prezira 
i čak divlje pritajne mržnje prema seljacima, od kojih 
živuju, a zovu ih grmaljima. Tu se, i poslije u Gornjem 
Sjeničaku i Pisarovini u Hrvatskoj, gdje je vidio i hrvat- 
ske seljake, činovnike i trgovce, njegova osjetljiva duša 
ispunjava sirovom mržnjom prema društvenim parazi- 
tima; i tu je u nemirnu njegovu dušu palo sjeme prve 
pobune 1 prvih "idejnih" traženja. 

To su, eto, glavne brazde Kikićevog životnog iskus- 
tva, koje su bile doorane, tako časno 1 tako bolno, pod 
gorom Čemernicom. 

Hasan Kikić spadao je u ne baš zavidan red onih na- 
ših pisaca koji su se u svom književnom radu pretežno 
oslanjali na svoje lično životno iskustvo, a vrlo malo, 
i uz to nekritički, na kulturu. Zato njegova književna 
linija nosi više mučnog traženja 1 lomova nego što bi to 
bilo nužno po vrsti 1 opsegu njegova talenta. 

Već kao mladić od dvadeset i dvije godine, poči- 
nje on da po gotovo svim našim časopisima objavljuje 
svoje prve pripovijetke 1 lirske pjesme, vrlo zapažene, 
a često primljene kao literarna senzacija. 

U tim prvim radovima on svoju glavnu temu, selo, 
daje uglavnom kao neku stihijsku raspojasanu biološ- 
ku snagu, koja se ispoljava u tučama zbog djevojaka, 


366 


u putenim ašikovanjima, u vriscima kroz brda, u konj- 
skim trkama. Tako gledano selo slika on nekim osebuj- 
nim književnim jezikom. 

Nije nezanimljiva, a dosad je obično površno tuma- 
čena, ta njegova prva književna faza. Izrazima, kao što 
su "jedar, sočan jezik"', ''snaga zemlje i krvi", '"pagan- 
ska snaga sela"', pisalo se i govorilo o tim njegovim pr- 
vim književnim sačinjenjima; a u suštini se tu radilo o 
mladiću koji je, pun erotike i misaono tada bez ikakva 
kompasa, nesvjesno htio da i sebe i svoje izrabljivane i 
zapuštene junake afirmiše kao snagu koja je sposobna 
da živi i koja ima pravo na život. Taj smisao može se 
odgonetnuti čak i u njegovim prvim, mahom erotskim 
pjesmama. 

Tek docnije, kad se pred njegovim talentovanim i 
uvijek otvorenim očima, pod uticajem iskustva i marksis- 
tičkih ideja, počinje da razotkriva dublji smisao stvari 
— njegovi seoski napoličari, golaći, grmalji, nadničari, 
kasabalije i vršnjaci za carskim govedima, niču naje- 
danput pred njim u novom svjetlu. 

U toj drugoj fazi Kikić je dao svoja najbolja književ- 
na ostvarenja, Provinciju u pozadini i niz pripovjedaka. 

Ali, kad se život rastvorio tako pred njim u svom suš- 
tinskom smislu, pred talentovanim zapažačkim okom 
Hasana Kikića zacrtali su se samim time i beskonačni, 
složeni i zamršeni problemi i života i njihovog književ- 
nog oblikovanja. 

U toj trećoj svojoj književnoj fazi, Kikić, srcem cio 
na strani svojih junaka, sav je u književnom eksperimen- 
tisanju. To je njegova najbogatija književna faza, ali 
puna stranputica jednog talenta. 

Najprije, ne ušavši sigurno, a željan jć, u teoretsku 
stranu umjetničkog stvaranja (o kojoj je počeo da žednije 

razmišlja povodom diskusija o socijalnoj tendenciji u 
umjetnosti) Kikić, u svom većem djelu, Ho-ruku, po- 
kušava da prikaže bosansko selo u takvim srazmjera- 
ma i oblicima klasne borbe kakvi u njemu stvarno nisu 
postojali: tu on sasvim proizvoljno projicira u bosan- 
sko selo takve elemente klasne svijesti kakve je tražila 
mehanički shvaćena socijalna tendencija. A docnije, 
sam uvidjevši tu zabludu — želeći da je ispravi — on u 
Bukvama pada u drugu krajnost: sad mu je težište na 
stihiji. 

Takvog ga zatiče rat. To je, znamo, bio rat koji je 
razgolitio sve ljude i sve odnose kao nijedan dosad. Za 
bremeniti, lutanjima potreseni talenat Hasana Kikića 
bila je to kao stvorena prilika da iziđe na čistac: da sa- 
gleda i svoju osnovnu temu, selo, u njegovim najdub- 
ljim ispoljenjima da razmahne punim krilima. Da je 
ostao na životu, on bi sigurno, misaono sazrijevši u bor- 
bi, a obdaren neospornim talentom, dao duboke umjet- 
ničke slike našeg herojskog doba. 

Čovjek je u Hasanu Kikiću ostao vjeran piscu i pisac 
čovjeku. On se sav pobunio 1941. godine. Radosno ga 
je tad bilo gledati u Zagrebu; poslije dvadeset drugoga 
juna naročito. Kiptio je strastvenom mržnjom, bio sav 
obuzet vjerom 1 hrabrošću, kakve kod njega dotad nisam 
vidio. Čitave kufere sanitetskog materijala prenosio je 
iz Zagreba u Sanski Most, kamo je bio premješten; iz 
Sanskog Mosta doturao partizanima sanduke municije, 
slao izvještaje o pokretima Talijana i ustaša; a kad je, 
žudno čekajući, dobio poziv da prekine pozadinski rad 
i iziđe u partizanski Grmeč, bio je to najsrećniji čovjek 
na svijetu. To je odista bio dječak iza carskih goveda, 
koji se, izrastavši u narodnog osvetnika, ponovo našao, 
sada s puškom u ruci, sa svojim probuđenim vršnjacima, 

voleći ih kao nikad dosada i voljen od njih kao rijetko 
ko. Njegova najveća strast u tim časovima bila je da se 
zajedno s njima bije. 

On je naš veliki gubitak. 

Ako mu se ne zna za kosti, zna mu se za dobra djela. 
Pisao je čovjeku i želio je da mu što bolje piše. Mlad i 
pun života dao je čovjeku, koji pamti i zlo i dobro. 

LIRSKI PORTRET VLADIMIRA NAZORA 


Gore glavu, nujna poezijo: zraci tvoji — niko ne zna 
do koga li će kutka zemlje 1 duše doprijeti 1 kakvo li će 
u njima sjeme naći 1 zagrijati. 

Eguus caballus. 

Ma koliko se naprezao, nikako ne mogu da se sjetim 
ma ni godine kada je bilo to čega se sjećam, u nečemu 
mutno a u nečem sasvim razgovijetno: dijelovi događa- 
ja, uvijek isti, osvijetle se u možđanima (tako mi je kao u 
nekom oblačnom svitanju), a ostalo ostaje zaglavljeno u 
neprobojnoj i bezdanoj pomrčini vremena, pa 1 prostora. 

Vidim i čujem i sad: pod prstima mi šušte, ne, nego 
meko limeno zvone žilavi, požutjeli, prostrani listovi Nade. 
(Poslije, mnogo poslije sam saznao šta je bila ta golema 
i teška knjižurina: jedan komplet časopisa Mada, koji su 
u Sarajevu uređivali S. S. Kranjčević 1 Kosta Herman.) 

U očevom viđenju vremena koja su se pomaljala 
poslije 1918. godine, ta knjižurina njemu, prekonoć iz- 
vlašćenom begu a davno već poevropljenom, mora da 
je bila neka vrijednost čim je 1 nju, toliku i tešku neko- 
liko kilograma, spakovao kad smo se selili iz njegovog 
u majčin zavičaj, da bismo opstali i da bismo se dalje 
školovali ja, sestra i mlađi brat. 

Eguus caballus. 

Ruta Moapka. Da li sam i nju prvi put tu pročitao? 

Ne znam kad se i kako se izgubila Nada iz ""'naše" 
nove kuće u majčinom zavičaju (nezamislivo: u kojoj 

smo sada stanovali "pod kiriju'"'): vjerovatno je i nju 
otac nekome prodao za suhi hljeb, kad je počelo naše 
raskućivanje. Ali je i danas osjećam ne samo u pamće- 
nju nego i pod prstima: mogao bih, čini mi se, da je, 
možda samo sa malim promašajem, napamet otvorim 
na onoj stranici na kojoj je štampan Eguus caballus. 

Pod pjesmom je stajalo: Vladimir Nazor (ja sam to 
čitao kao: nazor, što znači na silu, 1 čudio se otkud neko- 
me može biti takvo ime: prosto kao da to nije bio čovjek, 
nego nekakvo čudo). Već sam znao šta je to eguus, a kad 
nam je poslije jednom profesor francuskog usput rekao 
da francusko cheval 1 chevalier i naš kavalir i kava- 
ljer vode porijeklo od latinskog caballus, prvo što mi 
je jurnulo u predstavu nije bio nikakav naš provincijski 
kavaljer-fićfirić, nego Nazorov jahač, ruska stepa bez 
početka 1 kraja, vjetar po ušima, po grivi i travi. 

Ruta Moapka, zvučala mi je tajanstveno, toliko uzvi- 
šeno-prijatno i sveto-tajanstveno da mi je izgledalo kao 
da bi to bilo bogohuljenje nekakvo čuditi se tu imeni- 
ma i sramota raspitivati se o njima. A kad sam, mnogo 
poslije toga, saznao iz Biblije šta su i ko su zemlja mo- 
apska, Boz, Dizon i Ruta, uz usijane biblijske slike, od 
kojih bi se duboko u meni zaljuljala kao neka tamna 
jezera, javljao se iz Rute nekakav predio, nikad viđen, 
u isti mah mutan i razgovijetan, kao u snu, ali sa sasvim 
poznatim jasnim zlatnim usjevima i povijenim žeteli- 
cama u njima. 

Nisam li se to tim stihovima vraćao, tada 1 poslije, 
toliko puta, i tako ih svježe pamtio, zato što su kroz njih 
granjavali u meni neki trenuci moga dječaštva i mla- 
dićstva, oni što se za sav život ponesu kao mladeži i kao 
mlijeko majčino? Samo što to pri čitanju nisam primjeći- 
vao, jer sam se u pjesme umještao (postajao neki njihov 

junak) i jer su me stihovi, kao što bih sam sebe, uznosi- 
li, povećavali do samo u pjesmi mogućega, u neko lako 
lebdenje, kao da sam od paperja, a sve ono u pjesmi 
optakali plavičastim treptanjem i prosjavali kao nekom 
mađijom: pa se sve vidi i spolja i iznutra, i s ove i s one 
strane — sve kao da jest i — nije. U Nazorovu Kozaku 
(Eguus caballus) žilav, mršav dječak jezdi bosonog na 
opruženu golu konju zavičajnim petrovačkim poljem, 
uhvatio se za razvijorenu grivu, zvizga vazduha uz uši 
i plamenovi po licu, zemlja ispod njega promiče kao 
zelen mlaz. 

Jedan petrovački stogodišnjak, rumen, krepak za pri- 
ču, bijele žicaste brade (Boz), i sin mu osamdesetogodiš- 
njak čučnuli kraj gumna, uživaju: "vije" se pšenica, sa 
hrpe ovršenog žita lopata oštro baca u predvečernji 
povjetarac zrnje sa pljevom, pljeva odlazi, a pšenica 
blago romoni po svojoj gomili, djevojka sa urogljenom 
vrećom na glavi smiče sa nje zaostalu pljevu i slamke 
— raste i rumeni se na posljednjem suncu svečana blago- 
det roda. 

Poslije će doći Dizon. Selo Večeriskaj kraj Travni- 
ka (majčin zavičaj), usijane ferije, pod šumama kao od 
modrog stakla. Kosi se zlatni pšenični nedogled, uzeo i 
ja kosu. Brijegom nad nama prolazi djevojka u crvenim 
dimijama, žare joj se, talasaju se oko nje, osjeća se kako 
joj se u njima ljuljaju kukovi. Svi stanemo, gledamo. 
Ruta, kažem u sebi. Jedan joj kosac zajujuče. Kuda ćeš, 
vrati mi se, vičem dugim pogledom za njom. 

U drugom gimnazije javila se u meni žlijezda pisa- 
nja, da ne prestane nikad poslije — potmulost njenu i upor- 
stvo osjećao sam i u mjesecima i godinama prekida. 

Sažaljivo se smiješim nad tim prvim svojim zameci- 
ma: pjesma je tada za mene morala biti van ovoga svijeta 

i njegovih riječi, dolaziti iz neke daleke i gotovo nes- 
tvarne prošlosti, pa su se iz čitanki, koje sam posuđivao 
iz starijih razreda, preseljavali u te moje uboge stihove 

ter? i "jur" i "godijer'? — od Šiška Menčetića do Šenoe 
i Preradovića. Uz one tajanstvene koje sam čuo od svo- 
je majke, te stare riječi svijetlile su kao petrovački fe- 
njeri u tami, blistale su među mojima kao rosa u travi i 
širile nekakvo mirisavo tajanstvo oko sebe, kao hamaj- 
lije izvađene sa dna sanduka. 

Poslije mi se u pisanje naselila Nazorova riječ, nešto 
zarazno iz nje, i to se nastavilo i u godinama kada me je 
u probijanju ka stihu opčinio Matošev krug. Vjernije će 
biti ako kažem: ja sam u sebi i svijetu oko sebe, onom 
jedinom koji je bio moj, Nazora prepoznavao. 

Svijet taj bio je — ribolov. Kako suha i svakidašnja 
riječ, gotovo privredna, a u njoj — kakva sunca, vode, 
planine, polja, zvijeri, biljke! Vlašić planina: visoravan 
nedogledna, svijetlozelena, zatalasana, obrubljena vrto- 
glavim stijenama; na sjeveru svojim blagim obrežjima 
klonula u posavsku plavet i žita; bijela usred ljeta — od 
livada narcisa i stada ovaca; stidna i bljedolika — u iz- 
nenadnom susretu sa patuljastom planinskom ružom 
što joj se latice tope među prstima kao pahulje; vesela 
poskočna — od skakavaca; sva u zvučnom srebrnom nji- 
hanju — od zrikavaca; opojno zaduvna— travom medovi- 
nom; mrka i treštava u oblacima i gromovima; OIZVOre- 
na, "iz nje bije do pet bistrih voda" kako je pjevao jedan 
franjevac. 

Lašva i Bila dvije su od tih pet bistrih voda — na 
njima je ljeti i zimi, proticalo meni dječaku i mladiću 
sve slobodno, moje vrijeme. Lašva, od izvora do ušća 
ljepotica, i manja Bila, koja svoju ne manju ljepotu uli- 
jeva u nju, silazeći u travničko polje tekle su ne samo 

svojim tjesnacima i prodolicama nego i mojim snima. 
Sva su mi čula bila u njih potopljena, urasla u svijet oko 
njih — u biljke do samog im mirisa, u igre svjetlosne, u 
boje i oblike brda i oblaka. Nikad poslije u životu ni- 
sam se ni sa kim tako slio, i u takvoj slitini za sav život 
ostao, kao sa nevinošću njihovih izvora i vjernošću nji- 
hovih ušća, kao sa zelenom tajnom njihovih virova, sa 
neshvatljivom žurbom njihovih brzaca (kuda će?), sa 
sedefastim, ženskim oblim i glatkim pregibima slapo- 
va i njihovom raskuštranom srebrenom vriskom, sa da- 
njim zvijezdama njihovih pastrva, crvenim i modrim, 
sa njihovim žednim johama i vrbama što žilama, crve- 
nim od studeni, piju vodu, sa rakitama-djevojkama što 
se pod popuhom vjetra osmjehnu bijelim naličjima i 
zamirišu gusto-puteno, sa vjernom pratnjom i nedohva- 
tom njihovih brda i planina, s kojim se gledam 1 gluho 
dozivam. 

Tih mezgri bio sam pun, i pritiskivale su ispod moje 
kore da se probiju napolje, da se preobraze u nekakve 
svoje cvjetove — da im ljepotu vidi svijet, 1 ja sam. 

A ti cvjetovi bili su — riječi. Kao nekakav moj Ver- 
gilije (ali kroz to moje sjajno nadzemlje) dolazio mi je 
tada Nazor svojim riječima, u kojima sam prepoznavao 
zvuk, svjetlost i miris toga svoga svijeta. Uzimao sam 
od njega te sokovite riječi 1 poretke njihove, prepozna- 
vao njihove sestre u govoru seljaka i ribara , pa bih u 
škripcu i napravio neku svoju, čulom koje mi je govo- 
rilo da drukčije ne može biti. (Zanimljivo, ta moja na- 
bujalost nalazila je svoju pravu odušku mnogo više u 
razlivenim lirskim prozama nego u stihu.) Iz Jesenskih 
voda (objavljenih u — Ribarskom listu!) da ispišem, u 
mješavini sažaljenja i neke vrste ponosa, te dvije-tri re- 
čenice rane mladosti. 

Ja strasno volim jesen sunčanu, i ljubav je ta 
ljubav prema Zdravlju Žene; ljubav prema Ženi 
zreline, krvi i sokova, kad gola i bosa, pod vedri- 
nom neba protkanog srmom, odlazi niz vode, a 
pete njene utiskuju gnjilo lišće u vlažni humus 
polja; i kad nijemo drma bijelom miškom krošnje 
srebrnih breza, i kad prstima raspliće konce sun- 
čane stablju niz kore; i kad smijeh njezin zvekti 
— kao srebrni novac — maticama što glomoću, i 
bukovima što krkoće, i brzacima što grgolje, i ti- 
hadama što pod suncem blistaju i pod vjetrovima 
se nabiru... 

Ona je došla 1 sad uronila lijepe sljepoočice 
u redove bjelušastih rakita niz vodu, a kosa joj 
se, kao žitko zlato i svježa krv, prosula obalama, 
obalama... 

Modre se srebrnaste trnjine, rumeni se glog i 
gori šipak. 

Izgubljen sam ti pjanac. Popio sam julsko sun- 
ce nad ječmovima i nad vodama, i žeđ je moja 
neugasiva. Istrgao sam vrele ritmove cvrčcima 
opitim, strunio sam u dušu more boliglava žit- 
nih, napunio je mirisima ivančica livadnih, otkao 
zujem žutih pčela u travi, 1 ispod velikog sunca 
u duši provukao srebrenu nit: vodu. Vidio si svi- 
jetlu munju u olujnoj noći? Tako je sjajna ta nit. 
Ona titra, drhti i svija se, ali u duši mojoj, puknu- 
ti neće nikada! Ona uvire u smrt! 

...Jer zastrujaće proljeće modrim jugovinama. 
Šiknuće proljetne vode, i razviće se rumeno puplje 
vrbovo. Zamirisaće polja prvim oranjima. Jeknu- 
će, na vrhovima grana, bronhije zaljubljenih ptica. 
Doći će narod drijemovaca, jagorčika i kaćuna... 

Ležaće na Vlašiću zadnji plavi snijezi. Podmla- 
diće se starac Vlašić u proljeće, razgaliće divska 
prsa suncu, i niz rebra će mu procvasti more bi- 
jelih narcisa, a zašumoriće pet srebrokosih kćeri 
njegovih, pet potoka naših... 


Tvrdokorno nešto, duboko ukorijenjeno u gusti bez- 
dan zemlje i mora, sokovito nešto što odatle izbija i 
razlijeva se, puni i plavi sve, i kamen, zračilo je tada u 
mene iz Nazora, govorilo mi da u svom svijetu povje- 
rujem svojim očima i hrabrilo mi prvu bojažljivu riječ. To 
nešto oživljavalo je u meni i u kasnijim čitanjima, javljalo 
se kao onaj mutni miris u kome nam se krije nešto dobro 
poznato a nikako da odredimo šta. Na kraju je ostao je- 
dan okus od ove Nazorove poezije po kome je pouzdano 
prepoznajem i u kome mi je zgusnuto sve: njen korijen i 
stablo, njene snažne i njene nejake i suhe grane, njen oplo- 
đeni i njen jalovi cvijet, njeni plodovi i njihovi odmetci. 

Ovo sjećanje navodi me da dadnem sada Nazoru 
sličnu riječ o njegovom svijetu. 

Nju je on ne jedanput uzeo. Ova je iz 1930. godine, 
neka vrsta je predgovora ponovljenom izdanju Novih 
pjesama iz 1913. Već sam naslov Uvod kazuje šta je 
pjesnik njome htio. 

(Riječi te vrste, samo ako su kao intimna pisma, pod- 
sjete me svaki put na baštovanova pričanja o njegovim 
voćkama: o njihovom tlu, korijenu i kalemu.) Evo te 
riječi — zašto čitave, sama će odgovoriti. 


1911! 1912!1 1913! 

Sudbonosne, svijetle godine. 

Srpskohrvatska koalicija u užoj domovini. 
Zajedničko spremanje naših dotada zavađanih 

slavenskih država. Balkanska epopeja. Rasplam- 
ćenje jugoslavenske svijesti koja — i u mlađim 
hrvatskim dušama — hoće što skorije djelo. 

Sudbonosni, svijetli dani, kad bi svaki htio 
izaći napokon iz sebe samoga, napeti svu svoju 
snagu, baciti se i tijelom u vrtlog događaja koji 
navaljuju. 

A ja zdrav i u svojim najljepšim godinama, 
ali bačen u maleno samotno mjesto, rob svoje či- 
novničke službe, mučenik ekonomskih neprilika, 
hranitelj boležljivih staraca i nejake djece svoje 
najbliže krvi... skučen, udaljen i sam kao još ni- 
kada. Živim trostrukim životom: činovnik, glava 
obitelji i— pjesnik buntovnik! Rastrgao sam se u 
troje, dobio do tri lica, pa sam čak raskomadao u 
tri dijela — kao njivu u tri parcele — sve dane svo- 
je da na njima gajim — kako znam i mogu — tro- 
je vrsti cvijeća i drveta. Suton, večer i noć, pa 
često i zorini časovi, gledaju, ponajviše, na rad 
one česti moga Ja koja sastavlja baš ove stihove. 
Pratim izdaleka sve što se zbiva. Tijelom sam na 
vrhuncu nekog brijega između Učke i Velebita, u 
usku krugu što ga ne mogu prekoračiti i na pragu 
kućice o koju sam vezan kao lancem, a moja je 
duša daleko ne znam i sam gdje, ali ipak u kraje- 
vima gdje se nešto sada sprema i mijesi, a sad 
opet razvaljuje i gradi. 

I— jer ne mogu drugo i drukčije — napinjem 
se kao luk, dižem se na prstima nogu 1 — vičem. 

To što se u meni nadima i hoće napolje, ne 
znam i samje li trunak dugo obuzdane snage čita- 
vog našeg roda; ili nešto samo moje lično; ili pak 
oboje skupa. 

Kada doznajem o epskome zamahu Srba niz 
Vardar i o hodu Bugara prema Jedrenetu, sav drh- 
tim i šaljem u svijetu stihove kao što su Davori! 
Davori!; a nakon vijesti o dokončanoj pobjedi sva 
se moja hrvatska duša buri 1 propinje; sastavljam 
strofe o Lancu i o Borbi; opisujem — u rijetke ča- 
sove ljutnje i klonuća — naš Mrtvi grad i Hajku; 
prisluškujem, u svojim žilama, glasu naše stare 
seljačke 1 hajdučke Krvi i pjevam Uskrs koji sve 
nas — pa i mene — neće više minuti. 

Vičem sam, sa daleke primorske granice, na 
vrhuncu brijega; i neočekivano se čudo najedan- 
put zbiva. Mnogi — ponajviše mladi — glasovi odgo- 
varaju iz daljine mojim usklicima. Omladinske 
novine i časopisi spominju i prenašaju moje rije- 
či. Primam sve češće pisma, pozdrave i poruke. 

Ne osjećam se više osamljenim. I sve mi se 
čini da i ja u nečemu sudjelujem, da i ja vodim 
neku borbu. 


%k 


Ali ipak — dok se koješta krupno daleko zbi- 
valo, i moja je duša bila ponajviše ondje gdje se, 
uz jauk ili klicanje, jedno rušilo a drugo dizalo 
— premaljeća su cvala i slavuji su pjevali u tihim 
kastavskim dočićima. 

Kad sam bio dijete, ja sam, na svome ostr- 
vu — mjesto raznih robinzonada i mlakih Ander- 
senovih priča — čitao, u lakoj talijanskoj prozi, 
Homerovu /lijadu. Diveći se srcu i mišici Dio- 
medovoj i Pelejeva sina, nisam katkada mogao 
odoljeti želji da naglo skočim 1 latim se palice, i 
potrčim iza nekih zapuštenih kuća u našoj dragi, 

gdje su, uporne i neistrebljive, bujno rasle zločes- 
te koprive i smrdljive bunike. Držao sam im čita- 
ve govore kao trojanski i ahejski junaci svojim 
dušmanima prije nego bi udarili, pa sam onda ha- 
rao kroz njihove redove. No — oglasi li se cvrčak o 
obližnjoj smreki il" pokaza li se usred onoga korova 
cvijet kakve plemenite biljčice — moja bi borbenost 
popustila, štapić bi sam pao, ruka mi se pružila ne 
mareći što će je žaoka upecnuti ili bodljika ubosti. 
I moja se pažnja osvrtala onda na glasove, na boje 
i na mirise o kojima gotovo nigdje ni traga u bes- 
mrtnome djelu pjevača Ahilejeva gnjeva. 

U Kastvu, godine 1912, nisam nikada — ni po- 
slije čitanja o ratnim zgodama na Balkanu — sje- 
kao palicom vrhove koprivama i bunikama, i ni- 
sam zatim lovio cvrčke 1 tražio cvijeće, al? sam 
ipak radio nešto što je, u svojoj suštini, jedno te 
isto. Lutao sam, ponajviše u sutonske časove, po 
luzima prenašajući se mišlju na daleka bojišta i 
proživljavajući u sebi događaje, muke i radosti 
ratovanja da se odjednom trgnem iz tih sanjarija 
i sav se predam pozivu svega što vonja, šušti, 
pjeva i miče se u kastavskim gajevima. — Možda 
se baš u te trenutke onaj dječak sa ostrva budio u 
meni kao rijetko do tada. I možda sam baš kroz 
njegove oči—u one godine, uz one prilike i u ono- 
me kraju — mogao vidjeti i čuti koješta što sam 
iznio u ovoj knjizi. 

Uza sav ushit koji me nosio i uza sve udiv- 
ljenje što je puštalo da vidim samo najljepše lice 
toga vojevanja, osjećao sam ipak koliko je rat sada 
drukčiji od onih herojskih i viteških vremena, 
pa čak i Napoleonovih godina: okrutne, izdajničke 

mašine, pasivno sudjelovanje i stradanje razoruža- 
nih i nejakih, glad, bolesti, mržnja, pa i prosipanje 
bratske krvi! I nešto se u meni cijepalo nadvoje, 
da jedno klikće, a drugo plače. Biće da je baš 
ovo posljednje, u borbi s onim prvim, okupalo se 
— kao Sigfrid — u krvi zmajevoj i moglo razumje- 
ti — njemušti jezik. Jer baš u te godine ja najbo- 
lje čuh 1 razabrah govor stvari, rastinja i životinja 
onog parčeta naše zemlje u kome mi se pričinjalo 
da sam i zapušten živim. I taj je govor bio sasvim 
drukčiji od onoga što sam ga — rekao bih — slušao 
u daleku praskanju pušaka i gruvanju topova. 

Prvi put u svome životu odgonetah riječi sla- 
vujeva pjevanja. — Donašam ih u ovoj knjizi, ali 
gole i bez sve one orhestralne pratnje u šumici 
obasjanoj proljetnom mjesečinom što sam je po- 
kušao iznijeti u pripovijetki! Šuma bez slavuja. 
—Ratje rat! C'estla guerre! Al' i naši Mrtvi Divo- 
vi neće nikada — kao i u toj mojoj priči — iznova 
zazelenjeti u podivljaloj šumi, ne oglasi li se sa 
njihova vrha pjesma bola i ljubavi. 

A baš su na takav način morale onda nastati i 
Šumske idile. Rekao bih da sad više ne treba i o 
njima što reći. Kazaću samo da je možda sv. Fra- 
ne Asiški išao preda mnom — baš u one dane — po 
dočićima "Svetog luga" kastavskoga. 

Al1? su kresovi pobjede plamtjeli nadalje na 
vrhuncima naših gora, na vrhovima naših srdaca. 

...Sjećam se opet onih kopriva, bunika, kuž- 
njaka i bodljikavih kupina iza kuća u našoj dragi, 
na ostrvu. — Što nije mogla, u proljeće, moja pa- 
lica, uradilo bi, kasnije, ljuto junsko sunce. Kosilo 
ih i obaralo, usahle, na zemlju. Onda bih ja došao 

s bratom noseći kosir i vile. Prenašali smo sve na 
obližnju uzvisinu: suhe stabljičice i uvelo kupi- 
novo pruće od kojeg se za bodljike držalo, sva- 
kojako smeće donešeno vjetrom. A pred veče, 
kad bi uvala bila puna sjene 1 tišine, a mi djeca 
sva na okupu, ja bih upalio. S početka teško i uz 
previše smrdljiva dima, koji se prosipao naokolo 
i grdno nas gušio, a zatim sve žustriji i laganiji 
— uza sjaj 1 pucketanje — krijes je gorio dižući sve 
bjelju perjanicu prema nebu. Stajao sam i gledao 
kako se kruto i pocrnjelo kupinovo pruće pretvara u 
užarene šipke, pa 1 vijugave crvene zmije, odbacu- 
jući od sebe svaku prljavštinu; i tvrdo se sjemenje 
nekoga korova promeće u sjajne zvjezdice; i oporo 
lišće kostrikovo izgara u liku malenih Zlatnih suli- 
ca. Sva je grdoba nestala, sav je smrad iščeznuo, i 
sve je zašumjelo i progovorilo. — A sutradan do- 
lazim na ono garište i kopam rukom po čistu laku 
pepelu, kao da se u njemu biseru nadam. 

...Plamsalo je 1913. i u meni. 

No ja sam bacao u tu vatru sav mutež što je 
ležao u dubini čaše koja me opijala. Osjećao sam 
na dnu svih onih događaja, pa i u najskritijim 
kutovima svoje kršćanske duše, talog što ga je 
samo oganj kadar netragom progutati, a može i 
on — nastade li od nečega što je ipak zdravo i ple- 
menito — sinuti neočekivanim sjajem u vatri koja 
pali, žeže, muči — ali i čisti. 

Tako su nastali Kresovi u posljednjem dijelu 
ove knjige. 

Utrnuli se zatim u vjetru što se doskora dig- 
nu i u magli kroz koju sam nešto kasnije slušao 
odanle gruvanje topova na goričkoj fronti. 

Al" su oni slavno — a možda, u jednom vi- 
šem smislu, i neugasivi — gorjeli na granici toga 
svijetlog razdoblja u našem narodnome i mom 
ličnome životu; pa i dan-danas — kao negda ono 
dijete na ostrvu — promećem katkada rukom po 
njihovu pepelu, i još se uvijek nadam da ću u nje- 
mu na nešto naići. 

Crikvenica, X 1930. 


V. N. 


A evo sada jedne voćke koja priča o svom baštovanu. 


Autobiografija 


Sveđ tih i miran, i naoko mlitav, 
Moj život teče. U njem sivo sve je. 
Al ipak, na dnu dok se trzo čitav, 
Prohujale su kroza nj epopeje. 


Slavne sam borbe vodio. I sto sam 
Sunašca sjajnih iznio iz mraka. 

So, med i tečnost još u ustma nosam 
Hiljadu mora, saća i vrutaka. 


Ja nemam svoje povijesti. — A znam: 
Svijet jedan čitav diše, stvara, trpi 
U biću mom. I nisam ko u hrpi 
Kamenja mrtvog siv i hladan kam. 


Bez šake i bez grla kakvog vođe, 
Svoj život živim nekom maglom vit. 
Al' za sve ono što kroza me prođe, 
Iz jezgra mog će jednom nići mit. 

Razuđenost je ono prvo što nam padne u oči kad 
pokušamo da jednim pogledom obuhvatimo Nazorov 
književni opus od šesnaest zamašnih tomova. 

Razuđenost — možemo imati sliku razvedenosti nje- 
gove rodne, jadranske obale, te vijugave crte na kojoj su 
se pod bezgraničnom plaveti sručile gromade kraškog 
srebra u žitki slani akvamarin, ostavši da se u njemu 
sunčaju ostrvljem. A može — kao što je slučaj kod mene 
— da nam predstava bude i drukčija. Dok boravimo u 
jednoj pjesmi, može nam se činiti da je pjesnik od jed- 
noga komada i da će u sljedećima samo krivudati 1 rasti 
kao potok, poljepšavajući se novinama okuka i žubora, 
ili se penjati ravno uvis kao obelisk. Kad krenemo, me- 
đutim, iz pjesme u pjesmu, ili — da upotrijebim Nazoru 
dragu riječ — iz gronje u gronju pjesama, pred nama se 
pomalja i sve jasnije otkriva jedno razglobljeno biće, 
kao u snu ili pjanstvu: kao da se u njemu desila neka 
eksplozija, pa se ono razudilo i udovi mu poletjeli svaki 
na svoju stranu, ali ostali da lebde u nekom čudnom po- 
retku, svaki postavši novo, svoje biće, a svi skupa neraz- 
dvojivi, kao u sazviježđu. 

Nije riječ o Nazorovoj razuđenosti u književne vr- 
ste i podvrste. Naprotiv, tu je on uzglobljen. Pjesnik 
— da se oslonim na pouzdane, Isidorine pretpostavke 
za umjetnika — ne samo po talentu nego i po vokaciji, 
književnik od široka zamaha, još u djetinjstvu ostra- 
šćen štivom, usamljenik koji iz svoje i tuđe pjesnič- 
ke građe izažima teoremu 1 koji, u svom prikrajku, 
drži spremnu žaoku da odbrani svoj vjeruju, i, najzad, 
politički živac našeg nesrećnog tla — Vladimir Nazor, 
kao i toliki drugi, skladno je zračio maltene punom 
lepezom književnih rodova: od lirske pjesme i epa pa 
preko poetske novele, pripovjetke, romana i putopisa 

do teoretske rasprave, književnokritičke analize, ese- 
ja, književne 1 — uvijek poetski zadahnute — nacional- 
nopolitičke polemike. 

Ali i tu skladnu lepezu drži ono razuđeno biće. 

Nazor — onaj sa rijeka moje rane mladosti. 

Zrenjem se iz onog okusa od pjesnika ispiljavala 
moja misao o njemu, razgranavala se u obuhvat 1, tuma- 
rajući relativnošću riječi, tražila one u koje bi prešla, 
kao da bi tek tada postala puna i jasna, i meni. 

Pjesnik prirode", "biblijski pjevač"', "kopač sokovi- 
tih drevnih riječi", '""pjesnik-otkrovitelj flore", "bašto- 
van sirotih i nepoznatih divljih biljki", "čarobnjak nil 
ma", '"'sunčanica od optimizma", "priroda koja pjeva" 
—_ svaka od tih i još takvih riječi malena mi je i neja- 
ka bila kad sam se naprezao da djevojci, s njom ispod 
ruke, Nazora, onog za me najdubljeg, izručim svega u 
jednoj pregršti, kao da ga nije čitala i kao da ga poslije 
mog sažimanja — neće imati potrebe ni da čita. Prokisli 
novembarski sumrak ćutao je u Tuškancu, opalo lišće vo- 
njalo je strasno i zlatnim sanjivim sjajem tinjalo, Nazor je 
prošao pokraj nas u crnom kaputu, sa crnim šeširom, utut- 
kan u šal, sa sijevom cvikera 1 sjedina, sa rukama duboko 
u džepovima, zagledan u zemlju kao da je proniče, i 
samo smo šapnuli, ja: Nazor, ona: da. Njen pjesnik bio 
je Vidrić, 1 evo: meni se činilo kao da je sada prošla po- 
kraj nas moja pobjeda. 

Danas mjesto svih onih metafora i hiperbola stoje 
preda mnom dvije riječi, izanđale 1 tuđe, bez korijena u 
maternjem jeziku i tužne kao dvije štake kojima treba 
da se podbačam i napipavam skrivene staze ove poezije: 
poetski vitalizam. 

Ali nema ni meni druge: bogalji smo i mutavci kad 
god se latimo Sizifova posla da raščijamo jednu po- 

eziju, jer ona je kao sam život, čiju aminokiselinsku 
formulu ne znamo, pa kao što se ne da pretočiti iz jed- 
nog jezika u drugi (nego, u najboljem slučaju, samo 
kongenijalno ponoviti u drugom) tako se ni u njenom 
matičnom jeziku ono njeno, samo njeno, ono tajan- 
stveno 1 mnogoznačno u njoj, ne da prepričati, niti 
izreći jezikom bilo koga drugog oblika duhovne ener- 
gije. Pjesma je ono što se nikako drukčije ne može 
iskazati. Da nije tako, poezija riječi davno bi, danas 
nim komšilucima. 

Vitalizam ja ne uzimam od filozofije biologije da bih 
ga, vjerujući da on to zaista jest, upotrijebio kao korijen 
na kome se najbolje primio, i optimalno uradio, kalem 
one Nazorove poezije na koju trenutno mislim. U slič- 
nu bi jalovost pala i ta filozofija biologije kad bi poku- 
šala da se kalemi na Nazorov poetski korijen. Riječ je 
ovdje o poetskom vitalizmu. 

Riječ je o tome da je ta vitalistička tajanstvena sila, 
koja ravna svima i kojom se, tek, sve dosad objašnjeno 
projašnjava pravo i cjelovito — sam pjesnik. 

Doduše, mi ćemo u ovom najplodonosnijem ogran- 
ku Nazorove poezije naići na stihove: 


Podne je... svečani čas, 
Zemaljski kad stiša se huk, 

I svemirom razlijeva vas 
Sunčani se bijeli muk. 

To čas je kad bog 

Niz nebeske puteve silazi 

I kraljevstva svog 

Po međama donjim obilazi. 

I svaka je gora ko žrtvenik; svaki 


385 


Je oblak ko tamjana plam 

Što uvis se dižuć sijeva. 

I čitav je svemir ko blistavi hram. 
I duša je svaka ko ševa. 


(Svet) 


Slične Nazorove stihove, sa prisustvom te tajanstve- 
ne suverene sile (u liku Boga Gospoda) u svoje vri- 
jeme su religiozna pristrasnost i vrbovanje dočekivali 
sa dobrodošlicom zemaljski tvrdokornom paganu koji 
se napokon, na iskrenom pjesničkom klecalu, vraća u 
religiozni etar. Ali ćemo u završnom odlomku citirane 
pjesme pročitati i stihove u kojima je (kad se još sagle- 
daju u krvotoku sa ostalim pjesmama) sav Nazorov pjes- 
nički uranij: 


Pjevaju nebeski krugovi 
U mojijem žilama, Gospode. 
(Svet) 


U zvučnoj, šarenoj i ustreptaloj slavi kojom ga prati 
šuma taj Bog, istina, ide u liku tvorca: 


...A bor zlatnim praškom d6 i goru kadi. 

Skladan pijev se diže iz hiljadu gnijezda, 
Vrutaka i voda. 

Ruku punih rose, sjemenja i zvijezda 
Bog po šumi hoda. 


(Bog u šumi) 


Ali nikako nije slučajno da taj Bog (u jednoj drugoj 
šumskoj idili) neodoljivo liči na starog lugara Janka, 

koji noću ustaje iz groba u tihi obilazak svoje drage šume 
i, pun nježnosti, golo ptiče palo iz gnijezda vraća pod maj- 
čino krilo: 


A kad njega, pre no svane iza gora, 
Noge u grob nose, 

Ruke su mu pune cvijeća, lišća, kora, 
Brada puna rose. 


(Mrtvi lugar) 


Nije mi do religije, koje kod Nazora pred morom i 
radošću života sigurno ima, i ne samo po onoj njego- 
voj ispovijesti po kojoj je ''možda sv. Frane Asiški išao 
preda mnom" (a ja da dodam: Franjo Asiški pjesnik). 
Još manje mi je do filozofije, koja bi se iz ovog Nazora 
mogla čas, možda, izvesti kao deizam 18. vijeka, čas, 
još vjerovatnije, predstaviti kao neki Janus-Kosmos, ili 
kao Spinozina natura naturata i natura naturans. Meni 
je do Nazorove pjesničke jezgre. Gospode, koji si me 
spopao, da se vratim onim "'mojijem žilama" u kojima 
pjevaju nebeski krugovi. 


— Kad ću, kad ću jednom jak i dobar moći 
Da međ ljude siđem iz te kule svoje? 


(Turris eburnea) 


Nikad on to nije mogao, ni onda kad je "iznenadio" 
svojom zadivljujućom jakošću i dobrotom, kad se desio 
(iznutra vrlo složen, ali nipošto neočekivan) čin njego- 
vog Čamca na Kupi. 

Ne samo (inače oskudna) kazivanja drugih o njemu i 
njegova o sebi, ne samo Turris eburnea, koja je njegova 

pjesnička deklaracija, nego će nas i one njegove naoko 
svijetu otvorene pjesme svojim prepoznatljivim mlade- 
žima izvesti na konačan čistac da, zapravo, nije on bio 
u kuli usamljeništva, nego ona u njemu. Od djetinjskih 
Postira do studentskog Graca, od Graca do činovničkih 
istarskih gradića i dalmatinskih gradova, od njih do pen- 
zionerskog Zagreba i od Zagreba do sijede i kosturne 
Sutjeske, u svom najprije '"'sveđ tihom i mirnom" pa 
poslije vratolomnom životu, on je gotovo besprekidno 
prijateljevao i ratovao sa nijemim biljkama, sa zvučnim 
insektima i pticama, sa kamenom i talasom, sa bićima i 
likovima iz legendi, epova i istorije i sa svojim vlastitim 
utvarama. Iz kojih gena, uopšte iz kakve somatske pod- 
loge, izlazi ovo njegovo mjesečarstvo, to nek istjeruju 
drugi (kao što je to već činjeno sa Cankarom); mož- 
da će se jednom, kad je riječ o somatskoj i društvenoj 
podlozi, pojaviti neko ko će se latiti posla da napiše 
romansiranu biografiju Nazorovu (ali bi taj bio plitak i 
nezanimljiv ako, prije svega, ne bi baš na izvoru lirskog 
oprao očiju vid); meni je, u ovom kratkom krstarenju, 
dovoljno da makar i ovako, ovlašnim pokretom prsta, 
ukažem na to da je Nazora upravo ovo usamljeničko u 
njegovom urođenom pjesničkom daru (kad je već bio 
došao red da se nekom diplomom osigura hljeb svagda- 
nji) prirodno moralo odvesti u ono što mu je najbliže, 
u prirodne nauke, koje su mu onda svojom slobodom i 
otkrićima osmjelile i raspojasale dva najizraženija čula: 
čulu vida dale Argusove oči, čulo sluha oslobodile do 
orfejske prirodnosti i tananosti. 

Ta čula, ebanova vrata njegove kule, otvarala su se 
samo onome za čim je žeđao i gladovao usamljenik. 

Tako su se na ovo žedno i gladno, čovjekom nenase- 
ljeno tlo ovog usamljeničkog ja naselili jedna počovje- 

čena flora i fauna, jedno praroditeljsko sunce, voda i 
vazduh), toliko gusti, bujni i silinski, koliko ih je ovo tlo 
bilo žedno i gladno. Upadljivo je, i rječito, da se ovo 
usamljeništvo pri tom najviše bratilo sa usamljenim, 
ubogim, nepoznatim i zaboravljenim biljkama, te se uz 
rjeđi jasmin i ružu, kralja-hrasta i bora-viteza, davno 
zacarene u poeziji, našao i svoje carstvo osnovao čitav 
jedan puk bezbrojnih i malo ili nimalo poeziji poznatih 
i poezijom priznatih: rašeljka, jasen, smreka, rusoma- 
ča, borovnica, kopriva, glog, drijen, majčina dušica, pa- 
prat, kozja krv, lijeska, bunika, vučji trn. (Jednom mi 
je Milan Dedinac u Opatiji, u jednoj našoj bolesničkoj 
šetnji 1 pjesničkom razgovoru, zastavši pred stablom 
jedne mirte, nabacio kako naši pjesnici, za razliku od 
francuskih, u poeziju malo uvode biljke. Žao mi je i sad 
što se tad nisam sjetio Nazora, a bio mi je pred nosom: 
pjesma Opatija.) 

Onako — da uzmem Nazorovu sliku — kao što su sun- 
ce plamno, potoci, more tamno, šuma, stijene-obronci i 
gorski vrh stali u malog cvrčka, tako je sav onaj svijet 
flore i faune, vazduha, vode i svjetlosti, što ide od halu- 
ga na morskom dnu pa preko bora na gorskom vrhu do 
sunca i zvijezda, ispunio ovo usamljeništvo, postao nje- 
govo meso, kuca "'njegovijem bilom" 1 u "njegovijem 
žilama" kola jednim jedinstvenim krvotokom. '"Sunča- 
na sveta krv", so mora i zemlje, mezgre biljki, divlja 
krv zvijeri i njegova vlastita krv slile su se u njemu i 
izmiješale u jednu 1 jedinstvenu vitalnu energiju, koja 
ključa i brekće u kotlu samoće, koja puni sve i puna je 
same sebe, silovito pritišće bokove 1 hoće da se izlije 
u prostranstvo kako bi vidjela i čula sebe oslobođenu i 
(Zemniče, čuješ poj?) kako bi i drugi čuli 1 vidjeli njenu 
beskonačnu igru. 

Po nečemu samo naoko takva, ona nema ni čestice 
narcisoidnosti. Doduše, ni Narcis ne ostaje u svojoj 
čahuri: 


To, dakle, to iz mene sad u tle, 
u lug, u zrak se topi i preliva... 


(Rilke, Narcis 
prevod Branimira Zivojinovića) 


Ali, odmah u sljedeća dva stiha zato što se iz njega 
u svijet preliva Narcis kaže: 


čili mi lako i već tuđe biva 
i sja, jer sklono susreće ga sve. 


Vraćam se Nazoru, da bih ga opet gledao iz njega. 

Ta energija, kad krene da se oslobodi u lirskim pro- 
stranstvima, mahom se izlijeva u prave poplave (Cvrčak, 
Svet, Noturno), ili ponekad, pod omekšanim pritiskom, 
kapa roso A roso, soči ujednačeno i gusto kao smola iz 
četinara (Šumske idile). Izlazeći u svijet, pretvarajući se 
u lirsku egzistenciju, ona sebe prepoznaje u tom svijetu 
(iz koga se u pjesničku ličnost prenijela bumerangom 
čula), i pri tom prepoznavanju i svijet (onaj tajanstveni 
Ding an sich, koji je van nas) kao da prepoznaje sebe u 
pjesničkoj ličnosti: u njenoj rasprsnutoj usamljenosti, u 
čijim iskrama — vođeni pradrevnom magičnom rukom 
poezije — vidimo sebe kao slobodnu iskru među iskrama 
svijeta. (Ja ne mislim ovdje na onaj energizam koji su u 
svoje vrijeme Nazoru pripisivali njegovi kritičari.) 

Misao, ona mnogostruka što dršće samim životom 
kao da je maločas iščupana iz života, ona što je samo 
poezijom iskaziva, u ovom krugu Nazorovih pjesama 

najmanje je u onim (malobrojnim) stihovima koji su 
građeni mislenom nepovjerljivošću: 


...Zaprznio te mrak. 

Po zemlji sipaš žuč. 

A tebe zemlja rodi da budeš čil i jak, 

Da nosiš u njedrima radosti zlatni ključ. 


(Cvrčak) 
Ili: 


Čas sveti je to, 
Kad osjećam nit što me veže 
Za izvor moj vječni, a k uvoru bježe 
Sve moje gorčine, 
Moj led, moje tmine 
I sve moje zlo. 


(Svet) 


Pretačući se u stih, ta energija, još od onog prvog 
Nazora, od onog njegovog Kozaka na konju što juri u 
beskraj ruskih stepa, samo se, dakle, na trenutke, ape- 
lom nekim ili filozofijom, iščaši iz poezije, da bi se od- 
mah, svojom pijanom inercijom, vratila u svoje poetske 
hiperbole, u svoje poetske žiže i bronhije, iz kojih u nas 
zrače i zvuče mnogostruke 1 opojne sugestije. 

Ovaj poetski eliksir u Nazoru ne zna se gdje će, od 
pjesme do pjesme, naći izvor svog izbijanja na vidjelo, 
a gdje ušće svog iščezavanja. 

Pojaviće se jednom (Kiklop) iz ozvjezdanog mraka, 
bremenog svitanjem, pašom i mužom, sići u pradrevni 
mitski prostor, u proljećem napunjenu spilju mrkog i 

žilavog Polifema, u njegove silovite žlijezde ploti, i u 
skrivenu, podvodnu ljubavnu čežnju "kćeri pjene i mje- 
seca'"', morske nimfe Galateje, pa će se poslije njego- 
vog razlivenog Zova 1 prska sirove snage i njenog tihog 
dolaska na ljubavni ležaj smiriti u Galatejinoj bremeni- 
tosti i u Polifemovom umoru i kosmatoj razdraganosti: 
rodiće mu novog Devkaliona, život će se nastaviti ogro- 
man — Odisejevi junaci biće u njemu patuljci. Ili će se 
ta energija, drugi put, utjeloviti u Boga oca koji s ne- 
besa silazi u blještavu, zvučnu i mirisnu raskoš svijeta 
koji je stvorio, koji se žrtvenim tamjanom, trepetom i 
cvrkutom ševe diže uvis u njegovu slavu, da bi se na 
kraju i onaj u čijim žilama pjevaju nebeski krugovi na 
orlu koga mu šalje taj Bog utopio u visinama. Desiće se 
i takva varijacija (Noturno) da se Nazorovo "'nutarnje 
more" zgusne u suzu, bolno-gorku od usamljeništva, i 
u kaplje krvi, od drače spolja pitomog svijeta, te će se 
ta okrvavljena suza, ili suzna krv, ili 'rosa-krvca", izliti 
u slavujevu noćnu kantilenu, u kojoj će, u očajničkom 
transu ljubavi kao jedinog spasenja, sa šturkom koji Zri- 
če nevjesti-jagodi zazvučati i cvijeće, zazvoniti zvonca 
jasminova i ljiljanova i zabrujati modri tuljci potočni- 
ce, da bi se sve završilo svojim početkom: paukom koji 
tiho i uporno prede i koji će svojim nitima oviti 1 pijev. 
Slično će se (Cvrčak) Nazorova poetska energija, samo 
opet u njegovoj svijetloj gami, preobraziti u pjanstvo 
od ljepote svijeta, u žice sunčane što idu od neba do 
zemlje, u golemu sunčanu harfu od koje pod mnogo 
ruku bruje nebesa ("1 sluša zemlja sva"'), da se sve, kao 
što je i počelo, nastavi u beskraj, u svijetlu i zvučnu 
transcendentnost. 

I, ovo njegovo "'opšte čulo"', sa ona dva svoja najak- 
tivnija pomoćnika, sa čulom vida i sluha, izvariraće svu 


392 


primljenu vizuelnu i zvučnu masu u očaravajuće preli- 
vanje zvuka i slike, u gustoj i usijanoj paleti i u tučnim 
i staklenim onomatopejama, koje nisu samo onomato- 
peje riječi nego i čitavih pjesama. 

Taj Nazor kao da je najuočljiviji i najsabijeniji u 
onoj razuđenosti svog sazviježđa s početka ovog mog 
zagledanja u pjesnika. 

Ovakav kakav je, da se nije rodio na tlu Hrvatske, 
i to možda baš na onoj njenoj srebreno-akvamarinskoj 
granici, nikad se od ove šumno i iskričavo potekle rije- 
ke njegove poezije ne bi odvojio onaj rukavac koji sa 
sličnima, pod imenom patriotskog pjesništva čini kod 
nas maltene jednu poetsku vrstu. 

U ovoj veleljepnoj, drevno svačijoj zoni na modrom 
joj dnu i pod humusnom naslagom na kamenu, počivaju 
(Zeusov kip) grčka torza i rimski epitafi. U njoj se, kao na 
kraju svog sna, zaustavio i svojim žŽednim varvarskim 
žilama ukopao novi puk, jedan jezičak ogromne pokre- 
nute slovenske šume (Dolazak). Poslije svog znojnog 
i svečanog oranja, u njoj kralj pokazuje puku žulj kao 
simbol njegove životne sreće (Kraljevo oranje). U njoj 
poslije izgubljene slobode osam stoljeća koji na sigu 
nasukana posljednja hrvatska korablja (Zvonimirova 
lađa), pišti puk (Galiotova pesan) pod kandžama mle- 
tačkog lava 1, poslije, crno-žutog orla. Ona (kao što se 
vidi, čitavom svojom vertikalom usađena u Nazora) 
nosi strah u kostima od svih mogućih najezdi, iskustvom 
minulih. Na vjetrometini, sama i žedna kao busen izva- 
ljen iz svog vlastitog slovenskog tla, ona iz tog straha 
i sna o slobodi baca žudan pogled Srbima i Bugarima 
(citirani Uvod iz 1930). 

Usamljenik i sam, živac zemlje, ali u srži ne kao nacio- 
nalne kategorije nego kao života, Vladimir Nazor postaje 

živac svoje zemlje 1 staje na poprište, ono na kome bog 
radi sporo ali dostižno: poetsko. Nazor se prema osva- 
jaču zna pretvoriti u draču i učeličeni trnjak zemlje (iz 
Šikare: "To što nam osta, dračama ogradimo" i "Sok: 
otrov; trnje: nado"'), ali se on na njenom braniku najvi- 
še istavlja kao njena do neba vapijuća patnja, kao bolna 
škripa galiotskih vesala, pa i kao njena živa starostav- 
nost 1 kao njena mlada, još neisočena i nerascvjetana 
snaga, te iza njenih starih kraljevskih žezla, plugova i 
lađa, iza njenog mora, krša i oranica takav staje svojim 
hrastovim haluginim riječima pred narode i pjesnike. 

Ovo drugo, afirmativno, on je iskazao i u svom iZ- 
vanrednom poetskopolemičkom predavanju Faun i nje- 
gov mijeh. (Slušao sam to predavanje na Pučkom sveu- 
čilištu u Zagrebu 1935. Ponavlja se i sad u meni zvuk i 
slika jedne njegove rečenice i popratni gest, ali je danas 
ne nalazim u njegovim sabranim djelima: vjerovatno 
u strahu da ne bude optužen zbog samohvalisanja, nju 
kasnije mora da je izbrisao.) 

U Faunu i njegovom mijehu Nazor i D' Anuncio raz- 
govaraju preko Jadrana, svaki sa svoje obale. D' Anun- 
cija je Nazor — da ne bi bilo nesporazuma — smatrao 
čudnim pjesnikom i još čudnijim čovjekom", kao pjes- 
nika ga pjesnički volio (1 zato prevodio), a onu njegovu 
riječku avanturu, pa kasnije vilu na Gardonu i njegovu 
pjesničku starost, pa i mnogu njegovu poeziju, pjesnič- 
ki razumijevao 1 žalio. Evo dvije replike iz tog razgo- 
vora, za koji Nazor kaže: '... a vi nemojte pitati, kada, 
gdje i na koji način se to desilo, jer se pjesnicima sve 
promeće u realnost; sve je njima moguće". 


(D' Anuncio Nazoru) — Nešto ću ti ipak pri- 
znati. Jadranski vjetrovi: bura, široko i maistral, 

dušu i iz tvojih barbarskih pluća. Moji su pak svi 
Eolovi sinovi, što se s homerskog otočića razme- 
ću po čitavome Sredozemnom moru, od Herku- 
lovih stupova i od užarenih libijskih obala do 
blagoslovčenih ostrva kikladskih i do cvjetnoga 
Kipra, stare dike mletačke, pozornice jedne moje 
drame pune ženske strasti. Lađice tvojih nere- 
tvanskih gusara plove — sanjao si — do Seponta 
pod Garganom i do Kaorlija blizu Venecije; li- 
burne tvojih hrvatskih kraljeva jedre — kazao si 
— do Raba i do Valone; a moja se Nave, galija 
nad galijama, zove "Tuttoilmondo" 1 zna čitavo 
Sredozemno more. Na njoj si ti bio i bit ćeš opet 
— galeotom. Tvome "Pokle su me prikovali" i 
Trajna, nina nena" nikad kraja i konca. Sve da 
i jesi Jadranin, ja sam Sredozemac. Nisi no dio 
moga bića, zaljev moga mora... Zakarpaćanin i 
Panonac postade Jadraninom. Nek ti bude. No, 
ne stvaraj mite: Hrvate u Sepontu, morske vuko- 
ve Ladislave, Domagoje, Olujine ženike i Zvoni- 
mirove lađe. Sve to blijedi, tone i propada pred 
sjajem 1 slavom duždeva Bučintora. Nek ti bude 
samo galeot Ilija, pa i Veli Jože, te sluge naše. 
Kukaj, robe! Stari jadranski i mediteranski mit 
jedino su za me. Ne diraj u naše Kiklope, u Ken- 
taure, u Hipogrife i u Sirene, koje ti prometnu u 
neke vile Halugice. 

(Nazor) Ja se na to uznemirih, digoh, gotovo, 
glas! 

— Naši su neretvanski gusari vladali Jadra- 
nom prije no Venecija osili. Moji su Jednooki i 
Psoglavci sišli s nama s dalekih planina; moja je 
Halugica sestra Rusalkama velikih rijeka, tamo 


395 


na sjeveru; moji su Kopitari znali jednom ravni- 
ce bez kraja i bez konca. Tvoji Dvopapkari nisu 
tvoji fauni i egipani. U njima je sumornost je- 
senskih šuma, sred kojih ti nikada sumrakom ne 
zaluta, i mrak klanaca, gdje nikada nisi zebao, i 
šutnja stepa pokrivenih maglama, 1 lomoti leda, 
što se u rano premaljeće lomi i dalje kreće uza- 
vrelom površinom riječnom. U smijehu naše Ha- 
lugice romoni slap vode, što je nisi nikad pio, i 
plače jesenje vrelo sred daleke barbarske zemlje. 
U tvojim mitima nema bola tvoga naroda; nema 
radosti tvoje zemlje kao što nema ni onoga što 
tjera vaš puk na rabotu u tuđinu, u idolatriju, u 
prosjačenje. Tvoji su miti još uvijek oni davni, 
grčki, a nakinđureni, iscifrani, polatinjeni već 
u Ovidu. Vučeš ih iz starih knjiga, iz mitologije 
mrtvih naroda. Frudicija. Klasicizam. Arheolo- 
gija. Muzej i galerija. 


Veliki sjaj druge obale zračio je, nema sumnje, i 
u Nazora. Nije se on samo iz prolazne djetinjske rad- 
oznalosti upoznao s Homerovim junacima "u lakoj 
talijanskoj prozi", nego je čitavog svoga pjesničkog 
vijeka nastavio da druguje s talijanskom poezijom, 
od Dantea, Franje Asiškog i Petrarke do Leopardija, 
Kardučija, Paskolija i D' Anuncija, prevodio iz nje i 
znao da na talijanskom napiše i stih. Ali ga bijes i sar- 
kazam popadaju prema onima ("Talijanaši"') koji nje- 
ga i njemu slične smatraju "'neprocvalim izdancima na 
panju poludivljeg naroda", a o sebi misle da su "svijet 
kulture u pokrajini i nosioci svega lijepa, što, na čudo 
i divljenje čitava svijeta, buja i cvate i danas na drugoj 
strani Jadrana" (Kako je postao "Medvjed Brundo"'). 

Na D" Anuncijevu upadicu da je od njega naučio šta 
je to zapravo riječ, Nazor u Faunu i njegovu mijehu 
odgovara britko i dvogubo: "Naučih i ne naučih", pošto 
mu je u jednom od prethodnih razgovora već rekao: 
Ja sam, kao 1 svi moji, sazdan od jadranskoga vapnenca, 
u kojemu bar pokatkad, i mramorne žile rastu; pa te 
mrvice s tvoga gavanskoga stola nisu niti mogle da se, 
za me, prometnu u nešto što bi mirisalo tako jako po 
tvojim — đakonijama. Jest nešto drugo između mene i 
tebe, između Vas 1 nas." 

I mirne duše, i s mnogo težim podvigom, mogao bi 
za sebe kazati ono što D' Anuncio veli o sebi: "Tuđe gvož- 
đe pretvaram u svoju mjed, tuđu mjed u svoje Zlato." 

(Ova autohtona jezgra poezije u Nazorovom pogle- 
du, oslobodimo li je samo nacionalne i polemičke ljus- 
ke, oštro uočena, bolje rečeno — i samim Nazorovim 
probijanjem do pjesme otkrivena, ista je ona koju vidi i 
jedan sasvim drukčiji pjesnik, Tomas Eliot, po kome je 
univerzalnost poezije i u tome što se stih rađa svugdje 
gdje je riječ, u svojim jezicima, i u onima malih, pa mu 
je bilo žao što bar neke od tih jezika nije dospio da nau- 
či kako bi kroz ovu autohtonost, koja iz jezika ne može 
kao iz svoje kože, dublje prodro u onu drugu, sadržajnu 
univerzalnost poezije.) 

Nije se— da suzbijem odmah takvu i pomisao —nikak- 
va politička Hrvatska uselila u ovu Nazorovu poeziju, 
nego je, obrnuto, poetska — da kažem tako — prirodnost, 
prirođena poetska naivnost, prozračila Hrvatsku. Nazor 
se iz petnih žila onog svog primarnog pjesničkog izvora 
napregnuo da ovaj pedalj zemlje, dat ovom čovjeku kao 
jedno i jedino parče onog velikog, transcendentnog ži- 
vota, izažme u najistinitiju i najsugestivniju, u poetsku 
viziju, da bi toga čovjeka uspravio i odbranio njegovim 

ogromnim starim korijenom, njegovom patnjom u rop- 
stvu i njegovim jaukom za slobodom, a, ponekad, i svo- 
jom satiričnom, na mahove dijaboličnom kritikom nje- 
govih jadnih padova u krdo (Hajka) i animalnost (Žabac 
tužnopojac). 

€Iz jezgra mog će jednom nići mit" — sav ovaj krug 
Nazorovih pjesama, da parafraziram, izrastao je, obrnu- 
to, izjezgra mita, mitskog transa Nazorovog. Po mlijeku 
majčinu sanjar, Nazor se još u djetinjstvu ("u lakoj tali- 
janskoj prozi"') zapojio mitskim nektarom, da bi kasnije, 
kad se pojavio Natko Nodilo sa svojom staroslovenskom 
mitologijom, to njegovo sanjarstvo — kud će suza nego 
na oko — u drevnom Zlatu i plaveti ove mitologije (iako 
oskudne prema grčkoj) našlo slobodan prostor za svoje 
igre. Svoj prostor: jer u njemu se nalazi i Nazor takav 
kakav je po majci i njegova Hrvatska po pramajci. 

Ovu mitsku drevninu, što izranja pred nas kao trepe- 
rava sloboda i beskraj jednog srećnog djetinjstva pa 
lebdi sjajna i nestvarna, ozemljio je Nazor do mirisa i 
natkrilio ogromnim nebom, naselio oračima i volovima 
kojima u zjeni sva se vidjela ravan", svu polio zlatom 
usjeva 1 ispunio onim svojim narodom flore i faune, od 
lijeske 1 pazdrijena do jele 1 hrasta, od džbunskih ptica 
do tetrijeba, ševe i orla. Bog silazi u ovaj svijet kao gro- 
movnik i ratni vođ u odbrani svojih pukova, Perun kao 
putnik-namjernik sa torbom i glogovim štapom (Dabog) 
koji miri zavađene ratare sela i gradova, goni im iz srca 
zvijer 1 lažni raj i propovijeda blaženi znoj u miru. (Ni- 
kako nije slučajno što se sve ovo izlilo u široke slobodne 
antičke metre, u — kako ih sam Nazor naziva — heksa- 
metroide). I gdje se u Slavenskim legendama otjelovljuje 
ovakav Nazor, tu mu u ovim fantazmama najsnažnije 
bije bilo poezije. 

Kao što su rodne Postire, zaliv kastavski, Velebit, 
Istra i Posavina (djelatnije nego mitska lektira) dali čul- 
nost ovoj mitskoj izmaglici, tako je ova mitska izmaglica, 
u pjesmama o Hrvatskoj, ozračila istorijsku činjenicu, 
sociološku hipotezu, i savremeni trenutak ili savremeni 
vazduh društveni koji su u Nazoru odjeknuli kao istorij- 
ski. Ima u dva jedanaesteračka soneta (Dolazak) jedan 
mitski intoniran, strahotno uzbuđen i uzbudljiv susret 
dvaju elemenata, dvaju do tada međusobno neviđenih 
svjetova, urlanja stihije morske u mraku i stihijskog 
straha puka hrvatskog koji prvi put pada na jadransku 
obalu, u strahu najprije pa onda sav u kliku. Mitski bog 
putnik-namjernik preobraća se (Kraljevo oranje) u mit- 
skog kralja orača, mjesto kraljevskog žezla — sja lemeš. 
Epski fijuk čuje se iz gundulićevski zamahnute, i goto- 
vo tako 1 ritmovane Zvonimirove lađe, nasukana na 
morsku sigu, koja je drži u čeljusti od čelika, slomljena, 
prevaljena na pijesak, lađa se sjeća svoje slave, žudi za 
novim plovidbama, mitski traje i tim svojim trajanjem 
prkosi vjetrovima i talasima. Što opet nije slučajno, u 
danteovskim tercinama (Pod palubom) i šesnaesterci- 
ma čakavske tužbalice (Galiotova pesan), u utrobama 
mletačkih galija hriplje se na veslu, hropti pod bičem, 
majka se zaziva, traži se bosiljak djevojčin pa će pro- 
cvasti suho veslo, šalje se malom bratu na ognjište naša 
legendarna krvava košulja. "Turne moj lipi, lipi ter pro- 
strani"', opet iz dubina vremena, ovim prozračnim i žalos- 
tivim stihom stare čakavske pjesme zaziva svoju kulu na 
prevaru utamničeni knez (po svoj prilici Krsto Franko- 
pan, Bečko Novo Mjesto, 1671), čeznući da mu s nje 
doleti pred veče litno tica lastavica da savije gnizdo 
u srca mu rani i zapiva sred dalekog svita da još pod 
njom ima cmilja cvita (Turanj u Omišlju). 

Nijedna dirka ne ostaje nedirnuta, cijela Nazorova 
klavijatura romoni i tutnji ovom temom. Kad počnu da 
padaju makete crno-žutog orla, ono dijabolično ruganje 
iz Hajke i onaj jetki prezir nad hrvatskom močvarom iz 
Žapca, krenuće zemljom da ućutkaju slatka preživačka 
zvona molitvena i da skupe "Željezno najteže i najtvrđe, 
ono što nas je najčvršće sputavalo, i sjeklo nas najgrđe" 
pa da — dajmo riječ Nazoru: 


Pa slijte od njeg nova zvona! — Bacite 
U oganj našeg gnjeva 
Najjači lanac, batima zamahnite 
I plam dok crven s 'jeva, 
Vi kujte njima novo klatno! Što će nam 
Te bronze slatka zveka? 
...Gord, strašan, Gospod nad vojskama molitve 
Sad od nas druge čeka. 


(Zvona, u julu 1918) 


Pa je one godine, kad se sa krvavim ululu iz Hajke 
igrao prvi čin ove tragedije jedne nataložene iluzije pre- 
šao, već oronule tjelesne snage 1 prikrajčene pjesničke 
energije, sa slomljene Zvonimirove lađe na trošni ča- 
mac na Kupi da bi cijelu svoju Hrvatsku prenio na dru- 
gu obalu i da bi poslije dvjema svojim davnim majka- 
ma, Jugovića majci, što ''s puklim srcem spava" 1 Majci 
Margariti, što ''pred vratma gradskim pokraj mora pla- 
va i sad cvilu cvili"? dodao 1 treću: na zgarištu Majku 
Pravoslavnu. 

A sve ovo niče, buja, isparava se, kao iz svoga 
najdubljeg dna, iz Šikare, ove blistave — pa možda i 
dračave — poeme, koja svojom poetskom ušiljenošću i 
gustinom svjedoči da je ona Nazorova pjesnička ener- 

gija, odvojivši se u ovaj rukavac, zadržala i u ovom 
svom tješnjem protoku dah, sjaj i zvuk svoje matične 
struje. 

Zvučno bolne i usijano spasilačke, pa i opominjuće- 
-Zubate 1 repate zvijezde u onom Nazorovom sazviježđu. 

Ako mu je majka odista bila onakva kakvu je vidi u 
Uvodu zbirke Niza od koralja (1930), onda je bila, uz- 
gred rečeno, pjesnik koji je rodio pjesnika. Evo jednog 
parčeta tog Uvoda: 


Međutim — moja je majka ozdravila. 

Ali je starica ostala mršava, blijeda, lagana 
kao perce. Njena se put protanjila; otela se donek- 
le teži zemaljskoj. Rano ustaje i — uvijek u crno 
obučena, glave još 1 sad ovjenčane gustim bije- 
lim vlasima — šeta se sitnim lakim korakom po 
parku i često stane da se zagleda iznad ostrva s 
one strane kanala. 

— Mama, more! 

— Da. Ali dvoja. Na jednome lađe, po drugo- 
me oblaci. Dolje svjetionici, gore zvijezde. Veliš 
da je sve živo iz prvog izašlo. Zašto ne bi sve opet 
uronulo samo u ono drugo, u ono gornje? Meni je 
uvijek čudnije: kao da već ulazim polako u nj, ili 
ono u me. Gledaj! 

I ona diže svoju tanku suhu ruku prema suncu. 
A zrake sunčane kao da i prolaze kroz njenu put. 
Rubovi su na ruci crvenkasti, vide se modre žile, 
pa gotovo i kosti. 

— Znaš — veli starica — sinoć sam se čudila. 
Kroz ovaj sam dlan vidjela zvijezdu na nebu. 

A ja vjerujem, al' i osjećam da je starica — baš 
kad je tjelesno ozdravila — stigla do granice gdje 


401 


se sanja pretvara u zbilju, i da će ona iščeznuti 
doskora ispred mojih očiju. 

I počimam, uz ono malo što valovi izbacuju 
preda me na igalo, tražiti po žalovima 1 tragove 
nečega što nam silazi iz onoga drugog, gornjeg, 
mora o kome je starica govorila. To je opet nešto 
čemu je svjetlost 1 toplina tijelo, a osjećaj i mi- 
sao duša. Uzalud se i sada mučim kao i onaj moj 
galeb, koji 


Lebdeć svrh morskih dubina 
Od zore, tiho, polako, 

U krug se pomiče tako 
Između dviju modrina. 


Al' kad se smrkava dan, 
Nosi put neznana žala 
Krik neutješljive boli. 


Moram pasti u san da vidim zvijezdu Vegu 
kroz svoje dlanove i doživim svoje Uzašašće. 
Mostovi na moru nisu još građeni; ljestve nisu dig- 
nute; četiri arhanđela lebde još previsoko — gore u 
dubini eterskoga mora. 


Da joj nije bilo suđeno da se pojavi u ovom stalno 
ugrožavanom prostoru, Nazorova poetska energija ne 
bi se ni onako ni onoliko istočila kroz žile Šikare, nego 
bi ravno potekla u ovaj prostor između dviju modrica, 
tražeći zvijezde svog 1 svakog drugog smisla kroz onaj 
prozirni dlan njegove majke i kroz njegove dlanove, 
pošto se sam prenese u san. Pretpostavka ova ne name- 
će se samo iz samih primarnih čestica onog svojevrsnog 

Nazorovog usamljeništva, nego i iz onih manjih, misa- 
onih (1 poetski još neprozračenih) odvojaka u Cvrčku, 
Svet i Noturnu, koji u ovom trećem krugu Nazorovih 
pjesama (što dalje, to više, i to češće kao poezija) na 
mahove rastu u čitave rukavce, na mahove pak postaju 
glavni tok. Njegovo pjesničko ja, u stalnom potmulom 
unutrašnjem grču, nikad nije prestajalo da se pita kud 
bi on toga polipa u sebi što ga pije (Polip), kako da 
svali sa sebe tu zvijer u sebi s kojom se rve dan i noć 
(Jauk); penjalo se u kulu od slonove kosti, da bi odmah 
zaželjelo da se jako i gordo, njome pročišćeno, vrati 
među ljude (Turris eburnea); ono će se, ''sapeta zvijer", 
bratimiti sa Ahasverom, koji isto tako nosi svoj okov, 
krilo vjetra", i preklinjati ga da ostane tu kraj njega, 
da ga izbavi iz lanca praznine i da ga izmelemi i napoji 
jer on to jedini može, jer on je "oblak kišni što ga vjetar 
nosi", a ono je "(pustinja žedna odiskona" (Ahasver); 
kroz dvogubu igru tajne u sebi, to ja vidjeće dvogubu 
igru "tajne Svega" i zapitaće se šta će biti kraj (Tajna); 
ispraviće se u neoborivu česvinu na usamljenom ostr- 
vu, svim talasima i vjetrovima na doček (Česvina), i 
u svjetionik, u svim maglama i mrakovima '"'plamno 
oko" kome odmor daje svitanje 1 klikće slavu jutarnji 
galebovi (Svjetionik); ovjekovječiće se u transcenden- 
talnim metamorfozama, pa će uporedo s time postati na 
dnu morskom davni mornar, posljednji njegov ostatak, 
klobuk njegovog daha što se svake noći imaginarno 
diže na površinu i tu nestaje (Puljak), ili će se pogružiti 
na obali pred isparenjem iz mora, pred sivom preljom 
života, koja prede za svoju sestru, skrivenu tkalju smrt 
(Siva prelja). I tako sve redom — gotovo u svim roman- 
tičnim i postromantičnim prelivima evropskih lirskih 
bronhija. 

Ovaj korijen Nazorovog usamljeništva, urođenog 
na svoju ruku. 

U kojem bi se središnjem motivu uoblio i napreg- 
nuo i sa kalemom koje bi književne škole najljepše is- 
cvao i najbogatije se oplodio da nije bilo ovako kako je 
bilo — prostor je pretpostavki, u koji ne treba gaziti više 
nego što sam ja učinio, pretpostavivši samo u koju bi 
šikaru Nazor da nije u Šikaru. Bolje je, i u ovom krugu 
njegovih pjesama, zagledati se u crte njegovog pjesnič- 
kog lica nego čitati mu pjesnički dlan. 

U onom razgovoru sa Faunom iz Peskare, kad se na- 
čas obojica pretvore u strelovite i britke mačevaoce, kad 
D' Anuncio rekne o sebi da "zna živjeti hiljadama živo- 
ta'" pa mu počne da kao dokaze za to baca pod nos, jed- 
no za drugim, svoja djela, Nazor ga svaki put oštro do- 
čeka 1 posiječe upadicom: Dostojevski! Niče! Karduči! 
Parnasijanci! Šeli! Bajron! Tolstoj! Eredia! Mopasan! 
Gete! Vitman! Hauptman! 

Vidi se, dakle, i ovdje nešto od njegovog štiva. Pišu- 
ći o Intimama, Milan Marjanović dotakao se i pitanja 
književnog uticaja i srodnosti, pa kao "kamen s kojega 
bi (stari junaci) skočili na svoga konja"', pominje u Nazo- 
rovom slučaju Kardučija, Igoa, D' Anuncija, Paskolija, 
Meterlenka, Nodila, Kiplinga, Selmu Lagerlef. 

Nazor je od ranog djetinjstva do u poznu starost bio 
strastan čitalac, poezije ponajviše, i njegovo strano šti- 
vo ide (neka ovdje bude pomenuto ono glavninsko) od 
Homera i Biblije preko Kardučija, D' Anuncija i Pasko- 
lija, preko Getea, Hajnea, Igoa, do francuskog Parnasa 
i simbolizma. 

Pokušavao sam pročitavajući ove Nazorove pjesme 
da one među njima koje su mi se najviše svidjele (a u 
kojima mi je kao po pravilu najviše izbijao dah roman- 

tizma, Parnasa i simbolizma) razvrstam nekako u kući- 
ce graha, ali sam ih iz svih mogućih poredaka vraćao 
opet u hrpu: vidjelo se, doduše, pod kojim su stranim (i 
našim) blagotvornim suncima zrna uzrela, ali su se ro- 
mantičarski, parnasovski 1 simbolistički deseni katkad 
sticali i u jednoj te istoj pjesmi — pjesnik, ni čistunac 
ove ili one škole ni eklektik, ostajao je tvrdoglavo svoj. 
Neka to rade, rekao sam, učeniji 1 spretniji od mene, 
poezija ne živi od rafova 1 sefova, nego od sebe. 

Nazor je imao dva svoja osobena vatrometa, mlazo- 
vita i raskošna, ovaj treći, ne da mu je nesvoj, ali je 
viđen 1 kod drugih, kod ne malo njih. I više je u njemu 
bljedolikih i brzo ugašenih iskara. U onom njegovom 
sazviježđu nisu ove pjesme zvijezde njegovog raspozna- 
vanja, ali se, neke bar od njih, svojim oblikom, bojom i 
zrakovitošću ravnaju sa zvijezdama susjednih sazvijež- 
đa: ne volim poređenja po stasu — ali, na primjer, sa ne- 
kim sličnim, no ne onim najsjajnijim zvijezdama Tino- 
vim i Dučićevim. 

(Žao mi je što Nazorov podvig da sa blagog čakav- 
skog mlijeka, ne zaboravljajući ga nikada, pređe na trpku 
i slatku medovinu štokavsku, mora ovdje ostati u sjenci. 
A isto tako njegov ritam — koji je puls poezije— i njegove 
teze o ritmu i našoj metrici. Nadam se ipak da ću jed- 
nom poslušati davnu svoju želju da na svojoj ritmičkoj 
ragi — da ne kažem guaggi, kako su se u svoje vrijeme 
Nazoru rugali — krenem u taj naš čudesni jezički be- 
skraj, uz Nazora, koji je, mlad i grivat, na svom eguusu 
caballusu pojurio da polomi ustaljene i svete prepone). 

Koliko je Vladimir Nazor bio pjesnik od vokacije, 
najoštrije može da mu se vidi po pjesničkom kraju. 

On je prepjevao D' Anuncijevu pjesmu Mijeh. U toj 
pjesmi jarčeva koža priča šta je sve s njom i u njoj bilo. 

U njoj je najprije bio jarac, prčevit i kosmat, čvrsta 
roga, fosfornih očiju, crn kao gavran, uvijek spreman 
da se bije, a na glas frule da se digne na zadnje noge i 
zaigra. Kad je jarac bio zaklan, kožu su Zgulili, iznu- 
tra ostrugali, napunili je cerovim šiškama i hrastovom 
korom pa u kacu da se štavi, onda kamen u nju pa na 
klin da se otegne, da najzad dođe žena i sašije od nje 
mijeh. Mijeh je potom služio za vodu; pun voda svih, 
s neba i iz zemlje, gasio je žeđ posvuda, oračima i pus- 
tinjskim putnicima, uživao i sam gledajući žedne kako 
nezaustavljivo piju i kako im se vraća snaga. Zatim je 
promijenio nekoliko službi: postao je "brat bisagu", 
u njemu je bio hljeb i luk, pa poslije šumno mlijeko 
u štali i najposlije ćutljivo ulje maslinovo. Onda ga 
jednom seljak što ga je zgulio zateče prazna, odnese 
na rijeku, stavi u nj glavu koju odsiječe ubijenom pro- 
tivniku 1 baci ga u vodu, u kojoj se, pun ljudske krvi, 
valjao dok glava ne sagnji. Izvalja ga napokon voda 
na neku obalu, u neko davno pogansko carstvo, gdje 
je jedan Egipan nađe, očisti i naduva pa poče s njim 
pod pazuhom da se veselo kupa, ali kad nauči da pli- 
va, ostavi ga na blatnom žalu sama i prazna. Nađe ga 
onda pastir, načini od njega gajde, te iz njega poteče 
muzika, od koje svijet postade uznesen i čudesan, bor 
smokvama rodi, smreka sunovratom; pojavi se žena 
i "Zzabijeli se pastiru oko srca kao kalinovo cvijeće", 
ali žena što dalje, to je više blijedjela i venula, dok ne 
dođe ono posljednje, smrt, i uze je; kuća osta pusta, i 
pastir šakom razbi gajde, ode za njom; mijeh opet os- 
tade izduvan i sam. 

D' Anuncio zatim, u završnici, poziva čovjeka da 
napuni mijeh onim vinom koje će ga učiniti bogom. 
Posljednje strofe su strofe samog mijeha-D' Anuncija: 

1i ćeš grožđe brati. I za radost svoju 
Od mošta ćeš vino praviti: — A tada, 
Dok se mjesec diže, pusti, neka mlada 
Snagu mošta siđe u tu kožu moju; 


I nek me napuni; i nek me raznese 

Ta žestoka mladost! Nek me poljsko cv 'jeće 
Ovjenča, dok visim dok lahorić kreće 
Lovorovom granom, pa se lišće trese. 


Oh, divote! To će bit moj zadnji čin. 
Puknut ću, zagrmjet, kad je sjaj najveći 
Podneva. A ti ćeš, prignuv glavu, reći: 
"Pij, tebi ga nudim. Tvoj sam, Zemljo, sin. " 

Taj sudnji trenutak, u kome su pjesnici iz trošnog ti- 
jela gledali kako im se gase i posljednje krijesnice poe- 
zije, izazivao je kod svakog od njih (da podsjetim samo 
kod nas na raspon od Kad mlidijah umreti do Pretpraz- 
ničkog večera) različit, njegov drhtaj. 

Vidimo D' Anuncijev. Nazorov je sasvim drukči- 
ji, iz druge obale, iz drukčijeg tijela i životne staze, iz 
drukčijeg i drukčije upućenog pjesničkog sastava. Iako 
među njima dvojicom ima neke izvrnute srodnosti. 

Riječ je, ovdje, o poetskom činu (ili možda tačnije, 
činu poezije) i njegovom odnosu prema istorijskom do- 
gađaju u kome se pjesnik nađe, koji mu se, po njegovom 
vlastitom predosjećanju ili po glasu onih najgrlatijih pro- 
feta, nametne kao zemlja obećana, kao sloboda poezije, 
ili zaprijeti da bude grob svemu, poeziji samoj. 

Nazor je očevidno — to mu se najbolje vidi iz stihova 
— izišao u partizane kao himnični cvrčak, kao prikovani 
galiot, kao neuništiva šikara i kao zvonar na spajanje 

našeg raspuklog tla. Ali osjećanje istrošenosti tijela i 

poezije (kakvo vidimo u D' Anuncijevom Mijehu) i još, 

pred mrakom događaja, osjećanja da je i ona sama bila 

uzaludna, mora da se nalaze kao najdublji podsticaj da 

se iz poetskog čina iziđe u goli čin života. 
Slavodobitni stih iz Autobiografije: 


Iz jezgra mog će jednom nići nit 
zamjenjuju stihovi iz Kasne godišnjice (1876—1943): 


Živote moj teški, varljivi i prazni, 

7i si samo vrt il kula fraza bio; 

Pa, jer Riječ pretvorit u čin nisi htio, 
Udes prst svoj diže da te njime kazni. 


Istrošeni D' Anuncio otišao je, u pobjedničkom sjaju 
jednog događaja, u komandaturu Rijeke, u onaj svoj ža- 
losni pajac-govor, i u jedini koji mu je ostao, u bengalski 
završetak Mijeha, Nazor, u strahotama jedne kataklizme, 
sa mladim pjesnikom Jame, u partizane, u bolno grčenje 
između poezije i života. 

Gete je jednom rekao da je svaka njegova pjesma na- 
stala povodom nekog događaja. Nazor na jednom mjes- 
tu priča kako se rodila njegova mala pjesma Sprovod u 
Tinjanu: gledao je s kolikom ljubavlju i s koliko sakrive- 
nog bola sahranjuju jednog malog dječaka (nosio ga je 
na groblje i on), i u tom trenutku duboko zaželio da ljudi 
isprate tako iz života i njega. Dirne nešto, nekad samo 
paučina neka spolja, u pjesnički mehanizam i on se po- 
krene na pjesmu. Nazor, stalno obuzet vokacijom, žurio 
je poslije svih tih dodira u svoju pjesničku radionicu, 
radio sa marljivošću strasti i, vjerujući u tim trenucima 

da mu po staklu uvijek britko i tačno reže onaj dijamant- 
ski nož iz Ljutih sila, bez mnogo oklijevanja iznosio 
pjesme na vidjelo. Otuda kod njega toliko mjestimičnih 
popravaka i čitavih prepravaka u kasnijim izdanjima, i 
otuda, uprkos svemu tome, toliko onoga što kod drugih 
pjesnika, mnogo rjeđih, ostane zamuklo u samoj radio- 
nici srca i izgubljeno na odbačenim hartijama. 

Vraćam se onom svom davnom petrovačkom gumnu, 
uz koje sjede dva krepka, rumena i srebrna starca, otac 
i sin, 1 gledaju kako lopata, sa oštrim zvukom, baca u 
vjetar ovršeno žito. Vidim kako vjetar odnosi oblake 
pljeve i kako na drugu stranu pada sveto i blagodetno 
rumeno zrnje pšenice. 

DNO I OBALE JEDNE LITERATURE 
Andrićeva Prokleta avlija 


U svojim oštrim i čitkim marginalijama o mutnoj 
sferi umjetničkog čina ovaj veliki beletrist, ali koji se 
ponekad nije mogao oteti ni radoznalostima književ- 
nog eseja, kaže otprilike na jednom mjestu da u svakoj 
pripovijeci, u njoj ili ispod nje, kazana ili nerečena, ima 
jedna riječ iz koje izlazi i oko koje se dalje slaže sve nje- 
no tkivo. 

Možda je tako i sa mjestom jedne knjige u jednom 
književnom opusu. 

Ako je Andrić takvu knjigu napisao, onda se sa puno 
realnog pokrića takvom njegovom jezgrom može sma- 
trati upravo ova njegova povijest, Prokleta avlija. 

Jedan srećno sliven temperamenat. 

Jedna urođena senzibilnost koja je rano osluhnula, 
i koja nikad nije prestajala da upija šum tamnih ponor- 
nica života. Jedna strast koja je, isto tako rano, samu 
sebe dovela u agregatno stanje jedne sleđene odluke da 
bezobzirno kazuje svoja otkrića. I jedna mudrost koja 
je, odmah u početku, procijenila glupu i opasnu ćud 
dnevnih predrasuda pa mu, preslabom ili prepametnom 
da se s njima jalovo gloži, umjetničku transpoziciju 
uputila u manje neuralgične prostore prošlosti. 

Ova mudrost, međutim, bila bi samo jedan manevar 
jednog temperamenta kad ne bi bila i nešto više: jedna 
filozofija kontinuiteta, jedna spužva koja briše privid 

prošlosti i sadašnjosti, jedno uvjerenje da smo trajniji 
od samih sebe, da umiremo daleko poslije svoje smrti i 
rađamo se davno prije svog rođenja. 

Odatle njegova glad za zagonetnom parčadi i torzi- 
ma prošlosti, njegova zadivljujuća disciplina traganja 
za njima, njegova rekreativna moć da sastavi i dogradi 
razbijene ljuske mrtvog života i vrati u njih njegovu 
živu, pulsirajuću moždinu. 

I pri tom on, u stvari, pravi svoj način opsjene: most 
je zaista simboličan za ovog pisca, jedna njegova hro- 
nika i jedna njegova novela nose ga u svojim naslovi- 
svakog puta pred njim prebaci po jedan most od same 
vjerodostojnosti i autentičnosti da bi ga, prevedenog 
preko vitkog luka varke, prikovao za obalu odakle je 
zapravo sve kristalografija mašte. 

Jedna kristalografija koja je imala smjelosti, ili 
skromnosti da ne bude nego takva kakva jest. O načinu 
na koji će nam fra Petar, glavni opserver i svjedok dija- 
boličnog stambolskog mravinjaka-zatvora u ovoj priči, 
saopštiti svoja viđenja, Andrić kaže: 

£0 ta dva meseca, provedena u stambolskom istraž- 
nom zatvoru, fra Petar je pričao više i lepše nego o sve- 
mu ostalom. Pričao je na prekide, u odlomcima, kako 
može da priča teško bolestan čovek koji se trudi da sa- 
besedniku ne pokaže ni svoje fizičke bolove ni svoju 
čestu misao na blisku smrt. Ti odlomci se nisu uvek 
nastavljali tačno i redovno jedan na drugi. Često bi, na- 
stavljajući pričanje, ponavljao ono što je već jednom 
rekao, a često bi opet otišao napred, preskočivši dobar 
deo vremena. Pričao je kao čovek za kog vreme nema 
više značenja 1 koji stoga ni u tuđem životu ne prida- 
je vremenu ni redovnom toku vremena neku važnost. 

Njegova priča mogla je da se prekida, nastavlja, ponav- 
lja, da kazuje stvari unapred, da se vraća unazad, da se 
posle svršetka dopunjava, objašnjava i širi, bez obzira 
na mesto, vreme i stvarni, stvarno 1 zauvek utvrđeni tok 
događaja." 

Ova rutinerski prikazana oslobođenost od svake 
spoljne geometrije pričanja i fra-Petrova je i Andriće- 
va, zapravo nije ni jednoga ni drugoga, nego joj rit- 
move treba tražiti u ritmovima rijeke ljudskih nesreća 
koja u ovaj glomazni kotao stambolske policije van- 
vremenski-slijepo uvire, u njemu se Zbija i vrtloži i iz 
njega dalje izvire, uvijek jednaka i na tom svom uviru 
i IZVOTU. 

Sočiva opservacije razmještena su ovdje tako kao 
da jedno drugo treba da provjerava. 

U prosječne, trezvene i vitalne zjenice fra-Petrove 
hvata se lik drugog opservera i svjedoka, hereditarno 
ustrašenog i nepovjerljivog Jevrejina Haima, u Haimo- 
ve psihotično-lucidne zjenice, 1 lik trećeg opservera i 
svjedoka, Ćamil-efendije, te mimoze među svinjama, 
a u Ćamilovim somnambulskim i narcisoidnim očima 
nemoćno tinja davna njegova praslika, nesrećni Džem- 
-sultan, izgnanik, svakovrsna i svačija žrtva 1 pjesnik. 

Ta razna sočiva jedno se drugom uslužno pomjera, 
jedno se drugom posuđuje, i jedno se drugim kontroliše, 
a sve je to zapravo jedna unakrsna Vatra i rutina jednih te 
istih očiju: piščevih. 

Andrić je ovdje strasno-ledeno zagledan u prošlost, 
upravo u ono u njoj što nije istorijska kulisa i kostim, 
nego čovjek i uporna sjenka nesreće koja ga prati u sli- 
jepom kontinuitetu njegovog trajanja, gledani sa jedne 
zvijezde na kojoj su se moral, inteligencija i mašta mo- 
rali spasti. 

Andrić se ovdje oči u oči gleda sa svim zlom svijeta. 

Čini se da ga nigdje nije toliko skupio i tako gusto i 
oštro ugravirao kao na ovom nevelikom bareljefu ljud- 
ske nesreće. 

Kužan je, beskrajno izdužen u prošlost i budućnost 
i rasprostrt preko svih rasnih i nacionalnih meridijana, 
ovaj kao čitavo naselje veliki i visokim zidom opasa- 
ni prostor koji zovu Prokletom avlijom ili, levantinski, 
Depozitom. Po njemu "trava ne stiže ni da nikne, toliko 
je ljudi od jutra do mraka gazi. A dva-tri uboga i malo- 
krvna drveta, rasturena samo sredinom dvorišta, uvek 
izranavljena i oguljena, žive mučeničkim životom, 1Z- 
van godišnjih doba". Džepari, kockari, sitni kradljivci 
iz bijede, svjetske varalice i opasni obijači, sjecikese i 
ucjenjivači, bekrije, alkoholičari i uživaoci raznih dro- 
ga, manijaci, poročni starci i porokom zaraženi mladi- 
ć1, prognanici, politički osumnjičeni, nabijeđeni ili za- 
bunom zatvoreni kakav je fra Petar. Nekoliko zgrada 
sa ćelijama. Gore nepromjenljivo levantinsko nebo, iza 
zidina Bosfor, borovi 1 minareta, izazovni 1 nedohvatni. 
A kad jugovina dune u nerve, ta ogromna krletka zaurla 
i međusobno se bezrazložno grize sve dok ne prođe taj 
svirepi provokator: "Mlak i nezdrav južni vetar, koji 
donosi zadah morske truleži, gradske nečistoće i smra- 
da iz nevidljivog pristaništa." 

Avlija je kao neki Sudnji dan istorije koji traje svaki 
dan, kao neki sabirni logor svih ljudskih varijeteta. Sva 
od likova, ona ih u konačnom našem doživljaju izgubi 
sve i zadrži samo jedan: svoj. Ona iziđe 1Z svojih Zi- 
dova, i što god onda oko sebe gledamo i opipamo, sve 
je samo ona, hidra prokletstva i zla, žilava i samo mo- 
ralno proburažena onim viteškim i astralnim kopljem 
što je iz ruku davnog nesrećnog Džema-sultana preš- 

lo u blijede ruke njegovog nesrećnog dvojnika Ćamil- 
-efendije. 

Fra Petar će se vratiti kući. Sve će ispričati. U poza- 
dini njegovih mirnih i trezvenih kazivanja prominuće 
u magnovenju sjeni viđenih sudbina, od kojih je svaka 
tempirana na svoj tragični završetak. Pa će jedne zime 
nestati i fra-Petra. Iza njega će ostati samo njegov alat 
kojim je kao "čuven sahačija, puškar i mekanik"' u doko- 
lici strasno radio i svježa mrlja groba u bjelini snijega. 

I, jedan glas, pust kao da je pojeo svoj sopstveni 
zvuk, zatvoriće priču. Ovako: 

I tu je kraj. Nema više ničeg. Samo grob među ne- 
vidljivim fratarskim grobovima, izgubljen poput pahu- 
ljice u visokom snegu što se širi kao okean i sve pretva- 
ra u hladnu pustinju bez imena i znaka. Nema više ni 
priče ni pričanja. Kao da nema ni sveta zbog kog vredi 
gledati, hodati, i disati. Nema Stambola ni Proklete 
avlije. Nema ni mladića iz Smirne koji je jednom umro 
još pre smrti, onda kad je pomislio da je, da bi mogao 
biti, nesrećni sultanov brat Džem. Ni jadnog Haima. Ni 
crne Akre. Ni ljudskih zala, ni nade ni otpora koji ih 
uvek prate. Ničeg nema. Samo sneg i prosta činjenica 
da se umire i odlazi pod zemlju." 

Tako se zatvara jedan ciklus zla povukavši pod svoj 
nirvanski pepeo i svoga očevica. 

A drugi odmah počinje Slijepo, nevino, sitno, tvrdo- 
glavo, podmuklo, opako, kao stara praslika novog Zla. 
Fra Petar je još topao u svojoj ilovači, a već mu fra Mijo 
popisuje zaostali alat, sebično, slijepo, sitno, tvrdogla- 
vo, ravnodušno: "Dalje!" diktira mladom fratru. "Piši: 
jedna testera od čelika, mala, njemačka. Jedna!" 

Moglo bi se možda sporiti moje tumačenje ovog fi- 
nalnog pusto-bijelog pejzaža ove poeme u samoj crnini. 

Možda je ova slika polarne pustoši samo jedno lično 
i trenutno raspoloženje u jednom mladom fratru koji 
iz samostana gleda fra-Petrov grob u nježnoj bjelini i 
kog su za trenutak zanela sećanja na priču i osenila 
misao o smrti", kao što neposredno posle tog pejzaža i 
kaže pisac. 

Neka je i tako. Ali je činjenica da je to što poslije 
svega opet počinje i što mladiću pri buđenju ponovo 
dopire u svijest — opet nešto tmurno, zloslutno, puno 
klica zla. 

Platno, dakle, na kome je najtmastija paleta pesi- 
mizma naslikala smak čovjekov? 

Duhovna tromost i komotnost, koje su slijepe da 
vide prave moralne implikacije i mete literature, teško 
da će biti zadovoljene ovom Andrićevom poentom. 

Ali, nije li u ovoj priči zlo tako zloćudno da je i 
samo sebi moralo sopstvenom rukom da ureže u čelo 
žig odvratnosti i prokletstva? I nije li ono ovdje zateče- 
no i prokazano u svom najpodmuklijem i najopasnijem 
trenutku, u trenutku kad se poslije jednog svog pustoše- 
nja 1 poslije jednog svog prividnog primirenja sprema 
za novu reprizu? Nije li to dovoljno moralan i dovoljno 
pametan mig svakom humanitetu da bude oprezan, na- 
pet, inventivan, trezven i spreman na žilave koštace? 

GAMA I RIJEČ ISAKA SAMOKOVLIJE 


I 


Zato što je bio Jevrejin čija je pripovjedačka vizija samo 
na trenutke napuštala sobičke, bakalnice i radnjice, si- 
nagogu, kiduše i kadiše bosanskih sefardskih Jevreja, 
Isak Samokovlija egzotičnošću toga fakta odomaćio se 
u prijemu svojih tekstova na prvom mjesu kao slikar 
života bosanske jevrejske sirotinje. Ukorijenjenost u toj 
jevrejskoj temi postala je za njegove prikazivače i kriti- 
čare, čini se, njegov prvi znak raspoznavanja. A poslije 
Drugog svjetskog rata ta njegova jevrejska tematska 
autohtonost kao da se pokazala upravo dragocjenom: 
bez Samokovlije — rečeno je jednom — znali bismo vrlo 
malo o životu one mučeničke povorke bosanskih Jevre- 
ja kojima su u Jasenovcu i Aušvicu čak i kosti zamet- 
nute 1 spepeljene. 

Kad sam pročitao sve što je Samokovlija napisao, i 
ono nedovršeno što je ruka pisca posljednji put stavila 
u fasciklu, moja zaključna misao bila je ista kao i prva, 
samo punija: bez obzira na to da li će u njemu naći ovu 
ili onu mjeru umjetničke težine i da li će mu njegov 
problem i način biti prisni, Isaka Samokovliju čitalac 
mora zavoljeti, ili bar osjetiti dragim. Nad njegovim stra- 
nicama sigurno će se rasplinuti i mnoga antijevrejska 
grimasa. Pitao sam se otkud mu ova ležerna moć. To 
je otud, odgovorio sam, što je ovo bio Jevrejin koji u 
Jevrejima nije vidio Jevreje. 

Pomiriću se s time da ovo čitalac primi kao igru riječi. 
Ali ću biti zadovoljan ako to bude samo u početku. 

Prije svega, u većini svojih pripovjedaka Samokov- 
lija je, slično Andriću, išao u prošlost: ambijent u koji 
se zavlači i kojim ruje njegova Vizija jeste davno odmi- 
nula Bosna, dotrajali tamni turski vilajet i nova, uspla- 
hirena austrougarska provincija; pa, prema tome, i sli- 
ka koju on daje i nije, u stvari, slika života bosanskih 
Jevreja između dva rata, kako se obično misli. Pretpo- 
stavimo, međutim, da se njihov način života nije u srži 
promijenio ni između dva rata, jer ih je mentalitet oko- 
line i dalje satjerivao u njihov mentalni krug. Kakav je, 
dakle, taj mozaik specifičnog jevrejskog načina života 
koji nam je stvorio Isak Samokovlija? 

Oskudan, više nego oskudan: sa više praznina nego 
kamenčića, kao da ga je neki čudan nemar tek ovdje- 
-ondje započeo. Pa i kamenčići koji su u njemu — bili 
bi malo obrazovanijem čovjeku mahom poznati 1 bez 
Isaka Samokovlije. Da se, na primjer, Jevreji obrezuju, 
to kod njega ima samo na jednom jedinom mjestu i to 
kao savršeno sporedan detalj. Da se kod njih brak skla- 
pa diplomatisanjem i pogodbom roditelja i rođaka, tka- 
njem provodadžika i provodadžija od rutine, uz miraz 
kao essentiale negotii, i sa pirom kao krunom svega, 
dato je kod njega bez ikakve jevrejske, pogotovo sefard- 
skojevrejske osobenosti, gotovo u dlaku onako kako 
stvar izgleda u svim sličnim endogenim sredinama; 
čak, po Samokovliji, nikako ne bismo mogli saznati sa 
kakvim se sve ceremonijalom obavlja kod Jevreja sam 
akt vjenčanja. Enterijer sinagoge, na primjer, i molitve- 
ni ritual nijedan filmski reditelj ne bi po Samokovliji 
mogao snimiti. Pa i spoljni oblik molitve kod kuće jed- 
va se vidi, a kod pojedinih molitava navode se samo 

njihova imena (na primjer arvit, kiduš, kadiš, avdala), i 
uglavnom se tek iz konteksta pripovijedanja, pa i to ne 
uvijek, može zaključiti ili naslutiti kakva im je namjena. 
Slično je i sa jevrejskim praznicima; iako oni, kao i mo- 
litve, često ulaze u duševni život njegovih junaka, on 
će u najboljem slučaju tek ovlaš dotaći njihov tradici- 
onalni smisao ili njihov specifičan način slavljenja. 
Isto tako, samo će nam rječnik pouzdano pomoći da 
se snađemo u crkvenoj i laičkovjerskoj hijerarhiji (hazan, 
haham, cadik, salijah itd.). U kućnim enterijerima, kako 
sirotinjskim i božjačkim, tako i gavanskim, u koje kat- 
kad uvrati, rijetko ćemo sresti neki specifično jevrejski 
rekvizit; obligatno kandilo jedva se vidi u svom spolj- 
njem krokiju, nego se daje redovno kao igra plamena, 
još bolje, kao simbolsko ovaploćenje atmosfere i psi- 
holoških stanja, a isto tako obligatna mezuza prisutna je 
samo imenom, tek se naslućuje kao neki važan religioz- 
ni rekvizit, te po piscu uopšte ne bismo mogli saznati 
da je to, u stvari, na pergamentu ispisana molitva za 
zaštitu stana od Zla, stavljena u limenu cjevčicu koja se 
nalazi na počasnoj, desnoj strani ulaznih vrata. Ko bi 
tragao za nošnjom i načinom odijevanja kod bosanskih 
sefardskih Jevreja, od Samokovlije ne bi mnogo saznao; 
talet, na primjer, to jest plašt kojim se oni ogrću pred 
molitvu, često se pominje, ali se Samokovlija nigdje ne 
zadržava na njegovom izgledu, dok ćemo, na primjer, 
kod fesa i čakšira, primljenih od domaćeg musliman- 
skog življa, naići ponekad na prilično opsežne deskrip- 
cije, mada ni one nisu date u etnografskom smislu. Od 
specifičnosti u jevrejskoj kuhinji prisutan je uglavnom 
popularni pastel, ali se baš ta specifična jevrejska vr- 
sta bureka nigdje ne opisuje, dok se, na primjer, ko- 
košije meso i čorba puše i žute u bezbroj zazubičavih 

varijanti. Razumije se, Samokovlijini junaci ne mogu 
govoriti svojim starim maternjim jezikom; ali bi kod 
pisca okrenutog ka specifičnostima bilo pojedinih izra- 
za iz toga jezika neuporedivo više, i po Samokovliji 
bi hispanologija (zaintrigirana za ovaj dragocjeni feno- 
men jer su bosanski sefardski Jevreji govorili, u stvari, 
starim španskim jezikom iz XV vijeka) sigurno ostala 
kratkih rukava. 

Sve ovo, dakle, što bi moglo sačinjavati specifičan 
način jevrejskog života, bar običajnu i spoljnu njegovu 
stranu, Samokovlija daje šturo, zapravo sasvim ovlašno. 
Ostaje se više nego pod utiskom da on za tu stranu Ži- 
vota uopšte nije zainteresovan. A provjeravanjem se 
može utvrditi da je i ne zna bogzna kako. Osim toga, u 
ovu relaciju mora da uđe i činjenica da on nije uvijek 
ostajao u takozvanoj jevrejskoj temi i da se njegovi naj- 
viši pripovjedački dometi, a pogotovu karakteristične 
crte, nalaze i van nje. 

Moždaje, međutim, Samokovlija transponovao neke 
dublje jevrejske specifičnosti, one u sferi mentalno- 
-psihološkoj, kao što je to jednom i primijećeno. I mož- 
da se one mogu otkriti i u samom njegovom kreativ- 
nom uglu gledanja. 

Prije svega, ne bi valjalo podleći uobraženju da po- 
stoji neki potpuno nekolebljivo omeđen kategorijski 
obrazac prema kome bismo mogli utvrditi i kod Isaka 
Samokovlije (već u prvim kritikama istaknute, ili bar na- 
tuknute) elemente takozvane jevrejske duše. Noprimiću, 
bar načas, rizik takvog obrasca. Ako bismo, na primjer, 
kao primarnu specifičnost u mentalnom sklopu Jevreja 
uzeli strah od nejevrejske okoline, i kornjačin oklop i 
mimikriju kojima se taj strah od nje brani, pa s takvom 
jednom predilekcijom prokrstarili kroz Samokovlijine 

tekstove, ostali bismo potpuno praznih ruku: od takve 
jedne jevrejske mentalne specifičnosti nema kod njega 
ni traga; pa čak ako dopustimo da ona za njega kao Ži- 
votni fakat i postoji, moramo konstatovati da ona stoji 
van kruga njegovih pripovjedačkih radoznalosti; a one 
nekolike njegove pripovijetke napisane na drastično 
izuzetne situacije, u kojima je fašističko fizičko iskor- 
jenjivanje izazivalo smrtnu paniku i koheziju ne samo 
kod Jevreja nego i kod ostalih isto tako ugroženih, ne 
dokazuju u ovom smislu ništa, i u njima se, uostalom, i 
ne nalaze njegovi najfiniji pripovjedački rascvati. Ono 
što možemo osjetiti u inače minuciozno seciranim du- 
šama njegovih jevrejskih junaka, i to ne kao neki teški 
talog nego kao neku laku, istina, stalno prisutnu sjenku 
ukraj oka, nije njihovo strahovanje, ili bar neko aktivno 
zaziranje od inovjerne okoline, nego neka vrsta njihove 
automatske zatvorenosti u vlastitom krugu; ali — karak- 
teristično! — tu zatvorenost on nigdje ne crta kao neku 
prirodnu mišju rupu pred antijevrejskom nakostriješe- 
nošću okoline (koja kod njega i nije takva), nego kao 
spontanu koheziju vjere kao spasenja, karakterističnu 
uostalom i za samu tu okolinu, čiji će junaci kod dru- 
gih bosanskih pisaca uzdahnuti za Mekom i Medinom, 
Rimom i Kremljem pravoslavnim, jednako uzdisajno 
kao i poneki Samokovlijin cadik zbog kobi dijaspore. 
Možda bi najbolje bilo reći da Samokovlijini jevrej- 
ski likovi svoju nejevrejsku okolinu osjećaju prosto- 
-naprosto kao prisutnu, gotovo bezobličnu i samo na 
parčad i na trenutku uobličenu, jer pod stalnom presom 
svojih muka i snova nemaju kad njome da se bave, ni ra- 
šta. U jednoj pripovijeci Jevrejku, osuđenu da vijek vje- 
kuje sa hadumom, polno užarenje odvede Muslimanu. 
Bijes koji zbog toga spopadne Jevreje, i to onaj interni, 

slobodni izlijevani, ne svaljuje se na spoljnjeg naruši- 
telja kohezije nego na unutrašnjeg, i vrhunac mu je u 
rabinu. Kad poslije stotinu godina jevrejsko groblje do- 
bije ogradu, grob krivog-nekrivog haduma, koji se uto- 
pio u bunaru, ostaje van zida. No valja odmah dodati 
da u taj odnos Samokovlija ulazi sasvim sporadično, i 
to ne radi eksponiranja neke jevrejske mentalne osobe- 
nosti, nego radi napinjanja dramatike; srž pripovijetke 
nije u toj specifičnosti reakcije, nego u nečem sasvim 
drugom, jednako jevrejskom kao i svačijem. Možda 
je u tom smislu još rječitija druga jedna pripovijetka. 
Jevrejska deriščad na sve moguće načine ponižavaju i 
šikaniraju jevrejsku djevojčicu koja je narušila kohezi- 
ju: rodila se plava. Ali ovaj odnos Samokovlija i ovdje 
samo okrzne, 1 krv pripovijeci daje jedna šira misao: 
čovjek još kao dijete ponese onaj ćsprit gregaire, duh 
krda, koje prema izuzetku, kad je snažan i nametljiv 
(kao u jednoj drugoj pripovijeci), postaje podložničko, 
a tiransko kad je izuzetan nevino i nenametljivo. 
Kako, pak, nejevrejska okolina osjeća Jevreje i kako 
se prema njima odnosi, i to isto tako ostaje van Samo- 
kovlijine pripovjedačke orbite. Ima, doduše, jedna nje- 
gova pripovijetka u kojoj katolički susjedi, elemenat 
dakle od koga bismo najprije mogli očekivati siktaj une- 
sene i kultivisane inkvizicijske zmije, postupa moralno 
čisto, bez ikakve spekulativne pavlake, ali taj i takvi 
detalji najvjerovatnije su samo potezi kojima on simpa- 
tije za nekog svog junaka raširuje do apsolutnosti; na- 
silno te detalje rastezati do dimenzije neke opšte slike 
o stavu nejevrejske okoline prema Jevrejima, očevidno 
bi bila samo naša proizvoljnost. Kroz takve pojedinos- 
ti sluti se, doduše, status sefardskih Jevreja u tamnom 
vilajetu, osjeća se da žive u tolerantnom komšiluku, u 

još nerazbijenoj atmosferi uglađenog pisma kojim se 
sultan zahvaljuje španskom dvoru na dobro mu došlim 
kontingentima jevrejskih zanatlija, trgovaca i učenih 
ljudi. Ali nam je baš Samokovlija sasvim tanak izvor 
u tom pogledu. 

A da je njegovo osjećanje svijeta nalazilo neki svoj 
srećni kreativni medijum u bilo kakvoj specifičnoj boji 
jevrejske duše, pa i u tom jevrejskom strahu od nejev- 
rejske okoline kao specifičnoj mori te duše, njegova bi 
kamera, logično, morala široko zagaziti i u nejevrejsku 
okolinu kao žarište toga straha, uopšte zavirivati u taj 
strah recipročno iz svih uglova, iz ugla Jevrejina kao i 
nejevrejina 1 antijevrejina, i sve te uglove hvatati mož- 
da iz nekog svog ugla. A Samokovlija, kad ga hukovi 
pripovijedanja nanesu u tu, na primjer muslimansku 
okolinu, svratiće u nju tek s nogu, i radi čega? radi pje- 
va mujezinovog iz nostalgične visine ili daljine, radi 
behara po muslimanskim baštama i sevdalijske provale 
utarabljene djevojačke ploti, radi veselih harmonika po 
teferičima 1 bestiljima, pa će i to, tako reći, u istom tre- 
nutku demuslimanizovati, učiniti prosto projekcijom ili 
kontrapunktom nekog psihološkog stanja svog jevrej- 
skog junaka. I to će biti sve. 

Pravi poraz doživjećemo ako krenemo u Samokovli- 
jino djelo s očekivanjem da ćemo u njegovoj prozi naći 
jednu drugu, mnogo prokazaniju, jevrejsku mentalnu 
crtu: poslovičnu jevrejsku solidarnost, kao naličje je- 
vrejskog straha, ili, možda, kao lice svih jevrejskih na- 
ličja. 

Jevrejskim siromašcima, svakojako osuđenim kuka- 
veljima i božjacima, kroz čije živote i smrti Samokovli- 
ja 1 gleda u život, jevrejski gavan ukazaće, doduše, po- 
moć, ali tek u njihovom skončavanju i u vidu milostinje, 

vjerski pohvaljeno, bogobojazno ili bogostidno, ugleda 
svoga radi ili u mekom štucaju lične dobrote. Po sluški- 
nji će poslati kokošiju čorbu pralji nekoj na umoru, niš- 
ta naročito — to je tako po Talmudu kao i po Kur'anu, 
kao što je arapska riječ za milostinju, sadaka, u srod- 
stvu sa hebrejskom cadik. U poslovnim, pak, odnosima 
s jevrejskom fukarom dobrostojeći Jevrejin biće hladan 
kao sam interes, na sve njene životne molbe neće otki- 
nuti ni gram od svoje samoživosti. U jednoj pripovijeci 
nagon za održanjem dvojicu Jevreja dovede do dra- 
matskog sraza u kome jedan razbije u paramparčad 
svaku socijalnost, a nekmoli jevrejsku solidarnost. Boga- 
tom, naime, Jevrejinu napokon se rodio dugo sanjani 
sin, dijete jedva izažeto, prvo i posljednje, drago kao 
bogatstvo, život — nešto što roditelji osjećaju kao obes- 
mrćenje i svoga života i svoga bogatstva. Ali mali je 
kržljavče, i mjesecima ostaje takav do beznađa. Jevrej- 
ska vidarica, kojoj se u očaju obrate, najzad ih skloni 
na dojilju, ženu hamalina ali obilnog mlijeka. Dojilji je 
još dobro na mlijeku njen vlastiti sin, i jednu sisu obi- 
lježe joj Solomunovim slovom: sisa je odsad vlasništvo 
njihovog sina, i samo on smije da je doji. Ali jadni krž- 
ljavko ne napreduje, pa se javi sumnja da mu mlijeko 
oduzima dojiljin sin. Kratak, neumoljiv zahtjev: ili obje 
sise (za litar kravljeg mlijeka dojiljinom sinu), ili će 
oni najmiti drugu dojilju! Majčinskim nagonom dojilja 
se odupire nagovorima svog muža, koji se i sam hrve 
sa nagovorima bijede. Dramu rješava druga siromašna 
Jevrejka: dojiljinom sinu daje svoju sisu da bolesnom 
hamalinu ne propadne ova dobrodošla zarada. Ove uci- 
jenjene majčine grudi možda bi mogle podsjetiti na sa- 
blasnost Šajlokove funte mesa, ali su im i funkcija i kon- 
tekst očevidno drugi: ovdje Jevrejin oduzima majčino 

mlijeko Jevrejinu i Jevrejka ga daje jevrejskom sinu. 
Vraćam se solidarnosti: dvije Jevrejke su solidarne, ali 
kao majke, i dva oca su se našla u jezivom dramskom 
sukobu, zaboravivši potpuno da su Jevreji. 

Produžimo li ovom crtom provjeravanja, ni sa sre- 
broljupstvom — ako bismo ga uzeli kao jedan jevrejski 
mentalni koeficijent — u biti ne stoje stvari drukčije. Tu 
se traganje u samom početku nađe u jednom vakuumu. 
Samokovlija, naime, vrlo rijetko svraća u carstvo nov- 
ca, u radnje, kuće i duše bogatih Jevreja; pa samim tim 
vrlo malo saznajemo od njega i o mentalnoj sedimenta- 
ciji novca, tamo gdje je i njeno carstvo. Ali ćemo, ipak, 
vrlo mnogo novca sresti tamo gdje ga najmanje ima, 
kod njegovih siromašnih Jevreja, ne u čekmedžama da- 
kako, nego u dušama. No, tu novac nije ni nezasitost, ni 
tvrdičluk, ni sveugasitelj i svepostizatelj, ni blenda fe- 
tiša — nego hamalskim teretom pritisnuta, kundurdžij- 
skim čekićem čekićana, ili polom razgarana mala sanja 
da se dokuči minimum, zadovoljstvo trpezice, bijeli 
dušek ljubavni, mir svete subote. Žute rušpe i medžedi- 
je jesu unutrašnje oči i Samokovlijinih junaka, ali no- 
vac je to u svakoj varijanti urbane psihologije, kao u 
ruralnoj zemlja. Kod Samokovlije ima čak jedna scena 
u kojoj jedan prijeki i surovi Jevrejin tresne na sestri- 
nim zarukama pred zaručnika, kao kost pred psa, deset 
dukata miraza sa riječima da ovaj ne uzima njegovu 
sestru nego njegove dukate, a zaručnik mu ih, iako gola 
sirotinja, baci nazad i ostane pri riječi. 

Tako će se i drugi neki Jevrejin jednog dana, mimo 
ičijeg očekivanja a organski, iz petnih žila, pobuniti 
protiv svih pritisaka koji su ga kao čovjeka spljoštili 
1 iscijedili, i riknuti protiv Boga i rabina. To se događa 
na tlu religioznosti, koja bi se jedina mogla uzeti kao 

zajednički koeficijent u mentalnom sklopu svih Samo- 
kovlijinih Jevreja, jer je u njoj više-manje svaki njegov 
Jevrejin pokiseljen kao u turšiji. Ali se ni ta religioznost 
ne može primiti kao neka specifična jevrejska crta, jer 
postoji i kod nejevrejskih komšija, samo što je kod Jevreja 
možda više usjela, a — što je mnogo bitnije i što posvje- 
dočava i pomenuta priča o Jevrejinovoj pobuni — Samo- 
kovlija se tek usput i koliko mora zadržava na epidermi 
njenog ceremonijala i na njenoj socijalnoj anatomiji, i vidi 
je u prvom redu, i sa punom kreativnom strašću, u njenom 
individualizovanom psihološkom značenju. 

Tako nema Samokovlije slikara specifičnog jevrej- 
skog načina života i specifične jevrejske duše. Ima samo 
jedan otužni koordinatni sistem sociografskog gleda- 
nja na literaturu i jedan naš tužni, vjersko-nacionalni 
koordinatni sistem, iz kojih se, kao ukleto, nisu mogli 
sasvim da izbave ni finije umjetničko čulo i književna 
erudicija. I, srećom, ima jedan drugi Samokovlija. 


II 


Već je u prvom prijemu prve Samokovlijine zbirke 
pripovjedaka udaren akcenat na jednu njegovu pripad- 
nost, na to da je on pripovjedač jevrejskog donjeg druš- 
tvenog sloja i dna, i da pretežan dio njegovih likova 
mahom nosi stigmu tjelesne defektnosti ili tjelesne obi- 
lježenosti, fizičke dotrajalosti, biološke deformacije, 
psihičke iščašenosti ili neke već patologizovane ušilje- 
nosti. Pravi Prokrustov krevet za teoriju tipičnoga! 

Ova njegova pripadnost jeste upadljiva, tako reći, 
sama se sobom otkriva, ali je u isti mah i ljuska koja 
sakriva jezgru. 

Intriga počinje prvo od činjenice da Samokovli- 
ja svojim društvenim položajem nije pripadao svijetu 
kome je pripadao književno i, dalje, da je — kao što sam 
pomenuo — dobar dio svojih pripovjedaka, među njima 
i one prave samokovlijske, ambijentirao u Bosnu kao 
turski vilajet, koji je iščezao prije njegovog rođenja, i u 
Bosnu, kao novu austrijsku provinciju, u kojoj je pro- 
živio djetinjstvo i ranu mladost, da se, dakle, negdje iz 
svojih četrdesetih (kad se naglo javio u literaturi kao 
već sasvim zreo i samosvojan lik) počeo okretati doživ- 
ljajnom kompleksu djetinjstva i rane mladosti, i preko 
njih, najvjerovatnije po ostacima turske atmosfere u 
austrijskoj Bosni u per analogiam, sefardskoj prošlosti 
u Turskoj. 

Otkuda to da se on iz distance svojih zenitnih godi- 
na (a kod njega to znači: 1 iz distance svog prvog starta, 
jer su mu smrt 1 zenit tako blizu) vraća među Sefarde 
svoga djetinjstva i u kamen starih sefardskih grobalja, 
izlazeći pri tom iz svoje društvene ljušture i strasno se 
zavlačeći pod kožu onih Sefarda što tavore pod hamal- 
skim teretom, sa kundurdžijskim čekićem i za malopro- 
dajnom tezgom? 

Da nije posrijedi neka ponesenost da se otme zabo- 
ravu i objavi svijetu jedna, književno do tada neotkrive- 
na egzotika, svojevrsni način života 1 svojevrsna duša 
sefardskojevrejske oaze u Bosni — proza Samokovlijina 
to sama isključuje, vidjeli smo. Radi li se, možda kod 
njega o nekoj bolećivoj samilosti prema poniženima i 
uvrijeđenima, kakvi su Jevreji, i oni najponiženiji među 
njima, ili možda o nekoj, socijalno potkanoj, o roman- 
tičarskoj dispoziciji? Što se te bolećive samilosti tiče, 
Samokovlija jeste neprekidno pod jednom moralnom 
temperaturom, ali on nije sentimentalan pisac; a kad 

je u Plavoj Jevrejki, jednoj od pripovjedaka koje tako 
malo liče na njega, uzeo nešto kao romantičarski zalet, 
došlo je do pravog iščašenja pripovijedanja iz urođenih 
zglobova njegove proze, jer u njemu nije bilo ničega od 
romantičara. Ili je on, možda, u onoj svojoj stalnoj, još 
bih rekao ušiljenoj potrebi da kazuje sebe-umjetnika 
kroz donje jevrejstvo, kroz sefardsko dno ponajviše, za- 
stao pri pojavi straha da bi se svojom mračnom slikom, 
kao u isti mah neumitnom hoćeš-nećeš teškom optuž- 
bom zamjerio bogatom jevrejstvu, pa je stvari tempori- 
rao u ono komotnije, taktičko "'nekad bilo''? Valja do- 
pustiti da bi književnobiografska akribija mogla možda 
utvrditi nešto 1 od toga straha i njegovog djelovanja, ali 
teško da bi se čvor s toga kraja mogao razmrsiti — kao 
šaka u oko bije onaj Samokovlijin bogati Jevrejin koji, 
sirotom Jevrejčetu sa usana, kupuje, majčine grudi za 
litar kravljeg mlijeka; u Svadbenom lijetu pak (pripo- 
vijeci od onih iščašenih, iz nesvoga zaleta napisanih, 
ali u ovom kontekstu vrlo rječito) mnogo je, doduše, 
jedne na silu boga burlesknosti, ali isto toliko i otvo- 
rene averzije prema jednom šefu izvoznog preduzeća, 
koji, istina, nije Jevrejin, ali nije baš do te mjere ni ne- 
jevrejin da bi bogati Jevreji bili tako nemudri da se ne 
sjete kako je na nišanu i tamo neki među njima. Ako 
bismo, dakle, kojom srećom, i utvrdili strah o kome je 
riječ, taj strah bi se vrlo brzo obrnuo u argumenat pro- 
tiv pretpostavke o "taktici" iz straha: znači da je nešto, 
jače od toga straha, činilo u Samokovliji da se sasvim 
zaboravi. 

Međutim, baš i nije sasvim tako da bi Samokovlija 
imao na svojoj paleti za gornje jevrejstvo samo sepiju, 
a za donje pastel. To uopšte nije njegova intimna gama. 
Naći će se i kod onih dolje Jevreja — samo kad ih malo 

bolje razgledamo — ne baš malo od sorte ravnodušnih, 
kasno ganutih prema bližnjem, dobročinitelja i dobro- 
željitelja iz nekog bližeg ili daljeg računa, tragičnih sa- 
vjetnika iz beslovesne skučenosti, prepredenih zatezala, 
istančanih mešetara, bestijalnih birtijskih zabadala, gru- 
bih čaršijskih podrugljivaca, surovih prznica-pijanica, 
majstora i majstorica na pamuk krvopija, pa će mu čak 
i dječju naivnost zahvatiti tamna sjenka starijih — pone- 
kad će i djecu obuzeti neka bestijalnost ili neki začuđu- 
jući sadizam. 

Ali intriga o gami Samokovlijinoj dostiže svoj vrhu- 
nac u jednoj drugoj njegovoj zabavljenosti, dovedenoj 
do usijanja. On je suviše često i suviše dugo u svijetu 
defektnosti, obilježenosti, deformacije i izglobljenosti 
da bismo to mogli smatrati njegovim slučajnim i uz- 
grednim izletima u taj svijet. Naprotiv, bušilice njego- 
vog otkrivanja života baš tu najrevnosnije rade, tu je 
on u svome, opservacija mu tu dobiva četvore oči, riječ 
poetsku potenciju, cijelo pričanje dramsku dinamiku i 
jednu snažnu rječitost nedorečenoga. Otkuda kod njega 
toliki afinitet prema ovom svijetu na mrtvom kolosije- 
ku života — je li to jedna nijansa oboljelosti od tmina 
životnih, neke oči mraka, jedna nijansa krtičjeg sljepi- 
la za svjetlost, možda i jedno bolesno samouživanje u 
izvraćanju utrobe života, slično nemoćnoj i pakosnoj 
osveti zla (kao što je to kod nekih pisaca), ili je to kod 
njega jedna naivna samoobmana da će zlo života do- 
biti u njegovoj literaturi na svojoj panorami i reljefu 
ako je podjednako nakrca i čisto društvenim posuvraće- 
nostima među ljudima i biološkim defektnostima i op- 
terećenjima? Ovo prvo nije posrijedi, sasvim sigurno. 
Samokovlija, doduše, ima dva takva mjesta (jedna sce- 
na utapanja u pripovijeci o zavičajnoj rijeci i finale te 

pripovijetke), koja bi najviše mogla da mirišu na neku 
morbidnu gamu, pa je jednom na njih i bio bačen tračak 
takvog komentara. Ali je značajno da su baš ta dva mjes- 
ta papir i da su se našla u nebranom grožđu ove pripo- 
vijetke, koja je sva u panegiričnim pokličima zdravlju 
prirode, još više — prirodi samog zdravlja. 

A da je Samokovlija pravi pisac sepse u životu ili 
pisac života kao sepse, on bi se, logično, težinom Ssvo- 
ga talenta navalio na septična stanja, u prvom redu u 
sferi psihološkoj, tim prije što je pisac sa naglašenim 
psihološkim aspektom. On, međutim, to ne čini. On će, 
na primjer, naći ženu kojoj su boginje od djetinjstva, i 
k tome još — jedno bijelo oko, totalno obeznadili polnu 
želju, i polni će joj nagon još baciti u doživotnu tamni- 
cu udajom za haduma, ali to neće uraditi zato da bi u 
liku od takve predestinacije našao rudnik patoloških 
iskopavanja, nego sa sasvim drugom namjerom. Naći 
će, isto tako, starog udovca, ogrezlog još u svakojake Ži- 
votne jadove, koga će posljednji polni impulsi i plan o 
jednoj maloj ljudskoj sreći baciti u opsesiju nove ženid- 
be, ali i to će Samokovlija izvesti potpuno van tkiva ove 
literature koja je ovdje dovedena u poređenje. Starog 
božjaka pijani ološ ''osiguraće" u birtiji, to jest saznaće 
taj siromašak da su se kladili u njegovu skoru smrt, pa 
će mu u bolesti doći pred oči to "'osiguranje" i staće da 
ga potresa strah od smrti, ali ni sa ove zahvalne ivice 
života i smrti Samokovlija neće pogledati u život i smrt 
kroz prizmu takve jedne literature. U jednoj pripovijeci 
pojaviće se dječak imbecil i padavičar, ali samo kao pri- 
lika da se jednoj ženi koja ga je posvojila, poslije gubitka 
muža, jedinog djeteta i nogućnosti začeća, razbije, odnos- 
no jadno ispuni jedina još u životu želja: čitanje kadiša, 
molitve za dušu; samo zato, dakle, da bismo sagledali 

čovjeka kroz njegov grč za izbavljenjem iz osamljenos- 
ti i produženjem poslije smrti, bar pomenom imena 
ako ne porodom, da bismo ga sagledali kroz silinu toga 
grča, koji ne popušta ni onda kad čovjeku prodre u svi- 
jest da je iluzoran. Bilo bi više nego nategnuto otkrivati 
u ovoj pripovijeci neke oči mraka, neku Samokovliji- 
nu kreativnu sklonost ka prodoru u patološko. A sve se 
ovo isključuje i samim tkivom njegovih pripovjedaka. 

Još manje je moguće utvrditi kod njega ono dru- 
go, neku samoobmanu da će jakim dozama biološkog 
proširiti panoramu tamnih strana životnih, ili, možda, 
produbiti, projasniti pojave čisto društvene posuvraće- 
nosti. Samokovlija nije ekstenzivan pisac, nije od onih 
koji djeluju širinom površina, nego od onih koji spušta- 
ju vertikale u dubinu: kao što su njegove pripovijetke 
daleko od toga da posluže kao sociološki etnografski 
i sličan kompendij, tako nisu ni herbarij vrsta zla. A 
pisac i ljekar uopšte se ne bavi odnosom socijalnog i 
biološkog. Padavičar je kod njega prosto padavičar, 
imbecil imbecil, pijanica pijanica; biološka konstituci- 
ja uopšte stoji pokraj socijalnog statusa i psihološkog 
profila — nigdje kod njega ni najmanjeg izleta u recipro- 
citet socijalnih i bioloških prožimanja. 

Gama je njegova na drugoj strani, sakrivena iza svih 
tih strana. 

Iz njegovih ličnih iskaza 1 iz svjedočanstava njego- 
vih prijatelja zna se da je Samokovliju napast pisanja 
uzela još u školskim klupama. To što se on javio u litera- 
turi tek iz svojih četrdesetih, nikako, dakle, ne znači da 
je to bila neka iznenadna, naprasna i stihijska erupcija, 
čudna i neobjašnjiva možda i njemu i njegovoj okolini. 
Otkuda toliki miik između intimnog početka i izlaska 
na arenu, da li je posrijedi bio neki strah, ili stidljivost, 

ili pretjerana kritičnost, ili jedno dirljivo književno 
poštenje, ili rat, ili sticaj nekih ličnih okolnosti, ili od 
svega toga pomalo — ostavljam vrlo dragocjenoj brizi i 
akribiji literarno-biografskog istraživanja da to uradi, 
ili objavi ako je već uradila. Za to vrijeme Samokovlija 
je prvim, dječijim okom ugledao zavičajnu bosansku 
kasabu među fantastičnim drinskim sklopovima u nje- 
nom novom životu već desetogodišnje crno-žute okupa- 
cije, svježim čulima rane mladosti upijao je Sarajevo 
iz gimnazijskih klupa do svoje dvadeset i prve godine, 
onda medicina u Beču i medicinar na frontu četiri go- 
dine, da se sa dvadeset i devet godina vrati kao ljekar 
u svijet svoga djetinjstva i rane mladosti, doživi tu još 
jednu gluhu bosansku kasabu na maloj rijeci pod padi- 
nama grdne planine, 1 da sa trideset i osam godina poč- 
ne sagledavati sav taj život iz avlije jednog jevrejskog 
božjaka na umoru, u prvoj svojoj objavljenoj pripovi- 
jeci. Šta je za to vrijeme ulazilo u njega iz literature, ne 
znam (i teško da se zna), a sa razlogom se može pretpos- 
taviti, i za to ima nekih indicija u njegovoj prozi, da su 
i medicinske nauke, biologija naročito, odškrinule pred 
njim svoje horizonte. 

Za prvom pripovijetkom ređale su se kontinuirano 
druge, iotkrivale snovim potvrdama jednu finu senzibil- 
nost, oštru opservaciju i jedno već sasvim sedimentira- 
no osjećanje svijeta, jedan sasvim stabilizovan intimni 
ugao gledanja. Teško se oteti nametljivom utisku da je 
to njegovo osjećanje svijeta, tek pošto se sasvim obliko- 
valo i čvrsto sjelo u njega, počelo da budi i u svoju žižu da 
skuplja cio doživljajni kompleks njegovog djetinjstva i 
mladosti, i da svoja svježa, radoznala čula drži otvorena 
prema svemu oko sebe, transponujući sva svoja uzbu- 
đenja u umjetničke organizme pripovijetke sa urođenim 

smislom za njeno živo bilo i dah. Sve me upućuje na to 
da povjerujem da je zaista tako morala izgledati njego- 
va unutarnja geneza. 

No 1 ne bi bilo tako, ili baš sasvim tako, ono stvar- 
no čime je Samokovlija odmah zazračio, zbog čega je 
dobio pozdrav i što je plijenilo čak i onda kad je bilo 
drukčije nego ovdje shvaćeno, bila je njegova strasna, 
možda bi bilo bolje reći prirodna okrenutost prema egzi- 
stencijalnim problemima, upravo egzistencijalnoj oko- 
snici čovjekovoj. 

Već u prvoj njegovoj pripovijeci zazvučalo je: izu- 
bijan, izmrevaren svim mogućim životnim jadovima, 
stjeran u krletku izgubljenosti bez ikakva vidika i izlas- 
ka, čovjek će ipak, pod impulsom života, naći mjesto 
svoga grijanja pod suncem, makar 1 najjadnije, 1 pred 
licem smrti kosti će mu potresti panika za život, za ne- 
prekidni život, 1 za onaj za koji vjeruje da će mu trajati i 
poslije smrti. U drugoj jednoj pripovijeci (manje uspjeloj, 
ali nije sad u pitanju to!) Samokovlija će mirno slušati 
alkoholizovanu priču čovjeka koga je težnja za srećom 
bila jednom uputila usponom u bogatstvo, ali to nije bio 
njegov put i ma koliko da se upinjao da se njim penje, 
nešto ga je, nesavladivo kao gravitacija, vuklo dolje dok 
ga najzad nije strovalilo na dno, do sandučeta đinđuva 
po vašarima, do čaršijske šege s njim, do rakije i ruma, 
do stida i prezira od strane vlastite porodice; ali to nje- 
govo neumijenje bilo je u stvari njegovo nehtijenje, to 
je bio nekakav unutrašnji prst božji u njemu, nekakva 
njegova unutarnja moralna mjera, strana tolikima, ali 
koju će on i dalje slaviti u sebi uprkos svemu. U jed- 
noj pripovijeci, jednoj od najuspjelijih, okovani polni 
nagon naći će svoj izlaz iz boginjavog lica i bijelog oka 
i puste odaje muža-haduma u svoju slobodu i ljepotu, 

slijep u svojoj omami Za sve; a s njim u dramskoj igri 
biće pustoš 1 jadni kraj ljudskog bića od koga je ćudlji- 
va šala prirode napravila nekakav sivi srednji rod, je- 
dan i kad se kompenzuje u dobroti prema ljudima i ži- 
votinjama. U dvije, pak, pripovijetke, od kojih je druga 
korelativ prvoj, životna nužda, kao najbolji čovjekov 
savjetnik, dva ljudska bića spojiće kroz peripetije raz- 
nih otpora u jedan spoj ljubavi 1 prijateljstva do visine 
najfinije ljudskosti. To isto biće varirano još jednom, u 
jednoj pripovijeci sa šegrtom i majstorovom djevojči- 
com, koje će konstelacija napraviti neprijateljima, ali 
će ih u neočekivanom dramskom raspletu zbližiti neko 
instinktivno osjećanje zajedničke nevolje, taj čisto eg- 
zistencijalni instinkt. U već pomenutoj priči, nagonski 
poriv da se preko djeteta produži ličnost i bogatstvo 
bezočno će postupiti prema isto takvom nagonskom 
porivu, samo sad porivu da se održi gola egzistencija i 
njeno krvno produženje. Sve smo više u drami egzisten- 
cijalnih poriva 1 nagona. Već sam pomenuo pripovi- 
jetku o ženi i posvojenom dječaku padavičaru, a u tri 
pripovijetke biće varirano nagonsko u majci: u jednoj 
će se ona, kao žena, odreći posljednje šanse u životu 
samo da joj u duši djeteta ne bi ostala doživotna rana, u 
drugoj će se, poslije bezbrojnih uzaludnih izlazaka na 
željezničku stanicu da dočeka sina iz rata, baciti pod 
voz, a u trećoj, vešerka u golom sobičku sa kćerčicom 
jedne će se mrazne zimske noći pripiti uz dijete, dati 
mu ono jedino što još ima, toplinu svoga tijela, 1 sutra- 
dan će obje osvanuti smrznute, ptica-majka i ptica-kći. 
U jednoj pripovijeci Samokovlija će dati jedan potmuli 
čovjekov strah, strah od crnih dana, strah koji je zako- 
pao pod krušku ćup teško zarađene ušteđevine, pa i kad 
ratnom pozadinom zavlada glad, glad u kojoj djeca 

počnu tražiti "pravu" zemlju vjerujući da se od nje 
mogu napraviti pravi kolači za jelo, čovjek još ne vje- 
ruje da su to ti crni dani, i ne otkopava, sve dok mu suje- 
vjerje jednu slučajnu sjenku ne protumači kao zname- 
nje da je prevršio svaku mjeru i da će ga ošinuti strašna 
kazna božja; a taj čovjek je još jednom nogom u grobu, 
i dovoljno je bilo samo da slučajno lupi glavom o dovra- 
tak pa da umre. U jednoj pripovijeci, da bi u pustoš 
svoje egzistencije unio malo životnog zelenila 1 hlada, 
čovjek će krenuti po pelivanskoj žici jednog svog spa- 
sonosnog životnog plana, i kad je uz silne strahove 
ipak nekako pređe, na drugom kraju zateći će umjesto 
tople bijele ženice, dugo sanjanog novog sunca u kući, 
jednu grbavu djevojku koju hoće da mu poture, pa će 
planuti i definitivno pljunuti u lice svim i svemu, ro- 
đacima, prijateljima, vjeri i rabinu, on, do tada mirna 
bubamara Božja. Samokovlija će isto tako zaći u jedan 
od najegzistencijalnijih, u poriv ljubomore, i u njenoj 
drami u žensku će ruku staviti svirepo poigravanje, a u 
mušku slijepi afektivni nož. A ne može se nikako uzeti 
samo kao prost poetski izlet u prirodu ona njegova pri- 
povijetka u kojoj on ide u divlji pejzaž planinskih sela 
i nalazi u njemu diva-idiota: inkarnira ovo biće u sebi 
neku slijepu silu, i snagu prirode, i kroz njegovu njisku 
ne predosjećaju seljaci ove divljine samo kišu, nego 
uopšte pred tim bićem, pred tim isključivim, ogoljenim 
nagonom življenja, poduzima čovjeka nešto nelagod- 
no, kao strah. I, konačno, u samom Samokovliji javi- 
će se jedan egzistencijalni nagon, jedan poriv pobune 
protiv svih životnih pritisaka, i u jednoj svojoj lirski na- 
dahnutoj prozi (sa nakalemljenjima koja joj snižavaju 
vrijednost) otići će na zavičajnu Drinu i disaće s njom 
ljetnom, sušnom, nabujalom, olujnom, i sa fantastičnim 

klisurama nad njom, sa svom tom divljom prirodom, u 
čijoj će slobodi 1 čistoti oblika i disanja dati poetski 
podtekst oslobođenja i očišćenja čovjekovog. 

Samokovlija, dakle, vidi čovjeka u golotinji njegove 
egzistencije: čovjek i smrt, čovjek i njegovo produženje 
u djetetu, čovjek 1 goli život, čovjek 1 ljepše mjesto pod 
suncem, čovjek i seks, čovjek i čovjek, čovjek i nor- 
ma. Njegova opservacija i mašta kao da nemaju očiju 
za drugo. To, samo iz negativnog vida, potvrđuju i ona 
nekolika njegova pada (bilo u čitavim pripovijetkama, 
bilo u njihovim dijelovima), koji su uvijek koincidirali 
s njegovim, srećom malobrojnim zaletima u nesvoje, 
u neegzistencijalno, ili sa njegovim izlascima iz svoje 
intimne game (u neku književno ili moralno sugerisanu 
fgamu"), pa im se već samom tom koincidencijom ot- 
kriva kauzalnost. 

Ima nešto očevidno: donji sloj i dno jevrejsko (i kao 
donji sloj i dno i kao jevrejski) pravo su hrvalište gole 
egzistencije. Je li Isak Samokovlija svoju gamu upio iz 
njega? Ako stvar tako uzmemo, onda moramo dodati 
da nije isključivo iz njega, jer on, i to bez podbačaja, 
ide i u drugi, možda još suroviji prostor egzistencijal- 
nog, u divljinu planinskih sela, o čemu svjedoči pripo- 
vijetka o zakopanom ćupu i ona u divu-idiotu, pa (sa 
podbačajima) i pripovijetka o zavičajnoj Drini. S tim 
dodatkom, značilo bi to u stvari — njegova gama, to su 
oči njegovog djetinjstva i mladosti, s kojima je krenuo 
u svijet i literaturu i kojima je vidio sve ono sa čim se 
kasnije sretao. 

Djetinjstvo i mladost pišu, istina je, najmaštovitije i 
najautentičnije, ali pišu kad čovjek postane pisac, kad 
dođe do one (vremenski vrlo varijabilne) tačke zrelosti, 
a kod Isaka Samokovlije desilo se to u njegovoj trideset 

i osmoj godini, u kojoj je već saturiralo njegovo cjelo- 
kupno dotadanje životno iskustvo, opservacija, mašta 
i riječ. U toj tački vrenja proključao je i cio njegov 
doživljajni kompleks, djetinjstva i mladosti u prvom 
redu, 1 počela je demonstracija njegove vizije svijeta 
osmišljavanjem, umaštavanjem i komponovanjem toga 
kompleksa. To što se Samokovlija do pasa zakopao u 
jevrejsku sredinu, i to baš najviše u obućarski ćiriš, ha- 
malske konopce, dronjke i sobičke, božjačke samrtničke 
postelje, među hadume i padavičare, rošave i grbave dje- 
vojke, u cijelo to stovarište socijalne bijede i patologi- 
je — niti je to stoga što je prosto bio Jevrejin, i možda 
socijalnim korijenom donji Jevrejin (što de facto i nije 
bio), niti samo stoga što je tu sredinu humano volio i 
imao je u malom prstu, niti pak stoga što bi u sebi nosio 
neke klice takozvane morbidne literature (u bilo kome 
njenom određenju), nego je to u prvom redu stoga što 
je ta sredina bila prostor jedne prigušene ali surove 
egzistencijalne drame čovjekove, za koju je Samoko- 
vlija imao autentičnu umjetničku senzibilnost, maštu i 
riječ. Tako se i moglo desiti da je u njegovoj pripovijeci 
sasvim malo etnografskog, sociografskog i — neka mi 
bude dozvoljeno tako reći — sefardografskog; sve je to 
po njegovoj prozi tek jedna nužna epiderma, koja ne 
sakriva živo rumenilo njenog krvotoka. 

Da li se Samokovlija nadahnjivao svijetom drugih 
pisaca i gdje je učio magiju riječi i pričanja, iskazi nje- 
govi 1 saopštenja njegovih prijatelja o tome, koliko je 
meni poznato, ćute; jedino je poslije njegove smrti, koli- 
ko se sjećam, u javnosti bilo nešto malo govora o sastavu 
njegove biblioteke, ali bi nam i precizniji uvid u taj sas- 
tav, naravno, mogao dati samo vrlo rastegljiv odgovor. 
Mogu li se, pak, prosekturom njegove proze utvrditi 

asimilacije, ili u ponečem čak i oni nužni odlivci tu- 
đih uticaja, bilo bi prečišćavanje čiji bi se zaključci, ma 
na koliko se čvrste podloge oslanjali, ipak morali naći 
u otvorenom polju mogućih nezavisnih paralelizama. 
Ono što mi izgleda, sa svom tom hipotetičnošću reče- 
no, kao stalno prisutno i pulsirajuće u svakom Samo- 
kovlijinom retku jeste realizam XIX vijeka u našoj lite- 
raturi, i to neuporedivo više kao strast, smisao i briga za 
unutarnju 1 spoljnu činjenicu nego kao pripovjedačka 
faktura, u kojoj Samokovlija, čini mi se, ide do neke 
samorodnosti. Ako bih kod njega tražio zapah nekog 
velikog književnog maga, onda bi to, opet hipotetično 
rečeno, najprije bio Dostojevski, i to isključivo u razvi- 
janju unutarnje, psihološke fabule, tako česte kod Samo- 
kovlije i često vrlo dinamično vođene. Ali je jedan uti- 
caj siguran, 1 svjedok mu je svaka Samokovlijina riječ: 
to više nije uticaj, nego puna vladavina takozvanog na- 
rodnog govora, i to ne toliko u donjem, širem leksičko- 
-idiomskom ogranku sela, koliko u mlađim i svježijim 
ograncima patrijarhalnih urbanih jezičkih elemenata u 
bosanskoj kasabi. 

Kako Samokovlija vodi priču i gradi lik, to i ne vidim 
da je za neko odgonetanje, jer se tu stvari same sobom 
kazuju do očevidnosti u oba pravca: 1 onda kad je on u 
autentičnim kataraktima pričanja, i onda kad se vraća u 
limane i tu se, katkad nepotrebno, okreće i zadržava. 

Onu njegovu egzistencijalnu gamu najsjajnije po- 
tvrđuje baš jedan njegov način vođenja priče: dramska 
petlja i huk, koji mu, zanimljivo, neuporedivo bolje pri- 
staju u pripovijetkama nego i dramama, koje je, kao i 
pjesme, takođe pisao. I, naročito je izrazito kod njega 
vođenje unutarnje drame u liku, koja će se, izazvana ne- 
kim ili nečim, ponekad gluho u njemu začeti, pa onda 

i gluho-krvavo doigrati u samom njemu, ponekad opet 
— kao u priči o hadumu i ospičavoj djevojci s bijelim 
okom — teći će u gluhoj, ali punim dramskim napo- 
nom naelektrizovanoj uporednosti sa isto tako gluhom 
unutarnjom dramom u drugom liku, pa se od nje u jed- 
nom trenutku otkinuti u slijepoj centrifugi, a ponekad 
će to biti prije ili kasnije otvoreno dramsko nošenje više 
likova do dramskog koštaca i raspleta, vođeno, rjeđe, 
upletom u događajne peripetije, a stalnim aktiviranjem 
presudnijeg, psihološkog poriva. 

I siguran da će to dramsko samo sebe nositi, Samo- 
kovlija će nas katkad odmah dovesti na samo ušće pri- 
povijetke pa nas odatle naglo prebaciti na izvor, ne stra- 
hujući pri tom nimalo da ćemo se sa pola daha kretati 
ka tom ušću, a nekad će nas povesti od samih izvora i, 
gledajući stvari u liku i oko lika čas iz lika, čas iz sebe 
samog, pričanje razvijati u račvama, ponovnim sastav- 
cima tokova, limanima i sve snažnijim maticama, tako 
do ušća, iza koga će se tek otvoriti beskrajnost voda. 

Ipak Samokovlija imao je čime da odoli vremenu. Iza 
sve bujnosti njegova pričanja ostajalo je uvijek još nešto 
što bi sad i ja htio da dozovem: rječitost nedorečenoga. 

